
PRLMERA    CONFERENCIA 

I 
INTRODUCCIÓ 


Després  d'una  cordial  salutació  i  de  l'expressió  no  menys 
cordial  de  mon  agraïment  a  tots  els  que  han  tingut  la  bondat 
de  matricular-se  en  aquest  curs,  que  em  plaurà  que  resulti 
profitós,  anem  a  dar-li  començ.  Però  no  sense  advertir  que 
no  ha  d'ésser  compost  d'un  conjunt  d'afirmacions  segures  i  de 
solucions  fetes,  perquè  jo  ni  les  tinc  ni  les  voldria.  No  faré  poca 
cosa  si  aconseguia  mantenir-vos  l'atenció  davant  d'alguns  pro- 
blemes que  temps  ha  que  m'inquieten,  i  d'introduir  també 
alguna  inquietud  en  l'esperit  vostre.  La  inquietud  és  senyal 
de  vida. 

Els  problemes  de  que  es  tracta  en  curs  no  són  nous,  sinó  al 
contrari,  antiquíssims,  tant  que  es  podria  dir,  que  són  eterns, 
que,  més  o  menys,  mai  hi  ha  hagut  tal  vegada,  ni  hi  ha,  ni 
probablement  hi  haurà  cap  home  que  d'alguna  manera  no 
se'ls  hagi  posat  o  no  se'ls  posi. 

I  el  toc  i,  per  dir-ho  així,  la  valor  de  tals  problemes  rau 
precisament  en  llur  insolubilitat.  Preocupant  a  tothom,  ningú 
els  troba  solució  clara  i  segura;  tothom  els  dona  voltes  i  voltes 
inútilment  entorn;  i  això,  dic,  en  compte  d'ésser  causa  de 
descoratjament,  hauria  d'ésser  causa  d'estímul,  i  en  lloc  d'en- 

tristir-nos  ens  hauria  d'alegrar,  perquè  manté  viva  la  nostra 
esperança  i  estan  servint  com  de  far  atractiu  a  la  nostra  acti- 
vitat mental,  la  qual,  sense  això,  respecte  dels  assumptes  a 
que  elis  se  refereixen,  quedaria  ja,  per  satisfeta,  condormida  o 
morta.  Es  com  si  donant  cops  de  cap  contra  el  mur  preten- 
guéssim obrir  el  palau  qui  guarda  el  misteri;  però  és  senyal 
de  vida  i  d'acció  mental...  «A  la  mar  fui  por  naranjas...  etc. 
La  esperança  me  sostiene».  I  la  esperança  no  és  poca  cosa. 

— Què  soc  jo  i  d'on  vinc,  què  puc  i  on  vaig? — No  hi  ha 
home  que,  en  una  o  altra  forma  i  ocasió,  i  amb  major  o  menor 
intensitat,  no  es  faci  aquestes  preguntes.  I  les  contestes  oscil- 
len  entre  dos  extrems  que  representen,  diríem,  d'una  banda 
el  minimum  de  la  confiança,  i  de  l'altra,  el  màximum.  Pri- 
merament, els  homes,  en  presència  de  l'Univers  i  de  la  seva 
grandesa,  se  senten  anorreats.  Es  consideren  infinitament 
petits,  simples  «grans  d'arena»,  «verms  de  la  terra»,  «pols  de 
la  terra»;  i  aquesta  consciència,  no  perfecta  i  clara,  sinó  més 
aviat  sensació  de  petitesa  infinita,  els  fa  encongits  i  dòcils, 
tímids  i  suplicants.  Aquesta  és,  jo  crec,  l'arrel  psicològica  del 
sentiment  religiós  amb  les  corresponents  actituds  de  renun- 
ciament  a  tota  independència,  de  temor  davant  la  presència 
divina — que  és  la  presència  de  l'immensitat  i  la  insondabili- 
tat  de  la  Natura  infinita,  de  l'Univers  amb  son  infinit  poder 
pressor  —  i  l'actitud  de  consegüent  pregària:  jDeu  meu, 
compassió  de  mi,  gireu  envers  mi  l'esguard  misericordiós, 
detureu  la  vostra  ira,  etc!  D'aquí  deriven  també  mil  formes 
de  submissió  adoptades  pels  homes,  ofrenes,  sacrificis,  cultes, 
actes  d'humiliació,  actituds  servils  (estar  de  genolls  en  terra, 
besar  el  paviment,  ablucions,  maceracions,  privacions,  peni- 
tències...). Aquestes  actituds  i  pràctiques,  amb  més  o  menys 
intensitat  i  amb  tal  o  qual  modalitat  o  forma,  poden  dir-se 
generals.   No  hi  ha  home  que  no  se  senti  religiós,  part  d'un 

Tot  immens,  davant  l'immens  poder  del  qual  (el  Totpoderós) 
no  pot  realment  res.  «La  Religió — diu  D.  Francesc  Giner — 
no  és  merament  una  concepció  intel•lectual  o  una  disposició 
de  sentiment,  o  de  la  voluntat,  per  a  la  conducta,  sinó  de  tota 
l'ànima. — a  partir  del  vague  clar-obscur,  de  l'instint  de  Thome 
primitiu,  aquí  com  en  tot, — o  sigui  com  un  mode  personal  de 
viure  i  obrar,  ço  és:  en  l'intimitat  de  nostra  solidaritat  univer- 
sal que  per  totes  bandes  ens  penetra,  i  en  consegüent  subor- 
dinació a  la  totalitat  de  la  qual  som,  i  dins  la  qual  ens 
movem,  i  a  son  principi  absolut  d'unitat,  exprés  o  tàcit,  clar 
o  misteriós.  Aquest  sembla  ésser  el  fons  comú  de  tota 
religió...»  I  no  hi  ha  hagut  tal  vegada  home  que  no  hagi 
tingut  aquest  sentiment  i  que,  podent  (v.  g.  en  funció  de 
legislador,  governant,  autoritat,  director  d'homes,  director  de 
consciències,  etc),  no  hagi  mirat  d'infondre'l,  de  despertar-lo 
o  d'excitar-lo  en  els  altres  pròxims  a  ell:  fins  exigint-los-en 
manifestacions,  quan  no  exteriors  i  aparents  (declaracions  de 
fe,  abjuracions,  etc.)  Les  religions,  com  a  sistemes  socials, 
com  a  organitzacions  coercitives  i  impositives  de  certes  mane- 
res de  conducta  que  responen  a  actituds  de  submissió  i  de  res- 
pecte davant  de  poders  superiors  (naturals  o  extrenaturals), 
han  estat  i  probablement  seran  sempre  un  fet  constant.  Com 
no  hi  ha  individu  que,  a  sa  manera,  no  sigui  religiós  i  no  tin- 
gui la  seva  religió,  tampoc  hi  ha  agrupacions  socials  estàbils, 
pobles,  com  se  sol  dir,  sense  religió.  «La  Religió  existeix  en 
tots  els  grups  i  pobles...»  (Giner).  La  religió,  amb  el  conse- 
güent culte,  —  en  temples  o  fora  d'ells,  en  el  «santuari»  de  la 
consciència  o  en  el  de  la  Natura,  a  camp  ras  o  en  el  recinte  de 
la  pagoda  o  de  l'església, — com  és  un  acompanyant  inexcusa- 
ble de  la  vida  humana  individual,  ho  és  també  de  la  vida 
social.  «La  Religió,  en  la  seva  idea  universal,  que's  troba  en  el 
fons  i  unitat  comú  de  totes  les  religions  particulars,  des  de  les 

més  sensibles  i  materialitzades,  fins  a  les  més  espirituals,  inti- 
mes i  profundes,  no  és  una  malaltia  ni  un  fenomen  passatger 
de  l'historia,  com  l'esclavitud,  o  la  guerra,  o  les  penes  afíicti- 
ves,  sinó  una  funció  permanent  de  la  vida  individual  i  social; 
una  fi  eterna  de  la  raó»  (Giner).  També  té  altres  bases  o  mo- 
tius psicològics,  tant  per  un  com  per  altre  aspecte,  car  ella 
constitueix  un  sistema,  realment  complet,  de  filosofia  i  fins  de 
metafísica,  amb  el  qual  ens  expliquem  i  resolem  mòlts  de 
problemes  que  inquieten  el  nostre  esperit,  els  quals  d'altra 
manera  amb  les  llums  i  la  rigor  pròpiament  nomenades  cientí- 
fiques, no  els  sabem  resoldre  (origen  del  món,  de  l'home,  etc.) 
Ja  després  indicarem  alguna  cosa  d'això.  Però  el  soport  més 
pregon  de  tots  i  el  que  sembla  donar  raó  de  l'existència  dels 
altres,  el  té  la  religió,  a  mon  parer,  aquí:  en  el  sentiment  de 
l'insignificància  i  de  l'infinita  petitesa  de  l'home  davant  de 
l'infinita  magnitud  i  força  que  ell  pressent  en  l'Univers, 

La  preocupació  de  l'home  no  és  tan  sols  per  la  seva  sort 
i  destí  present  (vida  terrena),  sinó  per  el  futur,  per  aquell  ^què 
cosa  serà  de  mi  quan  me  mori».  L'home  tem  per  la  seva 
individualitat  a  la  qual  atribueix — i  per  ell  és  clar  que  la  té — 
capital  importància,  i  a  la  qual,  com  també  és  natural,  tant 
s'aferra.  I  d'aquí  ses  interrogacions  sobre  què  cosa  serà  d'ell 
després  de  la  seva  mort  corporal  o  desaparició,  al  menys  apa- 
rent, de  l'escena  del  món.  D'això  deriven  tantes  propostes  de 
solució  a  tal  pregunta,  des  de  les  antigues,  sempre  renovades, 
de  la  persistència  de  l'individu  en  son  esperit,  amb  la  metem- 
psícosi,  fins  a  l'espiritisme  modern,  amb  la  realitat  espiritual 
post  mortem,  passant  per  les  doctrines  de  les  diferents  religions 
sobre  la  salvació  o  damnació  de  les  ànimes  i  la  destinació 
d'aquestes  al  Paradís  de  benhaurances  (en  forma  de  visió 
beatifica,  etc),  o  a  l'Infern  o  Bàratre  de  punicions  i  patirs 
eterns.  Es  desesperador  per  l'home  i  d'una  inquietud  íntima 

i  profunda,  això  de  no  trobar  solució  a  pregunta  de  si  son  pàs 
per  la  vida  és  definitiu  o  provisional;  de  si  la  vida  present  és 
conseqüència  d'una  vida  anterior  més  o  menys  prolongada 
(per  exemple,  en  etapes  diferents  o  vides  múltiples),  o  si  és 
preparatòria  d'una  altra  vida  futura,  eterna,  de  benhaurança 
o  de  dolor,  o  si  no  és  cap  d'aquestes  coses,  sinó  un  accident 
universal:  i  de  si,  en  compte  de  tractar-se  de  vida  pròpia, 
independent,  les  nostres  vides,  i  per  tant  la  nostra  cons- 
ciència i  les  seves  manifestacions  i  productes  (els  espirituals 
i  socials),  són,  com  totes  les  existències  (animals,  etc),  epi- 
sodis tansols  i  detalls  de  l'única  veritable  vida,  la  del  Gran 
Ésser  o  Ésser  ünic. — Això  voldria  dir  tal  vegada  allò  de  la 
concepció  budista  i  la  dels  teòlegs  cristians,  segons  la  qual 
Déu  està  en  totes  parts  per  Essència,  Presència  i  Potència,  la 
qual  cosa  vol  significar  que  tot  és  Déu  i  que  fóra  d'Ell  no  hi 
ha  res.  Panteisme  absorvent,  negador  de  l'individu,  de  la 
seva  realitat,  acció  lliure,  etc. 

El  mateix  sentiment  d'impotència,  de  poquesa  i  de  subor- 
dinació de  l'home  al  Tot  universal,  del  qual  romandria  essent 
una  joguina,  és  el  que  ha  originades  les  concepcions  metafí- 
sico  teològiques  i  cosmològiques  de  la  Predestinació,  la  qual 
tant  i  tant  ha  inquietat  mòlts  esperits  pensadors  al  voler  re- 
soldre certs  problemes  (com  el  del  lliure  albir),  les  de  la  Fata- 
litat, del  Destí,  etc:  concepcions  mòlt  generalitzades  fins  en 
pobles  i  civilitzacions  enteres  (l'Ananke,  el  Fat  grec,  r«estava 
escrit»),  i  que  s'han  projectat  i  que  irremeiablement  conti- 
nuen projectant-se  en  la  consciència  popular  en  forma  de  les 
nomenades  sorteríes,  fatilleríes,  malastre,  ocultisme,  bona- 
ventura, sort,  planeta,  bruixeries,  supersticions  (un  mirall 
que  es  romp,  sal  que  es  vessa,  un  encís...),  breus  i  figures 
màgiques,  etc,  etc.  Es  ço  que  fa  perdre  la  confiança  en  les 
pròpies  forces  i  en  la  valor  de  la  pròpia  individualitat  i  des- 

coratjar-se  i  abandonar-se  a  la  força  de  les  coses  mateixes  o 
del  Destí.  D'aquest  renunciament  provenen  el  Providencia- 
iisme  com  a  sistema  únic  de  direcció  productora  de  l'obrar 
humà  i  el  costum  de  tot  esperar-ho  de  dalt.  dels  poderosos 
— de  Déu,  de  la  Natura,  dels  reis  i  dels  governants — ,  tant 
el  bo  com  el  dolent,  sense  que  l'esforç  personal  tingui 
gens  d'eficàcia  productora  ni  tal  volta  atenuadora  i  modifi- 
cadora. 

Però  no  menys  fort  i  arrelat  que  el  sentiment  anterior  (el 
qual  engendra  el  misticisme,  labandó  a  Déu  i  a  la  seva  volun- 
tat i  designis,  negant  els  propis:  la  remissió  completa  en  mans 
del  Gran  Ésser,  i  del  qual  deriven  les  conductes  d'abnegació  i 
de  sacrifici — mentre  que  aquestes  conductes  fossin  lliurement 
voluntàries,  i  no  filles  de  pressió  interior  i  de  necessitat  i 
desfogament  imposats  per  la  mateixa  Natura  a  través  de 
l'individu  de  que  es  tracti — );  no  menys  fort  i  arrelat  hi  ha 
també  en  nosaltres  un  sentiment  que  sembla  totalment  con- 
trari: el  de  l'independència,  del  poder,  de  la  sobirania  pròpia, 
i  consegüentment  la  jactància,  l'arrogància  i  l'impuls  de  do- 
minació i  prepotència,  i  la  rebeldia  i  la  repugnància  a  la 
submissió. — Enfront  d'allò  de  «pols  de  la  terra»  i  porció  infi- 
nitesimal de  l'infinit  Univers,  ens  sentim  igualment  i  ens  afir- 
mem també  «reis  de  la  creació».  De  tots  els  éssers,  espècies, 
classes  o  regnes  d'éssers  que  contemplem  en  ella,  a  l'home 
li  atribuïm  innegable  superioritat,  no  tan  sols  sobre  l'inor- 
gànic o  mort,  sinó  sobre  l'orgànic  o  viu.  L'exemplar  més 
perfecte  de  la  creació  sentim  que  és  l'home.  I  el  considerem 
com  l'animal  més  perfecte  fins  corporalment,  i  no  s'ha  de  dir 
si  també  per  l'aspecte  espiritual,  ja  que  des  d'aquest  punt  de 
vista  el  pretenim  col•locar  en  posició  única  i  privilegiada, 
negant  la  espiritualitat  a  tota  altra  criatura,  al  menys  de  la 
terra,  que  no  sigui  l'home. 

Quan  en  els  relats  cosmogònics  arriba  el  torn  a  l'home, 
ja  són  creades  les  altres  espècies  d'éssers.  Recordi's  el  capí- 
tol primer  del  Gènesi  mosaic,  en  els  dies  (o  períodes  de 
temps)  del  qual  no  apareix  l'home  sinó  a  l'últim,  el  sisè, 
quan  ja  era  creada  tota  cosa,  cel,  terra,  mars,  ocells,  peixos, 
animals  terrestres:  com  també  en  el  arbres  genealògics  de 
l'home  (els  d'un  Hccckel.  v.  g.,  o  d'un  Kmeghino).  l'home 
és  igualment  un  perfeccionament  últim  de  formes  anteriors 
danimalitat.  Però  amb  això  de  més  a  notar:  que  en  el  relat 
genesíac,  per  exemple,  segons  l'expliquen  mòlts  dels  seus 
intèrprets,  la  creació  de  l'home  és  la  més  solemne  de  to- 
tes: mentre  que  les  anteriors  van  apareixent  successivament 
com  obra  personal  exclusiva  de  Déu  pare,  primera  persona 
de  la  Trinitat  divina,  per  a  crear  l'home  concorren  totes 
tres,  i  per  això  Déu  digué  aleshores:  /em  (tots  tres.  Pare, 
Fill  i  Sant  Esperit)  l'home.  I  com  a  proba  d'aquesta  ma- 
teixa superioritat,   afegeix:   «a   nostra  imatge  i  semblança», 

0  sigui  imprimint-li  segell  diví,  per  tal  que  senyoregi  sobre 
tots  els  altres  éssers  creats  que   no  tenen  aquesta  empremta. 

1  més  encara:  al  crear-lo  li  dóna  dugués  realitats  o  natures: 
corporal  i  terrena  l'una  (argila),  comuna  amb  tot  altre  ésser 
creat  fins  allavors;  espiritual  i  superterrena  l'altra,  l'ànima. 
Creació,  aquesta  última,  amb  la  qual  comença  una  nova 
realitat  fins  aleshores  no  existent;  la  realitat  humana  prò- 
piament dita,  no  en  el  sentit  de  corporal  com  l'anterior,  sinó 
en  el  d'espiritual,  racional,  creadora  a  son  torn.  Creat  l'home 
amb  una  ànima  racional,  hi  ha  ja  un  ésser  que  pot  obrar  per 
sí  mateix  en  cert  sentit  (en  l'espiritual);  un  ésser,  jassía  que 
fermat  a  la  terra  i  a  la  Natura  terrena  i  a  les  lleis  fatak 
d'aquesta  per  l'especte  corporal,  independent,  en  canvi,  d'elles 
per  l'espiritual,  puix  els  productes  de  l'esperit  (les  accions  hu- 
manes,  racionals  i  lliures  i  llurs  resultats),  no  tenen  altre 

antecedent  causal  ni  altra  pressió  constrenyidora  que  l'elecció 
voluntària  i  indeterminada  del  subjecte  llur. 

El  qual,  aixi,  per  aquesta  prerrogativa  d'independència, 
no  tan  sols  és  senyor  pròpiament  d'ell  mateix  i  del  seu  obrar, 
imposant-se  ell  només  la  llei  de  la  seva  conducta  i  no  tolerant 
que  ningú  l'hi  imposi  dés  de  fóra  (autonomia,  furs  de  la  cons- 
ciència i  de  l'esperit,  etc),  sinó  que  pot  dur  la  seva  dominació 
fóra  d'ell,  sobre  els  altres  éssers  creats,  és  a  dir,  sobre  la  Na- 
tura, sobre  la  mateixa  obra  de  Déu,  alterant-la,  modificant-la, 
subjugant-la,  perturbant-la.  L'home,  per  ésser  home  i  sentir-se 
home  (espiritual,  racional,  lliure),  se  sent  humanament  (espiri- 
tualment, racionalment,  finalistament,  lliurement  i  electiva- 
ment)  actiu,  i  sentir-se  humanament  actiu  vol  dir  creador, 
creador  d'un  món  exclusivament  propi,  que  és  el  món  humà 
o  de  l'Història,  món  espiritual  i  artificial,  que  s'oposa  al  món 
natural,  truncant-lo  i  sobreposant-se-li,  apartant-se  de  les 
seves  lleis  i  exigències  i  imposant-li  les  pròpies.  ^jCòm,  al 
moure's  l'home  d'aquesta  manera,  improvisant  i  creant  allò 
que  no  existia,  institucions  i  formes  que  la  Natura  (obra  de 
Déu)  no  produeix,  sentint-se  senyor  i  dominador,  no  ha  de 
tenir  arrogàncies  i  optimismes  i  creure's  senyor  d'ell  mateix 
i  de  quant  el  volta,  que  ell  posa  quan  li  plau  i  com  vol  a  son 
servei?''  Arriba  aquí  l'home  que's  posa  resoltament  i  clarament 
contra  l'Univers  i  son  autor;  això  són  gairebé  sempre  les 
blasfèmies:  actes  de  rebel•lió  de  l'home  contra  Deu,  sa 
voluntat  i  la  seva  obra;  afirmacions  de  la  pròpia  substanti- 
vitat  i  negatives  a  sotmetre's  als  designis,  inspiracions  o  mana- 
ments divins.  I  no  tan  sols  blasfemen  els  carreters  i  els  pobres 
diables,  fins  en  ocasions  en  que  la  blasfèmia,  purament  ruti- 
nària apenes  té  significància  de  tal,  o  sigui  acció  de  protesta 
i  de  rebel•lió;  blasfemem  tots,  quan,  topant  amb  obstacles  els 
nostres  propòsits  i  labors,  ens  encarem  contra  aquells,  volent 

destruir-los  per  anar  per  on  i  aon  nosaltres  voldríem,  i  quan 
ens  permetem  censurar  la  disposició  actual  de  tal  o  qual 
ordre  de  coses  que  no  respon  als  nostres  designis  o  apetències, 
adés  pretenint.  com  és  freqüent,  adés  no,  substituir-lo  per 
un  altre  ordre  de  coses  que  havem  mentalment  imaginat  i 
cobejat.  «A  bon  segur — pensem  o  diem  moltes  vegades — que 
si  nosaltres  haguéssim  creat  el  món.  no  l'hauríem  creat  en  tot 
o  en  part,  com  avui  es  troba,  sinó  mòlt  millor»:  «Un  rei  de 
TEspanya — segons  Graciàn — es  llençà  a  dir  que  si  ell  fos  estat 
vora  del  Diví  Creador  en  la  fàbrica  de  l'Univers,  moltes  coses 
s'haurien  disposat  d'altra  manera,  i  d'altres  s'haurien  millo- 
rat». Satanàs  no  és  tan  sols  diable,  àngel  rebelde:  n'és  també 
l'home  que  vol  ésser  tant  com  Déu,  o  més  que  Déu  i  que  vol 
esmenar-li  l'obra  (com  l'esmena  o  la  vol  esmenar  a  la  Natura, 
projecció  externa  [exterior]  de  la  voluntat  divina,  ordre  uni- 
versal diví.  llei  eterna:  ratio  divina  vel  voluntas  Dei,  ordinem 
natiiralem  conservain  jubens  pei^turbarique  vetans). 

Entre  els  dos  sentiments  oposats  a  que  acabo  de  fer  refe- 
rència, els  homes  ens  estem  debatent  tothora.  Tota  la  nostra 
vida  oscil•la  de  l'un  extrem  a  l'altre.  I  per  conciliar-los  fem 
esforços  i  més  esforços,  jatsia  que  en  apariència  inútilment. 
D'aquí  l'eternitat — beneïda,  tal  vegada,  com  ja  es  digué — de 
aquests  problemes.  S'obstina  l'home  en  desfer  el  nú,  i  el  nú 
no's  deixa  desfer.  Sempre  l'home  es  pregunta  per  això,  en 
una  forma  o  altra:  ^Quina  és  la  valor  de  l'home  com  a  home? 
^Quina  missió  té  en  ei  món  i  còm  la  compleix?  ^Fins  on  pot 
obrar  sobre  el  món  i  fins  ón  sofreix  l'acció  d'aquest? 

Aquestes  interrogacions  se  destrien  en  moltes  que  adopten 
formes  i  aspectes  diferents.  Però  el  fons  és  sempre  el  mateix. 

Primerament  ,iquè  és  el  món  i  d'on  prové?  ^Què  és  l'Uni- 
vers? ^Què  és  la  Natura?  ^1  quin  poder  té  l'home  en  relació 
amb  aquests  termes?  Tot  això  no  són  sinó  enigmes,  la  solució 

dels  quals  els  homes,  segle  darrera  segle,   van   perseguint-la 
sense  conseguir  res.   Aquí   semparenten  les  religions   i  les 
metafísiques;  les  religions  quant  a  sistemes  filosòfics,  i  els 
sistemes  metafísics  quant  a  religions.  Per  a  satisfer  d'alguna 
manera  el  sentiment  religiós  al•ludit  d'encongiment,  temor, 
humilitat  i  culte,  les  doctrines  religioses  o  la  religió  quant  a 
doctrina — puix  hi  ha  religió  sentiment,  religió  doctrina  (dog- 
mes, ensenyaments,  ite,  docete...\  conjunt  d'afirmacions  per 
a  la  intel•ligència:  credo,  articles  de  fe,  matèria  de  creença),  i 
religió  institució  social  (esglésies,   confessions,  cultes,   unitat 
religiosa,  llibertat  o  tolerància  de  cultes,  religió  de  l'Estat,  etc); 
— la  religió  doctrina  ofereix  als  homes  solucions  donades  per 
altres  homes  (fins  suposant-los  com  a  Moisès,  els  Evangelistes, 
Mahoma...  inspirats  per  Deus),  és  a  dir,  sistemes  metafísics  en 
els  quals,  com   en   tots  els  d'aquesta  faisó,  s'intenta  explicar 
aquelles  qüestions  d'altra   manera  (de   manera  simplement 
natural)  difícilment  explicables.  Es  diu,  v.  g.,  qui  i  còm,  en 
quant  de  temps  i  per  quin  procés  creà  el  món,   Thome,  etc, 
resolent  de  cop  i  volta  així  aquests  inquietadors  problemes. 
Això  és  que  fan,   amb  el  Gènesi  de  Moisès,   les  religions  i 
mitologies  de  tot  temps  i  dels  pobles  més  distints  i  de  les 
civilitzacions  més  diverses:    orientals  (Egipte,   índia,  Pèrsia, 
etcètera),    clàssiques,    escandinaves,   eslaves,   germàniques   i 
les  altres.    Es  clar  que  ni  fins  per  aquest  procediment  tot 
s'explica;  però  el  que  no  s'explica  es  deixa  de  banda,  i  per 
allò  s'acut  a  altre  intent  d'explicació  o  de  solució:   el   misteri, 
la  limitació  de  la  ment  humana,  la   revelació,   el  credo  quia 
absurdum,  etc.  Tot  intent  d'explicació  s'esmicola  en  arribar  a 
cert  punt  que  és  el  de  la  causa  primera,  el  Ens  a  se.  Puix  si  el 
món  no  ha  pogut  sorgir  per  si  mateix;  si  ha  hagut  de  haver  un 
origen  en  el  temps,  no  podent  ésser  etern  ni  néixer  per  sa  vir- 
tut pròpia,  reclamant  forçosament  una  causa  eficient,  exterior 

a  ell.  no  estem  en  el  mateix  cas.  respecte  aquesta  causa  a  son 
torn.  puix  tampoc  ella  s'haurà  pogut  donar  origen,  essent 
causa  i  efecte  d'ella  mateixa,  motor  i  mòbil?  Sobre  l'origen  de 
l'home  i  ses  propietats  i  forces,  com  a  ésser  substantiu  divers 
d'altres  éssers  naturals,  s'esdevé  igual  cosa. 

Però  aquestes  temptatives  d'explicació,  fins  resultant  in- 
fructuoses, són  inevitables.  Ningú,  ni  els  rústics  i  homes 
primitius,  les  poden  eludir.  En  presència  de  la  Natura  i  de 
sos  fenòmens  i  en  presència  de  la  vida  i  dels  seus  fenòmens, 
això  és.  en  presència  de  l'Univers,  tothom,  qui  més  qui 
menys,  cerca,  amb  major  o  menor  esforç  mental,  una  expli- 
cació; i  quan  non  troba  fàcilment  de  satisfactòria,  inventa 
aquella  que  més  li  plau.  Tal  és  la  funció  del  mite,  de  la 
llegenda,  els  follets,  tribolets,  gnoms,  esperits  bons  i  dolents, 
àngels  de  la  guarda,  dimonis  perseguidors,  encantaments, 
conjurs  i  mil  explicacions  (o  invencions)  semblants. 

Dins  límits  de  major  intensitat  i  amplitud,  i  amb  major  (o 
devegades,  menor)  esforç  mental,  aquestes  coses  són  només, 
em  sembla  a  mi,  els  sistemes  metafísics,  per  grans  que  apare- 
guin. Jo  els  anomenaria,  igualment  que  els  anteriors,  sistemes 
imaginatius;  necessaris,  inevitables  esforços  de  l'esperit  humà 
per  explicar  l'inexprimible,  per  trobar  solució  a  equacions 
apressadores  que  no  sabríem  resoldre  amb  els  deguts  proce- 
diments (científics,  dirien  alguns);  hipòtesis,  ponts  provi- 
sionals 0  viatges  aeris,  amb  els  quals  passem  per  alt  abismes 
que  no  els  passaríem  a  peu,  i  que  cal,  costi  el  que  costi, 
passar,  i  desseguida,  per  apagar  la  set  de  l'inquiet  esperit 
humà.  El  que  intenten  amb  bon  o  amb  mal  èxit  (més  amb 
mal  èxit)  les  religions,  quant  a  sistemes  metafísics,  o  si- 
gui quant  a  doctrina,  la  mateixa  cosa  és  la  que  es  proposen 
aquestes  altres  concepcions  religioses  que  se'n  diu  sistemes 
metafísics.  Tots  els  quals  volen  abraçar  mentalment  (que  és 

igual  a  dir  que's  volen  explicar)  la  totalitat  del  món  i  sos 
fenòmens,  son  conjunt  i  sos  detalls,  fins  els  més  ínfims: 
l'Esser,  l'Univers,  en  el  seu  origen,  procés,  en  les  seves  lleis, 
en  la  seva  activitat...  i  l'origen,  procés,  lleis  i  activitat  de 
l'home  dins  o  al  marge  d'aquell:  del  microcosmos  dins  o  vora 
i  enfront  del  macrocosmos. 

Allò  que  per  a  uns  és  Brahma,  ço  és,  el  Déu  personal, 
increat  i  creador,  el  qual  per  la  seva  sola  acció  voluntària  ad 
extra,  o  per  necessitat  indeclinable  de  sa  pròpia,  indivisible 
natura,  dóna  origen  a  la  Natura  exterior  a  Ell,  és  a  dir,  ai 
món  de  lo  físic  i  de  lo  psíquic,  de  lo  material  i  lo  espiritual, 
de  lo  merament  natural,  no  humà,  i  de  lo  humà  més  o  menys 
antinatural,  això  mateix  és  per  altres  l'Absolut  primitiu,  que 
es  posa  primer,  per  llei  interna  d'Ell,  com  a  Natura  i  després 
com  a  Esperit;  o  és  la  cosa  en  sí,  el  Noumeno,  font  imman- 
cable  del  fenomen,  darrera  del  qual  s'oculta  i  del  qual  se 
serveix  per  traduir  en  formes  visibles  però  transitòries,  cadu- 
ques, accidentals,  la  essència  permanent,  eterna,  absoluta; 
o  és  el  Jo  absolut  qui  creà  per  si,  com  a  producte  seu  i  a  la 
vegada  com  a  son  terme  oposat  el  No-jo,  amb  tot  el  riquíssim 
contingut  que  aquest  ens  mostra  en  allò  que  anomenem 
Natura,  Univers,  Realitat  externa,  Món  de  les  coses  i  Món  de 
l'Història  i  les  creacions  humanes;  o  és  l'Idea,  realitat  absoluta 
també,  la  qual  per  sa  mateixa  necessitat  i  llei  intrínseca  evo- 
luciona i  es  manifesta  en  termes  successius,  però  interior- 
ment junyits  com  a  transformació  uns  d'altres,  i  que  són  la 
Idea  en  ella  mateixa,  la  Idea  fora  d'ella,  i  la  Idea  per  a  si  ma- 
teixa o  tesi,  antítesi  i  síntesi,  on  es  troba  comprès  tot  quant  els 
homes  poden  pensar  com  a  existent  i  actiu,  inclòs  ells  mateixos, 
com  a  parts  o  elements,  més  o  menys  substantius,  espontanis 
i  creadors  de  la  Realitat  total,  de  manera  que  el  mateix  home 
i  les  manifestacions  de  la  seva  activitat  quant  a  tal,  l'Història, 

l'Art,  la  Religió  (obra  social),  el  Dret,  resten  incorporats  a 
l'obra  de  la  Natura,  o  del  tot  com  els  altres  productes  d'ella, 
o  d'una  manera  privativa  llur,  que  fóra  distintament  humana, 
electiva,  lliure,  finalista,  intencional...  Es  el  mateix  problema 
que  resolen  o,  millor  dit,  voldrien  donar  per  resolt  altres  amb 
l'exigència  agnòstica,  amb  laíirmació  d'un  Incognoscible, 
duna  Realitat  trascendent,  que  sha  de  dar  forçosament 
per  suposada;  però  en  lentranya  o  essència  de  la  qual,  en 
l'origen,  natura  i  operacions  d'ella,  no  ens  és  donat  pene- 
trar-hi, havent  l'home  de  dar-se  per  satisfet  amb  la  satis- 
facció relativa  de  portar  la  seva  enquesta  i  la  seva  possi- 
ble coneixença  únicament  al  camp  del  finit,  d'allò  que  està 
sota  el  domini  dels  mitjans  humans  d'exploració.  Només 
en  aquest  horitzó  pot  l'home  moure's  intel•lectualment,  i 
també,  per  tant,  operativament.  I  aquí,  en  aquest  camp  de 
la  relativitat  i  la  limitació,  és  on  s'han  de  confinar  els  nostres 
problemes,  amb  tot  i  això  difícils,  deixant  els  altres  per  inso- 
lubles, els  de  més  enllà  del  nostre  horitzó  visible.  La  qual 
cosa,  després  de  tot,  no  és  sinó  refugiar-se  en  la  dualitat 
de  camps  a  què  molts  acuden,  el  de  la  fe  i  el  de  la  ciència 
o  la  coneixença,  el  del  tangible,  del  positiu,  i  el  de  l'hipotètic, 
o,  millor  dit,  imaginari;  camps  confinants  i  complementaris, 
però  també  irreductiblement  distints  i  fins  antitètics.  La  qual 
cosa,  a  fi  de  comptes,  significa  una  confessió  de  l'impotència 
de  la  ciència  i  una  reconeixença  de  què  l'home  està  indefecti- 
blement i  eternament  damnat  a  anar  amunt  i  avall  dins  un 
veritable  carreró  sense  sortida. 

Les  ciències  tingudes  per  més  «positives»,  aquelles 
formades  pel  mètode  experimental,  usat  amb  les  majors  pre- 
caucions, no  tan  sols  no  proporcionen  jamai  aquella  certitud 
anomenada  matemàtica,  apodictica,  certitud  fundada  en  rela- 
cions immancables,   tota  vegada  que  la  inducció  basada  en 

l'observació  de  fets  concrets  no  ofereix  mai  dita  certitud 
(per  haver-hi  mil  combinacions  i  probabilitats  impensades, 
imprevistes  i  mil  factors  desconeguts  que  poden  entrar  en 
joc),  sinó  que  fins  les  donades  recollides  per  mitjà  de  l'expe- 
riència, i  les  lleis,  fórmules  i  conceptes  formats  per  aquesta 
via  no  poden  tenir  per  al  subjecte  un  caràcter  objectiu  i  de 
seguretat  plena.  Només  el  poden  tenir  provisional  i  subjectiu, 
com  a  procedents  d'una  construcció  mental  individual.  I  si 
això  és  així,  amb  major  motiu  caldrà  una  valoració  de  les 
coneixences  referents  a  l'ordre  metafísic  i  trascendental; 
ordre  aquest,  la  mateixa  realitat  efectiva  del  qual  i  no  mera- 
ment imaginària,  és  ja  tan  problemàtica.  Es,  sí,  el  dit  ordre 
una  exigència  mental  humana,  però  precisament  per  tal  que 
va  més  enllà  del  horitzó  de  la  nostra  precepció  possible,  no 
podem  concretar-ne  cap  cosa;  i  havem  de  perdre'ns  en  una 
mar  d'hipòtesis  més  o  menys  enginyoses  i  de  construccions 
imaginatives  més  o  menvs  belles  arquitecturalment,  tothora 
que  pretenim  esbrinar  o  dir  alguna  cosa  de  la  seva  faisó, 
de  la  seva  disposició  interna,  de  les  seves  propietats  i  les  seves 
maneres  d'obrar.  D'aquí  l'abundor  d'aqueixes  construccions 
a  través  de  les  èpoques.  La  història  de  les  religions,  la  dels 
sistemes  metafísics,  la  dels  sistemes  filosòfics,  i  la  mateixa 
història  de  les  ciències  en  bona  part,  no  tenen  altre  contingut. 
I  cada  un  d'aqueixos  diferents  sistemes  religiosos,  metafísics 
i  filosòfics,  fins  exposats  a  voltes  en  obres  d'art  (v.  g. :  en  un 
poema  com  el  de  Lucreci  o  el  del  Dant),  no  poden  retraure 
altre  fonament  a  favor  de  la  llur  existència  sinó  el  d'ésser 
altres  tantes  temptatives  més  o  menys  anàlogues  o  diverses 
entre  elles,  per  trobar  Texplicació  de  certa  sospitada  realitat, 
oculta  a  l'esguard  de  l'home.  El  qual  no  s'acontenta  de  bona- 
ment romandre  a  la  banda  d'aquí,  sense  cap  explicació;  i  per 
això  s'esforça  i  s'esforça,  jassia  que  inútilment,  per  obrir  en 

el  mur  divisori  algun  foradet  per  on  penetri  un  raig  de  claror 
maldament  fós  furtiu  i  eshlaimat. 

A  causa  de  tot  això  que  hem  dit,  les  posicions  intel•lectuals 
relatives  als  problemes  alludits  són  innombrables.  No  tan  sols 
cada  pensador  dels  que  anomenaríem  professionals,  és  a  dir, 
cada  filòsof,  té  la  pròpia,  sinó  que  la  té  també,  segons  hem 
abans  insinuat,  tot  home  en  quant  funciona  com  a  tal.  és  a 
dir,  en  quant  pensa.  Tots  senten  l'exigència  mental  de  res- 
pondre a  l'inquietadora  interrogació  diverses  vegades  repetida: 
^què  és  l'home  dins  el  món  i  què  pot  l'home  dins  el  món? 
Però  de  fet  tots  han  de  declarar-se  vençuts  en  llur  intent. 
Ho  prova  la  mateixa  abundor  de  solucions  o  sistemes  igual- 
ment insatisfactoris.  Si  no  ho  fossin,  algun  d'ells  s'hauria 
imposat  fent  emmudir  els  altres,  obtenint  l'adhesió  de  tothom. 

Amb  el  problema  religioso-metafísic,  i  amb  molt  estreta 
relació  amb  ell,  i  fins  com  a  un  seu  aspecte  i  derivació  seva, 
preocupa  l'home  el  problema  psicològic.  Part  que  l'home  és 
de  la  Realitat  universal,  i  en  això  depenent-ne,  preté,  per  altra 
banda,  obrar  com  a  ésser  independent.  La  doctrina  bíblica 
relativa  a  la  creació  de  l'home  té  aquí  gran  significació, 
sobre  tot,  tal  vegada,  simptomàtica.  Perquè  si  l'home  és  terra 
i  animal,  i  en  tal  concepte  pertany  a  la  terra  i  a  la  Natura 
com  a  element  i  detall  d'elles,  és  també  i  més  que  tot,  quant 
a  home,  esperit.  L'esperit  és  allò  que  essencialitza  l'home 
constituint  sa  natura  que  és  dita  específica:  intelligència, 
raó,  voluntat,  llibertat.  I  quant  a  intelligència,  raó,  vo- 
luntat, llibertat,  o  sigui  quant  a  esperit,  l'home  es  decanta  a 
desfer-se  de  la  Natura,  i  a  formar  una  natura  o  realitat  de 
banda,  la  natura  intel•ligent  i  lliure,  la  qual  es  porta  com  son 
esperit  li  suggereix  i  per  les  finalitats  que  l'intel•ligència  i  raó 
li  assenyalen.  L'acció  humana  vol  ésser  espontània,  deslli- 
gada de  lligament  causal  natural,  indeterminada  o  determi- 

nada  només  per  finalitats  racionalment  i  lliurement  proposa- 
des i  cercades.  L'acció  humana  preté  ésser  creadora,  inicial, 
determinant,  no  determinada,  no  un  resultat  de  pressió 
natural.  L'home,  com  a  actiu,  com  a  intelligent,  fuig  d'ésser 
dominat  i  voldria  ésser  dominador:  dominador  d'ell  mateix, 
amb  lliure  albir,  i  dominador  dels  altres;  dominador  ai/ m^ra 
(autodomini,  domini  sobre  son  cos  com  a  element  natural, 
sobre  son  temperament,  sobre  les  seves  tendències,  propen- 
sions, inclinacions,  instints....)  i  dominador  ad  extra  (sobre 
la  Natura  i  les  seves  lleis  i  sobre  els  altres  homes  i  llur 
conducta  i  creacions).  La  qüestió  és  saber  si  ho  pot  aconse- 
guir i  si  la  Natura  (la  Realitat)  ara  abdica,  per  dir-ho  així, 
dels  seus  furs,  ella  que  els  manté  en  tots  els  altres  respectes  i 
ocasions,  i  si  exercint  la  seva  acció  pressora  i  dominadora 
enfront  de  tots  els  éssers  moguts  al  seu  impuls  sense  ombra 
de  defallior  ni  excepció,  cedeix  la  seva  universal  i  constant 
sobirania  quan  se  tracta  de  l'home  i  en  benefici  de  l'home,  el 
qual,  en  tal  cas,  resultaria  un  ésser  de  veritable  privilegi. 

Cal  plantejar  també  el  problema  moral.  Cal  saber  si  la 
conducta  o  activitat  dels  homes,  com  a  tals  homes,  la  con- 
ducta que  es  diu  històrica,  social,  moral,  jurídica,  artística, 
industrial,  etc,  etc,  és  una  conducta  deslligada  de  lleis  o 
subjecta  a  elles;  i  si,  havent  lleis,  com  sovint  se  reconeix 
(jassia  que  tal  vegada  contradictòriament,  si  l'obrar  de 
l'home  és  espontani  i  no  causat),  aquestes  lleis  són  de  natura 
anàloga  o  idèntica  a  les  lleis  físiques  (lleis  de  la  Natura),  o 
són  tal  vegada  les  mateixes  lleis  físiques,  o  si  són  lleis  sui 
genei'is,  unes  lleis  que,  o  bé  no  deriven  de  la  Natura,  sinó 
de  la  voluntat  arbitrària  i  capriciosa  —  com  es  diria  que 
implica  l'espontaneitat  inicial,  exempta  de  determinació  cau- 
sativa  i  l'obrar  absolutament  indeterminat — o  bé  deriven 
d'una  natura  contrària  a  la  Natura,  d'una   natura  espiritual, 

la  faisó  de  la  qual  consistiria  en  estar  mancada  com  de 
contingut  intern  i  de  la  consegüent  obligació  o  determinació 
pressora. 

Això  de  les  lleis  morals,  regla  de  la  conducta  humana, 
com  a  lleis  no  naturals,  i  fins,  en  certa  manera,  com  antina- 
turals,  és  un  dels  problemes  que  em  semblen  de  més  compli- 
cació. Si  les  lleis  morals  existeixen,  ^d'on  deriven?  Llur  origen 
,;és  el  mateix  que  l'origen  de  les  lleis  pròpiament  naturals?  I 
llavors,  ^perquè  no  foren  naturals  i  no  encloure-les  en  aques- 
tes? De  la  «llei  natural»  se'n  parla  sovint,  precisament  com  a 
regla  de  l'obrar  de  l'home.  Però  si  deriven  de  l'artifici  humà, 
i  no  de  la  Natura,  ^són  veritablement  lleis?  Per  això  ja  es 
comprèn  que  es  dubti  de  si  la  Ètica,  el  Dret,  la  Sociologia, 
la  Història,  les  ciències  morals,  ciències  que  es  proposen  la 
coneixença  de  la  conducta  humana  i  de  les  seves  direccions 
i  regulacions,  són  o  no  són  ciències  naturals,  és  a  dir,  en 
darrer  terme,  si  són  o  no  ciències  veritables,  puix  tota  ciència 
es  proposa  conèixer  lleis,  causes,  relacions  permanents,  fixes, 
universals,  i  on  no  existeixen  aquestes  lleis,  causes  o  relacions, 
no  podrien  pas  mai  ésser  conegudes.  La  pretesa  dualitat  de 
ciències,  tan  corrent  i  admesa,  en  la  qual  d'una  banda  es 
posa  el  cercle  de  les  ciències  naturals,  i  d'altra  banda,  i  com 
a  terme  oposat,  el  cercle  de  les  disciplines  morals,  socials, 
jurídiques,  històriques,  enclou  una  qüestió  de  gran  trascen- 
dència;  car  presuposa  que  existeixen  dos  ordres  de  realitat 
distints  i  també  oposats,  objecte  respectiu  de  les  dugués 
esmentades  espècies  de  ciències:  la  realitat  natural,  física,  la 
Natura  pròpiament  dita,  amb  tots  els  éssers  que  la  componen, 
els  quals  se  produeixen  necessàriament,  fatalment,  determi- 
nadament.  a  necessiíate  naturce,  i  la  coneixença  de  les  quals 
es  pot  referir,  per  tant,  a  lleis  fixes  i  constants;  i  la  realitat 
moral,    social   o  històrica,   on  predomina    el   fer   voluntari, 

electivament  finalista,  conscient  i  lliure  dels  homes,  del  qual 
s'ignora  si  és  o  no  possible  constituir-ne  ciència  segura, 
ciència  de  principis,  lleis  i  consegüents  previsions,  i,  a  ésser 
possible,  com  s'haurien  de  formular  aquestes  lleis,  tota  vegada 
que  ho  dificultaria  el  caràcter  mòbil  i  discrecional  de  l'esperit 
humà,  creador  dels  productes  de  l'anàlisi  dels  quals  s'ocupen 
les  ciències  al•ludides. 

Totes  aquestes  dificultats,  com  en  últim  terme,  totes  les 
angúnies  que  en  pervenen  sota  les  apariències  dels  problemes 
anteriors  (religiosos  i  teològics,  metafísics,  psicològics,  socio- 
lògics, morals,  jurídics...)  provenen  en  l'home  de  la  donada  o 
element  de  consciència,  element,  per  aquesta  banda,  eminent- 
ment perturbador,  puix  si  no  existís,  els  dubtes  que  assetgen 
l'esperit  humà  no  trobarien  terreny  on  germinar  i  créixer 
Sumat  l'home  a  la  Natura  i  convertit  en  una  de  tantes  crea- 
cions forçoses  i  forçosament  determinades  d'aquesta,  no 
s'hauria  d'inquietar  en  esbrinar  quin  lloc  li  correspon  dins  el 
món  i  el  poder  i  les  iniciatives  que  dins  el  món  li  són  permeses, 
com  en  efecte,  d'això  no'n  tenen  cap  inquietud  els  éssers  pale- 
sament naturals.  Però  la  condició  d'intel•ligència  no  permet  tal 
actitud  a  l'home.  La  intel•ligència  li  posa  tothora  la  pregunta — 
que  es  diria  quasi  insoluble — relativa  a  saber  si  ell  mateix 
forma  o  no  forma  part  de  la  Natura,  i  si  la  seva  conducta  podria 
0  no  podria  ésser  comparada  a  la  de  qualsevol  dels  éssers  ano- 
menats <snaturals».  Perquè  és  intel•ligent  i  per  saber-se'n,  és 
perquè  el  domina  la  tendència  invencible  (de  la  qual  ell  mateix 
poques  vegades  se  n'adona)  a  posar-se  al  centre  de  l'Univers, 
com  a  dominador,  si  no  fins  com  a  creador  d'ell,  i  a  constituir 
la  seva  intelligència — que  és  la  seva  consciència — en  causa 
única  motora,  no  tan  sols  dels  propis  actes,  sinó  també  dels 
d'altri.  S'obstina  en  ocupar  un  lloc  de  privilegi  i  en  ésser  i  obrar 
d'altra  faisó  de  com  són  i  obren  els  altres  éssers  que  poblen  i 

componen  el  món.  Atribuint-se  per  a  ell  sol  facultats  que  a 
aquests  no  els  vol  reconèixer  o  que  no  els  les  admet  sinó  de 
mala  gana  (i  fins  llavors  les  colloca  en  lloc  molt  inferior  al 
de  les  seves)  arriba  a  construir  un  món  especialissim,  el  món 
de  l'esperit  i  dels  productes  espirituals,  mentals,  voluntaris, 
el  qual  qualifica  d'exclusivament  humà.  Si  aquest  món  es 
troba  dins  el  regne  de  la  Natura  pròpiament  tal  o  si  se'n  mou 
completament  fora  del  cercle,  o  part  a  dins  i  part  a  fora. 
és  cosa  difícil  de  dir.  La  interposició  de  la  consciència  i  de  la 
voluntat  impossibilita  resoldre  clarament  si  l'activitat  huma- 
na és  o  no  és  una  activitat  natural,  i  si  el  subjecte  d'ella  per- 
tany o  no  a  l'esfera  dels  éssers  naturals. 

I  així  la  ciència  de  l'home  quant  a  home,  o,  el  que  és  igual, 
quant  a  esperit,  quant  a  conciència,  intelligència  i  voluntat. 
quant  a  subjecte  de  conducta  intencional,  racional,  volun- 
tària, moral,  històrica,  çò  és,  la  psicologia,  resulta  ésser, 
veritablement,  una  disciplina  híbrida  o  mediatitzada,  una 
ciència  la  qual  si,  d'una  banda,  pertany  al  grup  de  les  cièn- 
cies naturals  perquè  enfonza  ses  arrels  en  el  món  natural, 
en  el  món  dels  factors  naturals  i  de  la  causalitat,  d'altra  banda. 
al  revés,  entra  dins  el  cercle  de  les  ciències  morals  i  històri- 
ques, tota  vegada  que  la  conducta  humana  que  li  és  objecte 
d'estudi,  esguarda  avant  sempre,  a  la  finalitat  i  a  la  idea- 
litat,  o  sigui  cap  a  un  espiritual  i  lliurement  cobejable,  cap  a 
un  avenir  no  determinat  per  causalitat  eficient  i  necessària, 
sinó  per  causalitat  final  elegida  voluntàriament. 

Veusaquí  un  esboç  de  les  qüestions  a  les  quals  seran 
dedicades  les  conferències  següents. 

EL  PROBLEMA  METAFÍSICO-RELIGIOS 


Un  gran  nombre  de  problemes  —  tots  els  problemes,  en 
realitat,  que  preocupen  l'home  i  que  són  tota  la  seva  vida, 
puix  aquesta  no  és  altra  cosa  que  una  sèrie  il•limitada  de 
inquietuds  i  de  dubtes — un  gran  nombre  de  problemes  inclou 
el  fonamental  relatiu  a  la  valor  de  l'home  com  a  home,  o  al 
seu  lloc  en  el  món  i  a  l'eficàcia  sobre  aquest,  de  la  seva  acció. 
Però  els  principals  entre  ells  en  els  quals  es  subsumeixen  els 
altres,  són  els  tres  esmentats  en  la  conferència  anterior, 
i  els  quals  podem  designar  amb  els  qualificatius  de  meta- 
físico-religiós,  psicològic  i  ètico-social,  jassia  que  no  hi 
hagi  entre  ells  una  separació  neta  i  rigurosa,  ans  bé  s'en- 
treteixeixen  de  tal  guisa  que  es  podria  dir  que  són  només 
que  un,  sense  solució  de  continuitat  entre  llurs  aspectes  varis. 

Mirarem  d'exposar  aquests  aspectes  en  la  conferència  pre- 
sent i  en  les  successives. 

Problema  o  aspecte  metaflsico-religiós.  —  Consisteix  en 
esbrinar  o,  en  termes  millors  —  puix  que  el  séu  esbrinament 
no  és  possible  a  l'home  —  en  donar  voltes  entorn  d'aquesta 
pregunta:  ^Quò  és  la  realitat,  de  la  qual  indefectiblement  som 
part  sense  poder  sostrau-re'ns  a  son  jou?  O  sigui  equina  és  la 

natura  de  l'Univers,  de  la  Realitat,  de  l'Ésser  (del  gran  Ésser) 
de  la  Natura? 

En  primer  lloc  determinarem  tant  com  se  pugui  la  signi- 
ficació o  valor  d'aquest  últim  mot,  obscur  a  més  no  poder, 
com  s'observarà  per  poc  que  un  hom  hi  pari  ment,  en  ell  i  en 
les  múltiples  i  diverses  accepcions  que  se  li  donen.  La  Natura 
i  el  natural  (la  condició  de  Natural)  són  d'allò  més  equívoc 
que's  coneix. 

Abans  que  tot  es  diu  Natura,  de  manera,  crec,  indub- 
table i  pròpia,  a  la  Realitat  en  general,  la  Realitat  total  i 
única.  rUnivers  enter,  que  inclou  en  son  si  tot  quant  existeix, 
tant  material  o  corporal  purament,  com  espiritual,  tant  en 
potència — possibilitat — com  en  acte  concretament  i  indivi- 
dualment. Fóra  natural,  així,  tot  el  que  és  i  tot  el  que 
s'esdevé  en  el  món,  allò  normal  i  natural  per  antonomàsia, 
igualment  que  allò  anòmal,  monstruós  i  aberrant,  i  tant  els 
productes  espirituals,  d'art  i  d'obra  humana,  com  aquells 
que  no  tenen  tal  caràcter.  No  restant  cap  cosa,  ni  tan  sols  allò 
fantàstic  i  purament  imaginatiu,  fora  de  la  Natura,  és  ben 
possible  reconèixer  una  natura  en  tota  cosa  i  no  admetre 
realitats  mancades  d'ella,  com  devegades  s'esdevé,  v.  g., 
quan  es  parla  de  l'extranatural,  de  l'antinatural,  l'arbitrari 
i  capriciós,  l'absurd,  l'infundat,  etc.  (i). 

Molt  afí  a  l'anterior  significació  de  la  Natura  és  aquesta 
altra:  La  mateixa  Realitat  total  i  única,  l'Univers,  però 
concebut  orgànicament,  com  personificat  en  certa  manera  i 
amb  una  força  impulsiva  immanent,  amb  una  com  necessitat 
i  una  pressió  íntima,  ja  conscient  i  teleològica,  ja  cega, 
sempre  irresistible,  la  qual  el  porta  a  l'acció  i   és  la  fautora 


(i)     Aquesta  accepció  de  la  Natura  és,    en  certa   manera,   la  usada   per 
Schelling,  al  fer  equivaler  la  Natura  a  l'Absolut,  Realitat  fonamental. 

27 


LA  NATURA  I  L'HISTORIA 

del  moviment,  de  la  vida,  de  l'evolució,  resultats  naturals 
tots.  La  Natura,  l'Ésser,  l'Absolut,  l'Éns  Infinit  i  Etern, 
Déu,  són  tal  vegada  en  aquest  sentit  noms  distints  d'una 
mateixa  cosa.  Déu,  v.  g.,  que,  com  després  ja  direm,  deve- 
gades  és  considerat  com  a  autor  voluntari  i  electiu  de  les 
criatures  concretes,  tant  de  les  corporals  com  de  les  espiri- 
tuals, i  fins  de  l'ordre  anomenat  natural,  no  ho  fóra  de  la 
natura  llur  i  menys  encara  de  la  natura  seva  pròpia  la  qual  per 
a  ell  mateix  és  un  postulat.  L'història  humana  queda  inclosa 
també,  com  un  detall,  en  el  fer  evolutiu  de  la  Natura.  I  la 
Història,  en  quant  a  estudi  i  coneixença  de  l'home  i  de  son 
obrar  resta  inclosa  en  l'horitzó  de  la  filosofia  i  les  ciències 
naturals,  com  la  coneixença  de  qualsevol  altra  cosa,  com. 
V.  g.,  la  dels  anomenats  regnes  de  la  Natura  (ciències  naturals) 
i  la  de  Déu  o  de  l'Absolut  (Teodicea,  Metafísica). — Igual  serà 
ciència  Natural  l'antropologia,  l'etnologia,  la  psicologia,  la 
ètica,  la  sociologia,  etc,  que  les  que  duen  aquell  nom  per 
antonomàsia. 

L'ordre,  si  hi  fos,  en  les  coses,  fóra,  en  aquest  cas,  un  ordre 
real,  imposat  per  la  faisó  interna  de  l'Esser  Universal,  no  fóra 
un  ordre  teleològicament  cercat  i  establert.  Entre  totes  les  coses 
que  formen  aquest  ordre  hi  hauria  un  engranatge  i  concade- 
nament  natural  o  necessari  que  faria  que  fos  per  força  cada 
una  allò  que  és  en  relació  amb  les  restants,  tenint  cada  una  sa 
natura  privativa,  sa  natura  indefectible,  indivisible,  determi- 
nada pel  conjunt  orgànic  pressor  de  les  altres,  i  contribuint 
ella  a  son  torn  a  constituir  llur  natura.  Es  a  dir,  que  cada 
natura  particular  fóra  allò  que  és  i  es  produiria  com  se  pro- 
dueix per  llei  indeclinable  pròpia  i  alhora  en  funció  de  les  altres 
natures  particulars  i  de  la  Natura  total,  mare,  suport  i  arrel  de 
totes  elles;  i  mentretant  ses  impulsions  i  consegüents  activitats 
i  moviments  foren  alhora  propis  i  d'altri,  puix  tant  foren  de 

determinació  pròpia,  espontània  i  forçosa  (inexcusable) 
ensems,  com  derivarien  de  compulsió  de  la  total  Natura,  la 
qual  es  projectaria  i  concretaria  en  cada  particular  natura  i 
obraria  per  mitjà  d'ella  i  a  través  d'ella,  com  cal  a  un  ésser 
col•lectiu  per  a  produir-se  algun  membre  o  individu  que  li 
serveixi  d'orgue  representatiu. 

En  aquesta  concepció,  monista  indubtablement — i  pan- 
teista  hi  podem  afegir — de  la  Natura,  aquesta  sempre  va 
eduint  de  si,  per  necessitat  de  son  ésser  propi,  tots  els  éssers 
i  fenòmens  concrets,  tant  els  anomenats  fisics,  purament 
naturals,  corporals,  materials,  com  els  espirituals,  morals, 
històrics.  Tots  ells  estan  sota  la  causalitat,  o  si  es  parla  de 
finalitat,  aquesta  i  aquella  es  confonen.  Quant  existeix,  se 
produeix  o  obra  té  un  fonament  causal,  un  parentiu  i  una 
deu  o  arrel  en  la  Natura.  Cada  cosa  i  cada  moviment  és  allò 
que  és  i  allò  que  deu  ésser.  Tot,,  tot  absolutament  sorgeix  del 
gran  Ésser  i  en  el  gran  Ésser,  en  la  Natura  i  en  son  si  es  desen- 
rotlla i  acaba.  I  tot  és,  d'aquesta  faisó,  natural,  el  moviment 
de  l'estel,  la  germinació  de  la  planta  i  l'obrar  de  l'home.  Tota 
cosa  i  tot  moviment  d'ella  és  un  resultat  natural,  igual  en  l'or- 
dre anomenat  material  que  en  l'ordre  espiritual  i  moral,  en  el 
món  físic  que  en  el  món  mental  i  psíquic,  en  el  real  que  en 
l'ideal,  fantàstic  i  imaginari.  Quant  se  produeix  i  apareix  té 
la  seva  causa,  i  per  això  és  natural,  entrant  en  el  cercle  de  la 
causalitat,  engranatge  de  la  determinació  forçosa.  Flueix  el 
monstruós,  l'anormal,  l'extraordinari,  de  causes  naturals 
pròpies,  igual  que  el  normal,  ordinari  i  típic,  i  l'un  i  l'altre 
són  creacions  de  la  Natura,  tan  legítimes  i  justificades  (tan 
naturals)  les  unes  com  les  altres.  Flueixen  les  conseqüències 
de  llurs  premisses,  fonaments  o  principis,  i  les  aplicacions 
concretes  de  les  idees  mares  generals,  per  un  procediment — 
anomenat  deductiu — tan  natural  quan  se  mou  dins  l'esfera  del 

vertader  com  al  moure's  dins  l'esfera  de  l'erroni,  i  per 
això  es  diu  que  la  lògica,  la  qual  és  una  sèrie  de  derivacions 
i  engranatges  de  causa  a  efecte — per  la  qual  cosa  sovint  ei 
«natural»  i  el  «lògic»,  s'equivalen — igual  exerceix  imperi 
en  relació  al  vertader  que  en  relació  al  fals,  erroni  i  fins 
absurd.  Les  conseqüències  que  deriven  de  la  labor  espi- 
ritual, històrica  o  humana  es  presenten  amb  naturalitat 
igual  que  les  conseqüències  o  productes  de  les  coses,  forces  i 
realitats  no  humanes.  Les  guerres  tenen,  per  exemple,  llurs 
conseqüències  naturals,  igual  que  la  política  econòmica  d'un 
govern  o  qualsevol  acte,  disposició  i  conducta  seva  o  d'un 
home  en  general.  Ja  en  veurem  aplicacions  després. 
D'igual  manera  tot  procés,  àdhuc  aquells  en  què  intervé 
la  labor  humana  (com  per  exemple  els  que  són  subs- 
tanciats  davant  dels  Tribunals  de  justícia,  o  els  processos 
legislatius,  educatius,  etc),  té  les  seves  etapes  naturals,  i  en 
l'adveniment,  producció  i  desplegament  seu  tot  es  verifica 
en  virtut  de  causes  i  lleis  naturals:  si  és  natural,  v.  g.,  la 
naixença,  el  desenrotllament  i  apogeu  d'una  planta,  d'un 
home  o  d'una  institució,  són  igualment  naturals  llur  deca- 
dència, degeneració,  mort  i  desaparició.  La  desnaturalització 
mateixa  d'aquestes  realitats  (desnaturalització  que  comprèn, 
per  exemple,  la  decadència  —  la  qual  és  per  altra  banda 
maduresa — )  és,  per  part  seva,  natural.  Fins  les  creacions 
dels  homes  voluntàries,  intelligents,  finalistes,  artificials,  ei 
conjunt  de  les  quals  forma  IHistòria,  distinta  i  contrària  de 
la  Natura,  com  les  taules,  les  cases,  les  institucions — el 
comerç,  la  pena,  el  jurat,  les  Banques,  les  herències... — 
també  entren  dins  el  domini  de  la  Natura,  puix,  aparegudes 
o  establertes,  les  acompanya  sempre  una  natura  pròpia,  i  els 
és  natural  l'acomodar-hi  llurs  moviments  i  productes,  com 
és  natural  igualment  que  els  homes  facin  de  les  esmentades 

creacions  humanes  un  ús  i  unes  aplicacions  perfectament  i 
exclusiva  naturals.  I  així,  per  exemple,  si  el  natural  comple- 
ment d'una  llei  humana  és,  segons  es  diu,  una  sanció,  puix 
una  llei  sense  sanció  fóra  ineficaç,  desnaturalitzada,  i  si  la 
intervenció  del  mòbil  del  lucre  per  part  de  qui  el  practica 
constitueix  també,  com  se  sol  dir,  la  natura  de  l'acte  mercan- 
til, ni  una  cosa  ni  l'altra,  derivades  de  la  conducta  humana 
poden  aparèixer  sinó  amb  llurs  ingredients  necessaris,  fins 
finalistes,  que  la  natura  llur  reclama. 

La  Natura  des  d'aquest  punt  de  vista  apareix  com  a 
Realitat  única  i  orgànica,  segons  ja  es  digué;  i  perquè  és 
una  i  orgànica,  no  es  pot  parlar  encertadament  i  realment 
de  fora  i  dins,  ni  consegüentment,  d'activitat  interna  i  exter- 
na. Hi  ha  una  activitat  només  que  és  l'activitat  natural.  Si  la 
causalitat  i  la  finalitat  són  aquí  una  mateixa  cosa,  també  ho 
són  l'espontaneitat  i  la  necessitat  o  determinació.  Tampoc 
hi  ha  sinó  una  espontaneïtat  causal,  de  la  qual  parlarem 
després:  no  hi  ha  espontaneïtat  anticausal  o  espontaneïtat 
originària,  el  subjecte  de  la  qual  fóra  un  ésser  purament  espi- 
ritual, i  com  a  purament  espiritual,  actiu  amb  activitat 
lliure  i  lliurement  electiva,  no  causada. 

Per  això  es  comprèn  que  s'anomeni  natural  també,  com 
passa  sovint,  a  lo  natiu  i  originari,  produit  per  la  Natura  i 
allò  aparegut  en  el  seu  si.  Segons  això,  natural  fóra  com  a 
nanivitate,  és  a  dir,  a  natura  o  ab  origine,  i  per  això  són  ano- 
menats per  exemple,  artistes,  delinqüents,  etc.  natius  aquells 
que  ho  són  per  natura  i  des  del  breçol,  com  també  són 
anomenats  naturals  (de  Barcelona,  posem  per  cas)  el  aborí- 
gens d'un  lloc,  havent  com  a  terme  contrari  el  de  foraster, 
qui  per  fer-se  natural  s'ha  de  naturalitzar,  com  en  altres 
ordres  anàlegs  l'habitud  i  l'educació — creadora  d'habituds — 
engendren  natura.  1  es  comprèn  igualment  que  aquí  totes  les 

lleis,  qualsevol  que  sigui  llur  origen  i  apariència,  essent 
lleis  internes,  inherents  a  la  mateixa  Natura  i  a  les  seves 
creacions,  siguin  lleis  naturals,  necessàries,  forçoses,  no- 
electives,  finalistes  i  ad  exti^a;  totes  elles  representen,  per 
tant,  «relacions  nascudes  de  la  mateixa  natura  de  les  coses». 
(Montesquieu). 

També  s'anomena  Natura,  en  sentit  molt  pròxim  i  lligat 
amb  els  anteriors,  l'essència  constitutiva  de  les  coses;  allò 
que  a  cada  una,  considerada  concretament  en  la  seva  indivi- 
dualitat, o  considerada  en  la  seva  qualitat  genèrica  i  univer- 
sal, li  dóna  l'ésser  propi  i  distintiu;  allò  que  la  fa  ésser 
ço  que  és  d'una  manera  necessària,  distinta  de  tota  altra, 
amb  cap  de  les  quals  es  podria,  en  cap  manera,  confondre, 
per  impedir-ho  la  pròpia,  indivisible  natura.  Es,  doncs, 
aquesta  allò  primordial  de  tota  cosa,  l'element  o  conjunt 
d'elements,  requisits,  condicions,  caràcter  o  notes  que  li 
determinen  l'ésser  essencial  o  substancial,  i  la  fan  ésser  ço 
que  és  ja  es  tracti,  torno  a  dir,  dels  éssers  singulars,  ja  de 
les  espècies  o  realitats  universals,  base  dels  primers.  Tot 
ésser  concret  i  tot  ésser  universal  o  possible,  generador  del 
concret,  té  la  seva  natura:  igual  la  tenen  els  éssers  espirituals 
o  incorporis  que  els  corporals,  materials  o  sensibles:  tant  Déu 
com  les  criatures;  tant  l'anomenat  natural  per  antonomàsia 
com  l'artificial;  les  creacions  no  humanes  com  les  institu- 
cions socials  i  tots  els  produïts  de  l'activitat  dels  homes; 
allò  real  i  allò  fantàstic,  imaginari  o  utòpic,  anomenat  deve- 
gades  irreal:  allò  normal,  ordinari,  legítim,  regular  i  corrent, 
com  allò  extraordinari,  anormal,  il•legítim,  monstruós,  irregu- 
lar, etc.  Tot,  tot,  essent  un  éns,  té  entitat,  que  és  essència  o 
natura.  La  Natura  gran,  l'Esser,  l'Absolut,  aquella  que  havem 
dit  que  era  Realitat  única,  comprensiva  de  tota  existència,  i  la 
qual,  és  clar,  té  també  la  seva  natura,  fóra  d'aquesta  manera 

un  recipient  d'innombrables  natures,  d'inexhaurible,  infinit 
nombre  d'elles. 

Però  cal  fer  aquí  algunes  distincions  aclaratòries.  Per 
entès  que  si  tota  cosa  de  qualsevol  manera  existent  té  la  natu- 
ra seva  o  ésser  constitutiu,  cada  cosa,  però,  té  aquesta 
natura  per  manera  essencial  i  privativa.  Segons  se  deriva 
(naturalment)  del  que  havem  dit,  hi  ha  natures  universals  i 
natures  particulars  o  concretes,  o  bé,  com  d'unes  i  d'altres  es 
diu  sovint,  natures  essencials  i  natures  accidentals.  Són  essen- 
cials aquelles  natures  anomenades  universals,  les  espècies 
metafísiques  abscondides  darrera  dels  fenòmens,  i  les  quals 
els  donen  l'ésser,  servint-los  de  suport,  causa  i  raó,  I  són 
accidentals,  contràriament,  les  natures  o  essències  concretes, 
les  quals  igual  poden  com  no  ésser  (existir),  sense  que  en 
el  cas  últim,  el  món  (l'Univers)  se'n  ressenti.  L'aparició  o 
presència  d'un  o  de  diversos  arbres,  animals  o  homes  con- 
crets en  el  món  (com  de  llurs  respectives  operacions)  és  cosa 
que  al  món,  (a  la  total  Natura),  el  deixa  indiferent,  mentre 
no  fóra  igual  amb  J'arbre,  l'animal  o  l'home  essencials, 
universals,  espècies  metafísiques.  La  Natura  essencial  és  allò 
que  per  Plató  constituïa  l'idea  primordial  i  típica,  la  verita- 
ble cosa,  que  romania  abscondida  darrera  de  les  coses  apa- 
rencials,  ombres  només  d'ella:  és  el  noumeno  kantià,  la  cosa 
en  si.  causa  i  arrel  dels  fenòmens:  és  allò  a  què  Hegel  aplicava 
la  seva  repetida  frase,  paradoxal  apararentment:  tot  allò  racio- 
nal és  real,  i  l'inversa;  frase  inaplicable  al  món  de  les  realitats 
o  essències  fenomèniques. 

La  Natura  essencial  de  que  parlem  és  l'universal  dels  Es- 
colàstics, aquell  sobre  l'existència  real  del  qual  tant  i  tant 
disputaren,  considerat  pels  nominalistes  com  a  mer  nom  i 
creació  mental,  potser  encertadament.  Puix  l'alludit  univer- 
sal constitutiu  de  la  natura  de  les  coses,  la  veritable  natura 

llur  (Plató.  Kant.  Hegel...)  no  és  tal  vegada  sinó  el  concepte 
que  ens  formem  de  cada  cosa  o  espècie  de  coses  (conjunt  de 
les  seves  notes,  requisits  o  elements)  i,  per  tant,  llur  tipus 
genèric,  tipus  sense  cap  realitat  fora  de  nostra  ment,  verita- 
ble promedi  (irreal,  com  tot  terme  mig)  format  per  genera- 
lització de  casos  singulars  a  fi  de  poder-lo  aplicar  a  tots  els 
individus  de  la  mateixa  espècie,  presents,  passats  i  venidors, 
o,  ço  que  és  igual,  possibles.  Es  la  quantitat  abstracta  de  l'àlge- 
bra, a,  b,  c,  ...  un  recurs  molt  còmode  i  útil  per  a  la  domina- 
ció mental. 

I  la  possibilitat  és.  en  efecte,  l'essència  o  natura  de  les 
coses  en  aquest  sentit.  Éns  possible  o  éns  esencial  són  des 
d'aquest  punt  de  vista  una  mateixa  cosa,  terme  oposat  a  l'éns 
real,  existent,  concret.  I  l'éns  essencial  no  és  aquest  últim 
(fenomènic,  accidental,  històric,  tranzitori),  sinó  l'anterior, 
aquell  que  ens  dóna  el  concepte — que  és  un  promedi — ,  i  el 
qual,  pel  seu  mateix  caràcter  de  genèric,  universal,  inexhau- 
rible, aplicable  a  tots  els  individus  de  la  mateixa  espècie — 
que  en  deriven — ,  no  reduit  ni  cristal•litzat  en  cap  d'ells 
exclusivament,  té  una  Índole  tan  vaga,  un  mancament  tan 
complet  de  contingut — de  comprensió — i,  ensems,  una  exten- 
sió tan  vasta,  quasi  sense  límits,  que  en  sa  major  generali- 
tat, quan  esdevé  possibilitat  absoluta,  alguna  cosa  com 
l'absolut  potencial  del  qual  tot  pot  sorgir  i  tot  brolla,  deixant- 
lo,  però,  tan  plè  de  possibilitat  com  estava  i  ha  estat  des  de 
sempre  i  com  ha  d'estar-ho  eternalment,  li  és  aplicable  aque- 
lla altra  frase  hegeliana  de:  «l'ésser  i  el  no  res  són  una 
mateixa  cosa».  O  sigui  que  la  natura  abstracta  i  la  manca  de 
natura  concreta,  désser  concret  i  individual,  són  una  cosa 
idèntica. 

En  contra  d'aquesta  natura  abstracta  i  universal,  la  natu- 
ra,  manera  d'ésser   o   conjunt  d'elements   constitutius   dels 

34 


LA  NATURA  I  L  HISTORIA 

éssers  individuals  i  concrets  (realment  existents)  hi  ha  una 
natura  plena  de  realitat,  aon  enfront  de  la  possibilitat  hi  ha 
l'actualitat:  enfront  de  la  potència,  l'acte.  Aquí  la  natura 
solament  s'aplica  a  un  ésser  individual,  i  els  elements, 
parts,  requisits,  caràcters  i  notes  d'ell  són  tots  actuants.  No 
es  volen  conceptes  generals,  ni  generalitzacions,  ni  prome- 
dis.  ni  tipus,  ni  consegüents  definicions,  que  queden  per  les 
natures  genèriques  i  possibles.  No  es  volen  sinó  descrip- 
cions. La  potència  o  possibilitat  és  imperfecció.  Allò  me- 
rament possible  o  potencial  (conceptual)  no  existeix  veri- 
tablement (no  existeix  sinó  en  la  ment  conceptora:  éns  de 
raó,  dirien  els  escolàstics):  i  al  no  existir,  li  manca  alguna 
cosa,  es  troba  vacu,  és  a  dir,  li  cal  alguna  cosa,  l'arribar  a 
ésser.  Per  això  alguns  filòsofs  al  dir  de  Déu,  concebent-lo 
com  a  ésser  perfecte,  que  ho  té  tot  i  no  li  cal  cap  cosa,  el 
consideren  con  absoluta  plenitud  i,  per  tant,  com  acte  pur, 
qui  no  té  res  en  potència.  L'anomenada  prova  ontològica  de 
l'existència  de  Déu  (Sant  Anselm,  Spinoza)  en  darrer  terme, 
consisteix  en  això. 

I  com  acte  pur  i  ésser  necessàriament  concret  i  individual, 
no  admet  l'idea  d'espècie  ni,  per  conseqüència,  la  de  possibi- 
litat, promedi.  concepte  ni  definició.  Déu  no  és  una  natura 
universal,  una  espècie  metafísica,  font  d'infinits  individus 
concrets  de  dita  espècie,  tots  essencialment  iguals  (iguals  per 
natura);  es  un  ésser  concret,  únic  (la  Realitat  única,  total,  lo 
Absolut),  com  són  també  únics  en  llur  individualitat  els 
éssers  concrets  de  la  Natura,  maldament  després  n'hi  hagi 
molts  (infinits,  innombrables)  exemplars  semblants. 

Aquests  éssers  concrets,  realment  existents  i  actius,  el 
conjunt  orgànic  dels  quals  constitueix  la  Natura  plena,  ope- 
rant, concreta  i  també  individual  (única)  a  distinció  de  la 
Natura  noumènica  (la  natura — essencial,  universal  —  de  ia 

Natura),  són  el  que  són,  (tenen  una  natura  o  manera  espe- 
cial d'ésser),  i  obren  com  obren  (segons  són)  en  virtut  del 
contingut  efectiu  d'elements  (o  donades  reals)  que  els  consti- 
tueixen. Cada  un  d'aquests  éssers  concrets  és  com  un  resul- 
tat de  la  combinació  de  tals  elements,  i  la  seva  natura  priva- 
tiva, la  seva  manera  d'ésser  i  d'obrar  (el  seu  temperament, 
etc),  està  en  funció  d'aquests  últims.  Uns  éssers  concrets  són 
i  es  condueixen  (forçosament,  naturalment,  per  pressió  ínti- 
ma de  la  natura  llur)  d'una  manera  i  altres  d'altra  manera, 
I  això  no  tan  sols  comparant  entre  éssers  que  no  mostren 
a  penes  cap  semblança,  per  pertànyer  a  les  anomenades  espè- 
cies distintes,  sinó  també  comparant  els  semblants  o  d'una 
mateixa  espècie.  I  si  s'esdevé  així,  no  sembla  que  sigui  sinó 
perquè  els  elements  que  a  cada  individu  el  constitueixen  en 
allò  que  és,  diferent  dels  altres,  inclús  dels  de  la  seva  espè- 
cie, se  li  combinen  d'una  manera  especial,  distinta  de  com 
s'esdevé  en  els  altres.  I  així,  aquesta  especial  combinació,  o 
sigui,  podem  dir,  aquesta  especial  contextura  o  estructura 
pròpia,  és  allò  que  el  fà  ésser  com  és,  i  produir-se  com  se 
produeix  d'acord  amb  allò  que  és  (operari  sequitur  esse). 
L'estructura  de  cada  ésser  serà  allò  que  formarà  la  seva  na- 
tura més  pròpia  i  íntima,  el  fonament  i  la  font  dels  seus  atri- 
buts, propietats,  dots,  qualitats,  condicions,  propensions, 
tendències,  disposicions,  aptituds,  actituds,  instints  i  altres,  la 
necessària  projecció  dels  quals  a  l'exterior  (necessitas  a 
natura;  nativisme,  instintisme,  predisposició...)  és  l'anome- 
nada llur  activitat  o  conducta,  operacions,  etc,  dins  les  quals 
es  vessaria  llur  essència  (llur  natural  estructura  o  composi- 
ció interna).  Tot  això  té,  a  mon  parer,  una  trascendència  de 
primer  ordre  des  de  diversos  punts  de  vista,  i  entre  ells,  com 
a  molt  principal,  el  de  l'acció  intel•ligent,  finalista  o  històrica 
dels  homes,  (verbi  gràcia,  en  l'esfera  de  l'educació,  en  la  de 

la  governació  i  en  altres).  Ja  sobre  això,  en    conferències  pos- 
teriors, es  veurà  després  alguna  indicació. 

Per  Natura  també  s'entén  molt  sovint,  ja  no  tota  la  Reali- 
tat, segons  havem  vist  abans,  sinó  només  una  part  d'ella, 
cosa  de  la  meitat,  ço  és,  la  Realitat  fisica  purament,  la  qual 
té  com  a  terme  oposat  i  congènere  l'altra  meitat,  l'Esperit, 
l'estera  dels  éssers  o  natures  espirituals.  Aquesta  meitat  de  la 
Realitat  o  Natura  única,  la  qual  forma  la  natura  física,  és 
per  a  molts,  (no  tots:  per  a  Fichte  i  Hegel,  per  exemple,  no 
per  a  Schelling)  la  meitat  inferior  de  l'Univers,  car  són  infe- 
riors a  les  natures  o  éssers  espirituals,  segons  ells.  les  natures 
o  éssers  físics,  ja  que  si  aquells  estan  sostrets  a  la  causalitat 
material,  i  només  sotmesos  a  llur  autodeterminació  lliure, 
que  és  causalitat  espiritual,  finalista,  electiva,  intencional, 
ideal,  que  és,  en  darrer  terme^  la  no  causalitat,  en  canvi  els 
altres  obeeixen  en  tot  la  dita  causalitat  material,  mecànica, 
orba,  fatal,  l'heterodeterminació:  i  llurs  moviments  i  activi- 
tats representen  altres  tantes  resultants  corresponents  de  sis- 
temes de  forces  i  d'impulsions  mecàniques.  Els  éssers  (o  natu- 
res concretes)  el  conjunt  dels  quals  constitueix  la  Natura 
física,  contrària  a  la  espiritual,  no  són  éssers  a  se,  com  els 
altres,  senyors  de  si  mateixos  i  de  llurs  operacions,  sinó  que 
són  éssers  que  es  mouen  en  completa  dependència  del  Gran 
Ésser  físic,  en  el  qual  enfonzen  llurs  arrels  causals  i  on  tenen 
llur  fonamentament,  i  tots  ells  formen  una  cadena  sense  inte- 
rrupció, de  causes  i  efectes  naturals,  físicament  naturals,  física- 
ment necessitats,  fatals,  indeclinables.  Per  això  se  sol  dir  que 
les  lleis  que  segueixen  aquests  éssers,  que  són  les  lleis  físiques 
0  de  la  Natura  física,  prenen  aquest  caràcter  mateix  d'immu- 
tabilitat  i  fatalitat  o  determinació  forçosa,  l'inversa  precisa- 
ment de  les  lleis  espirituals  o  morals,  pròpies  de  l'altra  meitat, 
de  la  meitat  espiritual  de  la  Realitat  total  o  Univers.  Aquesta 

immutabilitat  i  fatalitat  de  les  lleis  purament  naturals  (no 
espirituals)  pot  ésser  de  dugués  maneres,  com  ja  es  compendrà 
millor  pel  que  després  s'ha  de  dir:  poden,  doncs,  o  bé  ésser-ho 
perquè  tals  caràcters  els  hagin  estat  impresos  ab  o?'igine,  des 
de  fora  i  com  d'una  vegada  per  sempre  més  (v.  g.,  per  crea- 
ció), al  donar  l'ésser  que  tenen  les  natures  llurs  per  voluntat  o 
designi  intel•ligent  de  qui  les  ha  formades,  de  manera  que  una 
vegada  ja  creats  aquests  éssers  tal  com  ara  són  s'hauràn  de  pro- 
duirnecessàriament,  invariablement  i  eternament  d'acord  amb 
la  natura  i  caràcters  que  els  han  estat  donats  (i):  o  bé  la  immu- 
tabilitat i  fatalitat  deriven  de  la  mateixa  essència  Íntimament 
necessària  de  les  coses,  del  fet  que  a  cada  espècie,  classe  o  gènere 
(essència)  d'aquestes  coses  o  éssers  naturalment  físics,  i  a  cada 
ésser  concret  pertanyent  a  aquesta  essència,  els  hagi  trasmès 
la  Natura  universal  o  única,  en  la  seva  immancable  evolució 
interna,  llur  faisó  característicament  necessària  (2). 

La  dualitat  d'ordres  que  resulta  de  concebre  la  Natura  de 
la  manera  que  estem  ara  al•ludint,  o  sigui,  d'una  banda, 
l'ordre  de  les  realitats,  lleis  i  fenòmens  físics  (o  naturals)  i 
d'altra  banda  l'ordre  de  les  realitats,  lleis  i  fenòmens  espiri- 
tuals, porta  amb  ella  (naturalment)  conseqüències  que  en  les 
anteriors  concepcions  no  podien  resultar  o  aparèixer  com  ara 
tan  clares.  Ja  podem  parlar  d'Història  considerada  com  un 
mode  de  fer  o  obrar  propi  dels  éssers  espirituals,  i  no  adap- 
tat, sinó  contràriament,  al  mode  d'obrar  dels  éssers  naturals 


(i)  La  qual  cosa  exclou,  veritablement,  tota  contingència  en  lordre 
natural,  un  cop  ja  establert,  i  encara  que  ell,  originàriament,  fos  contingent 
per  dependre  de  la  voluntat  arbitrària  del  séu  autor  el  donar-li  o  no  exis- 
tència i  el  donar-l'hi  de  tal  o  de  tal  altra  manera. 

{2)  Qualsevol  que  sigui  l'origen  de  la  immutabilitat  de  les  lleis  natu- 
rals, cap  d'ells  autoritzaria  a  parlar  pròpiament,  segons  es  fa  de  vegades, 
de  capricis  del  cel  i  coses  semblants,  que  fóra  com  dir  que  hi  ha  fenòmens 
naturals  externs  a  la  Natura. 

o  pertanvents  a  la  Natura  física.  Aquests  últims  no  fan  His- 
tòria, no  poden  ésser  subjectes  de  l'Història.  L'Història  té 
per  contingut  fets  espirituals,  electius,  voluntaris,  finalistes, 
intencionals,  lliures  de  la  determinació  constrenyidora  causa- 
lista;  i  precisament  els  éssers  de  la  Natura  física,  en  quant  a 
tals,  per  produir-se  de  la  manera  immutable  i  fatal  que  s'ha 
dit,  no  produeixen  fets  com  els  al•ludits,  és  a  dir,  actes, 
accions,  productes  espontanis  (no  causats  necessàriament  i 
determinats)  de  l'esperit,  reservats,  és  clar,  pels  éssers 
d'aquest  ordre. 

Sobre  això  cal  puntualitzar  les  coses  amb  uns  esclari- 
ments. En  que  hi  hagi  una  història  natural,  no  vol  dir  que 
els  éssers  de  la  Natura  física  (els  éssers  naturals,  no  espiri- 
tuals), dels  quals  ella  s'ocupa,  tinguin  història.  Aquí  hi  ha 
un  equívoc  que  podria  originar  confusions  si  no  es  desfés. 
L'història  natural  no  és  l'història  que  fan  els  éssers  naturals, 
conjunt  de  fets  que  voluntàriament,  lliurement  i  intencional- 
ment  produeixen  els  éssers  naturals,  els  quals,  en  tal  cas, 
essent-ne  subjectes,  no  foren  naturals  ja,  sinó  espirituals; 
l'història  natural  no  és  sinó  una  cosa  humana,  una  obra  hu- 
mana, una  ciència,  o  sigui  la  coneixença,  per  part  dels 
homes,  dels  éssers  naturals,  d'allò  que  siguin  (de  llur  natura 
i  llurs  propietats)  i  d'allò  que,  segons  què  són  i  per  ésser  com 
són,  facin.  1  en  aquest  sentit,  la  coneixença  dels  homes  com 
a  éssers  naturals,  com  a  part  de  la  Natura  física  i  en  la  línia 
mateixa  que  els  altres  éssers  que  pertanyen  a  aquesta,  forma 
igualment  part  de  l'història  natural.  I  així,  v.  g. ,  l'antropologia, 
l'etnologia,  i  fins  devegades,  i  al  menys  en  certs  respectes,  la 
psicologia  i  la  sociologia,  són  també  ciències  naturals,  i  com 
a  rames  de  l'Història  natural  són  classificades,  mentre  que 
l'Història  humana  —  ciència  o  coneixença  dels  productes 
històrics  —  té    per   contingut   fets    humans,    o  sigui  accions 

espirituals,  finalistes,  voluntàries.  Un  naturalista  (un  zoòleg, 
un  antropòleg,  un  botànic),  enc  que  faci  història  natural,  no 
és  un  historiaire,  perquè  no  s'ocupa  d'esdeveniments  histò- 
rics, produïts  per  éssers  espirituals.  Això  qui  ho  fa  són  els 
historiaires,  pròpiament  tals.  La  labor  dels  quals,  per  recaure 
sobre  fets  humans,  fills  de  l'esperit  humà,  i  sostrets,  per 
tant — tal  és  l'exigència — ,  a  la  causalitat  natural  pura,  s'ignora 
si  pertany  o  no  a  l'ordre  rigorosament  científic.  Per  això  es 
discuteix  si  la  Història  pot  ésser  o  no  ciència. 

La  disparitat  entre  els  dos  ordres,  físic  o  natural  i  espiri- 
tual, moral  i  històric,  es  podria  caracteritzar  també  per  la 
manera  com  cada  un  d'ells  és  espontani:  puix,  enc  que  sembÜ 
paradoxal,  d'espontanis  ambdós  ho  són,  jassia  que  de  diversa 
manera,  degut  això  a  què  de  l'espontaneitat  —  que  sovint  es 
fa  equivalent  de  naturalitat:  obrar  espontani,  com  iguai  a 
obrar  natural  —  se'n  tenen  conceptes  oposats  (que  alhora  són 
afins).  Espontani  és,  sí,  el  natural,  l'operació  que  brolla  de 
l'ésser  d'acord  amb  la  natura  d'aquest.  I  així,  mentre  és 
espontània,  en  els  éssers  naturals,  tota  operació  que  es  pro- 
dueix sense  la  destorbadora  intervenció  d'éssers  intel•ligents 
(curs  espontani,  v.  g.,  del  riu,  sense  rescloses  artificials,  etc), 
és  espontani,  a  l'inversa,  en  els  éssers  espirituals  i  lliures 
l'obrar  sense  causalitat  natural  determinadora.  Els  éssers 
naturals  es  mouen  i  desenrotllen  espontàniament  si  ho  fan 
només  per  virtut  de  lligament  causal,  no  interromput  per 
ingerència  o  direcció  intelligent  i  finalista  estranya;  quan  són 
ells  qui  obren,  exterioritzant  llur  natura  o  servint  d'orgues  o 
instruments  només  de  la  Natura  física.  Si  serveixen  d'instru- 
ments a  éssers  espirituals  (qualsevols  que  siguin),  perden 
llur  espontaneïtat  com  a  éssers  naturals.  Daquesta  manera 
són  espontanis  (naturals,  dins  de  l'ordre  de  la  Natura  física) 
el  moviment  dels  astres,  el  germinar  de  la  planta,   les  activi- 

tats  instintives  de  l'animal  i  la  operació  inconscient  de  Ihome 
que  brolla  de  l'ésser  més  íntim  (més  natural)  seu:  del 
seu  temperament,  dels  seus  plaers,  de  les  seves  natives  (no 
cercades,  no  voluntàries)  propensions.  Al  contrari,  els  éssers 
espirituals  (o  no  naturals,  no  pertanyents  a  la  Natura  física), 
obren  espontàniament  quan  ho  fan  conscientment,  electiva- 
ment.  voluntàriament,  teleològicament,  arbitràriament,  ca- 
priciosament,  per  moviments  immotivats  del  subjecte,  abso- 
lutament indeterminats,  absolutament  desUigats  de  tota  trava 
causal;  i  perden  aquesta  espontaneïtat  des  que  se'ls  interposa 
alguna  d'aquestes  traves,  les  quals,  aleshores,  els  fa  entrar 
en  l'horitzó  de  la  Natura  física,  causada,  encadenada.  Tota 
cohibició,  tota  forma  de  destorb  o  lligam  és  aquí  un  enemic 
de  l'espontaneitat.  La  qual,  des  d'aquest  punt  de  vista,  con- 
vé, v.  g.,  a  Déu,  considerat  com  a  cansa  sui,  absolutament 
mancada  de  necessitat  (ja  després  es  dirà  com  també  és 
concebut  d'una  manera  totalment  oposada,  com  a  absoluta- 
ment necessitat),  i  convé  també  als  homes,  no  considerats 
com  a  éssers  naturals  (de  la  Natura  física),  sinó  com  a  éssers 
espirituals,  lliures,  antinaturals.  Ambdues  maneres  d'espon- 
taneitat  es  diversifiquen  a  son  torn  oferint  matisos  diferents. 
Així,  v.  g.,  l'espontaneitat  de  la  Natura  (física)  s'interromp 
quan  la  causalitat  ordinària  (aquella  que  nosaltres  qualifi- 
quem de  tal)  és  pertorbada  per  altra  causalitat  que  no  és 
corrent,  ja  per  haver-se  intensificades  (forçades)  les  mateixes 
causes  naturals  que  abans  obraven  (fredors  extraordinàries, 
p.  ex.  o  fruiter  sobrecarregat  de  flors  i  fruit,  etc),  ja  per 
haver-ne  sobrevingut  d'altres  impensades  (la  nuvolada  que 
pedreja  un  camp  de  blat).  I  la  espontaneïtat  lliure  de  l'esperit 
no  és  la  mateixa  quan  aquest  obra  (al  menys  en  apariència) 
com  sense  causa  final  (motivació)  que  l'estimuli  o  el  mogui  a 
obrar,   és  a  dir,  capriciosament  i  follament,  que  si  es  mou 

soUicitat  per  causes  (mòbils)  d'aquesta  faisó  (la  cobdícia,  per 
exemple,  la  venjança,  etc.) 

Terme  oposat  al  natural  de  la  Natura  física,  fóra,  doncs, 
l'espiritual;  i  serà  espiritual  allò  creat  per  l'Esperit  enfront  de 
la  Natura,  o  sigui,  allò  que  es  sol  anomenar  artificial,  artís- 
tic, convencional,  humà,  social  i  històric.  Però  aquí  també 
cal  una  distinció.  Puix  si  hi  ha  obres  artificials  en  les  quals 
l'esperit  creador  se  subjecta  i  acomoda  a  la  Natura,  ajudant 
els  seus  designis  i  aprofitant  i  combinant  les  seves  mateixes 
forces,  hi  ha  també  obres  en  les  quals  es  diria  que  l'home 
s'obstina  en  contrariar-les,  jassia  que  no  ho  aconsegueixi  (per- 
què no  ho  consent  la  pròpia  natura  de  les  coses,  fins  prete- 
nint  forçar-les).  No  és,  però,  la  mateixa  cosa,  l'artificial  i  1' 
artificiós;  en  el  primer,  l'home,  esperit  creador,  més  que 
crear,  combina;  en  el  segon,  sembla  que  s'obstina  en  impro- 
visar del  no  res,  ho  aconsegueixi  o  no.  ^No  són  d'aquesta 
mena  moltes  ficcions,  imitacions,  simulacions,  etc? 

Hi  ha  també,  per  últim,  una  accepció,  molt  impor- 
tant, de  la  Natura,  segons  la  qual  la  Natura  s'identifica  amb 
l'ideal  i  veritablement  típic  i  perfecte.  No  fóra  natural,  com 
ho  era  en  les  accepcions  anteriors  de  la  Natura,  tot  ço  que  és 
i  que  existeix,  de  qualsevol  manera  que  això  sigui,  i,  per 
tant,  fins  l'irracional,  el  monstruós,  l'anormal,  l'antina- 
tural,  labsurd.  Ho  fóra  només  el  que  s'acorda  amb  el 
destí  i  l'ésser  ideal  de  cada  cosa,  amb  la  seva  veritable  i  típica 
natura,  o  sigui,  amb  la  natura  apetecible,  finalista,  teleològica. 
Mentre  que  en  les  anteriors  accepcions  la  Natura  era  quasi 
sempre  considerada  d'una  manera  que  diríem  quiescent  i 
estàtica,  entenent  per  natural  allò  que  és  una  dada  de  fet,  ja 
concreta  ja  possible  i  trascendental,  ara  el  concepte  de  la  Natu- 
ra pren  un  matís  evolutiu;  i  s'entén  que  les  coses  no  responen 
a  llur  natura  veritable  i  pròpia  (que  és  la  típica  i  genuïnament 

essencial)  tot  just  contenen,  de  qualsevol  manera,  els  ele- 
ments constitutius  (essencials)  de  llur  espècie,  i  de  qual- 
sevol manera  participen  del  tipus  exemplar  respectiu;  sinó 
que  només  són  naturals  aquelles  coses  que  de  millor  manera 
(més  perfectament)  s'acorden  amb  aqueix  tipus  i  el  repre- 
senten, encarnant-lo  i  identificant-s'hi,  arribant  a  la  suma 
perfecció  que  les  correspon  i  desplegant,  tan  fructíferament  i 
eficaçment  com  sigui  possible,  totes  les  energies  en  elles  reclo- 
ses, per  llei  de  llur  natura.  No  s'acordaria  amb  la  seva  natura 
l'arbre,  per  exemple,  essent  indistintament  arbre,  boo  dolent, 
sinó  només  essent-ho  (és  a  dir,  esdevenint-ho)  de  la  mellor 
(única)  manera  possible,  florint  i  fruitant,  donant  bons  fruits 
i  copiosament.  No  s'acordaria  tampoc  amb  sa  veritable  (racio- 
nal i  espiritual)  natura  humana  l'home,  essent  home  de  qual- 
sevol manera,  (v.  g.,  com  un  pur  ésser  animal,  com  un  pur 
ésser  de  la  Natura  física,  dominat  per  instints,  etc),  sinó  essent 
home  humanament,  espiritualment  i  racionalment,  o,  ço  que 
és  igual,  d'acord  amb  son  destí  ideal  i  trascendental,  amb  les 
exigències  d'una  vida  moral,  racional,  justa.  L'home  natu- 
ral, no  fóra  un  home  físic,  natural  només  de  la  Natura  física, 
sinó  un  home  ètic.  Per  veure  les  coses  així,  i  creure,  per 
tant,  que  la  natura  humana  és  un  deiwe  ésser  millor  que  no 
un  ésser  pur,  és  pel  que  molts  rebutgen,  v.  g.,  el  darwinis- 
me, en  nom  d'aquella  natura,  considerant-lo  inadequat  per 
explicar-la,  i  per  allò  que  altres,  amb  Vives,  entenen  que 
l'home  veritable,  l'home  ideal,  perfecte,  era  Crist,  el  qual 
representà  l'home  retornat  a  la  Natura  (de  retorn  a  la  natura 
primitiva,  a  aquella  dels  homes  abans  del  pecat  d'Adam). 

Aquesta  noció  o  concepció  de  la  Natura  no  és  merament 
explicativa,  comprovadora  d'allò  que  existeix,  tal  i  com  exis- 
teix, o  sigui,  no  és  una  noció  física;  sinó  que  és  una  noció  fina- 
lista i  valorativa,  en  la  qual  no  és  tingut  per  natural  sinó  el 

cobejable,  allò  que  s'acorda  amb  nostres  desigs,  i  els  dóna 
acompliment.  El  natural  ara  és  merament  allò  just,  legítim  i 
racional  (idees  completament  teleològiques  i  valoratives), 
i  que  s'aplica  exclusivament  o  gairebé  exclusiva  a  l'activitat 
(que  és  sempre  allò  que  pot  ésser  just  o  injust),  no  a  l'ésser 
en  si,  a  la  seva  natura  estàtica.  Però  s'aplica  a  l'activitat,  no 
de  l'home  tan  sols,  com  es  creu  sovint  i  moltes  vegades  es 
diria  a  primer  cop  duU,  sinó  a  l'activitat  de  tota  mena 
d'éssers,  i  més  a  la  dels  orgànics.  Per  això  són  bons  o  dolents, 
V.  g.,  els  fruits  o  productes  de  l'arbre,  de  l'animal,  etc.  La 
teleologia  i  la  consegüent  valoració  són  humanes  sempre,  és 
a  dir,  subjectives  (punt  de  vista  d'aquell  que  judica  i  posa  les 
üns:  Jinis  operantis);  però  també  hi  ha  una  apreciació,  valo- 
ració i  teleologia  que  es  poden  dir  objectives  (l'anomenada  pels 
moralistes  antics  Jinis  operce),  les  quals  representen,  per  a 
tot  obrar,  però  principalment  per  al  de  la  Natura  física  i  or- 
gànica, com  l'ajustament  a  un  model  essencial,  objectiu, 
(model  de  la  Natura  trascendental,  de  la  Voluntat,  de  la  Cons- 
ciència, de  lApetència  universal,  de  la  Teleologia  ontològica, 
divina).  A  aquesta  última  Teleologia  ens  referim  sovint  res- 
pecte de  tota  mena  d'éssers  i  a  l'activitat  llur,  jassia  que  sem- 
pre ens  decantem,  sovint  sense  saber-ho  ni  voler-ho  conscient- 
ment, a  identificar-la  amb  la  nostra  teleologia  i  valoració 
personals  i  subjectives.  Ço  que  Déu  vol  respecte  les  coses  i  la 
activitat  llur  (fins  o  designis  divinals),  és  ço  que  nosaltres 
volem,  i  el  bo,  el  just,  ideal  i  cobejable  per  a  Ell,  és  ço  que 
nosaltres  entenem  com  a  tal. 

La  Natura,  en  aquesta  posició,  no  fóra  una  obra  feta,  sinó 
una  obra  que  està  tothora  esdevenint.  Les  natures  o  éssers 
concrets,  com  més  s'acosten  a  aquest  ésser  o  exemplar  ideal 
(o  per  impuls  de  necessitat  cega,  o  per  designi  intelligent  i 
finalista),  més  naturals  esdevenen   i   més  obren  d'acord  amb 

llur  (veritable)  natura.  Per  la  qual  cosa,  aquí.  en  lloc  désser 
ço  natural  o  més  natural  allò  primitiu  i  inferior,  v.  g.,  en 
l'home  l'estat  salvatge  (estat  «natural»),  el  predomini  de  les 
forces  de  la  natura  física  i  dels  instints,  ho  fóra,  al  contrari, 
el  domini  de  l'home  sobre  aquestes  i  aquests  i  la  subjugació 
llur  a  la  raó.  La  civilització  i  el  regnat  de  l'esperit  i  les  seves 
creacions  fóra  més  natural  que  el  salvatgisme  i  el  regnat  de  la 
Natura  física;  la  casa  fóra  més  natural  que  la  caverna,  i  l'ali- 
mentació química  més  que  la  procedent  de  les  anomenades 
collites  «naturals».  D'igual  faisó  el  fill  legítim,  és  a  dir,  el  fill 
engendrat  i  nascut  en  les  condicions  senyalades  i  exigides  pels 
homes,  d'acord  amb  llurs  cobejances  i  ideals  (el  fill  de  pares 
legals,  el  nat  dins  de  matrimoni  legal)  és  per  aquest  cantó 
més  natural  que  el  fill  merament  natural,  engendrat  i  nascut 
d'acord  amb  les  exigències  merament  naturals,  el  qual  no 
és,  per  als  homes  realment  fill  natural,  no  és  veritablement 
fill  de  sos  pares,  i  per  això,  sovint,  ni  solament  els  és  permès 
de  reconeixe'l  com  a  fill  llur,  com  passa,  posem  per  cas,  en 
els  adulterins  i  sacrílegs. 

Tampoc  fóra  natural  allò  anormal  i  monstruós,  inversa- 
ment a  abans.  I  no  ho  fóra:  a)  perquè  no  és  corrent  i,  per 
tant,  repugna,  al  menys  de  certa  faisó  (en  quant  s'aparta  del 
curs  regular  i  ordinari)  a  la  Natura;  b)  perquè  és  una  con- 
tradicció fonamental  (jassia  que  per  altra  banda  presenti 
apariències  d'altra  cosa)  amb  les  lleis  naturals  que  impulsen 
l'ésser  cap  amunt  a  la  realització  més  perfecta  i  més  plena 
cada  vegada  de  la  seva  essencial  (típica)  natura  ontològica 
(v.  g.  la  selecció  «natural»  és  una  manifestació  deia  tendència 
intima  de  la  Natura  a  la  depuració);  c)  perquè  no  és  allò  que 
cobegem,  ans  bé  allò  que  ens  destorba  i  contraria  (les 
pomes    «dolentes»    de   l'arbre    que    solia    dar-les    bones). 

Tampoc  fóra  natural  ni  tan  sols  allò  normal,  en  el  sentit 

d'ordinari,  corrent,  predominant,  sinó  allò  que,  predominant 
o  no,  en  majoria  o  en  minoria,  o  en  una  unitat  única,  s'acor- 
da amb  la  Natura  ideal.  No  es  podria  mai  dir  normal  o 
natural,  segons  això,  l'home  mediocre  com  a  tal,  aquell 
que  no  desentona  (que  és  sovint  el  que  nomenem  honrat  i 
just).  Fóra  honrat  i  just  en  el  sentit  de  natural  i  normal, 
aquell  que  sobresurt  per  damunt  del  íilistí,  del  beoci  i  del 
canalla  legal  (honrat),  enc  que  es  trobi  únic.  Això  es  vol  dir 
quan  s'afirma,  com  sovint  s'esdevé,  que  «els  vots  es  deuen 
pesar,  no  pas  sumar»,  que  «les  idees  i  principis  genero- 
sos, progressius  i  civilitzadors  són  patrimoni,  en  llur  origen, 
de  pocs  esperits  (dels  inventors)  i  es  refugien  en  minories», 
que  «les  imposicions  majoritàries  no  són  sinó  una  ma- 
nera de  força  i  comprensió  compulsives,  generalment,  i 
irraonables  (injustes)»,  etc,  etc.  Lo  normal  o  natural  no  és 
el  promedi,  doncs,  el  tipus  freqüent  i  ordinari,  sinó  l'ideal, 
la  encarnació  i  realització  d'etapes  cada  volta  més  perfectes 
que  les  anteriors.  Més  que  el  ésser  quiescent,  el  continu  de- 
ver  ésser. 

El  regne  espiritual  no  és  ara  l'oposat  al  natural,  sinó  el 
veritablement  natural,  o  una  superació  del  natural  inferior  o 
físic;  i  les  lleis  morals,  més  naturals  que  aquella  que  per 
contraposició  a  elles  en  porten  el  nom.  Ses  lleis  morals  són 
lleis  derivades  de  la  natura  de  les  coses,  però  de  llur  natura 
ideal,  racional,  teleològica;  i,  perxò,  no  són  lleis  fixes  ni 
immutables,  sinó  que,  com  aquesta,  es  troben  en  un  perpetual 
esdevenir,  en  un  esdevenir  d'acord  amb  la  variació  serial  dels 
ideals  espirituals,  humans. 

Que  el  mot  «natura»  té  diverses  significacions,  i  que 
aquesta  diversitat,  fins  sovint  antagònica,  origina  mòlts 
equívocs  i  confusions,  sembla  cosa  indubtable,  després  del 
que  hem  dit.  Com  s'han  d'admetre  dugués  maneres  de  realitat, 

la  física  i  l'espiritual,  amb  les  seves  propietats  respectives, 
productes  i  efectes  també  distints,  s'han  d'admetre  també 
dugués  natures,  la  física  i  l'espiritual,  així  com  dugués  vo- 
luntats, segons  direm  en  altra  conferència:  la  voluntat  de 
l'ésser  real,  natural,  la  de  jo  sóc,  plenitud  de  natura  física, 
estàtica,  i  la  voluntat  qui  radica  a  la  conciència  creadora,  la 
de  l'esperit  intelligent,  cobejador,  qui  mou  l'home  a  l'encalç 
de  finalitats  racionals.  Són  com  dos  homes,  segons  reconegue- 
ren  ja  sant  Pau  i  el  poeta  del  video  rjieliora...  Així  mateix  en 
el  Crist,  model  d'homes,  hi  ha  també,  i  més  clarament, 
dugués  natures  i  dugués  voluntats:  l'una  divina  i  l'altra  hu- 
mana, les  quals  són,  diríem,  una  natural,  absoluta,  trascen- 
cental,  i  altra  espiritual,  limitada,  de  creacions  ideals  succes- 
sives. Quant  a  Deu  i  la  seva  obra,  s'ha  de  dubtar,  com  veurem 
després,  si  és  o  no  és  un  ésser  natural,  ja  que  la  seva  acció 
podria  derivar  de  la  seva  mateixa  natura  (de  la  realitat  intrín- 
seca) o  de  la  seva  raó  i  la  elecció  seva  voluntària.  I  així,  per 
exemple,  el  miraculós,  obra  de  Deu,  fóra  extranatural,  sobre- 
natural (o  natural  d'altra  guisa  que  allò  no  miraculós)  si  obeís, 
no  a  la  natura  de  les  coses  i  a  la  força  reclosa  en  ella,  sinó  al 
divinal  albir  intelligent,  que  deroga  les  lleis  naturals  posant- 
ne  d'altres  en  substitució,  o  la  buidor  del  caprici,  o  la  finalitat 
pura;  però  fóra  natural  si,  jassia  que  incomprensible  i  mis- 
teriós per  a  l'home  dins  de  l'ordre  natural,  segons  ell  el 
conceb,  no  ho  fos  en  el  ment  divina  on  hi  hauria  la  seva 
acomplida  explicació  causal  (natural).  I  la  mateixa  Natura 
també  és  natural  o  no,  o  ho  és  de  maneres  diverses,  puix  un 
ésser  natural  que  es  mou  naturalment  (un  riu  o  un  arbre 
V,  g.),  podria  deixar  pro  tempore  de  moure's  per  la  creixença 
feta  o  una  malaltia,  posem  per  cas,  fins  que,  desparescuda  la 
causa  pertorbadora,  tornen  tals  éssers  naturals  a  llur  ésser  i 
estat  natural  (que  voldria  dir  ordinari,  corrent  i,  per  ordinari 

i    corrent,    previsible   i   calculable    en   llur   obrar  i   efectes: 
operat'l  sequiiur  esse). 


La  definició  de  la  Natura  i  la  consegüent  determinació  de 
les  formes  de  realitat  compreses  en  ella  són  coses  difícils,  com 
s'ha  vist.  I  la  dificultat  ve  precisament  de  la  presència  de 
l'intelligència  i  de  la  raó  humanes,  la  qual  constitueix  a  la 
vegada  la  prerrogativa  de  la  superioritat  dels  homes  i  llur 
major  turment.  Puix  quan  l'intelligència  funciona  com  a  tal 
no  se  la  pot  incloure  de  cap  manera  dins  els  dominis  de  la 
Natura;  aleshores,  o  no  té  natura,  la  qual  cosa  sembla  im- 
possible (d'on  deriven  les  dificultats  susdites),  o,  si  la  té,  la 
seva  natura  és  de  faisó  diversa  de  la  de  la  Natura. 

Per  a  una  Intel•ligència  que  funciona  com  a  tal,  o  el  que 
és  igual,  de  subjecte  de  coneixença,  i  tal  vegada  també,  con- 
seqüentment, de  subjecte  director  de  productes  i  operacions 
intelligents,  conscients,  voluntàries,  reflexives,  finalistes, 
pertany  a  l'ordre  de  la  natura  tot  allò  exterior  a  ella,  tot  allò 
que  és  objectiu,  tot  allò  que  pot  ésser  objecte  de  coneixença, 
per  haver  realitat  i  ésser,  per  tant,  cognoscible,i  objecte  de  di- 
recció i  operació  ad  extra,  fundades  en  dita  coneixença  prèvia. 
Fins  l'esperit,  fins  l'Història,  fins  el  mateix  subjecte  pot  cons- 
tituir per  a  ell  objecte  de  coneixença  i  direcció,  però,  per  això, 
li  cal  objectivar-se  i  exterioritzar-se,  sense,  però,  deixar 
d'ésser  objecte  coneixedor  i  operador;  és  a  dir,  que  li  cal  un 
desdoblement:  d'una  banda,  el  subjecte  coneixedor  i  director 
— terme  oposat  a  la  Natura,  a  la  realitat — i  d'altra  banda 
l'objecte  conegut  pertanyent  a  la  dita  realitat  i  exterioritat. 

La  contraposició  es  diria  irreductible.  Es  la  eterna  contra- 
posició entre  l'ésser  i  el  conèixer,  i  la  obligada  interrogació 
sobre  el  lloc  i  la  valor  i  poder  d'aquesta  última  enfront  del 

primer.  De  la  contesta  a  aquesta  pregunta  depèn  que  hi  hagi 
o  no  hi  hagi  Història,  com  alguna  cosa  distinta  de  la  Natura 
i  ses  operacions. 

Aqueixa  contraposició  l'han  mirat  de  desfer  aquells  filòsofs 
els  quals,  descontents  de  les  solucions  dualistes  que  se'n 
deriven,  procuren  identificar  els  termes  contraris,  fonent-los 
en  un  de  sol  i  substituint  aixi  el  dualisme  per  el  monisme. 
Recordem,  v.  g, ,  aquells  que  en  la  intuïció  directa  de  l'Esser 
en  el  Jo  (de  l'objecte  en  el  subjecte)  han  cregut  trobar  punt 
d'apoi  i  de  partida  incontrovertible  per  a  la  constitució  de  la 
ciència  (la  qual  és  coneixença  de  la  Realitat  objectiva  per  un 
subjecte  que  apar  hagi  d'ésser  també,  a  son  torn,  realitat: 
penso,  doncs,  sóc),  i  recordem  igualment  els  esforços  mentals 
de  tots  els  que  han  mirat  d'identificar  l'Esperit  i  la  Natura 
reduint-los  a  un  terme  sol,  ja  considerat  per  aspectes  diferents 
o  ja  en  successives  posicions  (Natura  i  Esperit  com  a  dos 
aspectes  d'un  ésser  únic  o  realitat,  com  a  distincions  d'un 
Indistint — Schelling,  Ardigó. .. — o  com  a  moments  d'un  sol 
procés  evolutiu — Hegel,  v.  g.). 

Però  la  nostra  ment  no  reposa  ni  amb  la  concepció  dua- 
lista ni  amb  la  seva  contrària,  la  concepció  monista,  perquè 
cap  de  les  dugués  es  presenta  mai  com  a  satisfactòria,  ans 
bé  en  totes  dugués  troba  buidors  inexplicables.  D'aquesta 
manera  volta  sempre,  per  dir-ho  així,  entorn  del  palau  del 
misteri  sense  jamai  penetrar-hi.  Fins  suposant  que  Esperit  i 
Natura  no  siguin  dugués  realitats  substancialment  antitèti- 
ques, amb  resultats  i  operacions  antitètics  (productes  natu- 
rals i  productes  espirituals),  sinó  aspectes  distints  de  una 
mateixa  realitat  o  moments  successius  de  la  seva  evolució 
íntima,  poca  cosa  haurem  avençat  en  la  via  de  la  explicació. 
Puix  sobre  la  qüestió  de  l'origen  i  de  la  índole  i  lleis  del 
respectiu  obrar  no'n  sabrem  res.  ^Còm  ha  apareguda,  si  ha 

aparegut  alguna  vegada,  la  dita  realitat  (puix  tampoc  ens  la 
podem  afigurar  eterna,  jassia  que  com  a  tal  la  postulem  a  vol- 
tes)? La  seva  força  productora,  ^està  en  ella  mateixa  (causa 
sui)?  I  ^còm  pot  ésser  això?  Un  efecte  sense  causa  no  el  po- 
dem pensar,  jassia  que  per  exigència  de  la  limitació  mental 
nostra  el  presuposem.  I  si  cada  causa  és  un  efecte  a  son 
torn,  ^;hi  haurà  raó  per  aturar-nos  enlloc  i  constituir  algun 
efecte  en  excepcional,  en  efecte  de  si  propi,  erigit  a  causa? 
Per  altra  banda,  la  producció  d'aquest  efecte  (la  presència 
de  la  Realitat)  i  de  tots  els  derivats  d'ell  ^ha  estat  una  pro- 
ducció deliberada,  conscient  i  reflexiva,  havent-s'hi  pogut 
renunciar  i  donar-li  diversa  direcció,  o  és  una  producció 
necessària,  llei  indeclinable  de  la  Realitat  mateixa  (de  la 
seva  essència  natural),  de  faisó  que  aquesta  fa  el  que  fa,  evo- 
luciona i  es  mou  en  obediència  a  una  realitat  ineludible, 
arrelada  a  les  seves  entranyes,  però  sense  saber  per  què?  A 
l'Esperit,  apareixent  aleshores  com  un  moment  evolutiu  ne- 
cessari, ^li  mancaran  les  condicions  o  qualitats  creadores  i 
finalistament  i  efectiva  directores  que  és  costum  d'atribuir-li? 
Els  anomenats  efectes  o  productes  espirituals  dels  actes  hu- 
mans, l'art,  tota  l'història,  les  anomenades  creacions  voluntà- 
ries rino  foren  realment  i  efectivament  tals,  sinó  que  foren 
efectes  necessaris,  articulats  amb  la  causalitat  internament 
necessària  de  la  Realitat  única,  com  els  efectes  reconeguda- 
ment naturals  i  fatalment  determinats?  ^O  no  són  tots  ells, 
tant  els  de  la  primera  classe  com  els  de  la  segona,  continuació 
els  uns  dels  altres,  manifestacions  de  una  Consciència  i  de 
una  Voluntat  electiva  i  lliure,  que  origina  quan  i  com  vol 
uns  i  altres?  I  ^per  què  no  poden  anar  plegades  ambdues 
coses,  de  faisó  que  la  Consciència  acompanyi  ab  ceterno  la 
Necessitat,  i  la  Voluntat  vulgui,  elegeixi,  promogui  i  faci 
només  allò  que  la  Necessitat  reclami,  amb  la  cual  cosa  resul- 

ten  fosos  conceptes  aparentment  tan  dissemblants  i  contra- 
dictoris com  els  susdits? 

Quasi  no  cal  afegir  que  els  punts  de  vista  de  alguns  pen- 
sadors, principalment  moderns,  sobre  aquesta  qüestió  fona- 
mental, deriven  de  les  interrogacions  anteriors,  a  les  quals 
pretenen,  enc  que  no  puguin,  donar  resposta.  Es  troben  en 
realitat  en  la  mateixa  posició  que  el  vulgus  malgrat  els  dol- 
gui, com  tal  volta  passa  a  molts  d'ells.  Pensem  en  les  posi- 
cions, v.  g.,  dels  intel•lectualistes  i  els  voluntaristes,  tan 
oposades  i  tan  anàlogues  ensems  (com  si  la  consciència 
fos  acompanyant  i  no  creadora  ad  libitum);  pensem  en  Scho- 
penhauer.  en  Wundt,  en  Bergson  (r«impuls  vital»),  en 
William  James,  en  els  pragmatistes,  en  els  intuicionistes, 
instintistes.  etc. 

Si  el  monisme  no  ens  pot  donar  solució  satisfactòria  per 
als  problemes  de  l'origen,  evolució  i  activitat  de  la  Natura, 
igual  passa  amb  el  dualisme,  jassia  que  ambdós  ho  intentin 
i  sovint  pretenguin  haver-ho  aconseguit. 

La  manifestació  més  terminant  de  la  concepció  dualista  és 
la  teista,  en  les  seves  diversitats  múltiples,  on  sempre  es  cerca 
un  o  diversos  principis  intelligents  de  les  coses,  de  l'Univers, 
però  distints  d'ell,  i  diríem  també  que  essent-li  superiors  i 
anteriors:  Déu,  v.  g.,  en  la  teogonia  mosàica,  seguida  per  els 
filòsofs  (i  els  teòlegs,  que  són  filòsofs  o,  millor,  metafísics) 
cristians  i  escolàstics,  és  el  creador  del  món,  creador  distint 
del  món,  creador,  però,  ja  no  es  diu  bé  si  voluntari  o  neces- 
sari. La  creació  del  món  per  Déu,  amb  tots  els  éssers  que 
conté  i  la  direcció  divina  de  llurs  operacions,  és  un  enigma 
dels  més  obscurs,  una  sèrie  de  qüestions  incomprensibles 
(misterioses,  inexplicables),  les  quals,  però,  inexcusablement 
i  contínua  han  intentat  els  homes  d'explicar. 

Primerament,  si  Déu  crea  TUnivers  i  n'és,  per  tant,  l'ori- 

gen  (temporal),  a  Ell  ^quí  el  crea?  O  bé  és  increat  i,  conse- 
qüentment, efecte  sense  causa?  ^O  bé  és  causa  de  si  propi 
i  de  tot  allò  exterior  a  Ell,  amb  la  qual  cosa  acceptada,  reve- 
nen les  mateixes  dubitacions  d'abans?  ^És  dins  o  fora  de  la 
Natura?  Si  és  dins,  <:no  té  natura?  Si  en  té,  ^fóra  la  seva 
natura  diversa  de  la  Natura,  essent  aleshores  impossible  de 
reduir  a  un  terme  o  concepte  comú  la  idea  de  la  Natura, 
havent-n'hi,  al  revés,  dos  conceptes  irreductibles,  la  divina 
i  la  extradivina,  la  pròpiament  natural  i  la  sobrenatural,  ex- 
tranatural  o  no  natural,  la  qual  cosa  representa  la  afirmació 
tan  comuna  i  repetida  en  els  al•ludits  filòsofs  i  teòlegs  que  el 
Ens  a  se,  l'Iníinit,  Déu,  és  d'altra  manera  que  els  altres  éssers 
(creats  per  Ell)  i  té  propietats  oposades  a  les  d'aquests,  pro- 
pietats, atributs,  etc.  els  quals,  nosaltres,  els  homes,  no'ls 
podem  conèixer  directament  i  positiva,  sinó  tan  sols  negati- 
vament, per  exclusió  i  remoció  dels  atributs  i  propietats  reco- 
neguts en  els  éssers  finits,  no  divins? 

Tots  aquests  problemes,  dels  quals  no  podríem  prescindir, 
dels  quals  ningú  pot  prescindir  encara  que  s'ho  proposi, 
cada  u  dins  dels  seus  límits  i  les  seves  facultats  i  desplega- 
ment mental,  són  com  els  altres  anàlegs  indicats,  insolubles. 
Impliquen  una  sèrie  d'antinòmies  mentals  de  les  quals  no  ens 
sabem  desfer,  puix,  d'un  cantó,  la  raó  nostra,  no  és  capaç 
de  concebir  l'infinit  i  absolutament  perfecte,  però  tampoc 
se'n  podria  passar  i  prescindir  de  la  temptativa  d'explicar- 
s'ho.  I  així  està  sempre  lluitant  entre  els  estrems  d'una  varia- 
ble línia  d'incertitud,  oscil•lant  de  l'un  a  l'altre,  i  forcejant 
inútilment  per  rompre-la  i  trobar  escapada.  Ni  la  limitació 
fixa  en  tota  realitat,  ni  l'absolutament  ilimitat — en  temps, 
espai,  poder,  activitat — entra  en  nostres  concepcions  ampla- 
ment i  tranquil•lament,  acontentant-nos. 

Sempre,  perxò,  ha  estat  difícil,  als  que  ho  han  inten- 
sa 

tat,  d'explicar  l'essència  i,  consegüentment,  les  operacions 
divines.  Si  el  divinal  fós  alguna  cosa  col•locada  apart  de  la 
Natura,  enfront,  al  costat  o  per  damunt  de  la  Natura — que 
és  ço  que  sembla  a  vegades  quan  a  Déu  se'l  conceb  com 
a  creador,  director  i  ordenador  de  la  Natura,  distinta  d'EU, 
i  quan  se  l'identifica  amb  el  sobrenatural  o  l'extranatural — , 
aleshores  no  tindria  natura,  ni  realitat  per  tant,  ni  li  fóra 
possible  obrar,  no  essent  cap  cosa,  ni  tenint  poder  per  a  res. 
Però  tenint  per  força  natura  (car  existeix  i  se'l  conceb  com 
a  qualque  cosa),  la  natura  que  constitueix  el  seu  propi  ésser, 
diferent  de  qualsevol  altre,  aquesta  natura,  conjunt  del  seus 
elements  indivisibles,  atributs  i  propietats,  Uastre  propulsor 
i  bàsic  de  tots  els  seus  moviments,  s'ha  de  trobar  en  la  pro- 
ducció d'aquests,  com  a  llur  causa  eficient,  no  podent  en  cap 
moment  l'ésser  despendre-se'n  i  obrar  sense  ella,  és  a  dir, 
com  si  res  fos,  o  com  essent  altre  ésser  distint  del  que  és. 
L'espontaneitat  (en  el  sentit  d'absència  de  causalitat  natural  i 
naturalment  constrenyidora  i  determinadora),  que  en  la  ope- 
ració divina  presuposem  moltes  vegades  com  la  més  legíti- 
ma i  la  més  fonamental  de  totes  les  espontaneïtats  possibles 
(v.  g.  quan  se  pensa  en  la  creació  ex  nihilo),  no  és  fàcil  d'ima- 
ginar-la sinó  essent  una  espontaneitat  absolutament  lliga- 
da a  la  pròpia  natura  de  l'Esser  divinal  on  es  troba  l'arrel 
imprescindible  de  tota  la  seva  activitat.  La  qual,  així,  podrà 
ésser  aparentment  lliure,  aparentment  espontània  i  voluntà- 
ria (no  causalment  determinada);  però  de  fet  es  tracta  d'una 
activitat  necessària,  procedent  per  manera  irremisible  de  la 
natura  de  l'ésser  on  té  l'origen.  L'ésser  se  sent  endut  per  un 
(^inconscient?)  íntim  impuls,  resultat  de  la  seva  natura  prò- 
pia, a  traduir  a  l'exterior  (si  és  que  en  l'ésser  que  anomenem 
infinit  es  pot  concebir  l'exterioritat,  amb  la  corresponent  opo- 
sició entre  el  subjecte  i  l'objecte,  el  jo  i   el  no  jo,  el  conèixer 

i  l'ésser,  dualitat  de  termes  com  en  l'home)  tota  la  seva  essèn- 
cia; essència  que  ni  sembla  haver-se  Ell  electivament  donada 
(puix  tal  idea  és  contradictòria  amb  el  principi  de  causali- 
tat), ni  tampoc  pot,  a  discreció  seva,  canviar-la  per  altra; 
i  aquesta  pressió  interna,  per  virtut  de  la  qual  l'ésser  natu- 
ralment desfoga  les  seves  naturals,  essencials,  natives  ener- 
gies, les  propensions,  propietats  i  disposicions  innates  que'l 
caracteritzen  i  distingeixen  de  tots  els  altres,  és  allò  que 
representa  el  seu  obrar  espontani  i  necessari,  ensems  volun- 
tari i  instintiu. 

No  és  cosa  fàcil,  per  tant,  saber  si  Déu  té  natura,  i  si  en 
té,  qual  sigui,  ni  si  Ell  s'identifica  amb  la  Natura,  o  si  és 
l'Esperit  animador  i  la  consciència  directora  de  la  Natura,  ni 
si  és  com  és,  sense  poder  ésser  d'altra  manera,  o  si's  pot  can- 
viar, canviar  la  seva  activitat  i  els  resultats  externs  d'ella  (el 
món,  etc.)  (i).  Ni  tampoc  sabem  si  les  operacions  divines 
són,  matèria  històrica  (com  a  derivades  de  direcció  conscient 


(i)  Dir  que  Déu  no  ha  rebut  d'altre  ésser  o  causa  la  seva  natura,  sinó 
que  Ell  mateix  se  Tha  donada — que  és  ço  que  representa  la  afirmació 
d'ésser  Causa  sui  i  Ens  a  se, — no  és  sinó  una  petició  de  principi.  Es  com 
assegurar  que  Déu  ja  existia  abans  de  existir,  o  sigui  abans  de  tenir  natu- 
ra, i,  per  tant,  que  veritablement  i  originària,  no  depèn  d'aquesta  en  les  se- 
ves operacions,  les  quals,  així,  no  raurien  en  un  ésser,  en  una  natura  con- 
creta, del  qual  fossin  natural  (necessari)  producte,  deixant,  doncs,  d'ésser 
aplicable  aquí  el  principi  operari  sequitur  esse.  O  sinó,  hi  hauria  com  dos 
Déus  i,  consegüentment,  dugués  natures  divines:  l'un,  el  creat,  i  l'altre  el  crea- 
dor de  Ell  mateix.  En  relació  a  aquest  últim,  retornen  els  mateixos  dubtes  i 
qüestions  de  que  estem  tractant.  I  en  relació  al  primer,  al  Déu  creat  per  Déu, 
al  que  podríem  anomenar  Déu  fill  de  Déu  pare,  si  la  seva  creació  fou  lliure 
(ad  libitum)  per  part  d'aquest  últim,  com  la  del  món,  v.  g.,  es  veu  clar  que 
és  un  Déu  contingent,  com  pot  ésser-ho  el  mateix  món,  puix  ambdós  són  obra 
d'unes  mateixes  mans,  d'idèntica  voluntat,  d'idèntica  natura,  primitiva- 
ment irreductible.  El  dualisme  d'éssers,  o  al  menys  de  termes,  no  sembla 
que  es  pugui  evitar.  És  el  dualisme  imprescindible  on  se  vulla  que  es  doni 
la  consciència,  molt  més  quan  aquesta  és  pensada  com  a  agent  creador  i 
director.  Dir  consciència  és  com  dir  dualitat. 

54 


LA  NATURA  I  L'HISTORIA 

i  finalista)  o  sols  matèria  natural  i  de  ciència  natural,  ni 
si  de  la  mateixa  manera  a  Déu  el  podem  o  no  considerar 
subjecte  de  l'Història,  que  és  igual  a  dir  agent  d'accions 
veritablement  tals,  o  bé  sols  de  fenòmens,  igual  que  sub- 
jectes de  fenòmens  i  no  d'accions  ho  són  altres  éssers  que 
qualifiquem  de  naturals.  Puix,  des  del  moment  que  l'his- 
tòric ho  fem,  com  és  corrent,  sinònim  de  lliure  i  voluntari 
i  oposat  al  natural  i  determinat  naturalment  (per  això  s'ha 
dit  que  els  éssers  de  la  Natura  no  són  subjectes  d'Història, 
que  sols  obren  com  a  tals  subjectes  d'ella  els  éssers  espiri- 
tuals), serem  forçats  de  dir  que  Déu  no  fa  història  perquè 
no  practica  ni  pot  practicar  accions  lliures.  Ja  Spinoza  afir- 
mava que  Déu,  això  és,  l'Éns  universal,  infinit  i  etern,  obra 
en  virtut  de  necessitat  interna,  pròpia  de  la  seva  natura, 
i  no  segons  finalitat;  obra  per  i  per  a  Ell  mateix.  I  gran  nom- 
bre de  teòlegs  i  filòsofs  teistes  (cristians)  qui  parlen  del  Déu 
personal,  distint  del  món,  creador  i  director  del  món,  diuen 
que  no  és  possible  en  Déu  la  facultat  de  determinar-se  lliu- 
rement a  obrar,  com  en  Ihome,  o  al  menys  que  no  li  és 
possible  aquella  anomenada  «llibertat  de  contrarietat»,  ex- 
clusivament— afegeixen — pròpia  de  l'home:  puix  essent  Déu, 
per  sa  pròpia  natura,  la  summa  bondat,  li  és  impossible 
obrar  indiferentment  el  bé  o  el  mal,  veient-se,  contràriament, 
constret  (naturalment  constret)  a  realitzar  el  bé  i  a  defugir  el 
mal.  (Aquesta  ha  estada  una  dificultat  que  han  trobat  sempre 
el  teòlegs  per  explicar-se  l'origen  del  mal  que  existeix  al 
món.  per  la  qual  cosa  han  acudit  a  vegades — v.  g. ,  els  mani- 
queus,  la  cosmogonia  persa  i  altres  d'orientals — a  l'existència 
de  dos  principis  creadors,  l'un  del  bé,  l'altre  del  mal:  Déu 
i  Satanàs;  àngels  bons,  tutelars,  guardians,  i  àngels  dolents, 
dimonis  temptadors).  La  indiferència  que  suposa  la  dita  lli- 
bertat de  contrarietat  (davant  de  l'Història)  és  incomprensi- 

ble  en  Déu,  i  en  compte  d'ella  s'hi  ha  de  posar  mentalment 
la  necessitat  natural  (de  natura  o  índole  divina)  de  no  cobe- 
jar, cercar  i  executar  sinó  el  bo. 

Cal  advertir  també  que  la  consciència  divinal  no  ha 
désser  un  factor  d'importància  en  la  operació  divina,  sinó 
únicament  un  agregat  sense  virtut  eficient,  o,  el  que  és  igual, 
un  factor  passiu.  La  Natura  divina,  que  és  necessitat,  segons 
s'acaba  de  dir,  la  Raó  divina,  la  Consciència  i  la  Voluntat 
divines  resulten  identificades.  La  consciència  divina,  com,  en 
el  seu  cas,  l'humana,  segons  es  dirà  en  altra  conferència, 
és  part  integrant  de  la  Natura  divina;  és  en  Déu  una 
donada,  igual  que  en  l'home,  un  element  amb  el  qual  els 
subjectes  respectius  ja  es  troben,  com  es  troben  amb  altres, 
sense  haver-la  produit  ells  lliurement  i  electiva,  la  qual 
cosa  ja  presuposaria  la  consciència  i  la  raó  creadores.  En 
Déu,  d'aquesta  manera,  l'Ésser,  el  Conèixer  i  el  Voler  es 
confonen,  com  tal  vegada  passa  també  en  l'home.  Així  Déu 
no  fa  o  vol  per  acudit  i  pur  voler,  follament  i  capriciosament, 
diríem,  sinó  que  fa  sempre  com  deu  fer,  volent  sinó  allò  que 
deu  voler,  i  no  podent  voler  més.  Les  finalitats  perseguides 
persa  intel•ligència,  sa  raó  i  sa  voluntat  són  les  finalitats  que 
la  Natura  imposa.  Per  això  es  diu  també  que  Déu  és  lliure 
exclusivament  amb  llibertat  racional,  no  pas  amb  franc  voler, 
ço  que  és  com  dir  que  fonamentalment  i  natural  naturalment 
(realment)  es  troba  necessitat.  Un  Déu  venjatiu,  v.  g.,  és  incon- 
cebible (jassia  que  a  vegades,  per  un  fenoment  d'antropo- 
morfisme,  se'l  qualifiqui  com  a  tal),  perquè  un  Déu  venjatiu 
fóra  injust,  i  l'injustícia  repugna  a  la  pròpia  natura  divinal, 
segons  la  idea  que  ens  en  fem. 

Els  mateixos  teòlegs  i  filòsofs  teistes,  qui  no  reconeixen 
en  Déu  facultats  per  a  alterar  la  pròpia  essència,  com  no  les 
hi  reconeixen  tampoc  per  a  crear-la  (i  per  això  diuen  que  Déu 

és  un  Ens  a  se  merament  Jormaliter  o  negative,  però  no 
effectivé),  li  neguen  amb  freqüència  ei  poder  de  tornar  en 
mai  ei  bo  i  contràriament,  d'iguai  faisó  que  ii  neguen  també 
el  poder  originar  la  natura  de  les  coses  i  el  de  canviar-la  a 
son  albir.  L'albir  és  una  cosa  inconcebible  en  Déu,  en  el  qual 
no  es  conceb  sinó  la  necessitat.  Per  això,  com  Ell  no  pot  a 
discreció  seva  quadrar  el  cercle  o  fer-li  radis  desiguals,  ni 
que  el  quadrat  sigui  circular  i  no  tingui  quatre  costats,  ni  que 
qualsevol  altra  cosa  perdi  l'essència  pròpia  i  n'adquireixi  una 
altra  de  diversa,  no  pot  suspendre  tampoc  ni  derogar  les  lleis 
naturals  (de  la  Natura  fonamental,  essencial)  que  constituei- 
xen ja  bones,  ja  males,  tals  o  quals  maneres  d'obrar:  és  a  dir 
que  no  pot  derogar,  ni  temporalment  tan  sols,  les  lleis  na- 
turals de  la  moralitat  objectiva  de  les  accions,  anomenades 
per  altra  manera,  preceptes  o  exigències  del  dret  natural 
(de  la  llei  moral  i  de  la  llei  natural),  perquè  si  tal  cosa  fes — 
en  cas  que  la  mateixa  natura  real  de  les  coses  li  consentís, 
que  no  l'hi  consent — contradiria  la  seva  natura  de  bo  i  de 
just.  Les  coses  són  com  són,  per  elles  mateixes  (igual  que  Déu 
també — una  d'elles,  un  éns — és  per  la  seva  mateixa  natura, 
i  no  per  la  seva  voluntat  personal,  tal  com  és),  i  Déu  ha  de 
respectar  aquesta  natura  objectiva  i  avenir  a  ella  els  seus 
designis  i  moviments  (la  seva  voluntat,  les  seves  finalitats  i 
apetències,  les  seves  operacions  intencionals  i  ordenadores... .) 
Això  és  allò  que  s'expressa  dient  que  l'ordre  de  la  llei  eterna, 
que  és  l'ordre  mateix  de  la  realitat  objectiva  total  (ordo  natura- 
lis),  el  conjunt  de  totes  les  coses,  materials  i  espirituals,  visi- 
bles e  invisibles,  és  a  dir,  l'Univers,  si  ha  estat  creat  per  Déu, 
no  ha  estat  creat  per  sa  sola  voluntat  vàcua,  que  l'ha  fet  com 
és,  i  podria  ésser  que  no  l'hagués  fet,  o  podria  haver-li  donat 
una  altra  contextura  (una  altra  natural  disposició)  diversa  de 
la  que  té.  En  tal  cas,  és  clar  que  el  món  no  fóra  una  realitat 

57 


LA  NATURA  I  L'HISTORIA 

necessària,  sinó  contingent,  i  l'essència  dels  éssers  que  el 
constitueixen  també  fóra  contingent,  podent  ells  variar  a  l'in- 
finit, en  armonia  amb  les  possibilitats,  infinites  també.  I 
aleshores  la  Natura,  la  essencial  i  trascendental,  de  la  qual  el 
món  és  projecció  externa  i  en  bona  part  visible  i  tangible, 
fóra  contingent  també  (i). 

La  damunt  dita  creació,  o  sigui  l'ordre  natural  de  la  llei 
eterna,  és  per  això  més  aviat  atribuït — per  evitar  les  insinua- 
des  dificultats —  a  la  raó  de  Déu,  que  és  la  consciència  divi- 
nal,  l'omnisciència  divinal,  que  radica  en  la  mateixa  natura 
de  Déu  constitueix  un  tot  amb  ella.  Mostrant-li  la  raó,  per 
manera  absolutament  necessària,  allò  que  és  raonable  (racio- 
nal, just,  naturalment  obligat),  allò  que  la  natura  íntima  de 
les  coses  exigeix,  allò  que  per  pressió  d'aquesta  natura  és  i 
forçosament  ha  d'ésser  i  ha  d'esdevenir  a  efectivitat  indefec- 
tiblement, la  voluntat  divinal  s'hi  adhereix  sense  elecció 
arbitrària  o  discrecional  possible  i  es  constitueix  en  obligat 
instrument  de  la  seva  realització.  Així  és  com  diuen  molts, 
tractant  d'aquestes  coses,  que  l'ordre  de  la  moralitat  objectiva, 
és  a  dir,  l'ordre  de  les  coses  bones  i  les  coses  dolentes  (de  les 
coses  racionals  i  les  coses  irracionals),  té  una  existència  inde- 
pendent de  la  voluntat  de  Déu,  el  qual  no  té  facultats  per 
establir-lo,  suprimir-lo,  canviar-lo  o  derogar-lo  a  son  voler; 
sinó  que  el  bo  i  el  dolent  (ordre  objectiu  de  moralitat  o  im- 
moralitat, de  justícia  o  d'injustícia),  ambsubstantivitat  pròpia, 


(i)  Traduït  això  a  altre  llenguatge,  podem  dir  que,  essent  distints  el 
fonament  i  la  causa — el  fonament  real  i  la  causa  eficient — del  fenomen,  Déu 
és,  en  relació  a  ses  criatures,  no  la  primera  cosa,  sinó  la  segona.  Es  causa,  no 
fonament,  del  món  i  les  seves  efectivitats  concretes,  les  quals  es  fonamen- 
ten en  llur  possibilitat  o  essència  pròpia,  intrínseca  i  immutable;  així  com 
el  rellotger  (amb  el  qual  sovint  s'acompara  Déu,  ambdós  artífexs)  és  la 
causa  agent  del  rellotge,  però  no  el  creador  i  el  fundador  de  la  seva  essèn- 
cia possible. 

atrau  a  les  seves  immanents  (naturals)  exigències  la  raó  i  la 
voluntat  divinals  fent  que  Déu  subordini  a  aquelles  ses  ope- 
racions finalistes  i  cònscies  (allò  que  diem  els  seus  designis) 
sense  poder  obrar  altrament.  Amb  la  qual  cosa,  l'obrar  diví, 
la  formació  i  govern  del  món,  són  de  tal  faisó  que  en  ells,  o 
no  hi  ha  llibertat  pròpiament  dita,  o,  a  voler  parlar  d'ella, 
s'ha  d'entendre  que  és  una  llibertat  completament  lligada  a 
la  necessitat  de  natura,  i  amb  ella  identificada.  I  on  la  con- 
ducta lluiré  és  absent,  no  es  pot,  sembla,  donar  història,  el 
contingut  de  la  qual  no  el  formen  sinó  accions,  és  a  dir,  mo- 
viments desUigats  de  coacció  intima  i  naturalment  pressora  i 
determinadora.  En  Déu  no  hi  haurà,  doncs,  història.  O  en 
termes  millors:  Déu  no  intervindrà  en  l'història  o  no  serà 
subjecte  d'ella. 

Aquesta  qüestió  obscuríssima,  verament  insoluble,  rela- 
tiva a  la  natura  divina  i  a  les  seves  relacions  amb  la  Natura, 
rUnivers,  el  món,  n'implica  moltes  més,  com  es  pot  veure 
en  els  escrits  dels  filòsofs  teistes  i  en  els  dels  cristians  prin- 
cipalment (els  Escolàstics,  V.  g.,  antics  o  moderns),  els  quals, 
per  la  matèria  de  llurs  estudis  i  llur  posició  mental,  han  ha- 
gut de  posar-se-les.  En  totes  les  parts  d'aquesta  filosofia  (esco- 
làstica) abunden  les  qüestions  al•ludides,  àdhuc  en  la  psico- 
logia, en  la  fisiologia,  en  la  física,  en  el  dret,  en  la  sociologia 
i  la  història;  però  sobre  tot  abunden  en  la  teodicea,  en  l'onto- 
lologia,  la  cosmologia  i  en  la  moral  o  Ètica.  Veu's-en-aquí 
algunes  d'indicades,  totes  insolubles,  sembla,  o  solament 
solubles  amb  l'apoi  de  l'albir  imaginatiu,  per  la  qual  cosa  els 
uns  les  resolen  d'una  manera,  els  altres  d'altra,  igualment 
valedores  i  amb  igual  bon  encert  (o  amb  igual  mal  encert, 
com  es  vulgui). 

^Hi  ha  un  ordre  en  la  Natura  creada  (en  el  món),  ordre 
que  tradueixi  exteriorment  (concretament,  en  les  coses  con- 

cretes  i  en  llurs  recíproques  relacions)  un  ordre  intern  de  la 
ment  i  la  voluntat  divines  (els  designis  divins),  i  que,  per 
tant,  serveixi  de  tipus  (arquetipus)  a  la  producció  i  acció  dels 
éssers  existents,  de  faisó  que  aquests  se  moguin  amb  subjec- 
ció rigorosa  a  ell;  o  bé  no  hi  ha  cap  més  ordre  natural  que 
aquell  que  la  ment  humana  introdueix  (l'ordre  del  jo  sé,  jo 
vull),  del  qual  resulta  l'espiritualització  o  racionalització  de 
les  coses  naturals  creades,  o  sigui  la  llur  destinació  per 
l'home  a  alguna  finalitat  racional,  intel•ligent?  ^Formen  part, 
i  com,  d'aquest  ordre  diví  les  realitats  espirituals?  ^Aquestes 
són  alguna  cosa  exterior  a  l'éns  que  las  crea,  com  les  realitats 
de  la  Natura  física,  i  són  incorporades  a  aquesta  última?  <jSón 
part  essencial  del  mateix  ésser  creador,  espiritual  com  elles? 
^De  quina  manera  es  comporten  les  realitats  espirituals  amb 
les  corporals,  i  contràriament:  influint  les  primeres  sobre  les 
segones,  o  les  segones  sobre  les  primeres,  com  a  causa,  com  a 
element  motor  i  director,  com  a  element  merament  acompa- 
nyant, concomitant,  condicionador?  Els  àngels,  v.  gr.,  ^tenen 
matèria  i  forma,  o  forma  només,  i  com  podrien  haver  matèria 
essent  espirituals,  o  com  sense  matèria,  i  amb  la  forma  només, 
sense  substància,  podrien  existir?  Alguns  àngels,  després  de 
creats,  es  rebel•laren  un  jorn,  amb  Llucifer  al  cap,  contra 
Déu,  qui  els  puní  gitant-los  a  l'Infern.  La  rebel•lió  fou  un 
efecte  de  llur  llibertat  malament  usada  (lliure  albir).  ^Can- 
viaren aleshores  els  àngels,  per  voler  divinal  (qui  rectificà  la 
obra  seva  anterior),  de  natura,  de  tal  faisó  que  d'aquell  jorn 
ençà  no  es  pugui  ja  mai  més  repetir  la  rebel•lió,  ni  fer  cap 
altre  mal,  i  només  el  bé,  de  manera  que  la  llibertat  llur  sigui 
ja  tan  sols  racional,  com  la  divina,  i,  amb  una  necessitat  in- 
trínseca per  al  bé,  com  la  divina?  r;0  seguiren  tenint  els  àngels 
lliure  albir,  a  semblança  dels  homes,  i  com  aquests  es  poden 
rebel•lar  contra  Déu  quan  vulguin  o  fer  altre  mal  qualsevol? 

El  lliure  albir  dels  àngels,  ^els  serveix  per  les  bones  com  per 
les  males  operacions?  Els  àngels  damnats  o  dimonis  ^també 
tenen  lliure  albir,  i  per  consegüent  podrien  obrar  bé,  igual 
que  malament,  o  tan  sols  poden  fer  el  mal  (temptant  v.  g.  els 
homes  per  tal  que  pequin),  el  revés  del  que  passava  abans  de 
llur  rebeüió? 

Creades  les  coses  de  l'Univers  i  ordenades,  tant  les  corpo- 
rals com  les  espirituals.  Déu  ^pot  alterar  aquesta  creació  i  or- 
denació? ^Ho  consentirien  la  seva  presciència,  la  seva  omnis- 
ciència, la  seva  providència?  ^Pot  anihilar,  si  li  plau,  en  un 
instant  el  món,  que  creà  com  el  millor  món  possible, 
fora  de  tenir  consciència,  voluntat  i  poder  per  al  millor  i  no 
obstant  elegir  el  pitjor?  (D'on  se  derivaria  que  Déu  creà  el 
mal.  i  ho  feu  podent  no  haver-lo  creat.)  ^iPot  suprimir  el 
Cel  i  rinfern  (i).  si  li  sembla,  com  podia  no  haver-los  creat 
en  compte  de  crear-los?  Creades  les  coses,  ^romangueren  ja 
per  sempre  entregades  a  elles  mateixes  i  a  llurs  invariables 
lleis,  sense  possible  modificació,  o  la  creació  és  contínua,  de 
manera  que  Déu,  actiu  tothora,  està  creant,  recreant  i  modi- 
ficant sa  primera  obra,  en  les  coses  essencials  com  en  les  ac- 
cidentals, alterant  essències,  en  un  incessant  esdevenir,  en  el 
qual  res  hi  ha  de  fixat  absolutament  i  eterna?  Els  fenòmens 
extraordinaris,  sobrenaturals  i  miraculosos  ^són  tals  vera- 
ment, i  en  els  quals  Déu  sospèn  i  torba  a  son  albir  el  corrent 
o  el  compliment  de  les  lleis  naturals  de  les  coses  que  creà,  o 


(0  {Quan  foren  creats  el  Cel  i  l'Infern:  abans  de  pecar  àngels  i  homes, 
quan  uns  i  altres  estaven  en  l'estat  de  gràcia  i  justícia  originals,  disposats 
per  llur  Creador  (iper  llur  natura?)  per  a  no  pecar  mai,  però  també  per  a 
no  practicar  mai  realment  accions  meritòries,  dignes  de  premi?  ^0  foren 
creats  en  previsió  que  pecarien  i  per  a  quan  pequessin?  En  tal  cas,  ,;podien 
no  pecar,  fent  de  llnfern  (i  també  del  Cel  per  als  homes,  els  quals  només 
després  del  pecat  foren  mortals)  una  creació  inútil,  indigna,  per  tant,  de 
Déu  i  de  sa  saviesa? 

són,  al  revés,  fets  que  es  produeixen  en  observància  d'aquestes 
lleis  i,  per  tant,  explicables  perfectament  i  naturals  als  ulls  de 
l'intel•ligència  divina,  jassia  que  incomprensibles  per  a  la 
ment  humana,  per  no  ésser-ne  ella  la  causa,  la  ordenadora  i 
la  directora?  Les  lleis  de  les  coses  i  de  l'activitat  llur  (que  són 
les  essències  d'elles)  ^són,  doncs,  creades  per  Déu  i  dependents 
de  la  voluntat  divina,  o  la  raó  i  la  voluntat  divines  estan  ne- 
cessàriament referides  i  sotmeses  a  les  essències  i  lleis  im- 
manents en  les  coses? 

Si  ara  parem  ment  a  la  Natura  ja  creada,  trobarem  difi- 
cultats iguals  per  a  donar-ne  explicació.  Deixem  tot  allò  referent 
al  seu  origen  i  prenem-la  com  a  donada,  com  a  realitat  innega- 
ble i  propera  a  nosaltres,  per  dir-ho  així,  i  sotsmesa  a  la  nostra 
possible  recerca.  Però  ni  així  a  penes  en  sabem  res. 

Ja  en  la  Natura  més  tosca,  en  la  que's  sol  anomenar  pura- 
ment material,  és  difícil  excloure  tota  intervenció  no  material. 
Aquesta  sembla  que  hauria  d'ésser  completament  morta,  passi- 
va, receptora,  caput  mortuum  sobre  el  qual,  com  in  anima  vili, 
caigués  l'acció  de  forces  que  no  li  pertanyessin,  enfront  de  les 
quals  ella  era  un  element  estrany.  Però  cal  advertir  que  si 
concebem  la  Natura  de  tal  faisó,  i  la  deixem  reduida  a  això, 
la  Natura  desapareix,  perquè  així  no  es  troba  enlloc.  Recor- 
dem com  se  comprometen  i  com  s'han  compromès  sem- 
pre els  físics  per  a  trobar  i  explicar-se  la  natura  i  constitució 
de  la  matèria,  i  com,  per  molt  que  hagin  volgut  afirmar,  no 
han  aconseguit  determinar-la.  O  admeten,  com  hipòtesi, 
millor  que  com  a  realitat  demostrable,  la  dualitat  de  matèria 
i  força  (^equivalent  a  la  dualitat  de  matèria  i  forma  dels 
filòsofs  antics?),  la  qual  cosa  indica  que  la  Natura  no  és  tan 
sols  Natura  sinó  també  Esperit,  diríem;  o,  reduint  el  dua- 
lisme a  monisme,  reconeixen  que  la  matèria,  com  a  tal,  no 
existeix  i  es  redueix  a  ésser  un  mode  de  força  o  energia.  De 

la  molècula  passàrem  abans  alatom,  i  després  de  latom  als 
electrons.  Química  i  física,  però  més  fines  cada  cop,  més  de- 
licades, més  espirituals  (i).  Un  punt  de  vista  anàleg  és  aquell 
segons  el  qual  la  Natura  no  és  una  obra  feta,  definitiva,  con- 
closa i,  per  tant,  morta,  un  è'pvov,  sinó  una  obra  en  perpe- 
tualyíeri,  una  realitat  essencialment  i  eternament  mòbil,  una 
èv£pY£t3t.  D'on  deriva  que  la  Natura,  més  que  Natura  pròpia, 
material,  és  Esperit,  moviment,  força  creadora,  propulsora 
i  directora. 

1  si  encara  en  tot  allò  tingut  devegades  com  a  mort,  en 
l'inorgànic,  s"hi  troba  organització  i  vida,  o  el  que  és  igual. 
Esperit  (pensem  en  la  vida  dels  astres  de  que  parlen  alguns 
naturalistes  filòsofs,  o  en  la  vida  dels  cristalls  de  què  parlen 
altres),  amb  molta  més  raó  s'hauria  de  dir  això  de  la  Natura 
orgànica.  La  vida,  la  qual  revela  la  presència  d'alguna  cosa 
no  merament  material,  morta,  quieta,  inert,  estàtica,  sinó  al 
contrari,  d'alguna  cosa  impulsora  de  dins  a  fora,  d'alguna 
cosa  que  converteix  l'ésser  més  o  menys  en  realitat  pròpia 
seva,  substantiva,  amb  individualitat  i,  per  tant,  amb  algun 
grau,  major  o  menor,  de  personalitat  i  de  consciència  (sensa- 
ció i  afirmació  d'aquesta  individualitat:  cenestèsia).  Hi  ha 
éssers  vius  (part  de  la  Natura  orgànica)  on  s'acusa  molt  aquest 
fenomen  (com  per  exemple,  en  els  animals  superiors  i  en  els 
homes  adults)  però  passa  igual,  jassia  que  duna  manera  més 


(i)  Si  hi  ha  fluids  imponderables,  com  foren  abans  considerades  la  llum, 
la  calor,  l'electricitat,  i  ho  és  avui  l'èter,  això  sembla  l'afirmació  de  la  matè- 
ria imponderable  o  realitats  immaterials  tan  subtils  com  els  esperits,  i  on 
hi  hauria,  com  en  aquests,  només  formes  i  moviments  sense  matèria.  La 
matèria  reduida  a  electrons  ino  ve  a  ésser  això;  matèria,  doncs,  immaterial? 
No  parlem  ja  de  l'hipòtesi  moderníssima  de  l'Energia  com  a  agent  únic  que 
ompliria  l'Univers,  i  del  qual  foren  manifestacions  i  concrecions  diverses 
quantes  formes  de  realitat  hi  ha. 

atenuada,  en  tots  els  altres  (plantes  i  animals  inferiors)  (i). 
El  trànsit  de  les  coses. inertes  a  les  coses  vives  (si  és  que  l'inert 
existeix,  a  l'últim)  se  verificaria  per  manera  insensible  i 
gradual,  com  alguns  digueren,  o  bé  hi  hauria  un  hiatus 
veritable,  enc  que  difícilment  demostrable,  entre  els  dos  mo- 
ments o  termes,  segons  altres  sostenen;  el  que  no  sembla 
oferir  dubte  és  que  en  la  producció  i  activitat  de  les  coses 
vives  hi  ha  alguna  cosa  més  que  matèria  o  natura  material. 

I  que  la  presència  d'elements  no  sols  materials,  pura- 
ment físics,  diríem,  sinó  psíquics  i  espirituals,  es  nota  en 
les  manifestacions  més  enlairades  i  depurades  de  la  Natura, 
on  els  homes  intervenen,  no  hi  ha  necessitat  quasi  d'afir- 
mar-ho. En  les  conferències  successives  precisament  s'en 
parlarà. 

Notem  també  com  en  l'ordre  de  la  mateixa  Natura  física 
sempre  s'ha  volgut  i  es  segueix  volent  reconèixer  per  molts 
la  presència  de  les  causes  finals,  o  el  que  és  igual,  de  l'obrar 
canalitzat,  sistematitzat,  prèviament  disposat  per  a  la  conse- 
cució de  finalitats.  La  qual  cosa  indica,  és  clar,  que  en  la 
mateixa  Natura  física  domina  la  consciència,  l'esperit,  i  que 
allò  que  a  vegades  considerem  com  a  activitats  enterament 
naturals,  físiques,  desplegades  en  compliment  de  lleis  fatals, 
cegues  (les  quals,  per  altre  banda,  fins  elles  mateixes  presu- 
posen,  segons  s'ha  dit,  un  principi  motor,  no  inert,  que  fóra 
el  mateix  principi  —  actiu  —  de  causalitat,  principi  esponta- 
ni), són,  potser,  en  el  fons,  moviments  voluntaris  i  intenció  - 
nals,  que  responen  a  un  designi  final,  no  de  la  intel•ligència, 
la  raó  i  la  voluntat  humanes,  sinó  d'una  intel•ligència,  d'una 


(i)  ijPerquèdir — alguns  observen,  i  aparentment  amb  raó — que  l'home 
i  la  humanitat  són  expressions  sintètiques  de  les  dugués  modalitats  de  l'És- 
ser, Esperit  i  Natura,  i  negar  aquest  mateix  sentit  o  significança  a  un  ocell, 
una  planta  o  un  mineral? 

voluntat  i  d'una  raó  trascendentals,  extranaturals  (divines, 
d'esperits,  gnoms,  follets,  etc.)  Altra  vegada  s'insinua,  doncs, 
la  idea  de  la  consciència  total  de  l'Univers,  esmicolada  i  pro- 
jectada en  cada  un  dels  detalls  i  fets,  més  petits  o  més  grans, 
que  en  ell  es  produeixen.  És,  en  efecte,  quasi  incomprensi- 
ble per  l'home,  donades  les  seves  idees  de  causalitat  i  de  cau- 
salitat intel•ligent,  que  l'ordre  meravellós,  la  simetria  i  Tarti- 
culació  orgànica  cooperativa  que  observa  a  cada  pas  en  la 
Natura  física  i  en  els  seus  éssers  i  fenòmens  particulars, 
no  tinguin  cap  base  intel•ligent  i  teleològicament  directora. 
Tot  organisme,  i  fins  els  éssers  naturals  que  no  es  voldrien 
fer  entrar  en  la  categoria  de  l'orgànic,  però  ja  de  moment 
els  organismes,  sembla  que  tots  tinguin  alguna  finalitat 
pròpia  en  seguiment  de  la  qual  se  mouen,  ho  facin  o  no  amb 
consciència  individual  del  què  es  fan. 

Tants  éssers  orgànics  com  viuen  en  el  si  de  la  Natura  (físi- 
ca), i,  per  part  seva,  ella  mateixa,  organisme  també,  vista  en 
conjunt  i  com  a  síntesi  de  les  parts  diverses  que  la  compo- 
nen, tendeixen,  segons  sembla,  per  indeclinable  impuls,  no 
tan  sols  a  mantenir-se,  a  realitzar  llur  essència — com  diria  un 
metafísic — i  a  desplegar  llurs  energies  naturals,  sinó  a  des- 
plegar-les  de  la  millor  manera,  en  sentit  d'ascensió  i  perfec- 
cionament (selecció);  o  sigui,  pot  dir-se,  en  sentit  d'acos- 
tar-se de  més  en  més  cada  cop  a  llur  objecte,  a  llur  ideal, 
a  llur  tipus  normal,  a  llur  model  regular,  perfecte  i  tal  volta 
definitiu.  ^Es  podrà  interpretar  d'altra  faisó  allò  que  sovint 
se'n  diu,  dins  de  la  vida  de  la  Natura  i  dels  seus  organismes 
físics,  labor  teleològica  insconscient,  vis  jnediatrix,  selecció 
natural,  harmonia  de  la  Natura,  i  d'altres  maneres  anàlogues? 
I  allò  anormal  i  monstruós,  sense  mancar  absolutament  a  les 
lleis  de  la  Natura,  es  pot  dir,  però  (com  ja  es  digué)  que  les  con- 
traria, per  oposar-se  als  ideals  i  als  fins  en   ella  immanents? 

Per  això,  com  també  per  alguns  dels  aspectes  a  què  poc 
abans  ens  referíem,  resulta  que  la  Natura  és  esperit,  per  bé  que 
no  esperit  humà,  i  que  la  labor  anomenada  natural  per  anto- 
nomàsia— la  de  la  Natura  que  apar  fisica — és  també  labor  prò- 
piament espiritual,  o  sigui,  històrica,  jassia  que  no  històrica 
humana. 

Però  ara,  inversament,  podem  i  tal  vegada  devem  arri- 
bar al  monisme  seguint  la  direcció  contrària,  o  sigui  consi- 
derant que  tot  és  Natura  física  i  que  lo  psíquic  i  l'espiritual 
no  és  sinó  una  derivació  de  la  matèria.  És  un  fet  que  fa  pen- 
sar, al  menys  a  mi,  això  que  les  propietats  dels  éssers  siguin 
alguna  cosa  molt  lligada  directament  amb  llur  estructura  ma- 
terial. Segons  com  sigui  aquesta  estructura  material  o,  el  que 
és  igual,  segons  com  sigui  la  composició  i  disposició  de  les 
seves  parts  materials  és  la  llur  natura  distinta,  i  essent  aques- 
ta distinta  ho  són  llurs  propietats,  Tarrel  pressora  interna  de 
l'activitat  exterior.  Diguem,  si  es  vol,  que  Testructura  mate- 
rial és  la  productora  de  l'espiritual,  i  que  l'estructura  o 
disposició  (predisposició)  espiritual,  interna,  és  la  productora 
i  determinant  del  desbordament  de  l'ésser  en  accions  (i).  El 
conjunt  (tresor)  de  forces  (potències)  que  conté  un  ésser  na- 
tural, inclinades  a  convertir-se  en  acte  i  a  això  disposades, 
depèn  de  la  natura  general  de  l'ésser  i  de  la  seva  situació  (de 
descans  o  exhauriment,  v.   g.,   d'alimentació  abundosa,  defi- 


(i)  Els  químics  han  reconegut  que  totes  les  propietats  dels  compostos 
orgànics,  físiques,  químiques  o  biològiques,  han  tingut  estreta  relació  amb 
la  constitució  de  les  molècules,  amb  la  disposició  arquit^ctural  de  les  matè- 
ries que  les  constitueixen.  No  és  ni  la  espècie  ni  el  nombre  d'àtoms  de  la 
seva  molècula  allò  que  d'un  compost  orgànic  en  fa  una  substància  colora- 
dora,  un  antisèptic  o  un  perfum;  és  només  la  mctnera,  com  s'agrwpen 
aquests  àtoms.  M.  Pictet  judica,  amb  raó,  que  «cal  cercar  e«  C estructura,  de 
les  molècules  les  propietats  d'ordre  biològic»,  (i  dic  que  també  les  psíqui- 
ques, que  són,  al  capdavall,  biològiques). 

cient,  nul•la,  bona  o  mala)  en  cada  moment  (allò  que  en  po- 
dríem dir  la  natura  singular  de  lésser);  i  una  i  altra  cosa,  la 
natura  general  (temperament,  idiosincràsia, etc.)  i  la  momentà- 
nia, tenen  una  innegable  influència  en  la  conducta  de  l'ésser, 
la  qual  conducta  representa  la  part  visible  del  seu  esperit,  de 
les  seves  potències  recòndites.  El  nativisme,  en  els  anome- 
nats éssers  vius,  nativisme  forçosament  reconegut  sempre,  no 
es  sinó  això  (i).  L'herència  fisiològica  inclou,  o  tal  vegada 
determina,  l'herència  psíquica.  I  el  nativisme  també  arriba 
als  éssers  no  vius,  si  és  que  existeixen,  en  últim  resultat, 
éssers  morts.  La  coneixença  de  la  histologia  i  de  l'anatomia 
macroscòpica,  com  la  de  tota  estructura  i  tota  morfologia  en 
general,  han  guanyat  i  van  guanyant  de  més  en  més  impor- 


(i)  Cal  advertir  que  el  nativisme  no  és  sempre,  diríem,  primitivament 
i  irreductiblement  pur.  Les  condicions  i  propietats  natives  (disposicions 
estructurals)  són  sovint  el  sediment  fixat  per  l'herència,  de  caràcters  adqui- 
rits durant  la  vida  d'un  o  de  diversos  individus  i,  per  tant,  el  producte  de 
influxos  i  pressions  anàlegs  de  l'ambient  (v.  g.  de  l'educació,  que  engendra 
habituds,  segona  natura  incorporada  a  la  primera  —  estructuralment  —  i, 
com  ella,  transmissible  per  herència).  «  Experimentacions  recents,  com  les  de 
Tower  sobre  escarabats  del  gènere  dels  Leptinotarsa,  demostren  d  una  ma- 
nera rotunda  i  contundent,  que  les  influències  del  medi  ambient  penetren 
a  fins  l'interior  de  l'organisme  i  afecten  el  germen  de  les  cèl•lules  causant 
fer  això  fins  variacions  congènites.  Sotmetent  a  mascles  i  a  femelles  a 
condicions  insòlites  de  temperatura  i  de  humitat,  tenien  lloc  en  ells  canvis 
notables  en  la  color,  en  les  taques  i  en  fetits  detalls  d'estructura  que  trans- 
metien a  llur  prole.  Això  no  té  res  de  particular  si  es  considera  que  fins  les 
substàncies  inorgàniques,  com,  per  exemple,  els  compostos  minerals,  no 
sols  canvien  la  forma,  si>ió  les  propietats  llurs,  a  causa  d" influències  exter- 
nes, com  s'esdevé  en  els  fenòmens  d'isomerisme  i  alotropisme.  Essent  les 
substàncies  protoplasmàtiques  molt  menys  fermes  i  sòlides  que  els  compos- 
tos minerals,  és  natural  que  siguin  més  sensibles  als  estímuls  exteriors, 
canviant  de  forma  i  de  propietats.  Se  veu  que  l'herència  és  també  un  re- 
sultat del  medi  ambient.  Segons  diu  iMac  Dongal,  «les  qualitats  i  formes 
dels  organismes  existents  són  el  resultat  clar  i  evident  de  l'acció  de  les  for- 
ces del  medi  ambient  sobre  estructures  ancestrals,  tant  les  selectives  com 
les  iniciadores.  » 

tància,  com  a  mitjans  per  a  inferir-ne  la  coneixença  del  veri- 
table ésser  (índole)  de  tots  els  éssers,  que  és  l'ésser  íntim,  o, 
podem  dir,  espiritual. 

I  així  restem  sense  saber  realment  què  cosa  és  la  Natura, 
ni  les  seves  lleis, — com  no  s'esdevé  amb  les  lleis  de  l'Esperit, 
ni  les  relacions  i  lligams  d'aquella  amb  aquest,  ni  els  orígens 
de  l'un  i  del'altra. ..  No  sabem  si  es  tracta  de  realitats  verament 
diverses,  i  fins  oposades,  o  d'una  realitat  sola  que  oíereix  dues 
fases  i  que,  sense  interrupció  d'una  d'elles  dues  a  l'altra,  con- 
tinua. Ni  sabem,  per  tant,  si  la  organització  de  les  respectives 
coneixences  dóna  origen  a  dues  menes  distintes  de  ciències,  les 
naturals  de  la  Natura  i  les  de  l'Esperit,  espirituals,  morals, 
o  a  una  sola  espècie  de  ciències  només,  que  foren  naturals  si 
fos  tot  Natura,  i  espirituals  si  fos  tot  Esperit;  com  tampoc  no 
sabem  si  el  procediment  per  a  construir-les  ha  d'esser  únic 
0  doble:  els  procediments  anomenats  empíric  i  racional,  a 
posteriori  i  a  priori,  inductiu  i  deductiu. 

III 


EL   PROBLEMA    PSICOLÒGIC 


On  el  problema  de  les  relacions  entre  la  Natura  i  la 
Història,  o  sigui  entre  la  Natura  i  l'Esperit — puix  la  Història 
és  producte  de  l'Esperit,  no  de  la  Natura  —  es  posa  amb  més 
freqüència,  i  fins  d'un  mode  exclusiu,  podríem  dir  que  és 
amb  relació  a  Ihome.  Només  dels  homes  se  pensa  que  puguin 
fer  Història,  i  només  de  la  història  humana  (no,  per  exem- 
ple, amb  relació  a  la  història  divina,  si  pogués  haver-hi  tal 
història,  la  qual  fóra,  per  altra  banda,  almenys  segons  com, 
història  natural)  es  recerca  trobar  les  lleis  que  la  guien  i  les 
causes  a  les  quals  sigui  deguda.  Si  aquestes  causes  fossin 
purament  naturals,  no  hi  hauria  història  possible,  però  hi 
fóra  si  aquestes  causes  són  humanes. 

Però,  tiquè  vol  dir  humanes?  ^Vol  dir  que  són  espirituals  i 
que  no  són,  per  això,  naturals?  En  tal  cas,  la  història,  ^es  des- 
plegaria fora  de  la  Natura,  i  l'home,  com  a  home,  fóra  exclòs 
del  cercle  dels  éssers  naturals  i  formaria — la  qual  cosa  amb  el 
mateix  Déu,  Ésser  Infinit,  no  s'esdevé  segons  havem  mostrat — 
un  món  propi  en  el  qual  no  regiria  llei  constant  ni  cap  lliga- 
ment causal  (necessari),   sinó  l'albir  més  voluntariós  i  buit? 

Però  l'home,  fins  essent,   com   és,  alguna  cosa  més  que 

un  pur  ésser  físic,  i  alguna  cosa  més  que  una  de  tantes  parts 
de  la  Natura  física,  és,  però,  fins  en  aquest  element  no 
físic,  un  ésser  natural.  Fins  l'Esperit  i  els  esperits,  siguin 
com  siguin,  són  alguna  cosa,  són  com  són  i  tenen,  conse- 
güentment, una  natura  privativa  que'ls  col•loca  en  el  si  de  la 
Natura.  Ningú  ni  cap  cosa,  tingui  o  no  cos,  mentre  tingui 
realitat,  se  surt  fora  d'ella  mateixa:  a  la  seva  natura  pròpia 
s'ha  d'atenir  forçosament  a  l'obrar,  o,  tal  vegada  millor  dit, 
en  les  operacions  d'ella  es  projecta  i  s'aboca  el  propi  ésser, 
sense  possible  aturador.  Si  els  homes  són  esperits,  o  si,  apart 
del  cos  llur,  tenen  també  un  esperit,  informador  del  cos  i  de- 
terminador  de  la  ingènita  (pròpia,  essencial,  genuïna)  consti- 
tució humana,  l'home,  al  produir-se  forçosament  tal  com  és, 
humanament,  donarà,  amb  igual  espontaneïtat  i  naturalitat 
amb  què  brolla  l'aigua  d'una  font,  resultats  exteriors  en  els 
quals  es  mostrarà  el  segell  espiritual  (v.  g.  el  d'ésser  productes 
conscis  i  finalistes,  en  cas  que  la  finalitat  i  la  consciència  for- 
min la  característica  de  l'activitat  espiritual).  I  si,  demés 
d'ésser  esperit,  porta  també  la  condició  de  lliure,  de  manera 
que  les  seves  determinacions  voluntàries,  com  se  preté  gene- 
ralment, derivin  de  la  simple  arbitrarietat,  no  destorbada  ni 
constreta  per  trava  o  pressió  de  cap  mena,  fins  aleshores  sem- 
bla natural  la  conducta  humana,  puix  que  fins  aleshores  bro- 
lla necessàriament  de  la  privativa  natura  de  l'home,  consti- 
tuïda (com  és  ara  de  supòsit)  per  l'esperit  lliure,  do  seu 
exclusivament,  no  compartit  amb  els  altres  éssers  de  la  Na- 
tura física  (minerals,  astres,  plantes,  animals),  ni  tampoc 
amb  els  altres  éssers  espirituals. 

S'ha  de  repetir  alguna  cosa  de  les  dites  sobre  l'origen 
d'aquestes  dificultats,  ço  és  que  elles  provenen:  i.^""  de  l'inde- 
terminat i,  consegüentment,  equívoc  concepte  de  la  Natura, 
i  2.°"  de  la  presència  en  l'home  deia  consciència,  com  a  qua- 

litat  de  la  susdita  natura.  Puix,  en  quant  a  ésser  espiritual, 
l'home,  igual  que  tot  altre  ésser  de  la  mateixa  índole,— (de  la 
mateixa — espiritual — natura),  tant  podria  ésser  anomenat 
natural  (comprès  en  la  Realitat,  en  la  Natura  fonamental,  total) 
com  antinatural  (no  inclòs  entre  els  components  de  la  Natura 
física — ja  orgànica  o  ja  tan  sols  mecànica).  I  com  que  la  carac- 
terística de  l'esperit  és,  almenys  per  a  molts  i  en  quasi  tota 
ocasió,  la  consciència,  als  actes  conscients  es  refereix  sobre- 
tot, o  exclusivament,  el  dubte.  Deia  presència  de  la  conscièn- 
cia és  d'on  deriva  el  problema. 

Privat  de  consciència,  l'home,  no  hauria  les  arrogàncies 
que  no  deixa  quasi  mai,  ni  al•legaria  les  prerrogatives  i  privi- 
legis que  sol  al•legar.  S'acontentaria  essent  una  de  les  tantes 
parts  del  món,  igual,  des  d'aquest  punt  de  vista,  a  qualsevol. 
No  pretendria  haver  facultats  privatives,  origen  d'una  forma 
d'activitat,  privativa  també.  Fóra  tot  en  ell  dins  el  cercle  de  la 
Natura  (de  la  Natura  física),  únic  aleshores,  i  fóra  endut  pel 
remolí  de  les  causes  naturals,  sense  el  menor  intent  de  rebel- 
líó  contra  ella  i  de  dominació  sobre  ella.  Dòcilment  coadju- 
varia als  anomenats  tothora  designis  divins  i  providencials, 
ajudant-hi  en  tot  allò  que  pogués  i  no  posant-hi  destorb.  Així 
es  diria  que  ho  fan  aquells  éssers  qui  pertanyen  al  pur  ordre 
de  la  Natura  física,  els  quals  compleixen  passivament  les  se- 
ves lleis  (necessàries  i  naturals),  deixant-se  dur  per  les  rutes 
que  la  Natura  els  assenyala.  Si  la  llei  eterna  és,  segons  ja  s'ha 
insinuat,  l'ordre  fonamental  de  les  coses,  l'ordre  natural,  im- 
mutable i  essencial,  que  de  sempre  existeix  i  té  en  la  seva 
mateixa  racionalitat  i  naturalitat  la  raó  de  la  seva  existència 
(t'atio  vel  voluntas  Dei  ordinem  naturalem  consej'vari  jubens, 
perturbarique  vetans),  es  pot  dir  que  els  éssers  que  constituei- 
xen l'anomenada  Natura  física  obeeixen  completament  la 
damunt  dita  llei  eterna.  L'ànima  de  tals  éssers  és  precisament 

una  part  essencial  de  la  llei  eterna,  la  qual  llei  eterna  bé 
podem  anomenar-la  ànima  de  l'Univers;  i  produint-se  ad 
extra  cada  un  d'aquests  éssers  segons  és  ell,  i  segons  és,  no 
per  la  seva  elecció  lliure  i  voluntària,  sinó  per  manera  forçosa, 
per  impuls  pressor  de  la  Natura  de  la  qual  forma  part,  el 
llur  fer  és  un  fer  les  arrels  del  qual  deriven  de  la  essència 
particular  de  cada  individu  concret  i  s'enfonsen  en  l'intima 
essència  de  l'ordre  etern:  és  un  fer  natural  i  alhora  diví;  pur 
detall,  es  diria,  però  concorda  perfectíssimament  amb  totes  les 
exigències  universals,  en  funció  de  les  quals  es  produeix  i  a  la 
determinació  deies  quals  contribueix  a  son  torn,  perbé  que  en 
proporcions  diverses,  segons  cada  cas.  Com  que  la  llei  eterna 
(ordre  universal),  vessada  o  concretada  de  faisó  privativa  en 
els  diversos  individus  de  la  Natura  física,  és  ço  constitutiu  de 
llur  natura  o  essència  (llei  natural  de  cada  espècie  d'ells,  par- 
ticipació en  ells  de  la  llei  eterna),  sembla  cosa  indubtable  que 
la  fenomenologia  de  tals  éssers  deriva  de  la  llei  eterna  per  ma- 
nera natural,  obeint  lleis  naturals,  i  que  el  conjunt  d'aqueixa 
fenomenologia,  per  tal  com  es  produeix  en  successió  cons- 
tant, fixa,  sense  alternatives  arbitràries  que  avui  contradiguin 
allò  que  es  realitzés  ahir,  serva  una  certa  ordenació,  la  qual 
anomenem  «llei»  (natural),  la  formulació  de  la  qual  prové 
d'un  procés  mental  d'abstracció,  inducció  i  generalització.  I 
així  es  poden  ben  admetre  lleis  (causes  constants)  naturals  en 
els  éssers  de  la  Natura  (física)  i  es  pot  considerar  que  aques- 
tes lleis  no  són  sinó  «les  relacions  constants,  derivades  de  la 
natura  de  les  coses»;  llavors  exclòs  d'aquest  ordre  (natural)  tot 
albir,  en  roman  també  exclosa  la  possibilitat  de  la  Història  (i). 


(i)  Però,  tan  bon  puní  en  els  éssers  vius  hi  ha  reacció  contra  la  Natura 
(exterior  a  ells,  allò  que  se'n  diu  el  «medi»  on  es  desenvolupen)  i  afirma- 
ció de  llurs  unitats,  substantivilats  o  personalitats,  alguna  cosa  ían  de 
història  i  dins  d'ella,  fins  a  cert  punt,  queden  inclosos.    En  aquests  éssers, 

Però  on  funciona  la  consciència  humana  no  s'esdevé  el 
mateix.  Aquesta  consciència  no  s'acontenta  de  donar  fe,  a  la 
faisó  d'un  testimoni  o  d'un  notari,  d'allò  que  passa  davant 
seu,  encara  que  no  passi,  tal  volta,  a  causa  d'ella.  Es  posa  a  si 
mateixa  com  a  creadora  i  directora.  Per  ella,  que  és  com  dir 
per  als  resultats  mentals  de  la  seva  acció — judicis,  construc- 
cions intel•lectuals  i  imaginatives,  projectes  i  plans,  etc, — co- 
nèixer i  saber  (adonar-se  d'alguna  cosa),  és  equivalent  a  crear, 
i  a  crear  lliurement,  sense  cap  constrenviment,  posant-se  fora, 
l'autor,  del  causalisme  natural,  propi  d'aquells  éssers  l'acti- 
vitat dels  quals  es  considera  desplegant-se  en  un  plan  infe- 
rior a  aquell  on  els  homens  es  mouen,  únics  éssers  lliures 
veritablement.  Conèixer  és  voler,  i  es  vol  una  cosa  quan  se 
coneix  i  solament  per  tal  com  es  coneix:  tal  és  la  posició  en 
ques  sol  col•locar  l'home.  Apar  com  si  aquell  qui  coneix  i  vol 
no  hagués  dins  d'ell  una  natura  pròpia,  una  índole  pròpia, 
aguant  fonamental  de  tots  els  seus  moviments,  o  com  si,  fins 
existint  aquesta  índole,  es  produïssin  tals  moviments  sense 
atendre-la  ni  obeir-la  en  res.  Diria's  també  que  el  voler  de 
cada  u,  per  tal  com  no  resulta  d'un  procés  causal  indefecti- 
ble,  sinó  d'un  procés  que  s'està  engendrant  cada  moment  de 
nou,  no  té  estabilitat  ni  constància,  com  tampoc  en  poden 
tenir  els  seus  productes,  les  operacions  humanes.  Aquestes  ni 
aquell  no  responen,  per  tant,  a  una  llei  (a  un  predeterminat 
encadenament  de  causes);  cap  d'ells  pot  ésser  considerat  com 
un  producte  natural,  almenys  d'una  manera  clara  i  decidida 
com  hem  vist  que  pot  dir-se  i  es  diu  d'altres. 


a  l'haver-hi  organisme  hi  ha  cooperació  (cooperació  de  parts  diverses),  i 
a  l'haver-hi  cooperació  hi  ha  també,  per  força,  no  tan  sols  causalitat,  sinó 
finalitat,  concurrència  i  contribució  a  un  fi  comú,  la  cual  cosa  ja  és 
història,  bé  que  rudimentària.  :Què  direm,  llavors,  dels  actes  i  moviments 
dels  animals  superiors,  en  bona  part  finalistes,  com  ho  són  també  llurs 
productes? 

Sorgeix  per  aquesta  banda  un  món  nou:  un  món  que  si 
no  entra  en  l'horitzó  de  la  natura  física,  en  el  qual  domina  la 
causalitat  exclusivament,  no  monopolitza  tampoc  el  regne  dels 
esperits,  car  poden  haver-n'hi  sense  el  poder  de  produir-se 
arbitràriament,  de  produir-se  sense  subjecció  a  exigències  i 
compressions  naturals.  El  món  al•ludit  és  especial  del  homes. 
Món  a  cada  instant  variable,  segons  les  immotivades  preferèn- 
cies llurs  o  els  llurs  indeterminats  capricis  lliures  i  conscients; 
món  incoercible,  no  sotmès  a  les  lleis  de  la  Natura  o  tal  volta 
a  cap  llei.  Es  el  món  històric  o  de  les  creacions  humanes. 
Les  quals,  si  en  rigor  no  hi  hauria  d'haver  dubte  que  no 
formen  part  de  la  Natura  (de  la  Natura  física  mateixa),  el  cert 
és,  però,  que  la  gent  no  les  exclou  completament  de  la  juris- 
dicció natural.  Això  és  la  raó  que  de  moltísim  temps  ençà  els 
investigadors  cerquin  de  descobrir  les  anomenades  «lleis  de  la 
Història»,  és  a  dir,  que  cerquin  de  descobrir  les  causes  cons- 
tants i  naturals  dels  fets  humans.  Filòsofs  ihistoriadors, filòsofs 
de  la  Història,  antics  i  moderns  cultivadors  de  la  anomenada 
avui  sociologia,  crítics,  literats,  antropòlegs,  psicòlegs,  fins  els 
teòlegs,  fins  els  mateixos  naturalistes  (cosa  que  sembla  para- 
doxal), tots  han  dirigit  i  segueixen  dirigint  a  aquesta  direcció 
llurs  esforços.  Per  a  tots  ha  sigut  i  segueix  essent  un  problema 
important  i  no  sé  si  dir  insoluble,  el  de  escatir  si  hi  ha  efecti- 
vament dos  ordres  diversos  de  realitat  i  de  vida  quant  a  l'home, 
o  si  n'hi  ha  tan  sols  un  qui  es  prolonga  en  continu'ítat  ininte- 
rrompuda, de  faisó  que  el  físic  i  el  moral  i  les  lleis,  causes  i 
ciències  respectives  siguin  una  mateixa  cosa  fonamentalment, 
amb  les  diferències  només  de  complicació  i  de  grau  (i). 


(i)  Per  això  hi  ha  qui  en  lloc  de  contraposar  la  causalitat  i  la  finalitat  i 
les  ciències  llurs,  la  Física  i  la  Ètica,  afirmen  llur  fusió,  de  manera  que 
la  causalitat  natural  fóra  finalitat  en  Déu  (sos  designis,  etc),  i  els  actes 
finalistes  humans  entrarien  dins  el  quadre  de  la  llei  eterna. 

Sembla  innegable  que  la  dualitat  observada  abans  entre 
l'Esperit  i  la  Natura,  es  posa  d'un  mode  apremiant  davant 
la  nostra  intelligència  quan  pensem  en  l'home  i  en  volem  in- 
vestigar la  natura  i  la  posició  seva  en  el  món.  Per  això  pre- 
cisament se  l'ha  considerat,  podríem  dir  que  sempre,  i  se'l 
considera  encara,  com  un  petit  Univers  (un  microcosmos). 
Puix  l'home  és  ensems  Esperit  i  Natura,  o  natura  corpòria, 
material,  física,  i  natura  espiritual:  realitat  substantiva,  amb 
contingut  substancial,  i  consciència  pura;  matèria  inerta,  or- 
ganisme, vida,  sensibilitat,  consciència  i  voluntat  lliure.  És, 
en  suma,  d'una  banda,  ésser,  i  d'altra,  conèixer,  no  podent 
esborrar-se  jamai  la  separació  entre  ambdós  termes,  per  bé 
que  la  tendència  indefectible  sigui  d'esborrar-la  efectivament. 

Quan  l'home  diu/o,  sol  voler  dir  moltes  coses,  no  sempre 
idèntiques.  Sobre  tot  no  diu  el  mateix  quan  el  mot  es  refereix 
al  seu  ésser  real  o  quan  es  refereix  a  la  seva  consciència  com 
a  subjecte  cognoscitiu  o  com  a  subjecte  creador  i  director  in- 
tencionalment  i  finalista.  Jo  he  anomenat  algun  cop  aquestes 
dues  coses,  i  crec  que  els  mots  són  adequats  perquè  repre- 
senten bé  allò  que  volen  exprimir,  el  primer,  el  Jo  sóc,  i  el 
segon  el  Jo  conec,  Jo  vull,  Jo  Jaig,  segons  cada  cas.  Puix  si 
l'home  en  quant  se  diu  Jo  sóc,  és  una  part  de  la  Realitat  (de  la 
Natura  total),  una  realitat  substantiva  o  concreta  una  verdadera 
plenitud,  en  quant  se  diu  Jo  conec,  al  revés,  és  precisament  al- 
guna cosa  per  força  buida,  alguna  cosa  sense  contingut  i  que 
llença  fora  d'ella  tot  element  real,  romanent  exclusivament  co- 
neixença. I  si  eiyo5Óc  no  protesta  de  pertanyerà  la  Natura  ans 
bé  es  complau  en  pertànyer-hi,  submergint-s'hi,  la  qual  cosa 
reclama  el  sentiment  de  la  Natura, la  plaent  sensaciód'ésser-ne 
part,  en  canvi,  el^o  conec  en  protesta,  i  vol — i  li  cal,  costi  el  que 
costi,  per  a  no  desaparèixer  —  posar-se  enfront  de  la  Natura, 
constituint-se  en  entitat  pròpia,  en  una  entitat  a  se.    A  mon 

jo  sóc  pertany  tot  mon  jo,  plenitud  d'elements  i  de  realitats, 
tot  el  que  integra  la  meva  indivualitat,  la  meva  personalitat, 
i,  per  tant,  des  del  meu  cos  (amb  inclusió  a  voltes  de  les  coses 
exteriors  a  ell  que  formen  el  cercle  dels  seus  drets:  el  seu 
vestit,  la  casa  seva,  la  seva  propietat  movent  i  no  movent...) 
fins  el  meu  esperit,  amb  totes  les  seves  propietats  i  facultats: 
propensions,  sentiments,  idees,  coneixences,  apetències,  plans, 
etc,  etc.  Pertany  al  meu^o  sóc  inclòs  la  meva  consciència  o 
jo  conec  en  quant  la  faci  objecte  de  la  meva  coneixença,  po- 
sant-la, per  tant  i  per  això,  en  el  món  exterior  a  la  conei- 
xença meva,  com  a  una  de  les  parts  o  formes  de  la  reali- 
tat observable  (com  quan  la  meva  consciència  s'investiga 
i  s'estudia  ella  mateixa).  I  pertanyen  també  al  meu  jo  sóc 
totes  les  meves  adquisicions  mentals  i  cònscies,  ja  fetes,  o 
sigui,  les  concrecions  de  la  meva  consciència  i  esforços  men- 
tals en  idees,  conceptes,  judicis,  etc,  formats  una  vegada 
per  totes,  els  records  (d'adquisicions  mentals  anteriors),  les 
habituds,  etc;  tot  el  funcionar  pretèrit  del  jo  conec. 

Però  per  més  que  s'aixampli  el  jo  sóc,  per  més  que  absor- 
beixi la  meva  pròpia  consciència,  en  resta  sempre  un  residu 
o  un  romanent  que  no's  deixa  absorbir.  Aquest  residu  és  la 
consciència,  no  quan  és  coneguda  i  es  posa  com  a  objecte  de 
coneixença,  sinó  quan  és  coneixedora  i  funciona  de  subjecte 
observador^  perceptor  i  coneixent.  Es  l'ull  quan  veu,  no  quan 
és  observat  i  vist  com  una  realitat  qualsevol.  Quan  l'ull  veu, 
a  si  mateix  no's  veu.  No  es  veu  a  si  mateix,  ni  fins  si  s'objec- 
tiva, posem  per  cas,  mitjançant  la  reflexió  de  la  seva  pròpia 
imatge  per  un  mirall;  fins  aleshores  són  diversos,  en  verita- 
ble dualitat  antitètica,  l'ull  que  veu  i  l'ull  vist,  l'ull  subjecte  de 
la  visió  i  l'ull  que  n'és  objecte.  Això  mateix  dic  de  la  conscièn- 
cia funcionant  corn  a  consciència,  i  la  consciència  en  aquesta 
posició,  que  és  la  posició  pròpia  d'ella,  és  allò  que  jo  anomeno 

el/o  conec.  El  qual,  ho  repetesc,  pertany  a  la  Natura,  al  revés 
del  Jo  sóc. 

A  íi  d'esvair  la  antítesi  entre  el/o  sóc  i  el  Jo  conec,  o,  el 
que  és  igual,  entre  e\Jo  subjecte  de  la  consciència  i  el  jo  que 
n"és  objecte,  entre  l'ésser  i  el  conèixer  en  l'home,  s'ha  mirat 
de  fer-ne  dos  termes  d'una  sèrie  mateixa  evolutiva,  com  de  la 
Natura  i  l'Esperit  en  la  Realitat  trascendental  i  única.  I  sobre 
això  s'han  dit  coses  diverses,  les  quals  coses  jo  no  diré  si  són 
o  no  són  ben  encertades  car  ambdós  judicis  tal  vegada  els  les 
podem  aplicar  ensems,  segons  com  hom  les  esguardi. 

S'ha  dit  que  la  consciència  (el  Jo  conec)  no  és  sinó  un  pro- 
ducte biològic  (i)  i  que'ls  fenòmens  propis  seus,  o  sigui  els 
fenòmens  psíquics,  no  signifiquen  sinó  els  mitjans  defensius 
de  l'individu  vivent  en  què  es  donen  (Sergi)  (2).  S'afirma  que 


(i)  Fins  essent  producte  biològic  fóra  espiritual  o  finalista  (corn  tot 
organisme  ho  és)  i  no  purament  causalista  i  mecànic. 

(2)  Aquest  caràcter  de  defensa  biològica,  com  a  mitjà  que  usa  l'indivi- 
du conscient  per  a  perpetuar  la  seva  existència  contra  l'exposició  a  l'anorrea- 
ment i  la  mort,  provinent  de  la  inestabilitat  de  la  vida  en  els  éssers  vivents 
i  a  conseqüència  d'excitacions  de  l'exterior  o  del  mateix  cos  de  l'individu, 
és  el  caràcter  que  Eugeni  d'Ors  atribueix  a  la  raó  i  a  la  lògica.  Segons 
Eugeni  d'Ors,  «la  vida  i  la  consciència — que  són  de  les  parts  de  l'organisme 
viu  més  inestables  i,  per  tant,  encara  imperfectes — són,  en  l'ésser  conscient, 
alguna  cosa  extremadament  precària.  En  tal  situació,  qualsevol  excitació 
produiria  fatalment  en  l'ésser  viu,  un  desequilibri  definitiu  i  la  mort,  si  la 
seva  individualitat  no  s'hagués  dotada  d'una  defensa  específica,  d'una 
immunitat .  la  qual  immunitat  constitueix  un  caràcter  adquirit  i  pot  assimi- 
lar-se l'excitació,  esvaint-ne  la  toxicitat.  Aquesta  defensa  es  veu  constituïda 
pel  fet  de  la  raó,  constitutiva,  així,  d'un  principi  actiu  mitjançant  el  qual 
lindividu  s'assimil'la  les  excitacions  provinents  del  medi,  impedint  sobre 
si  llur  efecte  tòxic.  I  la  lògica  fóra  llavors,  usant  un  llenguatge  biològic,  la 
immunitat  adqtiirida  per  Vindividii  fer  tal  de  defensar-se  contra  les  exci- 
tacions del  medi...  La  raó  és  una  diastasa  que  descomposa  l'efecte  tòxic 
derivat  de  les  excitacions  exteriors  i  que  dóna  un  producte  nou,  el  con- 
cepte, desprovist  de  toxicitat...»  («La  formule  biologique  de  la  logique.» 
Archives  de  Neurològic,  París.  — 1910). —  Cal  aquí  recordar  també  la  teoria 
de  l'instintisme,  de  C.  0.  Bunge,a  la  qual  més  endavant  faré  una  referència. 

la  consciència  presenta  graus  diversos  i  que  no  se  l'ha  de 
considerar  només  en  els  graus  superiors  de  desplegament, 
com  V.  g.,  en  els  graus  de  l'anomenada  consciència  reflexiva 
en  els  homes,  sinó  en  tots  els  graus  i  principalment  en  aquells 
més  rudimentaris  i  primitius;  i  que  aleshores  la  consciència 
i  la  vida  semblen  confondre's,  puix  on  està  l'una  també  està 
l'altra  necessàriament,  essent  cada  un  d'aquests  termes  consi- 
derat com  a  denunciador  de  l'altre,  acompanyant  seu  indefec- 
tible  (i),  per  la  qual  cosa  hi  hauria  alhora  que  vida,  conscièn- 
cia i,  consegüentment,  un  cert  jo  conec,  no  tan  sols  en  els 
homes,  sinó  també  en  els  bruts  i  en  els  vegetals,  per  rudi- 
mentaris que  siguin.  També  es  diu  queia  consciència  repre- 
senta totjorns  com  la  floració  i  el  producte  més  exquisit  i  deli- 
cat de  tot  un  llarg  procés  biològic,  o  diguem,  si's  vol,  — puix 
això  es  tracta  de  mostrar  parlant  així  —  d'un  procés  natural. 
Perxò  es  presenta  sense  ésser  cridada  i  es  desplega  en  el  sub- 
jecte respectiu  sense  que  ell  dirigeixi  sa  aparició  i  desplega- 
ment d'una  faisó  finalista  i  voluntària.  L'infant,  per  exem- 
ple (com  un  altre  qualsevol  ésser  viu),  comença  a  viure  sense 
consciència  del  què  fa  i  sense   raonar  la  conveniència  de  la 


(i)  Els  tropismes,  v.  g.,  són  fenòmens  biològics,  i  fins  si  es  vol,  químics 
i  físics  (mecànics),  és  a  dir,  fenòmens  referibles  a  simples  permutes  ener- 
gètiques en  l'ésser  vivent  on  es  produeixen;  però  innegablement  tenen,  hom 
diria,  alguna  cosa  de  psíquics,  puix  són  reaccions  de  dins  a  fora,  reaccions 
de  l'ésser  vivent,  de  l'ésser  qui  sent  la  individualitat  pròpia  contra  certs 
estimulants  que  li  són  exteriors.  La  psiquis,  encara  rudimentària,  ja  es 
troba  aquí;  la  reacció  tròpica  equival  a  allò  que  més  endavant,  en  els  graus 
superiors  de  la  vida,  s'ha  d'anomenar  conducta  voluntàriament  electiva.  No 
s'ha  de  preguntar  sinó  pel  subjecte  de  les  reaccions  equilibradores  que  hi  ha 
en  els  tropismes;  puix  si  la  mateixa  Natura  ho  fos,  la  Natura  física  total,  i  no 
l'ésser  concret  afectat  qui,  al  reaccionar,  afirma  el  jo  (fins  el  seu  jo  conec, 
que  és  el  seu  jo  sento,  jo  frotesl),  aleshores,  la  seva  individualitat  —  la 
seva  realitat  independent,  concreta — fóra  negada  contravenint  al  supòsit 
de  què  es  parteix,  el  qual  és  la  reconeixença  d'una  individualitat  viva. 

seva  vida:  i  encara  que  mai  s'adonés  (consciència)  d'aquesta 
conveniència  (com  s'esdevé  devegades,  v.  g.,  en  els  imbècils), 
amb  tot,  viuria.  La  vida  li  és  imposada,  diríem,  per  exigència 
natural.  És  després,  quan  la  intel•ligència  un  poc  (també, 
per  cert,  inconscientment)  se  desplega,  que  l'home  preté  fer 
valdré  els  drets  de  la  consciència  seva  i  demanar  raó  a 
la  Natura  del  seus  productes  i  energies.  L'home,  tot  d'una 
es  troba,  sense  haver-li  calgut  recerca,  amb  potències  de 
tota  mena  i  entre  elles  les  potències  psíquiques,  les  espiri- 
tuals i  lliures,  finalistament  creadores,  les  quals  són  per  ell 
tan  objectives,  diríem  tan  estranyes  a  la  seva  consciència, 
que  aquesta  les  observa  i  coneix  com  alguna  cosa  exterior, 
i  com  alguna  exterior  les  pot  descriure.  El  jo  conec  podria 
anar  anotant  (coneixent)  totes  les  propietats,  particularitats  i 
fenòmens  que  observés  en  el  Jo  sóc;  no  tan  sols  en  el  jo  sóc  físic 
o  corporal,  sinó  també  en  el  psíquic,  sense  però  que  la  ano- 
tació li  afegís  a  aquest  últim  cap  cosa.  «Ningú — diu  l'Escrip- 
tura— pot  afegir  un  travers  de  dit  a  la  seva  alçada»;  no  pot 
fer  sinó  registrar-la  i  anotar  les  alteracions  que  experimenta 
per  intervenció  causadora  del  jo  conec;  ningú  tampoc  podria 
conscientment  improvisar,  desplegar,  augmentar  o  intensifi- 
car la  pròpia  consciència,  sinó  tan  sols  registrar  les  variacions 
que  ella  per  si  experimenta  obeint  a  causalitat  natural  es- 
tranya. 

Que  la  consciència  (podríem  afegir,  la  consciència  ja  for- 
ça desplegada  com  la  que  s'atribueix  a  l'home  quan  obra 
com  a  home)  és  el  producte  últim  i  la  floració  d'un  ante- 
rior procés  biològic  o  natural  més  o  menys  llarg,  és  allò  que 
porta  implícita  l'afirmació,  avui  tan  comuna  entre  els  psicò- 
legs que  es  podria  qualificar  d'unànime,  segons  la  qual, 
sota  la  consciència  humana  individual  i,  fent-li  de  suport,  hi 
ha  l'obra  subconscient,   preparatòria  de  la  conscient  i  sense 

la  qual  aquesta  última  no  fóra  (i).  Vol  dir  que  la  conscièn- 
cia es  lliga  amb  el  subsconcient — que  és  l'obra  corporal,  obra 
de  la  Natura — en  relació  de  efecte  a  causa  i  que,  per  tant, 
aon  no's  doni  aquesta  última  labor,  tampoc  es  donaria  la  cons- 
ciència. La  qual  no  podrà  ésser  una  cosa  completament  im- 
provisada, un  ens  a  se,  proles  sine  matre  creata.  I  és  per 
estar  col•locada  així,  la  consciència,  que  devegades  es  parla  de 
direcció  individual  de  les  activitats  humanes  sense  haver-hi  en 
això  intervenció  de  la  consciència;  això  és,  v.  g. ,  el  significat 
de  la  anomenada  «cerebració  inconscient»,  la  qual  implica 
la  direcció  harmònica,  pel  cervell,  de  totes  les  nostres  acti- 
vitats fisiològiques,  a  fi  ques  verifiquin  de  manera  normal  i 
equilibrada,  contribuint  a  la  nostra  salut  i  benestar;  però  no 
arribant  aquesta  direcció  al  grau  de  la  consciència  reflexiva, 
finalista  i  voluntària.  Aquesta  última  consciència  no  sadona 
de  tal  labor,  que  realitza  una  altra  consciència  de  grau  infe- 
rior (2).  La  consciència  reflexiva  i  superior  només  interven- 
dria  quan  la  intervenció  de  l'altra  resultés  ineficaç,  com  s'es- 
devé quan,  a  conseqüència  d'haver-se  pertorbat  l'exercici 
normal  d'una  funció  fisiològica  d'on  la  consciència  superior 
solia  ésser  absent  (com  de  la  digestió,  la  respiració,  la  circu- 
lació de  la  sang.,.),  per  la  dolor  es  recobra  la  consciència 
superior  de  la  funció. 


(i)  Aquesta  labor  subsconscient  fóra  obra  conscient  i  teleològica  (provi- 
dencial) de  la  Natura  (de  Déu,  etc),  la  qual  Natura  cumpleix  axi  els  seus 
designis,  vigiladora,  sense  mai  cap  descuit,  atenent  a  tot,  per  tal  que  tota 
cosa  cooperi  a  l'obra  universal,  providencial,  divina,  ontològica,  natural 
i  espiritual. 

(2)  Un  punt  d'ovir  anàleg  ha  forçat  a  parlar  a  molts  filòsofs,  psicòlegs 
i  fisiòlegs,  antics  i  moderns,  de  la  dualitat — o  pluralitat — d'ànimes  en  l'ho- 
me, l'una  vegetativa  i  l'altra  inteliectiva  o  racional  (a  les  quals  correspon- 
dria la  existència  d'un  doble  o  múltiple  sistema  nirviós,  amb  funcionament 
doble  també,  generalment  admès). 

Però  la  consciència  com  a  activitat  funcional  depèn,  com 
qualsevol  altra  d'aquestes  activitats,  de  la  corresponent  es- 
tructura corporal  (i).  La  funció  presuposa  l'orgue,  i  la  fisio- 
logia, l'anatomia.  Ningú  podria  dubtar,  i  menys  encara  els 
especialistes  i  doctes,  que  l'orgue  principal,  i  podríem  en  cer- 
ta manera  dir  que  l'únic,  de  les  funcions  psíquiques,  i  per 
tant,  de  la  consciència  070  conec,  és  el  sistema  nirviós.  Però  el 
sistema  nirviós  és  un  paràsit  d'altres  sistemes  dels  quals  viu, 
jatsia  que  influint-los  i  dirigint-los  a  son  torn  com  hem  dit 
abans.  El  sistema  nirviós,  doncs,  es  trobarà  en  les  condicions 
a  què  l'estat  d'altres  sistemes  fisiologies  el  redueixin,  i  fun- 
cionarà segons  l'obliguin  a  funcionar  els  altres  sistemes. 
La  consciència  dependrà,  també,  per  aquest  cantó,  de  l'in- 
conscient i  constituirà  un  producte  de  causes  naturals,  orgà- 
niques, físiques.  Així  es  podrà  explicar  que  ella  no  actuï  o 
actuï  malament  quan  el  cos  és  malalt.  Les  sofrences  de  l'estò- 
mag,  del  fetge  o  del  cor,  v.  g.,  les  intoxicacions  de  la  sang, 
per  no  dir  res  de  les  malalties  i  intoxicacions  directes  del  sis- 
tema nirviós,  influeixen  danyosament  sobre  les  seves  funcions 
i  trastornen,  emboiren  o  debiliten  la  consciència.  Amb  el 
desenvolupament  corporal,  tant  en  l'individu  com  en  l'espècie 
(ontogènia  i  filogènia),  evoluciona  la  consciència:  pensi's  amb 
el  que  veiem  en  l'infant  a  mesura  que  creix  i  passa  d'unes 
edats  a  altres,  esdevenint  adolescent,  adult  i  vell.  Cal  ad- 
vertir que  el  cervell  humà  (o  animal,  més  generalment), 
la  part  més  excelsa  del  sistema  nirviós  i,  per  tant  l'instru- 
ment més  genuí  i  perfecte  de  la  consciència  i  de  tot  l'esperit, 
és,  per  a  molts  anatomies  i  biòlegs,  un  simple  embrió  que 
a  penes  ara  comença  a  mostrar  què  arribarà  a  ésser  en  el 


(i)     De  l'estructura  corporal  depèn  tal  vegada  tot,  començant  pel  tràn- 
sit de  l'inorgànic  a  l'orgànic  (si  fós  que  existís  efectivament  l'inorgànic). 

curs  de  ses  evolucions;  essent,  doncs,  d'esperar  que  la  cons- 
ciència humana,  el  jo  conec,  esdevindrà  en  l'avenir,  per  vali- 
ments  naturals,  o  sigui  per  transformacions  del^o  sóc,  i  com 
a  llur  conseqüència  indeclinable  i  lligada  a  elles,  molt  més 
poderosa  i  perfecta  de  com  és  avui,  aixi  com  avui  sembla  que, 
per  raons  anàlogues — les  quals,  però,  no  són  de  tothom  adme- 
ses, car  alguns  neguen  el  desenvolupament  progressiu  corpo- 
ral filogènic  dels  homes  primitius  ençà, — és  també  més  pode- 
rosa i  perfecta  del  que  fou  en  temps  pretèrits.  Si  d'aquest  verte- 
brat que  és  l'home,  per  naturals,  corporals  evolucions,  passem 
efectivament  a  l'ultra  vertebrat,  des  de  l'home  actual,  amb  la 
seva  feble  consciència  humana,  arribarem  també  al  sobreho- 
me,  el  qual,  així  com  tindrà  un  cervell  sobrehumà,  tindrà 
també,  funció  d'aquest,  un  esperit  sobrehumà,  i  una  cons- 
ciència sobrehumana,  d'horitzons  més  amples  i  amb  major 
poder  que  els  que  ara  li  convenen. 

Explicada  i  concebuda  així  la  consciència,  es  comprèn 
que  se  l'anomeni,  per  raó  de  sa  impotència  reaccionadora  i 
creadora  i  per  la  seva  índole  de  producte  natural,  no  tan  sols 
un  pur  fenomen,  sinó  fins  un  epifenomen,  és  a  dir,  un  afec- 
te accidental  que  acompanya  certs  processos  biològics,  però 
no  necessàriament,  i  que  fins  quan  no'ls  acompanya  els  pro- 
cessos, però,  es  produeixen  (i).  És,  per  tant,  un  testimoni 
només  del  que  passa  a  la  seva  presència;  però  sense  que  ella 
tingui  cap  virtualitat  causadora  o  eficient,  com  no  la  té, 
v.  g. ,  la  llum  que  il•lumina  la  maquinària  funcionant,  d'una 
fàbrica. 

Però,  com  havem  dit,   la  consciència,    fins   essent,  d'una 


(i)  Perquè,  tal  vegada,  hi  ha  un  altra  consciència,  la  consciència 
trascendental  de  l'Univers  (i  si  no,  la  necessitat  interna  evolutiva  de  la  Rea- 
litat mateixa),  que  provoca  llur  producció,  la  dirigeix  i  la  regula. 

banda,  producte  natural  i  resultat  de  la  Natura,  per  altra 
banda  no  ho  és  ni  podria  esser-ho.  Si  el  jo  conec,  buit,  de- 
pèn delyo  soc,  jo  ple,  reobra  també  contra  aquest,  reclamant 
indepència.  autonomia,  autodirecció,  imperium  in  imperio 
(Spinoza),  i  fins  direcció  ad  extra  (en  funcions  de  ;o  vull,  jo 
faig).  Ja  l'home,  dins  de  la  Natura  mateixa,  demana  lloc 
apart  i  afirma,  enfront  d'ella,  com  tot  ésser  orgànic  i  vivent, 
la  seva  pròpia  irreductible  individualitat  i  personalitat.  La 
seva  existència  com  a  individu,  o  sigui  com  a  realitat  inde- 
pendent i  substantiva  no  depèn  ni  consisteix  en  altra  cosa. 
La  Realitat  total,  la  Natura,  l'Univers,  l'Esser  universal, 
voldria  anorrear  l'home  com  individu,  absorbint-lo  i  in- 
corporant-se'l;  però  l'home,  en  protesta  i  mira,  no  solament 
d'afirmar-se  com  a  ésser  conscient  i  conscientment  creador  i 
director  de  l'obra  pròpia,  sinó  també  de  perpetuar-se  i  fins 
d'eternitzar-se  (immortalitzar-se)  com  a  home  (i).  No  es  re- 
signa ni  a  tenir  una  existència  completament  passiva  ni  tam- 
poc a  tenir-la  precària  i  efímera  com  si  fos  un  llumet  que  el 
Gran  Ésser  tolera  un  instant  només,  extingint-lo  desseguida. 
Hi  ha,  per  tant,  aquí,  es  pot  dir,  una  lluita  entre  dos  móns: 
el  món  intern,  minúscul,  relativament  insignificant,  en  el  qual 
l'ésser  intel•ligent,  per  tal  com  té  individualitat  simplement, 
però  més  encara  per  tal  com  té  intel•ligència  i  reconeix  per 
mitjà  d'ella  sa  valor  substantiva,  vol  posar-se  en  contra  de  les 
forces  externes  compressores  i  causalistes  i  vol  constituir  la 
intel•ligència  en  dominadora  del  món  de  fora,  món  gran,  infi- 
nit, el  qual  destorba  aqueixs  designis  i  reacciona,  al  revés, 
contra  el  pretès  dominador,  per  a  convertir-lo  en  dominat 
i  esclau. 


(i)  Es  una  llei  general  de  la  Natura  que  cada  cosa  s'esforci  per  a  mante- 
nir-se en  el  seu  estat  sense  atendre's  a  cap  altra  cosa  que  a  si  mateixa  i  a  la 
seva  conservació.  (Spinoza). 

La  funció  de  la  nostra  consciència  no  és  única  irreduc- 
tiblement, ans  bé  doble.  És,  d'una  banda,  receptiva  i  mera- 
ment espectadora  i  registradora,  però  és,  d'altra  banda, 
creadora  i  activa.  Presencia  drames  (el  drama  del  món,  del 
qual  forma  un  minúscul  fragment  el  drama  propi,  que  és  la 
vida  pròpia),  però  també  els  produeix.  Per  l'aspecte  primer 
l'anomenem  coneixença,  o  el  que  és  igual,  Jo  conec,  i  els 
productes  seus  es  concreten  en  allò  que  anomenem  la  ciència; 
pel  segon  aspecte  l'anomenem  desig,  tendència,  apetit,  volun- 
tat, acció,  o  sigui,  jo  vull,  jo  faig,  i  els  seus  productes  són  les 
creacions  humanes  adés  mentals  només,  adés  ja  reals:  pro- 
jectes, plans,  ideals,  conducta,  obres  de  indústria  i  d'art.  Unes 
vegades,  la  consciència,  en  efecte,  es  limita  a  testificar  el 
què  hi  ha  o  el  què  s'esdevé  a  sa  presència,  sense  reobrar-hi 
a  son  torn;  recull  impressions,  les  impressions  que  les  coses 
i  els  fenòmens  del  món  exterior  li  causen,  com  les  causarien 
sobre  una  placa  fotogràfica,  amb  la  diferència,  però,  que  la 
placa  no  s'adona  de  la  impressió,  tornant-la  en  sensació  i  per- 
cepció, i  la  consciència  se  n'adona.  Recollides  aquestes  per- 
cepcions i  registrades,  catalogades  i  classificades  dins  el  que  en 
podríem  dir  el  museu  o  dipòsit  de  la  consciència,  formem 
la  ciència  (scientia),  i  la  consciència  com  a  subjecte,  el  Jo 
conec,  ha  acabada  sa  missió  (i).  Les  coses  i  les  relacions  del 
món   exterior  conegudes,   resten   en   si  mateixes  igual  com 


(i)  La  ciència,  realment,  s'atura  aqui  i  no  passa  més  enllà,  és  a  dir,  no 
dóna  normes  de  conducta,  la  qual  cosa  ja  no  entra  dins  la  de  seva  missió. 
Això  de  dar  normes  (la  nomotèsia,  la  crítica,  la  política,  etc,),  és  cosa  prò- 
pia de  l'anomenada  ciència  « aplicada »  (per  contraposició  a  la  ciència 
« pura » ,  que  és  l'única  ciència,  la  veritable,  la  genuïna),  de  l'art,  de  la 
tècnica,  de  la  Ètica.  Enfront  d'aquestes  últimes,  les  quals  diuen  les  vies 
per  on  cal  anar,  i  s'ocupen,  per  tant,  dun  deure  ésser,  de  finalitats  apeti- 
bles,  i  de  la  manera  millor  d'aconseguir-les,  la  ciència  és  sempre  i  en  reali- 
tat, Física  només,  en  el  sentit  d'ocupar-se  tan  sols  de  fenòmens  esdevinguts 

abans,  entregades,  diríem,  al  llur  corrent  natural  propi. 
Però  altres  vegades  la  consciència  no  satura  aquí;  més  enca- 
ra, sembla  que  per  sa  índole  pròpia  no  tingui  aturador. 
Els  estímuls  exteriors,  originadors  de  ses  percepcions, 
l'exciten  en  compte  de  calmar-la;  la  ciència,  que  és  veritable 
dominació  mental,  laugmenta  de  poder  i  la  impulsa  a  domi- 
nar efectivament,  per  l'acció,  el  món  de  fora,  mentalment 
o  interna  ja  dominat;  i  aleshores,  constituint-se  ella  en  prin- 
cipi actiu  i  operador,  construeix  amb  els  elements  agavellats 
abans,  i  en  virtut  de  combinacions  i  formes  impresses  a 
aquests,  móns  nous,  distints  d'aquells  que  la  natural  realitat 
presenta.  Són  aquests  móns  que  comencen  per  ésser  mentals, 
ideals  i  fins  purament  imaginaris,  i  acaben  per  ésser  reals, 
tangibles,  pròpiament  naturals,  gràcies  a  l'art  i  a  la  operació 
voluntària  i  finalista  humana.  Perxò  es  diu  i  es  repeteix  sovint, 
amb  raó,  que  saber  (dominar  mentalment)  és  poder,  com 
també  es  diu  que  cal  saber  per  tal  de  preveure,  i  preveure 
per  tal  de  obrar  (que  és  dominació  efectiva). 

La  dominació  sembla  que  sigui,  si  no  la  tendència  més 
poderosa  de  l'home,  una  de  les  més  poderoses.  És  l'ànsia 
mateixa  de  individualitat,  perpetuïtat  o  immortalitat.  Es  allò 
que  se'n  diu  «instint  de  conservació»,  el  qual  no  tan  sols 


ja  i  dels  llurs  engranatges  causals,  (reals,  no  ideals).  La  tècnica  i  la  Ètica 
(l'art,  la  política...),  les  anomenades  ciències  aplicades  i  normatives  —  com 
les  ciències  «  morals  ))  —  esguarden  l'avenir,  i  les  integren  (quan  no  s'extra- 
limiten de  llur  terreny  propi)  judicis  de  valoració  i  apreciació,  ideals; 
mentre  que,  al  contrari,  la  Física,  o  sigui  les  ciències  descriptives,  tenen 
sempre  per  objecte  d'estudi  la  realitat  present  o  passada  (jamai  la  possible 
o  futura),  i  els  judicis  de  realitat  són  el  contingut  llur.  La  Física  es  refereix 
a  la  coneixença  de  la  realitat  material,  obra  de  Déu  o  de  la  Natura  (amb  inclu- 
sió de  la  produïda  pels  homes  quan  ja  éspervinguda  a  incorporar-se  dins  de 
la  Natura);  l'Ética — amb  l'art,  la  política,  la  crítica,  la  nomotèsia,  etc.,— a 
la  previsió  i,  per  dir-ho  així,  a  la  preconeixença  d'una  realitat  que'ls  homes 
volen  establir,  i  es  decanten  a  establir-la  enfront  de  Taltra. 

l'empeny  a  voler  romandre  en  el  seu  ésser,  sinó  a  prevaldré 
sobre  els  éssers  restants  i  a  sobrepujar  els  obstacles  que  aquests 
li  oposin.  L'home  serà  o  no  de  fet,  com  ell  s'anomena  cada 
moment,  «rei  de  la  creació»,  però  el  que  sembla  innegable 
és  que  no  s'acontentaria  sinó  aconseguint-ho,  i  que  a  això 
s'encaminen  tots  els  seus  esforços.  Vol  dominar  com  a  mem- 
bre d'una  nació,  per  exemple;  d'aquí,  v.  g.,  deriven  les  im- 
pulsions que  de  vegades  es  dirien  exagerades,  del  patriotisme 
i  les  arrogàncies  i  altres  manifestacions  de  l'orgull  nacio- 
nal: vol  dominar  també  com  a  membre  d'una  familia  (dinas- 
ties, etc.)  o  com  a  membre  d'altra  qualsevol  de  les  mil  societats 
o  agrupacions  d'homes  a  què  sol  pertànyer;  vol,  sobretot, 
dominar  com  individu,  i  amb  tant  de  deler  i  complaguent-s'hi 
tant,  que  si  li  fos  donat,  arribaria  a  dir,  no  tan  sols:  «l'Estat 
sóc  jo»,  «el  món  social  sóc  jo»,  «la  humanitat  sóc  jo»,  sinó 
precisament:  «l'Univers  sóc  jo».  Ara,  aquest  deler  de  domi- 
nar, si  no  prové  fonamentalment,  primàriament  i  exclusiva- 
ment de  la  consciència  (i),  jo  diria  que  la  consciència  el  pro- 
mou i  centuplica.  Les  ambicions  dominadores  de  l'home  foren 
més  petites  o  no  foren,  si  l'home  no  hagués  consciència,  i  vora 
del  jo  sóc  no  hi  hagués  el  Jo  conec.  El  problema  de  les  relacions 
entre  ambdós /os,  que  és  el  problema  de  les  relacions  entre 
la  Natura  i  la  Història,  o  entre  l'Ésser  i  el  conèixer,  és  el  ma- 
teix problema  de  l'al•ludida  dominació. 


(i)  No  deu  ésser,  en  efecte,  una  creació  pura  de  la  consciència,  puix 
té  el  caràcter  de  tendència  i  d'instint,  imposició  i  exigència,  per  tant,  de 
la  Natura,  millor  que  d'una  infundada  i  capriciosa  improvisació.  Per 
l'instint  de  conservació  i  l'ànsia,  instintiva  així  mateix,  d'invadir  i  de  do- 
minar, sembla  que  la  Natura  faci  que  cada  ésser  vivent,  part  d'ella,  pugni 
forçosament  per  identificar-se  amb  l'Univers.  Es  l'impuls  de  concentració 
i  de  unificació,  correctiu  de  la  diversitat  autonòmica  disgregadora,  la  qual 
conté,  no  obstant,  apariències  d'apoiar-se  en  el  mateix  instint  al•ludit. 
Aquí  hi  ha  com  una  altra  antinòmia. 

^Què  són,  respectivament,  el  jo  sóc  i  el  jo  conec,  i  fins 
aon  arriba  lacció  i  ei  poder  de  cada  un  d'ells?  Aquesta  acció, 
^és  concordant  o  contradictòria?  Jo  no  sé  pas  que  ningú  hagi 
resolt  aquestes  qüestions  satisfactòriament,  jassia  que  molts 
ho  hagin  intentat;  hi  ha  més:  jo  crec  que  la  solució  satisfac- 
tòria és  inútil  de  cercar-la  perquè  no  existeix  per  als  homes, 
i  que  aquests,  mentre  siguin  homes,  sobre  això,  com  fins 
avui,  es  mouran  en  el  camp  de  les  hipòtesis  pures,  unes  més 
acceptables,  altres  no  tant,  segons  la  mentalitat  de  qui  les 
formula,  accepta  o  sosté. 

Ja  fa  molt  que  és  reconeguda  l'existència  de  dos  homes 
en  l'home:  el  de  la  Natura  física,  i  el  de  l'Esperit,  diríem,  o 
sigui:  l'home  animal  i  l'home  racional;  l'home  de  l'instint, 
i  l'home  de  la  raó:  Ihome  de  l'apetit  sensible  i  l'home  de 
l'apetit  racional  o  intel•ligent;  l'home  del  jo  sóc,  i  l'home  del 
jo  conec;  l'home  corporal  i  l'home  de  l'ànima,  mortal  embol- 
call aquell  d'alguna  cosa  immortal  i  no  corpòria  (no  natural 
de  la  Natura  física),  i  sotmès  a  alguna  cosa  creadora  i  direc- 
tora que  és  l'ànima,  etc,  etc.  I  aquesta  duplicitat,  que  és  la 
duplicitat  d'Esperit  i  Natura,  destorba  de  conèixer  de  fet 
l'home  i  sa  veritable  natura,  i  d'explicar-se  i  de  classificar, 
per  tant.  ses  operacions,  ja  entre  les  naturals  i  naturalment 
causades,  ja  entre  les  espirituals,  històriques,  voluntàries, 
finalistes,  lliures.  Puix,  al  contrari  que  en  la  Natura,  cas  que 
en  aquesta  admetéssim  l'obrar  finalista,  (causes  finals),  el 
qual  obrar  en  el  fons  s'identifica  amb  el  fer  causalista  (causes 
eficients),  quan  es  tracta  de  l'home,  entre  la  causalitat  (natu- 
ral) i  la  finalitat  s'interposa  la  consciència,  la  intel•ligència  te- 
leològicament  directora  i  creadora,  d'on  enfront  de  l'ordre  del 
ésser  s'origina  l'ordre  moral  o  del  «deure  ésser».  Tot  allò  donat 
en  mon  jo  sóc,  no  sembla  que  es  pugui  confondre  amb  allò  im- 
provisat i  creat  per  mon  jo  conec,  per  bé  que  tampoc  es  poden 

separar,  i  molt  menys  si  el  jo  conec  prové  directament  i  na- 
turalment del  Jo  sóc,  com  el  jo  soc,  a  son  torn,  prové  de  la 
pressió  causadora  de  TEsser  universal  i  es  produeix  en  fun- 
ció d'aquest.  Els  termes  antitètics,  continuant  antitètics,  es 
lliguen  jassia  que  no  es  confonguin,  L'animalitat  i  la  racio- 
nalitat, elements  constitutius,  segons  es  diu,  de  la  natura 
humana  completa,  encara  que  per  una  banda  mútuament  es 
repugnin,  per  altra  banda  han  d'anar  sempre  junts.  Quant 
més  animal  l'home  (quant  més  brut  i  menys  home),  menys 
racional,  i  al  contrari.  Però  sense  poder  no  ésser  alhora  amb- 
dues coses  i  no  produir  ensems  les  seves  operacions  o  actes 
com  animal  o  jo  sóc  i  com  a  racional  o  Jo  conec.  EI  cos,  ge- 
nui  representat  del  Jo  sóc,  el  més  genui;  conjunt  d'apetits, 
instints  i  propensions  animals,  de  concupiscències  i  maldats 
irracionals,  és  enemic  de  l'ànima,  o  sigui  de  la  direcció  i  de 
la  conducta  racionals,  espirituals,  lliurement  voluntàries,  i 
es  podria  considerar  perxò  com  l'obra  de  Satanàs  (del  pecat 
original,  etc),  millor  que  obra  de  Déu,  del  qual  pròpiament 
és  l'ànima  o,  el  que  és  igual,  aquella  par  bona  i  espiritual  de 
l'home,  segons  diuen  alguns  místics  dels  segles  pretèrits.  Mes 
el  cos,  essent  i  tot  com  és,  es  troba  present  en  tota  labor 
humana,  i  destorba,  per  tant,  que  aquesta  perdi  tot  caràcter 
de  producte  natural  i  sigui  solament  històrica,  cercada  i  diri- 
gida per  la  raó. 

Del  cos,  millor  que  de  l'ànima,  es  diria  que  són  els  ins- 
tins,  i  d'ell  millor  que  d'ella  deriven.  I  com  que  en  l'home, 
innegablement,  com  en  els  altres  animals,  o  en  l'home  com 
a  animal,  hi  ha  instints,  i  molts  (instint  de  imitació,  demu- 
lació,  de  combativitat,  de  simpatia,  de  caça,  de  paor,  d'ad- 
quisivitat,  de  constructivitat,  de  joc,  de  curiositat,  de  socia- 
bilitat, de  vanitat,  de  reserva,  de  diligència,  d'amor,  i  d'altres 
que'ls  psicòlegs  enumeren),   resulta  que   l'home,    està   unit 

per  aquest  cantó  forçosament  i  ineludiblement  a  la  Natura, 
i  que  en  tot  el  fer  clarament  instintiu  i  en  tot  altre  fer  on 
Tinstint  intervingui  poc  o  molt,  l'home  és  un  instrument  de 
la  Natura,  i  la  Natura  obra  per  mitjà  d'ell,  i  no  l'home  realitza 
les  accions  que  vol  lliurement  i  creadorament.  Referim-nos, 
per  exemple,  a  l'instint  de  la  reproducció,  que  és  un  dels  més 
poderosos  (i).  La  conducta  inspirada  en  l'instint  de  la  repro- 
ducció o  al  seu  entorn  produïda,  conducta  abundantíssima  cer- 
tament, com  a  absorbent  que  és  de  bona  part  de  la  vida,  ^no 
fóra  una  conducta  natural  i  no  pròpiament  humana?  ^No 
esdevé  l'home  amb  això  una  joguina  de  la  Natura,  posant  al 
servei  d'aquesta,  o  sigui  de  l'instint  i  sa  satisfacció,  tants 
recursos  intel•lectuals  com  l'home  té,  els  quals  els  podríem 
anomenar  espirituals  i  humans?  Sobre  altres  coses  s'ha  dit  i 
es  va  dient  que  l'home  «es  mou»  aparentment  amb  llibertat 
completa  d'elecció,  però  que  realment  «Déu  el  guia»  (és  a  dir, 
la  Natura  conscient)  mitjançant  la  seva  Providència,  deixant- 
li  la  il•lusió  de  la  seva  llibertat  de  moviments:  això  mateix 
es  podria  dir  de  la  vida  sexual  humana  en  totes  les  seves 
múltiples  manifestacions.  Recordem  allò  de  Schopenhauer 
sobre  el  «geni  de  l'espècie»,  el  qual  fóra  en  realitat  qui  mana 
i  dirigeix  tota  aqueixa  vida  valent-se  per  a  això  forçosament  de 
l'individu  coma  orgue  seu  i  representant — puix  que  l'espècie, 


(i)  Tal  vegada  el  més  poderós  i  el  més  eficaç  i  sobirà  en  la  vida  psíqui- 
ca de  l'home.  Tal  vegada  tenen  raó  aquells  qui  hi  reíereixen,  com  al  seu 
vertader  motor,  la  damunt  dita  vida  psíquica,  no  tan  sols  l'afectiva,  sinó  la 
inteliectiva  i  la  volitiva.  Recordi's  lanomenat  psico-anàlisi,  de  Freud  i  de 
sa  escola,  segons  els  quals  la  vida  psíquica,  normalment  com  patològicament, 
i  sobretot  patològicament  (neuropaties,  etc),  té  coma  causa  principal  algun 
record  traumàtic  d'índole  inconscient,  produït  en  algun  moment  anterior 
de  la  vida  sexual  de  l'individu  i  recòndit  en  el  fons  subsconcient,  el  qual 
fons  es  commou  influint  activament  quan  algun  cop  emocional  commou 
l'individu. 

com  a  espècie,  igual  que  tot  ésser  col•lectiu,  es  composa  d'in- 
dividus i  mitjançant  individus  s'ha.  necessàriament,  de  pro- 
duir— .  I  quan  Tespècie.  (que  ara  la  podem  ben  comparar 
amb  la  Natura)  cultiva  l'interès  seu  —  la  conservació  de  l'es- 
pècie — mitjançant  els  individus  i  sotmetent-los,  obliga  els  indi- 
vidus a  realitzar  actes  conscients  i  intel•ligents,  els  quals  actes, 
però,  són  naturals  millor  que  històrics  o  lliures  i  lliurement 
voluntaris.  En  això  la  Natura  (el  geni  de  l'espècie)  fa  com  els 
prestidigitadors  quan  donen  a  algú  del  públic  una  carta  triada 
oferint-los,  però,  el  joc  per  a  que  trïin.  Ja  en  la  selecció  natu- 
ral entre  els  animals  la  Natura  fa  aquest  joc  (que  sembla  cons- 
cient com  el  del  prestidigitador)  car  ofereix  mil  estímuls  i 
al•licients  per  a  excitar  l'apetit  de  l'animal  i  moure-li  l'ins- 
tint de  satisfer-lo.  Aquí  també,  com  en  els  homes,  sembla  in- 
tervenir-hi la  operació  lliure  i  voluntària,  i  no  obstant  solem 
dir,  quan  es  tracta  dels  bruts,  que  és  un  acte  purament 
natural  i  instintiu.  Igualment  l'amor  a  la  prole  i  els  conse- 
güents esforços  i  miraments  per  conservar-la  i  criar-la  són  ins- 
tintius aixi  mateix,  més  que  no  donats  voluntàriament  i  electiva 
i,  per  tant,  responen  a  «manaments  imperiosos  de  la  Natura», 
com  es  sol  dir,  la  qual  natura,  esguarda  a  la  conservació  de  si 
mateixa  (la  espècie)  imposant  forçosament — amb  la  seguretat 
de  l'instint — la  conservació  dels  individus  que  la  formen,  o  en 
millors  termes,  la  conservació  d'alguns  d'ells,  encarregats  de 
perpetuar-la  encara  que  fos  en  sacrifici  d'altres,  (com  s'esde- 
vé, V.  g,,  en  les  guerres).  Si  la  lleona  o  la  gallina  defensen, 
fins  devegades  amb  pena  de  la  vida,  els  seus  pollets  o  cadells, 
més  que  no  els  pollets  cels  cadells  considerats  individualment 
i  determinada,  defensen,  per  mitjà  d'ells,  la  persistència  de 
l'espècie  a  què  tots  pertanyen,  pares  i  fills.  Amb  això  s'explica, 
que,  contràriament,  els  fills  no  defensin  els  pares  i  els  deixin 
morir  (per  la  qual  cosa  es  diu  que  « l'amor  devalla  però  no  as- 

cendeix^>),  ni  els  pares  mateixos  defensin  els  fills  sinó  mentre 
que  la  Natura — l'interès  de  l'espècie — ho  imposa,  que  és  només 
quan  el  fills  són  dèbils  i  quan  perxò  els  cal  defensa,  abando- 
nant-los a  si  propis  deseguida  que  són  adults  i  comencen 
de  valer  i  de  poder  físicament  tant  com  llurs  progenitors. 
I  ara  voldria  saber  si  no  ocorre  exactament  igual  entre'ls 
homes,  animals  subjectes,  com  els  altres,  a  instints:  i  si  quan 
en  algun  cas  excepcional  això  no  ocorre,  com  en  els  animals 
també,  no  diem  que  «  la  Natura  s'ha  distret »,  o  que  «  es  man- 
ca a  si  mateixa  i  contravé  a  les  seves  lleis»,  produint,  v.  g., 
«mares  desnaturalitzades»  o  «mares  sense  entranyes  mater- 
nals», entranves.  però,  que  seran  naturals  i  per  mitjà  d'elles 
la  Natura  imposarà  els  seus  drets  sobre  les  lliures  i  electiva- 
ment  finalistes  determinacions  individuals? 

Aqueixa  qüestió  és  de  gran  transcendència  i  inclou,  és 
clar,  com  l'instint  de  reproducció,  els  altres  instints.  L'ins- 
tint és  i  ha  sigut  considerat  sempre  com  a  cosa  contrària  a  la 
raó,  o  sigui,  en  l'home,  com  a  cosa  pròpia  de  la  seva  anima- 
litat — pròpia,  segons  es  diu,  de  la  part  inferior  de  la  seva  natu- 
ra— i  no  pròpia  de  la  part  excelsa  d'aquesta  mateixa  natura, 
la  qual  part  és  la  raó.  Perxò  mateix,  els  actes  instintius,  s'han 
considerat  com  a  més  certers  i  segurs  que  no  els  racionals, 
puix  si  en  aquests  intervé  la  direcció  humana,  fàcil  a 
l'error,  en  canvi,  els  actes  instintius,  pels  quals  la  raó  huma- 
na és  orba,  obeeixen  a  la  raó  divina,  que  és  la  Natura  ma- 
teixa, la  qual  no  s'erra  mai.  I  d'això  deriven  els  dubtes,  no 
solament  de  si  l'home  podria  o  no  dominar  els  seus  ins- 
tints, la  qual  cosa  voldria  dir  dominar  la  Natura,  en  lloc 
d'ésser  dominat  d'ells  i  d'ella,  sinó  també  de  si,  podent,  deuria 
fer-ho,  puix  dominar  la  Natura  fóra  contrariar  l'obra  divina. 
Perxò  alguns  esperits  delicats  intel•lectual  ment  i  moral — com 
alguns  místics,   com   altres,   com  Leopardi — han    mostrada 

predilecció  per  i'instint  i  l'obra  instintiva,  i  major  o  menor 
desdeny  per  l'imperi  creador  i  directiu  de  la  raó  humana. 
Pensem  igualment  en  els  romàntics,  en  els  fautors  i  sequaços 
de  l'Escola  històrica  del  dret  (la  llengua,  etc),  en  els  volun- 
taristes,  intuïcionistes  i  pragmatistes  d'avui...  En  la  mateixa 
matèria  de  la  reproducció  per  a  conservar  l'espècie  es  veu 
bé  el  problema  al•ludit.  Puix  si  entre'ls  animals,  distints  de 
l'home,  regna  únicament  com  a  absolut  sobirà  «el  geni  de  la 
espècie»,  el  qual  es  val  de  l'instint,  i  aixi  veiem  que  només 
realitzen  copulacions  naturals  per  al  fi  (objectiu)  de  la 
fecundació  (jassia  que  subjectivament  cerquen  també  el  plaer 
individual,  com  els  homes),  i  perxò  ni'ls  realitzen  fora  de 
temps  (el  temps  de  mogudesa),  ni,  la  fecundació  obtinguda, 
repeteixen  les  copulacions,  en  canvi,  els  homes  segueixen 
sovint  altra  conducta,  efecte  això  de  la  intervenció  de  la  raó 
i  de  la  llur  consciència  electiva:  com  quan  deformen  l'obra 
natural  i  priven  l'acompliment  dels  designis  (lleis)  naturals, 
(divins),  impedint,  v.  g. ,  artificialment  la  concepció.  Aquí 
de  La  Sonata  de  Kr-eut^er.  Aquí  també  del  neomalthusia- 
nisme. 

La  qüestió  és  arriscada,  però  ineludible.  D'una  banda,  si 
és  fonamentalment  linstint  el  motor  dels  nostres  actes,  i 
l'instint  no  és  una  facultat  electiva  nostra,  i  creada,  desple- 
gada i  exercitada  a  nostre  albir,  sinó  que  és  donada  i  im- 
posada i  és  moguda  (empesa)  dés  de  fora  nostre,  ja  finalista - 
ment  o  ja  necessàriament  i  cega,  resulta  que  nosaltres  no 
obrem  causativament,  sinó  que  som  autòmates  que  la 
Natura  mou,  i  resulta  que  aquesta  es  sobreposa  a  la  Histò- 
ria, absorvint-la.  Però  per  altra  banda,  si  per  la  perfecció  de 
la  intel•ligència  i  el  consegüent  progrés  de  la  ciència,  l'home 
aconsegueix  dominar  els  seus  instints  i,  per  dir-ho  així,  dis- 
soldre'ls, convertint-los  en  instruments  de  les  seves  finalitats 

lliurement  perseguides,  en  aquest  cas  es  diria  que  crea  un 
món  racional  (humà),  que  tant  podria  ésser  una  continuació 
i  com  una  florescència  del  món  natural  (animal),  el  qual  món 
pren  per  fonament  i  sobre  ell  s'eleva,  espiritualitzant-lo  i,  si's 
vol,  fent-li  de  guia,  com  podria  també  representar  una  sèrie 
de  operacions  antinaturals. 

No  ha  molt  que  un  escriptor  argentí,  C.  O.  Bunge,  en  una 
teoria  sobre  l'instintisme,  digué:  «m'inclin  a  adherir-me  a 
la  hipòtesi  idealista,  la  qual  suposa  que  l'instint  és  una  Jorça 
psíquica  ideal,  de  substància  inconeguda  i  tal  vegada  incog- 
noscible. La  idea,  el  pensament  i  el  raciocini  foren,  llavors, 
formes  superevolucionades  de  l'instint».  I  afegeix  el  següent, 
confirmant  que  per  a  l'autor.  Esperit  i  Natura  en  l'home  són 
com  fases  o  aspectes  successius  d'una  mateixa  cosa,  i  que  la 
Natura,  al  menys  amb  relació  a  l'home  és  un  ésser  o  organis- 
me teleològic  (causes  finals):  «  En  l'intel•lectualisme  de  Her- 
bart  deriven  tots  els  fenòmens  psíquics  de  les  imatges  o  idees- 
representacions,  les  quals  són  conceptuades  com  a  esforços 
de  l'ànima  per  a  conservar-se.  La  doctrina  que  desenrotllo 
també  conceptua  com  a  objecte  de  tots  els  fenòmens  psí- 
quics la  conservació  de  l'individu  i  de  la  espècie;  però  con- 
sidera que  la  dita  conservació  es  realitza,  no  tan  sols  per 
especulacions  conscientes  de  la  intel•ligència  (imatges  o  repre- 
sentacions), sinó  també,  i  més  singularment,  per  la  força 
subconscient  que  s'anomena  instint,  de  la  qual  n'és  només 
la  intelligència  la  forma  conscient  i  superior...  Jo  sostinc  que 
l'instint  constitueix  en  lo  psíquic,  la  directriu  única  de  totes 
les  activitats  animals.  Per  consegüent,  la  intel•ligència  repre- 
senta només  que  la  forma  més  elevada,  més  conscient,  de 
l'instint,  i  aquest  representaria  la  forma  més  rudimentària, 
més  subconscient,  d'aquella.  Hi  ha,  per  tant,  una  vera  unitat 
psíquica,  »  En  el  fons  tothom  ve  al  concepte  de  l'instint  com 

una  tendència  finalista,  encara  que  aparentment  cega,  mecà- 
nica, inintelligent,  impulsiva,  automàtica,  reflexa  i,  en  suma, 
natural;  i  així  ho  indiquen  les  definicions  que  se'n  donen, 
com  les  següents:  « la  facultat  de  obrar  de  tal  manera  que  es 
produeixin  certs  efectes  finals  sense  previsió  i  sense  anterior 
educació  per  a  obrar  d'aquella  manera»  (W.  James):  «acte 
d'adaptació  realitzat  sense  haver-lo  après,  d'una  faisó  uni- 
forme, per  tots  els  individus  d'una  mateixa  espècie,  sense 
coneixença  del  fi  a  què  tendeix,  ni  de  la  relació  que  hi  hagi 
entre  el  fi  i  els  mitjans  per  a  assolir-lo».  (Glaparède). 

Aquí  es  veu  l'obra  de  la  Natura  conscient,  previsora, 
qui  cura  de  tot  i  de  tots  i  la  que  torna  els  actes  reflexes  i  els 
moviments  instintius  dels  organismes  (éssers  vivents)  en 
actes  finalistes  i  com  voluntaris  (actes  de  cooperació  i  de 
concurrència  per  a  la  conservació  de  l'individu  i  de  l'espècie, 
és  a  dir,  per  a  la  mateixa  Natura). 

La  qüestió  de  l'instint  en  relació  amb  l'obra  huma- 
na, es  podria  posar  i  es  posa  respecte  a  altres  factors  d'ella, 
com,  per  exemple,  en  relació  amb  els  dons,  aptituds,  dots, 
etc. ,  de  cada  individu,  o  sigui,  es  pot  ben  dir,  respecte  a  la 
seva  estructura  espiritual,  base  i  causa  dels  seus  actes. 
Puix  si  els  instints  ens  són  dades,  components  o  ele- 
ments de  la  nostra  privativa  natura,  de  la  qual  deriva  el 
nostre  fer,  igual  ocorre  amb  aptituds,  potències,  dots,  etc. 
Cada  u  té  les  seves  que  ell  no  se  les  ha  donades  electiva- 
ment  ni  tampoc  les  improvisa  o  canvia  a  son  albir,  sinó 
que  gaudeix  d'aquelles  que  li  han  vingut  per  la  sort  en  la 
gratuïta  repartició  que  la  Natura  n'ha  fet  i  en  fa  tothora  en- 
tre els  homes.  L'obrar  dels  homes  és,  doncs,  un  obrar  natural, 
més  que  no  un  obrar  espiritual  en  el  sentit  d'obrar  lliure  i 
voluntari,  sense  constrenyiment  causal.  Les  aptituds,  les  dots, 
les  capacitats,  són  dons,   dons  graciosos,  donatius  (dons  de 

l'Esperit  Sant.  v.  í;.).  els  quals  reparteix  qui  en  té  poder, — 
Déu,  la  Xatura — donant-los  a  qui  li  sembla  i  negant-los  a  qui 
vol.  Per  això  sempre  ha  estat  per  als  teòlegs,  filòsofs  i  moralis- 
tes cristians  qüestió  àrdua  la  qüestió  dharmonitzar  la  gràcia  di- 
vina— que  és  el  concurs  diví  directe  en  la  producció  dels  actes 
humans — amb  la  llibertat  de  l'home,  rectora  de  sa  conducta 
i  d'on  deriva  el  mèrit  o  el  demèrit  que  hi  pogués  haver  en  tal 
conducta  lliure.  Les  controvèrsies  entre  teòlegs,  ja  ortodoxos 
(v.  g.  els  tomistes  i  els  jesuïtes),  ja  heterodoxos  (alguns  per 
aquestes  qüestions  foren  heretges),  les  solucions  proposades 
per  uns  i  per  altres  i  les  pàgines  sobre  ella  escrites  sòn  innu- 
merables, i  això  mostra  la  seva  dificultat  i  complicació. 
Aquell  que  és  assistit  per  la  gràcia  (eficaç,  suficient,  etc.)  no 
es  troba  en  situació  igual  a  la  situació  d'aquell  que  no  n'és 
assistit  (no  es  troba  en  la  mateixa  situació  que  «  un  deixat  de 
la  mà  de  Déu»  i  abandonat  de  la  seva  Providència  i  ajuda), 
com  aquell  «ben  dotat»  per  la  natura  (o  pel  Sant  Esperit)  no  es 
troba  tampoc  en  igual  situació  que  aquell  que  és  «  mal  dotat», 
és  a  dir,  que  aquell  que  és  un  «desgraciat».  Uns  i  altres  són 
«  predestinats»  de  manera  diversa,  i  l'ésser  així  predestinats, 
fa  que  en  els  uns  i  en  els  altres  es  concreta  de  manera  distinta 
la  intervenció  natural  o  divina,  i  Déu  o  la  Natura,  de  distint 
mode  es  serveix  d'uns  i  d'altres  com  a  instrument,  no  dei- 
xant-los fer  lliurament  Història,  sinó  imposant-los  la  observàn- 
cia  de  les  lleis  naturals  i  obligant-los  a  realitzar  obra  natural. 
Les  formes  d'expresar  això  mateix  són  innumerables,  no 
solament  en  el  terreny  anomenat  científic  i  filosòfic,  sinó  en 
el  terreny  del  llenguatge  vulgar  i  en  el  pensament  corrent. 
En  un  i  altre  es  reconeix  i  es  diu,  v.  g. ,  que  no  és  superior  o 
inferior  en  intellgència,  voluntat,  aptituds,  dots,  qui  vol  sinó 
qui  pot,  com  així  mateix  no  qui  vol  sinó  qui  pot  és  o  no  és 
graciós,  artista,  creient,  virtuós,  etc,  éssent-ho  o  no  per  exi- 

gència  del  temperament  propi,  físic,  psíquic  o  bé  amdós 
alhora,  i  no  per  elecció  i  com  per  improvisació,  diríem,  abso- 
lutament voluntàries.  I  així  és  com  es  pot  parlar,  no  sense 
raó  sembla,  d'artistes  nats  (dibuixants,  pintors,  poetes:  Cam- 
poamor,  v.  g.,  dolorista  i  humorista  nat),  de  delinqüents 
nats,  d'honradesa  nativa,  de  virtut  heretada  i  de  moltes  coses 
semblants.  L'herència,  fins  no  essent  qüestió  del  tot  esclarida, 
tampoc  sembla,  en  general,  innegable;  la  reconeix  i  afirma 
(en  mil  sentències  i  proberbis)  l'instint  popular.  I  llavors 
també  tenim  que  en  això  la  Natura  ofega  i  foragita  la  Història. 
Com  trobem  també  la  Natura  en  altres  coses.  Hi  ha  sub- 
jectes, i  situacions  en  ells,  en  què  obren  projectant  a  l'exte- 
rior les  accions  llurs  (llur  essència  immanent,  llur  natura) 
per  una  mena  com  de  pressió  interna  que  porta  l'agent  a 
donar  desfogament  a  la  plenitud  de  forces  de  què  es  sent  dotat 
i  ple,  i  que  sense  aquesta  descàrrega  ad  extra  no  es  trobaria 
a  gust.  Es  allò  que  s'esdevé,  v.  g.  en  els  nens  sans,  que  ne- 
cessiten jugar,  com  cal  als  individus  joves  de  les  races  ani- 
mals en  situació  anàloga,  i  fins  als  adults  quan  no  es  troben 
exhaurits,  lassos  (poltres  selvatges,  sang  bullent  de  la  joven- 
tut o  en  la  primavera,  etc).  En  canvi  divertir-se  i  jugar  quan 
el  metge  ho  mana  (i  el  qual  jòc  o  diversió  fóra  un  obrar  vera- 
ment històric,  lliure,  improvisat,  no  natural),  si  fós  possible, 
no  és  fàcil.  Perquè  vingui  la  descàrrega  ad  extra  que  su- 
posa l'acció,  cal  que  hi  hagi  càrrega  o  combustible  ama- 
gatzemats  que  reclamin  alliberament,  com  per  haver-hi  el 
llamp,  el  qual  és  xoc  i  descàrrega,  cal  un  estat  previ  de 
nuvolada  elèctrica.  Això  suposen,  v.  g.,  les  manifestacions 
impulsives  de  bogeria  en  els  boigs  (manifestacions  que  no 
tenen  aquells  que  no  en  són,  o  no  s'hi  tornen,  encara  que 
sigui  de  moment,  v.  g.,  per  irritació  furiosa),  les  de  ira  en  els 
irascibles,  de  venjança  en  els  venjatius,  etc.  Els  afrodisíacs 

o  les  nimfomaníaques  de  vegades  no  es  poden  contenir,  com 
els  frígids,  al  contrari,  no  poden,  encara  que  vulguin, 
llençar-se  a  una  vida  que  no  els  consent  llur  temperament 
fret.  Tal  és  també  de  vegades  l'estat  mterior  o  d'esperit  de 
certes  persones — determinat  probablement  per  l'estat  del  cos, 
— o  bé  de  persones  que  de  tal  manera  són  permanentment 
les  mateixes,  que  han  de  moure  «raons  a  algLi^>  o  n'han 
de  fer  «alguna  de  sonada»,  i  no  estan  contentes  fins  que  «la 
fan  ».  i  com  el  boig  o  gelós,  després  que  es  desfoguen,  roma- 
nen tranquiles  i  fins  s'hi  adormen.  En  mil  casos  de  delinqüèn- 
cia passa  igual,  com  al  contrari,  en  persones  naturalment 
virtuoses  i  bones,  que  quan  no  realitzen  els  actes  correspo- 
nents de  virtut  o  de  bondat  es  senten  com  un  pes  a  sobre,  del 
qual  convé  que  es  descarreguin.  En  tots  aquests  casos — que 
podríem  multiplicar  si  volíem — la  Natura  sembla  que  mani 
en  l'home,  i  no  la  determinació  espontàniament  voluntària  i 
electiva  d'ell;  la  Natura,  la  qual  conscientment  o  inconscient- 
ment, teleològicament  o  ateleològicament,  juga  amb  els 
homes,  prenent-los  com  instruments  del  seus  designis.  Pen- 
sem també  que  no  sols  la  diferència  de  temperaments  indi- 
viduals, sinó  la  diferència  de  races,  edats,  etc,  determina  un 
diferent  comportament  o  mode  d'obrar,  i  això  també  sembla 
que  mostri  indubtablement  l'imperi  de  la  Natura  sobre  l'Es- 
perit, o  el  del  Jo  sóc  i  la  estructura  corporal  sobre  el  Jo  conec 
i  el  seu  poder.  Amb  l'edat,  en  l'home  com  en  els  animals 
(v.  g.,  en  els  domèstics),  canvien  molt  les  preferències  i  ten- 
dències— encara  que  sempre  cenyint-se,  d'altra  banda,  al  fons 
natiu,  al  «genio  y  figura,  hasta  la  sepultura»;  —  i  canviant 
les  preferències  i  tendències  ja  no  s'ha  de  dir  que  també 
canvien  les  operacions,  en  relació  amb  canvis  naturals  d'es- 
tructura corpòria,  coneguts  a  penes.  Un  gat  vell  té  tot  un 
altra  conducta  que  no  un  gat  jove, — dins,  però,  la  indentitat 

essencial  de  conducta  en  el  mateix  individu — ,i  el  gat  d'una 
raça,  té  distina  conducta  que  el  gat  d'altres  races.  I  això  passa 
igual  entre  els  homes. 

De  la  influència  del  clima  i  altres  factors  o  causes  consti- 
tutives de  l'ambient  físic,  quasi  no  en  cal  dir  res.  Indicant-ho 
basta.  Cada  home,  com  els  restants  animals,  s'identifica  i 
confon  en  bona  part  amb  el  medi  territorial  i  climàtic  en 
què  ha  nascut  i  on  habita,  i  segons  aquesta  identificació 
obra.  El  mimetisme  espiritual  i  de  conducta  és  tan  segur 
com  el  corporal.  Si  és  veritat  que  «el  desert,  la  palmera,  el 
camell,  la  tenda  i  el  beduí  formen  com  un  tot  indivisible», 
aquesta  unitat  mateixa  es  pot  afirmar  entre  l'home  de  tots 
els  temps  i  països  i  els  agents  físics  que  el  volten.  No  es  tracta 
com  se  sol  creure,  d'elements  estranys  entre  ells,  jassia  que 
veïns;  es  tracta  d'elements  lligats  i  compenetrats  en  unió 
indivisible.  I  en  tal  cas,  fins  on  arriba  la  potència  i  l'obra 
de  la  Natura  i  on  comencen  les  de  l'Esperit  i  de  la  Història? 
Recordem,  v.  g.,  com  la  precocitat  corporal  (sexual)  i  espi- 
ritual, així  com  les  qualitats  dambdues  menes  (color  dels 
cabells  i  de  la  pell,  estatura,  peresa,  agilitat  física  i  mental, 
sinceritat  o  hipocresia,  etc,  etc,),  són  coses  de  què  tothom 
s'adona  com  a  més  pròpies  o  acentuades  en  tal  país,  regió, 
província,  contrada  (montanyenca,  marítima,  plana,  areno- 
sa..,) que  no  en  altres.  Cada  estació,  cada  llunació  o  mes, 
cada  fase  de  la  lluna,  i  fins  cada  part  del  dia  són  també 
més  propícies  que  no  altres  al  desplegament  i  exercici  d'unes 
o  d'altres  activitats.  La  observació  vulgar  se  n'ha  adonat 
temps  ha.  I  la  medicina  astronòmica  de  què  algú  parla  avui, 
com  l'antropologia  i  la  psicologia  astronòmica,  ^són  això 
només  i  tenen  altre  objecte  que  saber  les  relacions  i  prepon- 
derància de  lo  físic  en  lo  psíquic  i  moral? 

Aquesta  preponderància,  advertida  per  les  observacions 

fetes,  també  es  demostra  per  la  consideració  que  es  podria 
anomenar  estructural.  L'estructura  o  composició  material 
d'un  ésser — i  la  de  l'home,  per  tant,  com  un  d'ells — determi- 
na les  seves  propietats.  Però  la  disposició  de  parts  materials, 
de  la  qual  en  resulta  la  estructura,  sovint — si  no  sempre — 
deriva  d'una  o  de  més  operacions  violentes  que  aproximen 
els  distints,  dissemblants  elements.  Aquesta  aproximació,  la 
qual  no  és  sinó  contigüitat  al  començament,  amb  la  con- 
següent acció  mecànica  (d'empentes  mútues,  per  exemple), 
esdevé  a  poc  a  poc  habitual,  i  engendra,  consegüentment,  cert 
orde  nou  de  coses,  fins  que  a  l'últim  aquest  s'arraiga  tant 
i  tant  que  llavors  ja  l'antinatural  fóra  el  desarraigar-lo  i  des- 
compondre'l. La  originària  violència  ja  no  ho  és,  i  ha  esde- 
vingut cohesió  i  articulació  internes,  habituds,  disposicions, 
tendències,  interessos,  vincles,  desigs  nous.  «Un  hom  a  tot 
es  fa»,  sol  dir-se,  fins  a  la  violència,  a  la  guerra  i  a  la  dolor 
constants,  per  a  les  quals  i  per  a  soporta-les  s'han  establert 
posicions  i  relacions  noves,  ara  ja  necessàries  i  legitimes, 
tan  legítimes  i  necessàries  com  qualsevol,  com  ho  eren, 
V.  g.,  aquelles  que  han  substituït.  Allò  que  era  físic  ha  esde- 
vingut psíquic,  i  la  Natura  física  ha  produït  Esperit  i  opera- 
cions psíquicament  i  èticament  inspirades. 

Altra  cosa.  L'embriaguesa,  que  és  una  de  les  anomenades 
«metzines  de  l'esperit  o  de  la  intel•ligència»,  priva  l'home, 
regularment,  del  seu  autodomini  i  de  l'imperí  d'aquesta  últi- 
ma, convertint-lo  en  esclau  del  seu  jo  sóc,  o  el  que  és  igual, 
de  la  Natura,  la  qual  s'imposa  a  l'Esperit  i  a  les  seves  inicia- 
tives, pel  canvi,  segurament,  de  natura  corporal,  o  sigui,  en 
millors  termes,  d'estructura  (la  estructura  del  sistema  nir- 
viós  intoxicat).  Però  s'esdevé  que  l'embriaguesa,  almenys 
de  vegades,  és  condició  indispensable  pel  que  en  podríem  dir 
exercici   normal  de   l'esperit:   i  també  per  aquest  cantó,   la 

Natura  (el  Jo  sóc)  determina  i  governa  la  producció  del  Jo 
conec,  Jo  vull,  producció  que  en  tal  cas,  més  que  espiritual, 
lliure,  electiva,  és  forçosa  i  naturalment  causada.  Cal  recordar 
a  propòsit  d'això  un  treball  recent  de  Pere  Janet,  L'alcoho- 
lisme i  la  depressió  mental,  on  se  sosté  la  tesi  que,  mentre  que 
l'embriac  és  un  individu,  l'estat  mental  del  qual  era  normal 
i  es  col•loca  ràpidament  en  estat  anormal  per  la  influència  de 
l'alcohol,  l'alcohòlic,  al  contrari,  és  un  individu  que  necessita 
l'alcohol  (sense  embriagar-se)  per  posar-se  en  estat  normal, 
qualsevol  que  sigui  la  mena  d'operacions  (mentals,  ma- 
nuals...) a  que  s'hagi  de  donar,  essent-li  aquesta  necessitat 
d'alcohol  irresistible.  L'alcohol  fóra  així,,  no  metzina,  com 
per  la  gent  normal,  sinó  medicina  per  certs  anormals  o 
malalts,  els  quals  sense  l'acció  seva  no  es  podrien  normalment 
produir.  És  el  mitjà  d'aixecar-los  de  llur  depressió  i  insu- 
ficiència i  de  donar-los  la  tensió  psicològica  que  els  calgui 
per  a  obrar  (per  a  fer  parlar  a  qui  tingui  la  paraula  perduda, 
per  fer  venir  son  a  qui  no  dormi...).  De  tot  això  en  resulta  el 
reconeixement  de  la  influència  dels  canvis  estructurals,  que 
són  canvis  en  els  elements  corporis,  naturals. 

D'altra  banda,  quan  el  70  conec,  oeljo  em  conec  (conscièn- 
cia superior)  es  debilita  o  desapareix,  com  ocorre  en  els  ma- 
teixos alcohòlics,  en  els  histèrics,  psicastènics,  epilèptics,  etc, 
el  jo  sóc  recobra  tota  sa  vigor  i  ple  imperi,  aleshores,  es 
produeixen  els  fenòmens  de  la  subconsciència — purament 
naturals,  fatals,  per  bé  que  amb  algun  vesllum  de  cons- 
ciència, com  ocorre  amb  un  fenomen  qualsevol  d'un  ésser 
vivent — i  d'aquí,  v.  g.,  les  dolors  histèriques,  les  Hagués 
histèriques,  els  edemes  histèrics,  la  febre  histèrica...  ^Fins  on 
els  actes  que  aquestes  persones  realitzen,  en  plena  conscièn- 
cia, aparentment,  i  absolut  autodomini,  no  són  influïts  pel 
fonamental  estat  del  subjecte,  és  a  dir,  per  la  subconsciència, 

pelyo  sóc,  i  són  actes  naturals  i  no  espirituals?  Aquests  malalts 
es  diria  que  ho  són  sempre  i  la  llur  conducta  sempre  fóra.  per 
consegüent,  natural  i  la  compondrien  actes  naturals.  Es  allò 
que  la  psiquiatria  i  la  psicologia  van  dient  temps  ha  sobre  la 
valor  dels  anomenats  «intervals  lúcids»  dels  boigs  i  sobre 
la  valor  de  la  conducta  realitzada  mentre  aquells  duren,  la 
qual  valor  és  ben  diferent  de  la  que  se'ls  atribuïa  abans. 

Això  ens  obliga  a  reconèixer  com  dos  homes  en  cada 
home,  dues  voluntats,  dos  jos.  la  tendència  dels  quals 
es  diria  que  va,  adés  a  la  fusió,  adés  a  la  divergència  i  a  la 
oposició,  no  esdevenint  mai  completa  cap  de  les  dues  situa- 
cions. La  consciència  o  Jo  conec  no  és  tal  vegada  enfront 
deiyo  sóc  sinó  com  un  punt  matemàtic;  és  a  dir,  una  realitat 
sense  contingut  o  sigui  una  no-realitat;  però  és  un  punt  ma- 
temàtic, una  no-realitat  que  no  es  pot  totalment  reduir  a  la 
realitat  (alyo  sóc.  a  la  objectivitat),  i,  per  altre  cantó,  és  un 
punt  matemàtic  o  no-realitat  extremament  fecunda,  com  ja 
veurem  després.  Les  dues  voluntats  són  aquelles  que  tot- 
hora se'ns  presenten:  aquella  del  Jo  conec,  origen  dels  pro- 
ductes històrics,  i  aquella  del  Jo  sóc,  origen  dels  productes 
humano-naturals.  Aquesta  dualitat  tothora  es  manifesta  i  en 
moltissimes  expressions  i  frases,  inclús  populars,  o  tal  vegada 
en  aquestes  més.  Això  significa,  v.  g.,  allò  tan  freqüent  de 
fer  les  coses  «sense  voler»,  que  és  una  mena  de  consciència 
inconscient  (i)  que  sovint  es  troba  en  els  delictes  anomenats 
culposos  o  comesos  amb  imprudència,  inadvertència,  impre- 


(i)  Un  jorn  que  jo  presidia  una  sessió,  anunciava  la  realització  d'una 
altra  sessió  pròxima  en  determinat  dia  i  hora,  el  dia  i  l'hora  que  m'estaven 
apuntant  (com  a  un  actor).  Després  me'n  volia  recordar  d'aquella  hora  i 
d'aquell  dia  que  havia  dit,  i  no  ho  conseguia,  Mai  més  ho  he  sabut.  Fou, 
doncs,  aquest,  un  acte  conscient  i  voluntari  i  no  gens  menys  mecànic.  D'així 
n'acomplim  molts. 

visió,  ignorància,  deixadesa,  negligència  o  imperícia;  això  és 
igualment  alio  de  «  fer  moltes  vegades  i  perquè  volem  (amb 
voler  intelectual;  v.  g.,  pensant  en  l'interés  propi  o  en  l'ave- 
nir dels  fills,  etc),  aquelles  coses  a  les  quals  no  ens  porta  la 
voluntat»  (el  voler  del  yo  sóc),  o  bé,  al  contrari,  «no  fer  allò 
que  de  bona  gana,  (amb  gust  natural)  fariem»;  això  és  tam- 
bé allò  de  «voler  i  no  poder»,  com  quan  se  diu:  «jo  voldria 
ésser  bo  però  no  ho  sóc»  o  «jo  voldria  escriure  bé  i  no'n  sé  »,  o 
«voldria  mirar  amb  simpatia  a  tal  persona,  posar-li  confiança, 
però  no  puc  perquè  em  repugna  »,  etc.  (i).  Això  és  com  quan 
un  s'obstina  en  engolir  coses  que  l'estòmag  no  les  vol,  i  que,  per 
tant,  les  foragita,  o  quan  un  se  vol  mudar,  per  qualsevol  cosa, 
en  altre  divers  de  com  era.  Sóc  qui  sóc  i  com  sóc  i  sembla  que 
no  puc  ésser  d'altra  manera,  per  més  que  (intel•lectualment) 
m'hi  obstini.  I  segons  sóc,  obro,  perquè  ara  com  sempre, 
operari  sequitur  esse,  sense  poder  passar  per  enlloc  més; 
encara  que  també,  per  altra  banda,  podria  fer  voluntària- 
ment violència  a  aquest  Jo  sóc,  i  dominar-lo  posant  en  lloc 
seu  les  apetències  i  creacions  del 70  conec. 


(1)  Tampoc  la  gent  es  posa  alegre  quan  vol,  per  molt  que  ho  procuri, 
quan  està  trista  o  ho  és  naturalment,  com  no  es  troba  diversió  sempre  que  es 
vol  com  a  remei  per  a  la  salut  quan  el  metge  ho  mana.  Viceversa,  en  altres 
ocasions,  s'admira,  l'home  mateix,  de  les  coses  que  ha  arribat  a  fer  i  que  li 
semblen  no  tan  solament  desacostumades,  sinó  extraordinàries.  Es  allò  que 
s'esdevé  quan  es  fan  ((esforços  de  flaquesa»  (per  obra,  sembla,  del  jo  conec,  el 
qual  els  troba  en  el  jo  sóc  on  romanien  ignorats  i  latents),  i  fins  s'arriba  a  actes 
d'heroisme  i  subllmitat  moral  que  la  raó  del  mateix  subjecte  no  hauria  pre- 
vist ni  endevinat,  i  que,  per  tant;  no  sembla  que  derivin  d'ella.  Però,  iqui 
sinó  la  raó  els  produeix,  encara  que  no  pas  una  rao  merament  inteliectiva  i 
buida,  diríem,  purament  i  lliurement  improvisadora  i  creadora,  sinó  una 
raó  amb  instint  i  gust  i  per  aquests  impulsada,  o  sigui  per  el  jo  sóc,  per  la 
Natura?  Pensem,  v.  g.,  en  els  sacrificis  de  les  mares  per  llurs  fills,  amb  els 
quals  Sacrificis  es  plauen  tant  que  fins  moren  amb  gust,  com  les  temelles  de 
certes  bèsties  qui  moren  en  el  part. 

Aquest  dualisme  de  natures  i  voluntats  en  els  homes  és  la 
causa  d'un  fenomen  que  en  ells  es  troba  només,  o  que  en 
ells  pren  un  relleu  com  en  cap  altra  espècie  d'ésser  de  l'Uni- 
vers. Vull  dir  el  fenomen  de  la  insinceritat,  amb  les  seves 
formes  innumerables  de  mentida,  dissimulació,  simulació, 
hipocresia,  engany,  dolenteria,  astúcia,  falsedat,  etc.  Tot  això 
són  fenòmens  de  duplicitat,  però  de  duplicitat  espiritual, 
procedents  de  que  un  Jo  conec  oculta  el  món  natural  d'un  Jo 
sóc,  o  sigui  un  estat,  disposició  de  coses  o  món  creat  directa- 
ment per  la  Natura  i  donat  en  la  Natura,  per  a  substituir-lo 
per  altre  món  artificial  creat  lliurement  i  finalistament  (per 
a  conseguir  certs  fins),  per  l'esperit.  On  no  hi  ha  Esperit  sinó 
solament  Natura  física,  no  hi  ha  duplicitat  d'activitats  i,  per 
tant,  no  hi  ha  ni  pot  haver-hi  insinceritat.  La  sinceritat  con- 
sisteix en  deixar  que  obri  la  Natura,  apartant  l'esperit  per  a 
fer-li  pas:  per  consegüent,  només  on  l'esperit  s'interposi  en  el 
curs  espontani  (lliure)  de  la  Natura  hi  pot  haver  insinceritat. 
I  això  és  el  que  passa  sovint,  sovint,  en  l'obra  humana,  si  fos 
que  no  es  pogués  dir  que  és  el  que  passa  sempre,  puix  que 
essent  humana  ja  destorba  que  sigui  natural  i  drapa  amb 
roba  no  seva,  aquesta  mena  d'activitat.  En  l'obrar  realment 
sincer,  l'home,  com  a  home,  o  ço  que  és  igual,  com  a  intelli- 
gència  i  consciència,  com  a  raó  i  voluntat  finalista,  cedeix  el 
lloc  seu  al  Jo  sóc  (al  70  dels  instints,  etc),  per  a  que  aquest 
domini  absolutament.  Perxò  justament  la  vida  social,  o  sigui 
la  vida  humana,  que  desitja  de  vegades  la  sinceritat  com  a 
remei  a  les  convencions  i  enganys  que  la  solen  omplir, 
abomina  de  la  sinceritat  altres  vegades,  diputant-la  brutalitat 
i  grolleria.  Les  «franqueses»  i  el  viure  i  portar-se  abando- 
nadament  solen  ésser  tan  intolerables  com  la  dissimulació, 
la  hipocresia  i  la  duplicitat.  Ni  les  inconveniències  dels 
infants  ni  les  dels  embriacs  solen   ésser  del  nostre  gust;   no 

gens  menys  el  uns  i  els  altres  són  quasi  sempre  sincers, 
dient  només  «allò  que  se'ls  acut»,  i  no  amagant  res  ni 
mentint. 

Una  qüestió  molt  important  que  posa,  ja  de  temps,  la 
susdita  dualitat  de  natura  i  voluntats  en  l'home.  Vull  dir  la 
qüestió  del  progrés  mental  i  el  progrés  moral  en  els  homes. 
Es  un  fenomen,  sembla  innegable,  d'observació  ordinària, 
que  els  homes,  qui  han  progressat  i  progressen  molt  intel•lec- 
tualment, i  per  tant,  tècnicament,  en  arts  i  en  indústries, 
en  invencions  i  aplicacions  materials,  o  no  han  avençat  res, 
o  molt  poca  cosa,  i  aquest  avençament  és  molt  lent  en  el 
curs  del  temps,  en  l'orde  moral.  I  jo  m'arrisc  a  dir  que 
això  és  degut  a  que  si  el  jo  conec,  d'on  deriva  el  fer  intellec- 
tiu  i  tècnic,  progressa  fàcilment,  no  és  fàcil,  però,  el  progrés 
del^o  sóc,  el  qual  amb  el  pur  saber  resta  essent,  poc  més  o 
menys  com  era  (i).  El  jo  sóc  és  el  jo  real,  el  jo  corporal  i  espi- 
ritual, el  jo  amb  determinades  disposicions  estructurals  de 
cos  i,  a  conseqüència  d'elles,  amb  determinades  disposicions 
estructurals  desperit,  les  quals  anomenen  propietats,  quali- 


(i)  «En  totes  les  ciències,  quan  se'n  coneix  una,  se  n'és  ja  no  solament 
coneixedor,  sinó  posseïdor  també.  Per  exemple,  si  és  coneguda  la  medicina, 
el  seu  coneixedor  és  ja  metge,  i  es  diria  semblantment  de  totes  les  altres 
ciències.  Però  això  no  passa  a  esguard  de  les  virtuts,  puix  tal  podria  conèi- 
xer què  cosa  és  justícia  i  no  esdevenir  perxò  just,  podent-se  dir  de  totes  les 
altres  virtuts  semblantment».  (Aristòtil.  Gran  Moral).  Això  concorda  amb 
altre  passatge  del  mateix  autor,  i  l'un  i  l'altre  s'expliquen  mútuament: 
(( L'ànima  es  divideix  en  dues  parts,  l'una  racional  i  l'altra  irracional.  En 
la  part  racional  hi  han  la  prudència,  la  sagacitat,  la  saviesa,  la  instrucció, 
la  memòria  i  altres  facultats  semblants;  {'^és  eljo-conec?).  A  la  part  irracio- 
nal dés  el  jo-sóc?)  és  on  radiquen  les  anomenades  virtuts:  la  temperança,  la 
justícia,  la  valentia  i  totes  les  altres  virtuts  morals  dignes  d'estimació  i  de 
lloança.  Qoan  les  posseïm,  les  devem  que  se'ns  digui  mereixedors  d'esti- 
mació i  d'elogis.  Vull  dir  que  no  es  lloa  sinó  la  part  irracional  de  l'ànima, 
en  quant  pot  servir  i  serveix  a  la  part  racional,  obeint-la».  (ídem,  id.). 

tats,  aptituds,  capacitats,  potències,  instints,  tendències,  ape- 
tits, caràcter,  tempre  intel•lectual  i  moral,  etc.  Per  a  que  el;o 
sóc  avanci,  li  cal  com  a  base  i  condició  prèvia,  un  progrés  corpo- 
ral. Ara,  que  aquest  progrés  corporal,  essent  obra  pura  de  la 
Natura  (de  la  selecció  natural,  diríem)  o  no's  verifica  de  cap 
manera,  o,  si  es  verifica,  reclama  per  això  molts  segles.  Perxò 
és  dubtós  a  mòlts  antropòlegs  i  altres  estudiosos,  que  d'ençà 
dels  homes  primitius  fins  avui  hi  hagi  hagut  en  l'organisme 
dels  homes,  i  menys  en  llur  orgue  espiritual  més  important, 
en  el  cervell,  transformacions  morfològiques  i  estructurals 
apreciables  i,  sobretot,  de  gran  importància.  I  quant  a  la 
transformació  corporal  i  cerebral  per  intervenció  intel•ligent 
humana,  a  penes  no  es  sap  fer  res  encara.  Jo  oviro  aquí  un 
gran  avenir,  però  que  avui  ni  està  esboçat  tan  solament.  Crec 
i  tinc  esperança  que  per  l'acció  intel•ligent  d'uns  homes  sobre 
d'altres  (antropotècnia),  s'arribarà  a  poder  modificar  força  a 
nostre  albir  l'organisme  estructural  dels  homes  i,  conse- 
güentment, la  conducta  llur.  La  química,  la  bromatología, 
la  cirurgia  i  la  ortopèdia,  aquí  han  de  tenir  un  ample  camp 
de  operacions. 

Però  mentre  ocorre  això,  sabem  només  que  el  pro- 
grés material  i  tècnic,  basat  en  la  coneixença,  en  la  ciència, 
és  visible,  i  que  no  ho  és,  en  canvi,  el  progrés  moral, 
dependent  del;o  sóc,  o  ço  que  és  igual,  de  la  Natura.  Puix  la 
Natura,  obra  divina,  no  és  alterable  a  voler  de  l'home  sinó  en 
determinats  límits  estrets,  i  ho  és,  en  canvi,  la  Història,  am- 
bient de  l'art,  de  l'indústria,  etc.  Els  nostres  sentiments  i 
afeccions  són  com  els  dels  salvatges:  però  no  les  obres  nos- 
tres industrials  i  tècniques,  derivades  del  Jo  conec.  El  Jo 
conec  ens  ensenya  a  fer  bé  les  coses;  és  el  Jo  de  l'art  i  de  la 
indústria,  de  l'artificial,  etc.  El  Jo  sóc  no  ens  ensenya  a  fer 
bé  les  coses  ni  malament,  sinó  que  ens  empeny  o  determina 

a  fer  obres  bones  o  males  (virtuoses,  vicioses,  etc),  o  millor 
dit,  ens  empeny  a  determinades  maneres  d'obrar  que  els 
homes,  després,  (uns  homes)  qualifiquen  de  bones  o  dolentes 
segons  llurs  conveniències. 

El  Jo  sóc  en  cada  u  ja  és  com  és,  i  no  admet  grans  modifi- 
cacions; el  jo  conec  és  d'uns  als  altres  diferent  i  es  pot  modi- 
ficar amb  la  instrucció  i  la  cultura.  El  jo  sóc  és  el  fer  comú, 
on  tothom  hi  té  vot,  per  raó  només  d'ésser  home  i  de  sentir 
en  si  la  natura  humana  (un  jo  sóc,  anàlogament  al  que  s'es- 
devé amb  els  altres);  el  jo  conec,  al  contrari,  és  el  del  fer 
tècnic,  artístic,  hàbil,  on  no  hi  té  vot  tothom,  sinó  només 
els  tècnics,  hàbils,  artistes,  professionals,  els  que  tenen  una 
especial  competència  tècnica.  No  és  igual  fer  una  casa,  o 
pintar  una  tela,  o  escriure  una  obra  literària,  on  hi  pot  haver 
progrés,  que  fer  obres  bones  o  dolentes,  on,  si  pot  haver-hi 
progrés  de  vegades,  és  només  en  quant  són  obres  d'art  (l'art 
dels  criminals,  v.  g.),  no  mai  en  quant  són  obres  relatives  a  la 
conducta  i  el  comportament  dels  homes  entre  si.  Els  crims, 
les  obres  de  misericòrdia,  aquelles  operacions  que  les  lleis 
generalment  regulen  (el  Codi  civil,  el  penal,  etc),  entren 
aquí.  I  aquí,  en  el  fer  comú  com  a  tal,  no  influeix  la  capaci- 
tació tècnica;  perxò,  v.  g. ,  la  instrucció  (que  deixa  intacte  el 
jo  sóc)  no  influeix  directament  per  res  (sí,  però,  per  manera 
indirecta,  tècnica,  aclaridora,  obrint  horitzons,  estimulant  el 
jo  sóc  i  els  seus  apetits  i  les  seves  tendències)  ni  en  la  con- 
ducta criminal  ni  en  la  virtuosa. 

Tot  això,  és  clar,  és  referir-se  al  lliure  albir  de  l'home  i 
a  l'índole  i  poder  seus.  Però  així  ha  d'ésser,  puix  la  operació 
humana  en  quant  a  tal,  que  és  del  que  es  tracta,  la  operació 
històrica,  conscient,  finalista,  és  una  operació  que  es  preté 
lliure,  veritablement  lliure,  no  sotmesa  a  la  Natura  i  al  seu 
engranatge,  encadenament,  determinació  o  pressió.   La  ope- 

ració  de  Thome.  perxò.  per  ésser  lliure,  és  que  és  històrica 
i  humana. 

Però  aquestes  qüestions  sòn  molt  difícils.  No  hi  ha.  es 
pot  dir,  ni  mai  hi  hagut  un  pensador  o  un  filòsof  que  no 
l'hagin  atret,  i  no  ni  ha  ningú  que  en  tregui  Taigua  clara. 
Tots  s'hi  endinsen  i  no'n  saben  sortir.  De  moment  no  sem- 
bla ni  comprensible  la  idea  o  el  concepte  d'una  operació  lliu- 
re, solament  lliure,  derivada  del  lliure  albir  absolutament 
indeterminat  i,  per  tant,  absolutament  capriciós.  Ara  no  es 
tracta  de  discutir  la  seva  existència  o  no  existència  en  els 
homes,  com  a  motor  únic  de  la  conducta  llur,  però  sense 
que  aquest  problema  sigui  un  obstacle  a  la  idea  clara 
de  la  cosa.  No;  és  la  impossibilitat  d'adonar-se  d'aquesta 
última,  que  jo  vull  dir.  Puix  el  lliure  albir  pròpiament  tal  no 
suposa  tan  sols  un  obrar  completament  indiferent,  immoti- 
vat,  sense  ni  una  petita  eficaç  sol•licitació  en  aquest  o  en  l'al- 
tre  sentit,  sinó  també  un  obrar  en  què,  si  l'esperit  és  qui 
obra,  obra  sense  cap  mena  de  pressió  causativa,  com  si  es 
tractés  de  l'activitat  d'un  ésser  sense  natura,  el  qual  ésser 
fóra,  diríem,  un  no-ésser.  Des  del  punt  en  què  l'acte  tingui 
vincles  d'efecte  a  causa  amb  l'ésser  d'on  prové,  llavors  des- 
apareix el  lliure  albir,  puix  que  el  subjecte  de  Tacte  resta 
constituït  en  esclau  de  si  mateix,  de  la  seva  pròpia,  indivisi- 
ble natura  (si  no  ho  fos,  demés,  d'altres  causes  exteriors  a 
aquesta,  però  la  virtualitat  de  les  quals  es  projecta  sobre 
ella),  i  tot  ço  que  faci  ho  farà  segons  ell  és,  obrant  així  for- 
çosament i  no  podent  d'altra  manera,  i  no  podent  els  indivi- 
dus B,  C,  D...  obrar  de  igual  manera  que  obra  amb  les  seves 
aptituds,  gustos  i  desigs,  l'individu  A.  Aquest  obrar  sense 
causa  i,  per  dir-ho  així,  sense  subjecte,  proles  sine  matre 
creaía,  Jiat  arbitràriament  voluntariós  i  capriciós;  aquests 
actes  derivats  d'un  no-ésser,  els  quals,  jassia  que  són   execu- 

tats  per  un  ésser  concret,  no  tindrien  cap  dependència  causal 
amb  ell,  pur  instrument  d'una  arbitrarietat  buida  i  completa- 
ment neutra  —  actes  de  comprensió  impossible,  més  que  no 
difícil,  al  menys  per  a  mi — ,  foren,  jo  crec,  els  únics  que  es 
poden  esperar  raonablement  d'un  esperit  lliure  amb  lliure 
albir.  Són  també,  a  mon  pensar,  els  únics  als  quals  se'ls  vol 
donar  el  caràcter  de  humans  i,  per  tant,  de  històrics,  exclu- 
sius de  les  ciències  històriques  (espirituals  i  morals),  a  dife- 
rència d'aquells  altres  actes  obedients  a  un  rigurós  determi- 
nisme causalista,  els  quals,  per  tant,  formen  el  contingut  de 
les  ciències  naturals  (i). 

Amb  tot,  sembla  impossible  d'altra  banda,  no  haver  d'ad- 
metre com  a  donada  de  fet,  i  al  menys  en  certa  proporció, 
aquest  lliure  albir  metafísicament  i  filosòfica  inexplicable. 
Aquest  fóra,  tal  vegada,  un  d'aquells  casos,  força  nombrosos, 
en  que  no  s'acorden  la  raó  teòrica  i  la  pràctica.  Si  la  cons- 
ciència— el  que  en  podem  dir  l'aspecte  subjectiu  de  les  coses — , 
per  molt  que  es  faci,  mai  no  es  pot  reduir  a  pura  objectivitat, 
això  és,  a  la  causalitat  natural,  la  qual  cosa  fóra  anihilar-se 
com  a  consciència,  sinó  que,  al  menys,  resta  constantment 
d'ella  aquell  mínimum  indefectible  que  férem  abans  equiva- 
lent al  punt  matemàtic,  de  igual  manera  aquesta  consciència 
irreductible  té  un  mínimum  de  poder  creador  i  mental, 
(móns  ideals,  móns  en  projecte,  imaginaris...),  'però  sovint 
real  també,  de  coses  i  de  realitats  externes  i  tangibles.  I  aquest 
poder  creador  de  la  consciència,  aquesta  seva  facultat  activa, 


(i)  Si  per  altra  banda  Ihome  és  naturalment  lliure  i,  a  l'obrar  lliure- 
ment, obra  d'acord  amb  la  seva  natura,  res  pot  dir,  doncs,  que  els  productes 
del  seu  obrar  siguin  realment  lliures,  amb  la  llibertat  que  el  lliure  albir 
reclama'-  La  observació,  tal  vegada  sembla  sobtil  i  potser  fins  sofistica;  a 
mi,  però,  atenent-me  a  la  qüestió  que  es  tracta,  no  em  sembla  sense  valor. 

per  virtut  de  la  qual  dóna  origen  a  móns  espontàniament  i 
discrecionalment  improvisats,  però  no  mai  naturalment  cau- 
sats i  causalistament  lligats  i  determinats,  és  ço  que  hom 
anomena  lliure  albir. 

Amb  el  qual  lliure  albir,  i  gràcies  a  ell,  l'home  esdevé  do- 
minador, cosa  que  li  és  molt  falaguera,  i  el  col•loca  en  una 
posició  única  al  món.  Per  el  lliure  albir  —  el  qual  no  és  sinó 
la  consciència  activa,  e\  Jo  conec  creador,  o  sigui  el  70  vull,  jo 
faig — l'home  es  surt  de  la  Natura,  o  s'esforça,  al  menys,  per 
a  sortir-ne,  i  la  domina  o  intenta  dominar-la.  Gràcies  al  lliu- 
re albir,  l'home  es  comença  per  dominar  si  mateix,  fins  que 
arriba,  per  dir-ho  així,  a  negar-se  com  a  realitat  natural,  com 
a  ésser  natural,  i  acaba  dominant  i  negant  totes  les  altres 
realitats  naturals  i  posant-se  en  el  lloc  d'elles  o  sotmetent-Ies 
al  seu  servei.  Per  l'albir,  Thome  es  desprèn  del  seu  mateix 
cos,  anul•lant  el  poder  d'aquest  com  a  realitat  natural,  domi- 
nant els  seus  instints,  impulsions,  afectes,  passions,  fent-se'n 
senyor,  fent-se  autodominador,  enlairant-se  espiritualment 
per  damunt  de  les  lleis  naturals,  de  l'imperi  de  les  quals,  que 
tiranitza  els  altres  éssers  de  l'Univers,  ell  resta  enfora.  I  pel 
mateix  albir,  el  domini  sobre  el  propi  cos,  realitat  natural, 
esdevé  extensiu  a  les  altres  manifestacions  d'aquesta,  sotme- 
tent-les,  esciavitzant-les,  i  romanent  així  l'esperit  humà,  per 
ésser  lliure  i  obrar  lliurement,  constitu'ít  en  àrbitre  de  la 
creació,  o  sigui  de  la  realitat  natural  (divina)  tota,  de  tota  la 
Natura  física  i  del  seu  causalisme.  Mitjançant  el  lliure  albir 
i  la  dominació  mental  i  volitiva,  que  el  lliure  albir  suposa, 
l'home  es  fa  seu  el  món  exterior,  colorint-lo  de  la  seva  color, 
és  a  dir,  l'espiritualitza  i  humanitza,  li  dóna  la  seva  cons- 
ciència i  la  seva  llibertat. 

La  dominació  humana  és  sempre  una  espiritualització  de 
la  cosa  dominada.  Quan  l'home  es  domina  si  mateix,  sotme- 

tent,  com  es  sol  dir,  els  instints  i  els  apetits  a  la  raó,  o  els 
baixos  apetits  corporals  (naturals),  com  també  es  sol  dir,  a 
l'elevat  i  noble  apetit  racional,  no  hi  ha  dubte,  sembla,  que 
l'home  s"espiritualitza.  I  cal  notar,  a  propòsit,  que  aquesta 
espiritualització  no  sol  ésser  sobtada  i  obtinguda  per  manera, 
diríem,  improvisada.  Per  un  simple  esforç  de  voluntat  —  per 
un  pur  fiat  de  l'esperit  lliure  o  de  la  consciència  creadora  — 
no  es  muda,  segurament,  l'índole  d'aquesta  ni  la  de  l'individu 
a  què  pertany;  és  a  dir,  que  no's  canvia  de  qualsevol  manera 
l'índole  dely'o  sóc  i,  consegüentment,  la  del  caràcter  o  tem- 
perament que  el  representa  i  on  radica  la  voluntat  permanent 
i  fonamental,  arrel  de  l'ésser.  Però  els  esforços  continuats  i 
repetits  de  la  consciència  lliurement  improvisadora  i  crea- 
dora ^no  tenen  aquella  virtut?  ^No  fóra  la  repetició  d'aquests 
esforços  causa  generadora  d'habituds  i  productora  d'una 
modificació  més  o  menys  profunda  del  caràcter  propi  — 
del  natiu,  v.  g. — ,  amb  la  qual  cosa  allò  que  era  abans  me- 
rament lliure  ha  esdevingut  ja  naturalment  causatiu  mitjan- 
çant l'espiritualització  o  incorporació  al  jo  sóc  de  l'obra  lliure 
del  jo  conec,  del 70  vull?  I  quanta  la  dominació  de  la  Natura 
física  o  externa  per  l'home,  tampoc  sembla  que  se'n  pugui 
posar  en  dubte  l'espiritualització.  Puix  que  les  coses  i  les 
forces  naturals,  en  mans  de  l'home,  són  instruments  que  ell 
maneja,  i  qualsevol  instrument  que  l'home  manegi  per  als 
seus  fins  espirituals,  o  sigui  per  a  les  seves  creacions  lliures, 
s'espiritualitza;  aquests  instruments,  llavors,  representen  au- 
xiliars o  prolongacions  dels  sentits  i  els  altres  orgues  corpo- 
rals, i  tot  orgue  corporal  al  servei  de  l'ànima  i  per  a  la 
activitat  d'aquesta,  roman  convertit  en  part  d'ella. 

Aquestes  consideracions  i  altres  anàlogues,  millor  que  no 
resoldre  el  problema  del  lliure  albir  humà,  que  és  com  dir  el 
problema  de  la  natura  de  l'home  i  de  la  seva  activitat  com  a 

home,  el  compliquen  només.  Com  més  es  considera,  més  es 
veu  obscur  i  més  difícil  de  fobar  una  solució  satisfactòria. 
I  com,  per  altra  banda,  és  un  dels  mil  problemes  respecte 
dels  quals  la  nostre  intel•ligència  no  es  sent  tranquil•la  si  no 
els  troba  alguna  solució,  qualsevol  que  sigui,  encara  que  no 
sigui  satisfactòria,  encara  que  fos  inventada,  la  gent  s'ha  aco- 
llit també  al  refugi  d'una  de  tals  solucions.  Entre  el  determi- 
nisme o  causalisme  i  l'indeterminisme  o  albirisme  en  l'obrar 
humà,  o  sigui,  en  la  disjuntiva  de  considerar  la  conducta  de 
l'home  idèntica  a  la  d'altre  qualsevol  ésser  natural,  com  un 
mer  episodi  o  anella  de  la  cadena  causalista  de  la  Natura,  o 
considerar-la  com  una  conducta  única  i  excepcional  al  món, 
exempta  de  tot  lligament  causal,  molts  opten  per  col•locar-se 
en  un  «terme  mig  prudent»,  qualificat  per  altres  d'eclecticis- 
me. Aquest  terme  mig  prudent  es  tradueix  en  la  solució  ano- 
menada del  «lliure  albir  relatiu»,  que  és  tal  vegada  en  rigor 
la  solució  més  inconcebible  de  totes,  és  a  dir,  la  que  es  po- 
dria, des  de  cert  punt  de  ovir — el  qual  no  és,  naturalment,  el 
d'aquells  que  la  sostenen  i  adopten — titllar  de  la  més  il•lògica 
i  incongruent  de  totes,  però  que  és  ensems  la  més  pràctica, 
per  la  qual  cosa  sol  ésser  aquella  que  és  presa  implícitament 
o  expressa,  per  a  sortir-se  sovint  del  pas.  I  consisteix  en  con- 
siderar l'home,  en  part  com  a  ésser  natural,  i  en  part  com  a 
no  natural  o  espiritual,  i  els  seus  actes  o  creacions,  en  part 
lliures,  en  part  no,  en  part  sota  el  causalisme  determinista  de 
la  Natura  i  ses  lleis,  i  en  part  sostraient-se'n  i  derivant  només 
de  l'elecció  lliure  —  voluntariosa,  capriciosa,  immotivada,  o 
finalista  i  motivada — i  de  la  consciència  creadora  del  sub- 
jecte, no  sotmesa  a  son  torn  a  trava  de  cap  mena,  ni  provi- 
nent  del  Jo  sóc,  del  cos  i  l'element  natural  en  l'home,  ni  pro- 
venint tampoc  de  la  Natura  física  exterior,  en  mig  de  la  qual 
l'home  es  mou  i  es  produeix.  Aquesta  és  una  posició  mental 


LA  NATURA  I  L'HISTORIA 

en  la  qual  hi  caben  i  efectivament  s'hi  donen  moltes  grada- 
cions, inclinant-se  alguns  dels  que  hi  són,  més  de  la  banda 
de  l'extrem  indeterminista  (o  lliure  albir  absolut),  i  altres,  al 
contrari,  més  de  la  banda  del  determinisme  o  imperi  de  les 
lleis  naturals. 

Però  també  hi  ha  un  altra  posició  mental,  havent-hi  qui 
l'adopta  efectivament.  És  una  posició  que  anomenarem  ge- 
nètica. No  són  molts  els  que  la  adopten.  Aquests  consideren 
que  tal  vegada  no  és  un  encert  el  posar  el  problema  en  dis- 
juntiva, puix  en  compte  de  termes  antitètics,  es  podria  ben 
tractar  de  moments  diversos  d'una  mateixa  sèrie,  de  manera 
que  els  homes,  siguent  éssers  de  la  Natura  física,  o  comen- 
çant-ho d'ésser  i  tenint  sempre  el  fons  de  tals,  esdevenen 
contínuament  de  més  en  més  lliures,  cada  jorn  un  poc  més, 
i  espiritualitzant,  racionalitzant  i  humanitzant  llur  natura  i 
llur  conducta.  Tal  vegada,  en  efecte,  parant-hi  ment,  en  els 
homes,  justament  a  causa  de  llur  intel•ligència  i  de  llur  cons- 
ciència, haguem  d'admetre-hi  una  natura  doble  o  múltiple, 
diversa  de  la  dels  altres  éssers;  però  una  natura  doble  o  múl- 
tiple els  termes  de  la  qual  es  donen  en  sèrie  i  no  en  oposició, 
la  qual  cosa  ens  posaria  en  el  cas  de  considerar  com  a 
naturals  no  tan  sols  les  obres  de  la  Natura  física,  les  de  la 
Natura  orba  i  mecànica,  sinó  també  els  productes  lliures  de 
l'esperit,  aquells  de  l'activitat  intencional  i  voluntària.  La 
Natura  i  la  Història,  llavors  s'agermanarien,  essent  ambdues 
igualment  naturals,  humanament  considerades.  Puix  els  ho- 
mes, pertanyent  a  la  Natura  «natural»  i  al  seu  respectiu  ordre, 
viuen  també  en  mig  de  l'ordre  històric  que  ells  mateixos  han 
implantat  com  enfront  d'aquell,  i  en  el  qual  s'han  submergit 
de  més  en  més,  en  tanta  manera  que  com  més  són  homes  i 
més  humana  és  llur  vida,  més  s'allunyen  del  començament 
natural  d'ella,   per  acostar-se  al  terme,  no  menys  natural, 

daquesta,  que  és  la  vida  espiritualitzada,  o  sigui  la  vida  his- 
tòrica, artística,  social,  moral,  finalista,  voluntària,  lliure. 
Per  això  justament  qualsevol  conquesta  humana  sobre  la  Na- 
tura, que  és  un  pas  endavant  en  la  via  de  la  dominació  i 
subjugació  d'aquesta,  i,  consegüentment,  de  laseva  espiritua- 
lització,  augmenta  la  confiança  de  l'home  en  les  seves  forces 
espirituals  (en  el  seu  poder  dominador  i  espiritualitzador),  i  ei 
torna  arrogant  i  senyor  de  si  mateix,  sense  temor,  hom  diria, 
a  res,  mentre  que'l  fatalisme,  al  contrari,  ens  torna  apocats  i 
encongits,  'com  ocorre  amb  els  selvatges  i  els  ignorants  dels 
secrets  de  la  Natura. 

Tal  vegada  es  podria  ara  parlar,  amb  relació  als  homes, 
d'una  natura  fenomènica  o  aparent,  que  és  la  brutal,  animal 
0  instintiva,  la  corporal  i  natural,  obra  directa  de  la  Natura 
física,  i  d'altra  natura  real,  essencial  o  noumènica,  més  oculta 
que  aquella,  però  més  íntima  i  genuïna  (i).  Si  es  considera 
l'home  amb  una  natura  espiritualment  lliure,  autònoma,  es- 
pontàniament activa,  és  clar,  que  al  conduir-se  segons  aques- 
ta i  a  l'obrar  d'acord  teleològicament  amb  els  fins  que  es 
representen  en  son  món  intern,  pot — i  fins  aleshores  deu — 
interrompre  la  cadena  de  les  causes  naturals,  físicament  na- 
turals, i  oposar-se  a  l'impuls  de  la  mera  causalitat  natural, 
fatal,  cega  i  mecànicament  compressora.  I  si  com  més  racional 
és  més  home,  en  la  qual  cosa  es  distingiria  dels  altres  éssers 
sense  consciència  i  raó,  els  productes  d'aquesta  foren,  des  del 
punt  de  vista  humà,  precisament  els  únics  naturals,  i  encara 
més  naturals  que  els  de  la  natura  física.  I  d'aquesta  manera, 
com  més  la  vida  humana  s'espiritualitza,  intellectualitza  i 
racionalitza,    més   natural   esdevé,    malgrat  d'abandonar  de 


(i)     Aquí  es  pot  aplicar  també  la  idea  de  la  ascensió  constant  i  progres- 
siva cap  a  la  natura  ideal  que  fóra  la  veritable. 

més  en  més  la  submissió  a  les  exigències  naturals,  per  a  po- 
sar-hi en  lloc  d'elles  les  regles  de  la  creació  reflexiva  i  fina- 
lista. La  història,  per  tant,  fóra  en  últim  terme,  més  natural 
per  als  homes  que  la  mateixa  Natura;  l'art  i  els  seus  resultats, 
també  més  natural  que  la  Natura  i  els  seus:  l'estat  social  i 
l'ordre  que  en  diem|moral,  jurídic  i  polític,  més  naturals  que 
l'estat  de  la  natura  i  que  l'ordre  engendrat  pel  joc  espontani 
de  les  energies  que  li  són  inherents.  Fóra  com  una  depuració 
contínua,  en  la  qual,  malcontents  els  individus  del  que  real- 
ment existeix,  efecte  de  la  inquietud  que  no  deixa  l'esperit  un 
instant,  aspiren  a  substituir-ho  amb  alguna  cosa  nova  pre- 
vista en  llur  ment  i,  com  a  tal,  idealitzada. 

Al  capdevall  sempre  es  tracta  de  saber  si  l'home  és  o 
no  capaç  d'afirmar  veritablement  la  seva  independència  en- 
front a  tot  el  restant  que  no  sigui  ell;  el  seu  desUigament  de 
la  realitat  i  de  la  casualitat  que  no  siguin  les  seves,  i  junta- 
ment amb  la  seva  independència  i  desUigament.  la  domina- 
ció de  quant  no  sigui  ell  i  la  submissió  als  seus  designis.  La 
tendència  i  l'afany  d'assolir-ho  no  sols  li  manquen,  sinó  que 
constitueixen  la  seva  manera  désser.  L'home  en  quant  a  tal. 
tot  home,  és  un  Stirner  i  un  Nietzsche,  un  ésser  que  es  con- 
dueix i  es  vol  conduir  com  si  fos  l'únic  ésser  de  l'Univers,  un 
veritable  Déu,  i  un  dominador  absolut  de  l'Univers,  un  su- 
perhome, davant  del  qual  i  de  la  seva  voluntat  de  puixança 
totes  rebuig  i  matèria  inferior  explotable.  Jo,  jo  i  sempre  jo: 
això  és  cada  home.  Cada  home  que  es  posa,  perxò,  enfront  de 
Déu  amb  un  continuat  jioji  serviam  i  es  constitueix  en  un 
Satanàs  que  li  disputa  el  predomini;  que  preté  sortir-se  de 
l'Univers,  formant  ell  sol  tot  l'Univers  o  un  Univers  apart, 
amb  natura  i  lleis  singulars;  que  parla,  per  tant,  del  seu 
lliure  albir,  com  exempció  de  causalitat  natural,  exterior  i 
imposada,  substituint  aquesta  causalitat  i  els  seus  correspo- 

nents  productes  per  la  causalitat  i  els  productes  lliurement 
creats  i  elegits  per  ell.  Es  això  només  que  volem  dir  quan 
invoquem  els  furs  de  la  conciència,  la  seva  autonomia  i  el 
dret  de  cada  u  a  regir-se  exclusivament  segons  el  parer  d'ella, 
i  lliure  de  tota  estranya  imposició  i  direcció.  Llavors  tendim 
a  proscriure  tota  heteronomia,  com  obra  de  la  Natura  cohibi- 
dora  i  travadora  de  la  iniciativa  lliure  de  la  consciència. 

Però  no  es  consegueix.  I  aquí  la  paradoxa  irreductible  i  el 
cercle  dins  els  quals  l'home  dóna  voltes  sense  poder  rom- 
pre'ls. Recordem,  demés  del  damunt  dit,  altres  considera- 
cions que  ho  proven.  Primer,  que  l'home,  aqueix  home  que 
preté  regular-se  en  tot  per  sa  consciència  reflexiva  i  sa 
elecció  finalista  i  deliberada,  sovint  ha  d'adoptar  forçosament 
moltes  resolucions  peremptòries,  les  quals  no  té  temps  de 
meditar  i  que  fins  tenint-ne,  no  les  lliga  amb  prou  fonaments 
de  reflexió.  Hem  de  viure,  en  quasi  tot,  molt  depressa, 
sortint  del  pas  de  qualsevol  manera,  a  empentes,  instinti- 
vament i  automàtica,  o  per  simple  habitud — que  és  també 
automatisme  quasi  sempre.  El  camp  de  la  consciència  és 
molt  limitat,  i  la  seva  acció  també  és  molt  limitada.  Si  només 
s'hagués  de  fer  allò  que  la  consciència  ens  mana  fer,  i  encara 
només  allò  que  ens  mana  amb  imperi  clar  i  segura  certitud 
derivada  de  les  percepcions  i  deliberacions  indiscutibles, 
a  penes  no  ens  podríem  moure  ni  fer  res.  No  sé  pas  si  podríem 
caminar,  menjar,  dormir,  respirar  i  fer  altres  actes  sem- 
blants, necessaris  per  a  la  vida  més  elemental,  per  a  la  vida 
fisicològica.  Posem  atenció,  demés,  a  la  influència  antiliberista 
i  anticonscient  dels  precedents  i  de  les  habituds  (també  prece- 
dents) i  la  gran  freqüència  amb  què  aquestes  i  aquells  entren 
en  nostres  operacions  aparentment  voluntàries  i  lliures. 
D'altra  banda,  si  les  nostres  concepcions  mentals  (labor 
conscient  i  reflexiva)  són  a  cada  moment,  per  al  subjecte  en 

què  es  produeixen,  perfectament  congruents  i  lògiques,  en 
quant  a  tals  construccions — encara  que  sempre  també  pro- 
visionals per  a  aquest  i  sotmeses  a  una  possible  rectificació, 
ampliació,  descomposició  i  abandó  quan  donades  noves  o 
nous  punts  d'ovir  mentals  ho  exigeixen — ,  serveixen,  però, 
menvs  que  no  sembla  com  a  directives  de  la  nostra  conduc- 
ta. Les  nostres  operacions  anomenades  voluntàries  obeeixen 
probablement  a  un  engranatge  causal  (mental  inclusivament) 
del  qual  nosaltres  mateixos,  essent-ne  subjectes,  no  sabem 
tenir-ne  consciència  per  bé  que  ens  imaginem  sovint  altra  cosa. 
D'això  prové  el  que  s'anomena  heterogènesi  o  heterogonia  dels 
fins,  la  qual  no  és  més  que  una  afirmació  de  la  presència 
i  de  la  virtualitat  de  la  causalitat  inconscient  (natural)  en  la 
labor  humana.  Moltes  vegades  ens  admirem  del  que  havem 
fet,  del  que  havem  pogut  fer,  del  que  hem  arribat  a  fer  fins 
sense  voler-ho  realment,  del  lloc  tan  apartat  dels  nostres 
propòsits  on  «ens  han  dut  les  circumstàncies  »,  i  dels  resultats 
que  naturalment  han  produït,  fora  de  l'abast  de  les  nostres 
previsions,  els  nostres  actes  propis,  els  quals,  però,  nosaltres 
crèiem  dirigits  i  limitats  enterament  en  llurs  efectes  per 
la  nostra  previsió  i  direcció.  Els  exemples  que  en  podríem 
donar  són  abundantíssims  o,  millor,  innumerables;  puix  la 
vida  de  Thome  n'està  voltada  tothora.  Pensem  només  en  les 
lleis  i  en  altres  institucions  socials  que  es  dirien  creades  tan 
finalistament  i  lliurement  com  elles  (i). 


(i)  Recordi's  així  mateix  tota  la  labor  humana  preterintencional  o 
extraintencional  i  els  múltiples  electes  extra,  súper  o  infraintencionals  que 
ella  produeix.  De  la  gran  guerra  actual,  v.  g.,  ha  escrit  algun  autor  de 
renom  (M.  Sebon):  «  La  lluita  present,  a  esguard  de  la  raó,  és  un  caos  d'in- 
versemblances que  la  intel•ligència  més  aguda  no  hauria  pogut  preveure».  No 
és  possible  que  sigui  així.  La  guerra  té  les  seves  raons  (les  seves  causes  natu- 
rals, fins  dependents  d'accions  anteriors  humanes:  causació  històrica,   etc); 

Si  ens  preguntaven  si  el  llenguatge  vocal,  creació  dels  ho- 
mes indubtablement,  és  o  no  obra  conscient  i  conscientment 
autònoma  llur,  trobaríem  la  contesta  difícil,  i  més  difícil  com 
més  poséssim  en  l'assumpte  l'atenció  i  l'estudi.  Això  els 
passa  a  lingüistes  i  a  filòlegs.  Per  a  convèncer's  d'aqueixes 
dificultats,  que  es  recordi  només  que  les  interjeccions,  més 
encara  que  paraules,  representen  períodes  o  raonaments,  o 
millor,  expressions  d'un  estat  complet  espiritual  (i  corporal), 
anàlogament  a  altres  expressions  emocionals  (de  còlera,  de 
vergonya,  etc),  purament  mímiques  o  corporals,  de  les  quals 
se'n  serveix  l'esperit  (amb  el  cos)  per  a  derramar-se  a  l'exterior. 
Els  crits,  per  exemple,  que  són  interjeccions,  no  es  podria  dir 
si  pertanyen  al  llenguatge  artificial,  creació  reflexiva  dels 
homes  (l'esperanto,  v.  g.),  o  si  pertanyen  al  llenguatge  natural 
animal,  obra  de  l'instint  i,  per  tant,  de  la  Natura,  al  llenguatge 
que  els  homes,  com  a  animals,  tenen  comú  amb  altres  ani- 
mals, sobre  tot  amb  els  superiors,  els  quals  també  criden  i 
expressen  vocalment,  juntament  amb  altres  mitjans,  llurs 
emocions.  I  ara,  recordem  que  les  llengües  humanes,  els  idio- 
mes articulats,  obra  aparentment  reflexiva  dels  homes,  són 
una  desintegració  i  com  un  desplegament  de  les  interjeccions, 
una  descomposició  d'aquestes,  dissoltes,  diríem,  en  paraules 
i  expressions  intel•lectuals  mitjançant  el  reactiu  de  la  conscièn- 
cia.   I   recordem  així   mateix:    i.^^  Que  els  afronts,  insults. 


el  que  hi  ha  és  que  aquestes  raons,  diríem  objectives,  no  són  les  «nostres» 
raons,  aquelles  que  nosaltres,  dins  de  la  nostra  psicologia  volem  donar-li 
i  li  hauríem  donat  si  a  nostre  albir  l'haguessin  produïda.  Però  com  que  s'ha 
produïda  sense  dir-nos-en  res,  nosaltres  no  ens  la  sabem  explicar  versem- 
blantment — lògicament — segons  els  nostres  punts  de  vista  i  les  nostres  ape- 
tències. Igualment  succeeix  amb  mil  altres  fenòmens:  cada  u  els  dóna  una 
explicació  diferent  de  la  que  altres  ela  donen,  atribuint-los  causes  diverses;  i 
els  fenòmens  no  es  deixen  pendre  per  cap  explicació  (puix  en  realitat  la 
explicació  els  ha  de  venir  a  -posteriori  i  no  per  endevant)  per  a  produir-se. 

improperis,  etc,  per  bé  que  realitzats  mitjançant  paraules  i 
frases  d'elaboració  reflexiva,  representen  realment  estats,  no 
solament  mentals,  sinó  emocionals  principalment,  i  perxò 
són  un  retrocés  cap  a  les  interjeccions,  com  l'estat  de  qui  els 
diu  és  més  aviat  animal  (natural)  que  no  pas  racional  i  humà 
(dirigit  per  la  raó  serena).  2.°°  Que  les  primeres  paraules  i  fra- 
ses són  onotomapèiques,  i  tradueixen  un  estat  mig  emocional, 
mig  mental,  i  amb  les  quals  aquell  que  parla  es  manifesta 
amb  senyals  mòlt  pròxims  a  la  Natura,  que  el  lliguen  a  la 
Natura,  a  la  qual  imita,  quasi  confonent-shi,  com  a  tendència 
a  la  confusió  que  porta  en  si  tota  imitació. 

Això  que  es  diu  del  llenguatge,  on  és  difícil  de  separar  la 
part  deguda  a  la  Natura  d'aquella  creada  per  la  consciència, 
l'art  i  l'elaboració  reflexiva,  es  pot  dir  igualment  dels  altres 
productes  humans,  tant  dels  materials  (v.  g.  les  cases  i  els 
vestits)  com  dels  espirituals  o  immaterials;  exemple  d'això 
n'és  el  dret,  com  en  la  conferència  següent  s'exposarà. 


ii8 


V 


EL  PROBLEMA  ETICO-SOCIAL 


L'home  té,  demés  del  problema  religiós,  del  metafísic  i 
del  psicològic,  el  problema  social  i  històric.  És  a  dir,  que 
vora  les  preguntes  que  es  fa  tothora  per  a  determinar  son 
poder  i  sa  valor  enfront  de  la  Realitat  total,  de  la  Natura 
física  i  de  si  mateix  com  a  element  corporal  que  és  i  part 
d'aquesta  última,  també  es  fa  la  pregunta  dirigida  a  saber 
quina  sigui  sa  posició  i  sa  eficàcia  com  a  factor  històric  d'his- 
tòria humana,  o  ei  que  és  igual,  la  pregunta  dirigida  a  saber 
son  poder  sobre  els  altres  homes  i  enfront  del  poder  que 
aquests  i  llurs  productes  socials  puguin  oposar  a  sa  activitat 
voluntària.  L'home,  qui  preté  ésser  creador  i  dominador, 
mitjançant  sa  intel•ligència  i,  consegüentment,  mitjançant  ses 
operacions  voluntàries  i  finalistes,  primerament,  de  l'Uni- 
vers enter,  després  de  la  Natura  física  i  de  si  mateix,  ço  que 
és,  cap  i  a  la  fi,  dominar  la  Natura  física  i  les  lleis  i  forces 
que  en  ella  obren,  també  vol,  per  procediments  i  amb  recur- 
sos anàlegs,  crear  i  dominar,  en  darrer  terme,  la  realitat  social, 
que  és  dominar  els  altres  homes,  subjugant-los,  vencent  les 
resistències  i  obstacles  que  li  oposin,  desitjosos  de  crear  i 
dominar  ells  també,  i  establint  un  ordre  de  coses  al  qual  els 

altres  homes  s'haarien  de  sotmetre  i  dins  del  qual  haurien 
de  trobar  les  úniques  normes  reguladores  de  llur  conducta 
lícita.  Així  com  tendeix  a  ilimitadament  eixamplar  a  altres 
terrenys  sa  personalitat,  constituint-la  en  personalitat  única, 
en  personalitat  exclusivament  respectable  i  valedora,  que  és 
allò  que  preté  quan  es  proclama  arrogantment  «rei  de  la 
creació»  i  ésser  privilegiat  amb  prerrogatives  que  cap  altre 
té  i  que  el  col•loquen  en  posició  singular  i  excepcional  dins  la 
creació,  de  igual  manera  també  s'obstina  en  ésser  o  en  esde- 
venir rei  de  la  realitat  i  de  la  vida  social,  que  és  dir  rei  de  la 
Història,  món  de  les  creacions  humanes. 

Puix  cal  saber  que  aquestes,  al  menys  quan  ja  s'han 
desprès  de  sos  autors  i  agents  productors  (voluntaris),  for- 
men alguna  cosa  que  pot  anomenar-se  natural,  alguna  cosa 
incorporada  a  l'ordre  de  les  coses  naturals  i  que,  com  aques- 
tes, té  ja  sa  vis  inertice;  vis  inertice,  la  qual,  per  tant,  fa  de 
pes  mort  destorbador  de  lot  intent  dj  innovació  i  modificació. 
Els  productes  socials,  en  efecte — com  la  maquinària,  la  mo- 
neda, totes  les  institucions,  l'anomenat  patrimoni  social,  obra 
de  les  generacions — se  caracteritzen  precisament  perquè  són 
alguna  cosa  real,  objectiva,  tangible,  veritables  coses,  com 
alguns  diuen  (per  exemple,  Durkheim).  Incorporats  al  patri- 
moni històric  els  resultats  de  la  activitat  humana,  de  l'espe- 
rit lliurement  creador,  ja  són,  per  als  altres  homes  que  no 
n'han  estat  autors,  i  de  vegades  fins  per  aquests  mateixos, 
coses  amb  substantivitat  pròpia — com  a  fills  separats  de  la 
placenta  psicològica  per  on  llur  mare  els  nodria — ,  i  amb 
relació  a  les  quals  s'han  de  comportar  les  noves  temptatives 
espirituals  creadores  de  faisó  completament  semblant  a  com 
se  comporten  amb  relació  a  les  coses  i  productes  de  la  Natura 
física.  Si  en  les  unes  hi  ha  poder  físic  i  causalisme  natural, 
també  n'hi  ha  en  les  altres  igualment. 

I  veu's-aquí  per  on  ens  trobem  novament  amb  la  cons- 
tant dificultat  de  discernir  el  camp  de  la  Natura  i  el  de  la 
Història  com  a  distints  i  de  fixar  els  límits  en  què  cada  un 
d'ells  ha  de  romandre  clos.  Allò  que  a  l'home  el  torna 
creador  (lliure,  ésser  moral,  fautor  de  la  Història)  és  sa  re- 
bel•lia contra  Tordre  natural  o  divi  (contra  l'ordre  de  la  llei 
eterna),  enfront  del  qual,  i  com  a  distint  d'ell  i  oposat,  vol 
fundar  un  ordre  propi  (l'històric,  moral,  jurídic,  humà,..); 
cosa  que  si,  d'una  banda,  sembla  que  pugui  aconseguir,  per 
altra  banda,  al  revés,  sembla  impossible,  puix  forçosament 
ha  de  moure's  subjugat  i  dominat  per  la  Natura.  Ja  perxò 
diu  sovint,  que  ses  pretensions  no  són  sinó  secundar,  amb 
ses  operacions  finalistes  i  lliures,  els  designis  divins  i  sotme- 
tre a  aquests,  representatius  de  la  voluntat  divina,  sa  pròpia 
voluntat  d'ésser  creat  i  finit.  Però  ben  mirat,  ^  no  s'esdevé 
precisament  el  contrari?  És  a  dir,  ^  no  s'esdevé  que  l'home, 
forçosament,  perquè  a  això  el  porta  sa  mateixa  natura  d'agent 
racional  i  finalista,  posa  per  damunt  de  tot  sos  designis  pro- 
pis— sos  plans,  projectes,  apetències,  finalitats — i  com  a  part 
d'ells  i  de  l'ordre  corresponent  fa  entrar  els  designis  i  ordre  de 
la  Natura,  que  són  els  designis  i  l'ordre  divins,  providencials? 
Recordem  com  qualsevol  creient  en  Déu  o  en  altres  poders 
sobrenaturals,  creu  que  són  de  sa  banda  per  a  ses  operacions 
finalistes,  com  ho  feu,  v.  g.,  el  poble  hebreu  («elegit  de 
Déu»  i  que  Ell  directament  governava),  o  com  ho  fan  sem- 
pre— per  exemple,  ara — els  pobles  i  nacions  en  guerra,  o  els 
individus  en  llurs  disputes  (com  en  plets  i  altres  posicions 
antagòniques  anàlogues).  Recordem  també  allò  del  raiiona- 
bile  obsequium  a  les  doctrines  revelades  i  dogmàtiques,  i  els 
esforços  dels  creients  i  fidels  d'una  Església  per  demostrar  amb 
raons  la  veritat  daquesta,  dels  seus  llibres  o  Evangelis  (de 
sa  Bíblia  o  son  Coran),  de  sos  dogmes,  etc,  etc. 


LA  NATURA  I  L'HISTORIA 

Com  s'ha  dit  en  altra  conferència  (en  la  3.^),  per  als  ho- 
mes la  Història  és  un  món  nou,  un  món  que  ells  creen 
enfront  de  la  Natura,  jassia  que  servint-se'n  i  aprofitant  ses 
forces  i  elements  per  a  dominar-la  (les  forces  naturals  uti- 
litzades per  l'home,  el  qual  no  pot  obrar  sinó  dins  de  la 
mateixa  Natura  i  sotmès  a  ses  energies  i  lleis:  Natui^a  non 
nisi  parendo  subjicitur).  Món  nou  el  qual,  com  també  s'ha 
dit,  és,  des  del  punt  de  vista  humà,  més  natural  que  el  món 
creat  directament  per  la  Natura  sense  cap  intervenció  volun- 
tària de  l'home.  Quan  els  homes,  donant  el  major  desfoga- 
ment possible  a  llurs  il•limitades  ànsies  d'expansió  ja  al•ludides, 
pretenen  posar  les  coses  d'altra  manera  de  com  estan,  o 
establir  relacions  que  a  l'instant  d'ara  no  existeixen,  és  per- 
què tal  reforma  i  tal  creació  o  establiment  els  semblen  prefe- 
ribles a  l'estat  actual.  Volen  substituir  aquelles  coses  que 
troben  fetes  per  aquelles  que  ells  desitgen,  i  implantar  en  el 
lloc  que  ara  ocupa  l'ordre  natural,  que  respon  a  designis 
naturals  (o  divins),  altre  ordre  distint,  anomenat  per  ells 
racional,  i  el  qual  s'acorda  amb  llurs  designis,  racionals  tam- 
bé (o  sigui  finalistes).  En  tot  això  no  hi  ha  sinólasuplantació 
d'un  creador  per  un  altre  creador  i  d'un  dret  per  un  altre 
dret;  ço  és:  la  suplantació  del  creador  diví  (natural)  pel  crea- 
dor humà  (històric),  i  la  del  dret  natural  (ordre  de  la  Natura 
i  de  la  llei  eterna)  per  el  dret  racional  (ordre  de  la  raó  huma- 
na i  de  la  Història)  (i).  En  compte  d'ésser  l'home  ara  súbdit 


(1 )  Hi  ha,  doncs,  molta  part  de  veritat  en  la  observació  d'alguns,  segons 
els  quals,  hi  ha  ducs  menes  de  lleis,  ço  és:  aquelles  establertes  directa- 
ment per  Déu,  anomenades  divines  i  també  naturals,  i  les  formades  pels 
homes,  per  als  quals  precisament  les  lleis  que  ells  donen,  les  lleis  humanes, 
són  les  bones,  essent  dolentes  o  inconvenients,  en  canvi,  les  lleis  de  Déu, 
les  lleis  naturals,  per  la  qual  cosa  aquells  les  rectifiquen  i  contrarien  fins 
on  poden,  amb  les  pròpies.  L'home,  rebel,  Satanàs,   invocant  sa  indepen- 


LA  NATURA  I   L'HISTORIA 

de  la  Natura  i  gra  d'arena  minúscul  de  la  Creació,  s'alça  enfront 
d'amdues  i  s'erigeix  en  llur  monarca  i  dominador.  Sa  perso- 
nalitat no  s'avé  a  límits.  L'egotisme  és  sa  norma  de  vida,  i  la 
força  pròpia — la  força  natural  posada  a  son  servei — l'instru- 
ment de  sa  acció.  Cap  teoritzador  ha  posat  millor  que  Stirner 
el  dret  racional,  així  com  els  millors  teoritzadors  de  l'Estat — 
que  és  el  representant  més  genuí  de  la  labor  històrica,  segons  ja 
veurem — han  estat  els  escriptors  alemanys  que  el  basen  en  la 
força  i  el  poder,  i  que  no  reconeixen  que  hagi  de  tenir  cap  tra- 
va a  son  obrar — traves  morals,  escrúpols,  etc, — sinó  aquelles 
que  ell  mateix,  voluntàriament,  es  vulgui  posar  (les  anome- 
nades autolimitacions).  Jatsia  que,  després  de  tot,  no  hi  ha 
ningú  que  no  pensi  això  mateix  de  l'Estat  quan  se  li  reconeix 
com  atribut  indivisible  seu  el  de  la  sobirania. 

La  finalitat,  que  és  un  element  racional  i  no  natural  (sal- 
vant allò  que  s'ha  dit  sobre  la  finalitat  en  la  pròpia  Natura), 
un  element  donat  per  la  consciència,  és  la  creadora,  no  tan 
sols  del  dret,  com  Ihering,  v.  g.,  s'ha  esforçat  en  mostrar-ho, 
sinó  de  tota  obra  humana  i  de  tot  producte  històric.  És  la 
que  determina  els  moviments  expansius,  creadors  i  domina- 
dors de  l'home,  d'una  banda,  sobre  la  Natura  física,  i  d'altra 
banda,  sobre  els  altres  homes  i   llurs  creacions  històriques, 


dència,  son  albir,  sa  condició  de  creador  lliure,  viola  i  destrueix  tant  com 
pot  l'obra  natural— eterna,  divina — tal  com  sortí  de  les  mans  de  Déu  i  tal 
com  aquest  vol  conservar-la  mitjançant  el  joc  ininterromput  de  les  forces 
naturals  i  el  cumpliment  indefectible  de  les  lleis  naturals,  i  posa  en  el  lloc 
d'aquella  i  com  a  preferible  a  ella,  la  pròpia  obra,  l'obra  artificial,  l'obra 
històrica.  Perxò  hom  compren  els  escrúpols  que  sovint  tenen  certes  persones 
desitjoses  de  plaure  a  Déu  i  secundar  sos  manaments,  per  decidir-se  a 
obrar,  puix  no  saben  quina  és  la  forma  de  conducta  més  convenient  al  fi 
que  es  proposen:  si,  per  exemple,  una  conducta  purament  abstencionista 
i  negativa,  o  bé  una  conducta  positiva  de  tal  o  tal  índole  i  en  aquesta  o 
aquella  direcció. 

les  quals,  en  cert  moment,  resten  acumulades,  com  ja  es 
digué,  a  l'obra  natural.  Però  així  com  per  a  la  realització 
dels  seus  fins  conscients,  en  contra  de  la  Natura  i  la  subjuga- 
ció  correlativa  d'aquesta,  l'home  troba  mil  obstacles  que  ja 
havem  indicats,  de  faisó  que  no  és  fàcil  dir  fins  a  quin  punt 
se'n  deslliga,  com  preté,  i  fins  si  se  n'arriba  a  deslligar  un 
poc,  o  bé  si  sempre  s'ha  de  moure  en  funció  de  la  Natura  i 
com  ésser  natural,  així  també  es  presenta  el  mateix  dubte 
quan  es  tracta  de  l'acció  de  l'home  enfront  de  sos  semblants 
i  en  el  si  de  la  vida  social.  L'home,  cada  home,  com  a  tal, 
preté  ésser  un  dominador  d'aquells  amb  els  quals  conviu 
i  un  ésser  independent  alhora  d'ells.  Però,  ^no  s'esdevé  pre- 
cisament el  contrari?  És  a  dir,  ^no  s'esdevé  que  els  homes  es 
mouen  dins  un  torb  social,  empesos  per  ressorts  i  forces 
humanes  (històriques)  de  mil  menes  i  de  les  més  diverses 
intensitats,  com  una  palla  en  mig  d'un  remolí? 

Cal  recordar,  d'anduvi,  que  l'home  és,  segons  es  diu,  un 
ésser  social  per  natura  i  que,  per  tant,  només  pot  produir-se 
socialment,  ço  és,  lligadament,  environat  de  traves,  vincles 
i  limitacions,  no  essent-li  possible  una  conducta  realment 
independent  i  individual.  Si  es  fa  valer,  com  sovint  s'es- 
devé, allò  de  l'instint  humà  de  la  sociabilitat,  que  és  Vap- 
petitus  societatis,  de  Grotius,  i  allò  de  ïanimal  sociable 
0  polític,  d'Aristòtil,  no  és  justament  per  altra  cosa.  Ni  tam- 
poc és  per  altra  cosa  que  es  rebutja  com  antinatural  i,  con- 
següentment, com  impossible,  l'existència  en  l'home  d'un 
estat  de  vida  presocial,  o  sigui  un  estat  de  isolament  en  què 
no  feia  vida  comú  amb  altres  homes,  en  agrupacions  o  cer- 
cles determinats.  I  si  la  vida  social  és  la  natural  dels  homes, 
fóra  natural  també  que  els  homes  despleguessin  llurs  activi- 
tats humanes,  històriques  i  finalistes,  socialment,  és  a  dir, 
impulsats  i  soUicitats  per  causes  i  raons  socials,  i  absorvits 

per  l'esperit  social,  del  qual  llur  esperit  individual  n'és  un 
reflex  o  projecció. 

Si  en  realitat  es  pot  parlar  d'un  principi  o  esperit  indivi- 
dual i  d'un  principi  o  esperit  social  humans,  considerant-los 
com  distints  i  fins  com  oposats,  almenys  algunes  vegades 
(egoisme  i  abnegació,  interès  particular  i  interès  general, 
etc),  caldrà  dir  que  el  segon  predomina  sobre  el  primer,  si 
és  que  aquest  no  queda  sacrificat  completament  a  aquell. 
Durant  molt  temps,  segons  ensenya  la  història  del  dret  i  en 
general  la  història  de  totes  les  relacions  socials,  és  a  dir,  tota 
la  història,  l'única  realitat  humana  ha  estat  la  del  Grup, 
essent,  en  canvi,  desconeguda  la  del  individu  com  a  tal. 
Tant,  que  es  diu  que  fins  a  l'època  del  Renaixement  i  la 
Reforma,  i  encara  més  visiblement  fins  a  l'època  de  la  Re- 
volució francesa,  la  personalitat  individual  de  l'home  ha 
estat  desconeguda,  no  admetent-se  sinó  la  del  grup  o  grups 
socials,  dels  quals  l'home  era  part  com  a  membre  o  socius. 
La  vida  social  grega,  una  de  les  conegudes  més  perfectes, 
fou  molt  accentuada  en  aquest  sentit.  La  realitat  del  grup 
com  a  única  és  també  admesa  per  alguns  filòsofs  i  sociòlegs 
contemporanis,  com  Gumplowiez  i  Durkheim,  per  exemple. 
I  cap  i  a  la  fi,  ^no  pensen  això  aquells  que  reconeixen,  d'una 
banda,  que  l'home,  és  a  dir,  Tindividu,  és  un  ésser  natural- 
ment social,  que  viu,  per  tant,  naturalment,  necessàriament, 
dins  un  medi  social,  en  agrupació,  i,  d'altra  banda,  que 
l'Estat  és  una  realitat  natural  també,  necessària,  de  creació 
divina,  i  no,  com  els  pactistes  cregueren,  de  creació  humana? 

Veritablement,  si  es  mira  bé,  encara  que  l'individu,  en 
quant  a  tal,  existeixi  i  obri,  sembla  impossible  que  no  s'hagi 
d'admetre  també  que  el  grup  social  existeixi  i  es  serveixi  de  Tin- 
dividu  per  a  obrar  igualment  per  mitjà  d'ell  i  representat  per 
ell.  Cosa  sabuda,  que  cada  home  és  fill  de  son  temps  i  de  son 

medi,  dels  quais  no  es  pot  sortir  ni  despendre,  per  més  que 
vulgui,  i  en  funció  dels  quals  es  produeix.  Així  ho  han  dit 
notables  pensadors,  per  bé  que,  en  veritat,  tampoc  calia,  puix 
aqueix  fenomen  el  pot  observar  qualsevol  que  vulgui.  I  no 
sembla  que  les  coses  puguin  ésser  d'altra  manera  si  es  tenen 
presents  certes  consideracions,  en  virtut  de  les  quals  els 
components  dun  grup  s'ha  de  reconèixer  que  tenen  elements 
de  llur  individual  natura  que  els  són  a  tots  comuns,  i  que  de- 
terminen, consegüentment,  l'existència  d'un  esperit  també 
comú  a  tots.  que  és  l'anomenat  esperit  coUectiu,  o,  altres 
vegades,  consciència  nacional,  etc.  Puix.  ja  de  moment,  a 
causa  de  l'influx  innegable  de  l'herència,  els  descendents 
reprodueixen  sovint,  no  tan  sols  l'estructura  i  les  propie- 
tats corporals  dels  pares  i  altres  ascendents  (atavisme,  etc), 
sinó  també  les  posicions  dels  membres,  la  gesticulació,  les  in- 
clinacions, les  aptituds,  l'índole  espiritual,  de  faisó  més  o  menys 
accentuada.  Hi  ha  un  «aire  de  família»  que  mostra  la  presèn- 
cia de  condicions  naturals  comunes  a  tots  els  membres  d'a- 
questa, i  per  mitjà  de  les  quals  s'enllaça  la  conducta  llur  amb 
l'ordre  natural.  ^Signifiquen  altra  cosa  les  espècies,  les  races, 
les  varietats:  agrupacions,  totes,  famílies  més  amples,  els 
individus  de  les  quals  es  troben  lligats  per  una  sèrie  de  fac- 
tors genèrics  (molt  vagament  determinats,  certament),  dels 
quals  cap  de  dits  individus  podria  despendre's  encara  que 
volgués,  i  els  quals  factors  formen  un  plexe  de  causes  pre- 
sents a  l'obrar  de  tots  i  de  cada  u,  jatsia  que  la  consciència 
individual  no  se  n'adoni,  i  per  això  resti  muda  o,  millor  dit, 
negui  la  existència  d'allò  que  no  veu?  Les  races,  les  espècies, 
les  varietats,  les  famílies,  etc,  es  distingeixen  entre  elles  per 
allò  que  les  caracteritza;  i  allò  que  dóna  a  cada  una  caràcter 
propi,  no  atribuïble  a  les  altres,  és  una  manera  privativa,  no 
sols   d'ésser,   sinó   també   de  comportar-se    els  components 

d'aquestes  unitats  coUectives.  Els  historiadors,  els  psicòlegs, 
els  sociòlegs,  els  tractadistes  d'ètica,  de  dret  i  de  política,  és  a 
dir,  els  cultivadors  de  totes  les  ciències  qualificades  d'espiri- 
tuals i  morals,  han  tractat  sempre  i  continuen  tractant,  cada 
dia  amb  major  interès  i  apremi,  de  sorpendre  aqueix  subs- 
tratum  comú,  a  fi  d'explicar-se  per  aquesta  via  la  causalitat 
— natural  i  espiritual  alhora — productora  dels  esdeveniments 
i  fets  humans  a  l'estudi  dels  quals  es  dediquen. 

La  psicologia  col•lectiva  i  la  psicologia  social,  d'algun 
temps  ençà  en  molt  predicament  entre  els  estudiosos  de  la 
conducta  humana  i  de  sos  resultats,  no  tenen  cap  més  objec- 
te. I  hi  ha  psicologia  de  tota  mena  d'agrupacions  humanes, 
de  les  grans  i  de  les  petites:  de  la  espècie,  de  la  varietat,  de  la 
raça,  com  de  les  nacions,  les  regions  i  comarques;  dels  Es- 
tats, els  municipis,  les  famílies,  les  classes  socials,  les  pro- 
fessions, les  multituds,  les  reunions  accidentals,  les  sectes,  les 
corporacions  i  associacions  per  tal  o  tal  finalitat  i  de  tal  o  tal 
índole,  extensió,  durada,  etc. ,  etc.  Allò  que  l'investigador 
cerca  és  conèixer  la  respectiva  natura  de  cada  una  d'aquestes 
entitats,  el  fons  causal  determinador  de  quantes  operacions 
es  realitzen  dins  elles:  segur  que,  així,  posat  aquest  fons  al 
descobert,  quedarien  relacionats  amb  ell  i  naturalment  expli- 
cats els  actes  i  moviments  de  quants  individus  obren  dins 
d'elles,  simples  orgues  o  representants  aleshores,  més  o  menys 
voluntaris  o  inconscients,  de  les  tendències  immanents  en  el 
respectiu  cos  social. 

Observi's  com,  d'aquesta  manera,  la  individualitat  deslli- 
gada, independent,  completament  sobirana  i  autònoma,  veri- 
table subjecte  dels  seus  actes  conscients,  voluntaris  i  finalistes, 
es  va  esvaint,  i  aquest  subjecte  resta  subsumit,  juntament 
amb  sa  activitat  productora,  dins  del  grup  del  qual  forma 
part.   La  acció  individual,   que  esguardada  en  si  mateixa  i 

sense  cap  conexió  sembla  dotada  de  substantivitat  pròpia,  es 
redueix  a  ésser  un  derivat  o  efecte  natural  de  les  condicions 
constitutives  del  grup  o  grups  socials  de  què  es  tracti  (raça, 
nació,  família,  professió...),  vàriament  combinades  entre  si 
i  amb  altres  de  distintes. 

Inclús  la  psicologia  individual,  l'esperit  individual  i  ses 
manifestacions,  es  converteixen  en  una  resultant  de  l'esperit 
collectiu.  Ja  és  cosa  sabuda  quant  ha  guanyat  aquest  punt  de 
vista  d'ençà  del  desenrotile  d'alguns  estudis  psicològics  i  socio- 
lògics. Hi  ha  qui  suposa  que  la  consciència  individual  obeeix 
completament  en  sa  formació  les  pressions  constants  i  eficaces 
del  medi  social,  de  faisó  que  un  hom  pensaria,  voldria  i  per 
conseqüència  obraria  segons  el  faria  pensar,  voler  i  obrar 
el  grup:  o  encara  més,  que  quan  pensa,  vol  i  obra,  no 
fóra  ell  que  ho  faria,  per  més  que  ell  (per  testimoni  de  sa 
consciència,  tan  sovint  enganyador  com  altres  testimonis) 
així  s'ho  afigurés,  sinó  que  fóra  el  grup  sencer  qui  pensaria, 
voldria  i  obraria,  prenent-lo  a  ell  per  instrument  o  represen- 
tant. Amb  la  qual  cosa,  en  realitat,  no  hi  hauria  actes  indi- 
viduals, actes  fills  de  la  voluntat  independent  i  indeterminada 
del  respectiu  subjecte  individual,  actes  humans,  morals  i 
històrics;  sinó  que,  al  contrari,  tots  els  actes  realitzats  pels 
homes  foren,  igualment  que  els  actes  realitzats  pels  altres 
éssers  de  la  terra,  un  efecte  necessari  d'innombrables  factors 
naturals  entreteixits,  el  conjunt  dels  quals  ara  se  l'anomena 
esperit  social,  interès  collectiu,  interès  nacional,  bé  comú, 
consciència  nacional,  opinió  pública,  esperit  públic,  moral 
professional,  o  d'altra  manera  semblant  qualsevulla. 

La  realitat  d'aquest  esperit  collectiu,  i  son  predomini 
sobre  l'esperit  individual,  se  fa  valer  de  moltes  maneres,  i  a 
elles  s'al•ludeix  sovint  sota  formes  diverses.  La  característica 
del  fet  social,  segons  alguns  sociòlegs  que  l'han  estudiat  amb 

interès  i  detenció,  com  els  citats  abans,  Durkheim  i  Gum- 
plowiez,  és  la  pressió  o  coacció  sobre  els  individus;  és  a  dir, 
que  constituint  els  productes  socials  veritables  realitats  objec- 
tives (coses  reals,  segons  diu  Durkheim),  el  conjunt  d'ells, 
formant  l'ambient  social,  on  els  individus  viuen  i  es  mouen, 
pesa  sobre  aquests  de  tal  manera  que  no  es  poden  substraure 
a  sa  influència,  sinó  que,  al  contrari,  l'obeeixen  completament, 
íins  quan  ells  s'imaginen  que  no,  com  s'esdevé  sovint.  Això 
és  allò  que  els  juristes,  per  exemple,  volen  significar  quan 
diuen  que  els  contractes,  per  a  ser-ho  veritablement,  ço  és, 
per  a  ésser  en  realitat  actes  humans  executats  racionalment 
i  amb  fonament  que  els  justifiqui,  i  no,  v.  g.,  operacions 
arbitràries,  pròpies  de  gent  folla,  que  no  obra  humanament, 
segons  les  lleis  de  l'esperit  humà  (que  té  lleis,  com  es  veu, 
la  qual  cosa  l'inclou,  per  tant,  entre  els  éssers  naturals),  han 
menester  una  causa  d'obligar  (que  és  la  raó  constitutiva 
llur),  i  que,  perxò,  els  contractants,  quan  els  celebren,  no 
deuen  obrar  ad  libitum,  com  individus  independents  i  sobi- 
rans, que  no  recordin  que  hi  ha  al  món  altres  qui  no  són 
ells,  sinó,  al  revés,  com  parts  i  orgues  d'un  tot  o  organisme 
superior,  al  qual  serveixen  i  en  nom  del  qual  obren.  Per  això 
precisament  no  és  permès  contractar  a  aquells  que,  podent 
voler  i  obrar,  se'ls  considera  incapaços  d'adonar-se  d'aquesta 
posició  de  dependents  i  servidors  del  tot  social,  com  s'esdevé, 
suposem,  en  els  menors  d'edat. 

En  el  mateix  sentit  i  des  del  mateix  punt  de  vista,  es  diu 
que  el -llenguatge  (els  diferents  llenguatges),  el  dret  i  altres 
fenòmens  i  productes  socials  com  aquests,  no  depenen  de  la 
consciència  creadora  individual,  sinó  que  tenen  el  caràcter 
de  resultats  naturals  de  l'esperit  social,  el  qual  els  dóna  ori- 
gen d'una  manera  que  en  diríem  espontània,  amb  l'espon- 
tane'ítat    dels    encadenaments    causals.    Quan    l'anomenada 

Escola  històrica  del  dí-et  ha  parlat  d'aquest  com  d'un  pro- 
ducte espontani  de  la  consciència  nacional,  no  volia  dir  altra 
cosa,  com  ja  és  sabut.  Perxò,  l'únic  dret  realment  existent, 
segons  aqueixa  escola,  i  sobretot  segons  sos  principals  fau- 
tors  i  representants  (Savigny  i  Puchta),  és  el  dret  consuetu- 
dinari, és  a  dir.  el  dret  que  naturalment,  sense  adonar-se'n, 
el  poble  engendra  amb  ses  habituds,  amb  sos  costums,  els 
quals  són,  com  sap  tothom,  el  resultat  de  la  repetició  cada 
vegada  més  mecànica  i  inconscient  d'una  manera  determi- 
nada d'cbrar.  El  dret,  segons  aquests  escriptors,  amb  altres 
que  els  han  seguit,  és  fill  d'una  necessitat  interna  popular, 
col•lectiva,  que  obra  en  silenci  i  sense  voler  una  finalitat 
determinada,  conscient.  El  dret  com  la  moral,  la  religió,  la 
llengua,  la  constitució,  està  lligat  estretament  ai  caràcter 
(ambient)  de  cada  nació,  i,  com  ells  també,  és  una  funció 
particular  de  la  vida  sencera  del  poble,  un  producte  de  l'espe- 
rit del  poble  (Volkgeist).  El  dret  tipus  és  el  dret  consuetu- 
dinari, i  la  codificació  no  fa  més  que  fixar-lo,  posar-li  el 
segell  oficial  i  tallar  les  controvèrsies.  En  altre  temps,  el  dret 
vivia  únicament  en  la  consciència  popular;  però  la  divisió  del 
treball  ha  fet  que  després  els  juristes  s'encarreguessin  de 
formar  el  dret,  en  representació  del  poble. 

Amb  el  llenguatge  i  sa  formació  i  transformació  s'esdevé 
el  mateix,  completament.  També  aquí  és  el  treball  collectiu 
inconscient  o  quasi  inconscient  (tal  volta  subconscient,  es 
podria  dir)  el  que  predomina  sobre  el  conscient  i  reflexiu. 
L'ús,  «àrbitre  del  llenguatge»,  com  se  sol  dir,  és  una  introduc- 
ció, repetició,  desgast,  etc,  de  paraules  i  modismes  la  patent 
d'invenció  dels  quals  ningú  en  particular  la  pot  pretendre 
però  on  tothom  hi  té,  sense  saber-ho.  alguna  paternitat  (i). 

(i)  No  hi  ha  paraules  «castizas»,  legitimes;  totes  han  estat  neologis- 
mes i  barbarismes,  fills  naturals,  il•legítims,  que  només  el  temps,  amb  l'ús, 

Es  com  la  poesia  popular  (corrandes,  cançons...),  com 
la  música  popular,  com  les  altres  manifestacions  popu- 
lars de  l'art,  com  la  mitologia  popular  i,  en  suma,  com  tot  el 
saber  popular  (Jolk-lore),  ei  qual  ve  de  tothom  i  de  ningú, 
venint  d"un  lent  i  secular  treball  d'aportacions  moleculars, 
que,  al  cap  de  temps,  representa  un  ingent  conglomerat  que 
pesa  damunt  tots  els  qui  respiren  l'ambient  social  on  predo- 
mina (supersticions  populars,  concepcions  populars,  refranvs, 
dites,  sentències,  aforismes:  condensacions  de  l'experiència 
coUectiva  i  de  la  consegüent  ciència  o  consciència  col•lectiva). 

Cal  fer  sobre  això  la  següent  advertència.  Com  que  les 
obres  socials  reclamen  el  concurs  de  moltíssims  individus, 
o,  millor  dit,  de  tots  els  que  formen  un  cercle  o  agrupació 
social,  ja  a  través  del  temps,  ja  en  l'espai,  resulta  que  la 
intervenció  de  cada  u  d'aquells,  en  cada  instant  particular, 
mirada  en  ella  mateixa,  isoladament,  sembla,  en  efecte,  una 
intervenció  electiva,  conscient,  perfectament  lliure  i  volun- 
tària, és  a  dir,  improvisadora  i  creadora.  Però,  mirant  aquei- 
xa mateixa  operació  per  l'altre  costat,  amb  el  microscopi, 
diríem,  invertit,  aleshores  es  veu  tot  el  cúmul  de  conscièn- 
cies individuals  aportadores,  apagades  i  com  diluïdes  en  l'es- 
perit col•lectiu,  universal,  comú,  el  qual  sembla  obrar,  no  ja 
electivament  i  desconcertadament,  sinó,  a  l'inrevés,  amb  sub- 
jecció a  lleis  fixes  o  bé  a  directives  conscients  trascen- 
dentals. 

És  darrera  d'aquest  element  comú,  suport  del  fer  de  tots 
els  corresponents  individus,  que  van  aquells  recercadors  de 
la  característica  fonamental  de  cada  raça,  poble,  nació,  regió, 
província  o  altra  agrupació  d'homes  més  o  menys  perma- 


ha  legitimat  (com  la  propietat  il•legítima  es  legitima  per  prescripció).  Nin- 
gú té  títols  de  propietat  que  no  hagin  estat  mundats  de  sa  il'legimitat 

nent.  I  pressentint  que  aqueixa  característica  existeix  i  que 
s'ha  de  manifestar,  com  qualsevol  altra,  en  els  fenòmens  de 
l'ésser  respectiu  (la  qual  cosa  no  fóra  possible  si  aquests 
fenòmens  obeissin  al  caprici  i  no  a  causes  naturals  fixes),  es 
fa  la  replega,  classificació  i  interpretació  de  tals  fenòmens 
per  a  extraure  d'ells  l'esmentada  característica,  que  és  com 
dir  una  causa  general  i  constant.  Aquesta  és  la  funció  de  la 
Estadística,  de  la  qual  es  diu  que  és  l'instrument  per  excel•lèn- 
cia, d'observació  i  investigació  social,  com  ho  és  la  Història, 
o,  en  millors  termes,  que  és  la  Història  aplicada  a  les  situa- 
cions socials  del  present,  com  la  Història  (ciència)  és  l'Esta- 
dística aplicada  a  les  situacions  socials  pretèrites.  Ara,  l'Esta- 
dística és  un  gran  dissolvent  de  l'aparent  independència, 
llibertat  i  irregularitat  dels  actes  individuals  humans  i  de  la 
aparent  contribució  arbitrària  a  les  obres  coUectives.  L'Esta- 
dística, amb  la  llei  dels  grans  nombres  i  son  càlcul  de  les 
probabilitats,  introdueix  la  noció  de  la  causalitat  regular  i 
permanent  dins  l'alludit  món  moral  i  històric.  Aquells  matei- 
xos-fets  que,  mirats  en  si,  isoladament,  semblen  derivats  de 
l'elecció  individual  i  de  l'arbitri  més  ilimltat  dels  homes — els 
matrimonis,  els  delictes,  els  contractes  de  cada  espècie  parti- 
cular, el  preu  dels  productes,  el  dels  salaris,  l'interès  del 
diner,  el  nombre  de  fàbriques  de  tal  o  tal  classe,  el  nombre 
dels  viatgers  d'una  línia,  etc,  etc, — es  presenten  als  ulls 
dels  homes,  quan  se'ls  observa  en  grans  masses  per  mitjà 
de  l'Estadística,  com  fenòmens  perfectíssimament  regulars 
i  naturalment  causats.  L'Estadística  permet  a  l'home  la 
dominació  mental  de  molts  fets,  heterogenis  en  aparièn- 
cia,  mitjançant  els  promedis;  i  els  promedis,  segons  ja  s'ha 
dit,  són  conceptes  que  expressen  sempre  allò  essencial  i  comú 
a  un  nombre  major  o  menor  de  fenòmens  singulars,  als 
quals  aquells  conceptes    es   refereixen,    i    que  els    serveixen 

alhora  de  material  bàsic  i  d'aplicacions  i  manifestacions  con- 
cretes (això  són  les  relacions  entre  la  possibilitat  i  l'efectivi- 
tat, entre  l'ens  possible  i  l'ens  real,  l'essència  i  l'existència, 
els  principis  o  lleis  induïts  i  els  fenòmens  singulars  que  han 
servit  per  a  la  inducció  i  aquells  altres  que,  ja  formulada  la 
llei  o  principi  general,  poden  ésser  previstos  i  predeterminats 
segons  ella,  considerant-los  en  ella  virtualment  continguts, 
que  és  ço  que  s'esdevé,  v.  g.,  en  les  matemàtiques,  com 
s'esdevé  en  tota  deducció). 

La  realitat  de  l'esperit  col•lectiu  i  sa  influència  pressora 
sobre  les  determinacions  de  l'esperit  individual,  s'aferma  i 
reconeix  de  diverses  maneres,  tant  en  el  món  de  les  concep- 
cions vulgars  com  en  l'anomenat  món  de  la  ciència.  Igualment 
que  hom  no  tria  els  pares  propis  ni  la  familia  pròpia,  sinó 
que  forçosament  ha  de  pendre  aquells  que  li  toquen  en  virtut 
d'un  assenyalament  fet  per  causes  en  sa  majoria  ignorades 
que  se  li  imposen  i  juguen  amb  ell  i  sos  destins,  igualment 
s'esdevé  en  les  altres  esferes  i  relacions  socials,  on  no  tria. 
suposem.  Estat  ni  municipi  i  província,  ni  tampoc  condició  i 
classe  social,  ni  professió  i  ofici,  sinó  que  pren  forçosament 
els  que  li  donen,  els  que  la  seva  sort  l'obliga  a  fer-se  propis — 
o  a  deixar  que  elis  se  i'apropi'ín, —  ni  tampoc  practica  sinó 
aquelles  coses  que  l'empenyen  a  practicar  sa  situació,  no 
electiva,  i  la  de  les  altres  persones  i  coses  amb  les  quals  con- 
viu i  les  combinacions  (obligades  i  imprevistes,  quasi  sempre) 
d'elles,  o  sigui  allò  que  anomenem  «circumstàncies».  A  les 
quals  i  a  llur  poder  tirànic  i  melludible,  no  hi  ha  ningú  que 
no  hi, faci  al•lusió  tothora,  sentint  sobre  si  llur  pes  en  tot  mo- 
ment. Tal  imperi  solen  tenir,  que  sovint  fins  a  molts  —  per 
exigències,  v.  g.,  dels  fills,  o  de  la  posició  social  que  ocupen 
o  per  coses  abans  fetes  —  els  canvien,  els  fan  perdre  llur 
natura  normal  i   llur  manera  d'ésser    habitual,  i  esdevenir 

uns  altres  que  no  eren  i  fer  coses  que  precisament  els  repug- 
nen i  no  els  convenen. 

En  aquest  sentit  es  parla,  per  exemple,  no  sense  raó, 
d'una  «complicitat  social»  en  els  delictes,  exculpadora.  és 
clar,  de  la  causalitat  i  responsabilitat  individuals.  Complici- 
tat social  que  altres  traduïren  per  l'anomenada  «llei  de  satu- 
ració criminosa»  de  tot  ambient  o  cercle  social,  i  que  en 
virtut  d'ella,  posades  les  causes  socials  dels  delictes — misèria, 
desgovern,  injustícia  social,  tirania,  guerres,  incultura,  gro- 
lleria i  grosseria,  abandó  moral  dels  desvalguts,  carència  de 
institucions  tutelars,  crueltat  de  grans  i  de  petits,  i  mil  altres 
causes  —  els  delictes  s'han  de  cometre,  la  causalitat  social 
elegint  com  instruments  per  perpetrar-los,  aquells  indivi- 
dus que  no  hi  oposen  gaire  resistència  (locus  minoris  resis- 
tentice  o  «ruptura  de  la  corda  pel  punt  més  flac»).  Així  tam- 
bé s'ha  pogut  dir  amb  raó  que  «la  societat  prepara  els  delictes 
que  després  el  delinqüent  executa»,  o  que  la  primera  es 
«l'adob  de  cultiu,  on  el  delinqüent  troba  condicions  favorables 
de  desenrotllament  i  acció».  La  qual  cosa  exigeix,  per  tant,  la 
posició  d'esforços  socials  dirigits  a  llevar  aqueixa  complicitat, 
esforços  que  representen  manifestacions  de  justícia  social, 
remei  de  les  corresponents  injustícies,  en  la  forma  dels  ano- 
menats «deures  socials  de  la  riquesa»  i  en  general  de  tots  els 
poderosos,  acció  protectora  i  tutelar,  per  l'Estat,  sobre  tots 
els  desvalguts,  com  a  dret  que  hi  tenen,  i  en  benefici  de  tots, 
paternalisme  de  l'Estat,  intervencionisme,  i  d'altres  maneres 
semblants. 

La  desaparició  completa,  o  quasi  completa,  de  la  perso- 
nalitat individual  i  de  ses  iniciatives  i  acció  espontània  i 
independent  s'observa  bé  en  alguns  fenòmens  on  es  presenta 
amb  més  relleu.  Sempre  que  en  una  corporació,  v.  g.,  s'han 
de  pendre  acords,  com  que  els  punts  de  vista  dels  membres, 

representants  d'idees  i  interessos  diversos,  no  coincideixen, 
dits  acords  han  d'ésser  una  transacció  on  saj unten  les  debi- 
litats i  flaqueses  amb  les  ambicions  i  desigs  de  tots.  Per  què 
em  concedeixin  alguna  cosa,  jo  també  he  de  concedir  alguna 
cosa  als  altres,  perxò  la  resolució  respectiva  no  s'acorda 
jamai  amb  el  pensament,  la  iniciativa  ni  la  voluntat  de  ningú 
en  particular.  Perxò  els  acords  solen  ésser,  demés  de  tar- 
dans (recordem  el  juí  que  acompanya  el  nomenament  de 
comissions  per  a  entendre  en  qualsevol  assumpte  i  infor- 
mar-lo), flacs,  i  tals  que  no  satisfan  ningú  (la  canóniga, 
buena;  la  cabuda,  mala).  Igualment,  tot  governant,  presi- 
dent o  rector  de  cert  nombre  de  persones,  més  que  no 
imposar- les  ses  opinions  i  mandats,  allò  que  sol  fer  i  és 
forçat  a  fer  és  callar  sa  pròpia  opinió  i  procurar  satisfer  les 
exigències  de  tota  mena,  dels  dirigits  i  governats.  Per  això,  com 
ells  diuen  moltes  vegades,  han  «d'afinar  moltes  gaites»,  han 
d'atendre  a  molts  corrents  d'opinió,  han  de  callar  i  abscondir 
precisament  la  opinió  pròpia,  per  a  fer  lloc  a  les  d'altri,  han 
d'harmonitzar  molts  interessos  i  han  de  fer,  en  suma,  allò  que 
altres  volen — com  l'anomenada  opinió  pública — i  no  allò  que 
ells  voldrien.  I  sempre  que  es  tracta  de  multituds,  sobretot 
nombroses  i  a  penes  organitzades,  formades  sobtadament  i 
com  per  aluvió,  la  personalitat  de  llurs  components  s'esvaeix 
completament  o  quasi  completament.  Aquest  és  un  fenomen 
força  estudiat  en  els  vint  anys  darrers,  i  que  qualsevol  pot 
observar  quan  li  plagui.  En  aqueixes  multituds,  qui  menys 
obra  és  aquell  que  obra;  qui  més  hi  posa,  en  tals  actes,  és  la 
massa,  l'esperit  de  la  qual  fàcilment  improvisat  i  molt  mobi- 
ble  i  versàtil,  però  d'una  empenta  irresistible,  a  tots  duu  i  a 
tots  emmena  a  on  cap  individualment  aniria.  És  v.  g. ,  el 
Renzo,  de  Manzoni  (en  I  promessi  sposï),  i  són  molts  d'altres 
en  situacions  anàlogues — com  en  els /o?•os,  en  motins,  etc,  etc. 

Com  que  els  productes  històrics  i  socials,  llençats  ja  al 
món  i  convertits  en  cosa  independent  de  llurs  autors,  s'incor- 
poren, com  hem  indicat,  al  món  de  la  Natura,  formant  amb 
ella  un  tot  indivisible,  és  clar,  que  el  conjunt  d'aquests  pro- 
ductes i  les  situacions  que  engendren  s'han  de  tenir  en  compte 
com  a  obstacles  per  a  l'acció  i  les  iniciatives  i  creacions  indi- 
viduals. Una  situació  social  ja  creada  és  un  destorb  per  a  una 
situació  social  nova,  com  una  situació  natural  per  a  una  situa- 
ció natural  nova;  és  un  last  que  no  deixa  volar  i  moure's  a  mida 
del  desig;  i  les  modificacions  d'ella  només  poden  verificar-se 
dins  de  límits,  v.  g.,  de  temps,  molt  reduïts.  L'herència  històri- 
ca pesa  almenvs  tant  com  la  biològica:  pesa,  primerament, 
com  a  tradicions,  habituds  i  costums  en  els  individus  i  en  les 
coUectivitats,  i  pesa,  segonament,  com  a  resistències  exteriors, 
derivades  de  la  vis  inertice  que  hi  ha  en  tota  institució,  com 
en  qualsevol  altre  producte.  Pensem,  per  exemple,  en  la 
força  social  que  tenen  els  «interessos  creats»  i  els  «drets 
adquirits»,  major  com  major  sigui  el  temps  que  faci  que 
dominen  i,  consegüentment,  la  fondària  i  força  de  les  arrels 
que  hagin  posades.  No  són  lliures,  o  almenys  tan  lliures 
com  es  vol  creure,  per  a  governar-se  com  els  plagui,  ni  els 
individus  ni  els  pobles  i  altres  col•lectivitats,  sinó  que  tots 
estan  forçosament  junyits  a  llur  natura  i  a  llur  pròpia  història 
passada,  la  qual,  a  son  torn,  forma  part  de  la  Natura.  Els 
antecedents,  la  biografia,  són  preparatoris  de  l'estat  actual,  i 
aquesta  i  aquells  han  de  tenir-los  en  compte  els  directors  i 
metges  d'homes  i  de  pobles,  com  els  tenen  sempre  en  compte 
els  metges  i  directors  de  la  salut  i  la  vida  corporals. 

Altra  cosa.  Si,  per  tot  això  exposat,  és  just  que  hi  hagi 
una  complicitat  social,  és  a  dir,  una  solidaritat  social  en  els 
delictes,  no  menys  de  justícia  sembla  també  que  sigui  el 
reconèixer-la  i  fer  que  donin  sos  fruits  en  l'aspecte  contrari, 

és  a  dir,  en  l'aspecte  de  les  anomenades  accions  bones  i 
meritòries.  Puix  si  dels  delictes  i  altres  formes  de  la  injustícia 
pot  tal  vegada  excloure-se'n  la  pura  causalitat  individual 
amb  sa  responsabilitat  individual,  substituint-les,  la  primera, 
amb  allò  que  «tots  posàreu  vostres  mans  en  la  causació  de 
l'efecte»,  i  la  segona,  amb  una  responsabilitat  col•lectiva  i 
difusa,  no  es  veu  per  quina  raó  no  s'ha  desdevenir  el  mateix 
en  les  accions  apetibles  els  resultats  de  les  quals  són  bons  des 
del  punt  de  vista  social.  Cap  invent  (el  telègraf  o  laeroplà, 
V.  g.)  deriva  mai  exclusivament  d'un  sol  individu,  de  son 
esforç  personal  únic  i  de  només  els  seus  actes  voluntaris  i 
meritoris,  ni  tampoc  cap  dels  altres  productes  socials.  En  tots 
hi  han  contribuït  amb  sos  esforços  moltíssimes  generacions, 
i  no  pas  solament  moltíssims  individus.  Es  tracta,  per  tant, 
veritablement,  de  creacions  de  l'esperit  social  i  no  de  cap 
esperit  individual.  Els  esperits  individuals  el  que  fan  és, 
funcionant  com  instrument  d'aquell,  recollir-li  les  creacions 
més  o  menys  disperses,  combinar-les  i  utilitzar-les  aprofitant 
les  conjuntures  favorables  en  què,  sense  cap  mèrit,  s'han 
trobat  (i).  Això  és  el  que  han  significat  la  majoria  de  les 
invencions,  i  això  és  el  que  signifiquen,  v.  g.,  la  «renda  de  la 
terra»,  dels  economistes  clàssics,  i  la  «valor  no  guanyada», 
dels  economistes  contemporanis.  I  així  com  el  problema  que 
consisteix  en  ponderar  la  cooperació  de  totes  les  causes  que 
hagin  cooperat  d'alguna  manera  en  la  gènesi  dels  delictes,  és 
un  problema  de  la  més  gran  importància  i  alhora  de  justícia, 
puix  ha  de  servir  de  base  al  problema,  correlatiu  seu.  que 
consisteix  en  distribuir  les  responsabilitats  delictuoses.  així 
també  la  determinació,   la   més  clara  i  precisa  possible,  dels 


(i)  Així  com  s'és  fill  de  reis  sense  cap  propi  mereixement,  així  també 
sense  cap  mereixement  s'ha  nascut  a  Nova  York,  mitjà  ric  que  s'aprofita,  i 
no  en  la  Nigrícia,  mitjà  social  miserable. 

factors  als  quals  es  degui  un  producte  social  beneficiós  és 
cosa  del  més  gran  interès  i  trascendència,  puix  aqueixa 
determinació  inclou  el  problema  importantíssim  de  la  distri- 
bució dels  mèrits  o  contribucions.  Problema,  aquest  últim., 
que  encara  que  figura  dins  l'Economia  política,  no  sembla  que 
tingui,  en  realitat,  gran  cosa  d'econòmic,  o  és,  el  menys 
econòmic  de  tots,  tenint  pròpriament  un  caràcter  d'equitat  i 
justícia,  és  a  dir,  un  caràcter  social  i  jurídic.  No  és  d'avui, 
sinó  de  sempre,  podríem  dir,  la  repugnància  d'alguns  espe- 
rits a  admetre  la  propietat  individual,  considerant  justa 
solament  la  propietat  col•lectiva,  perquè  intervenint  en  la 
producció  d'aquella  tants  d'esforços,  no  tan  sols  dels  indivi- 
dus de  la  generació  present,  sinó  també  de  les  generacions 
passades,  no  es  troba  just  que  els  seus  beneficis  aprofitin 
exclusivament  a  una  o  poques  persones.  Hi  ha,  v.  g.,  avui, 
en  les  condicions  actuals  del  món  civilitzat,  possibilitat  i 
facilitat  d'api ofitar  aquestes  condicions  i,  a  l'ombra  d'elles, 
improvisar  grans,  fabuloses  fortunes,  el  gaudir  individual  de 
les  quals  no  sembla  just  des  del  moment  que  es  reconeixi, 
com  s'acostuma  a  dir,  que  el  treball  personal  és  la  deu  única 
legítima  de  la  riquesa  i  de  la  propietat,  i  alhora,  que  amb  el 
treball  propi  ningú,  i  menys  amb  poc  espai  de  temps,  pot 
fer-se  immensament  ric.  Si  algú  ho  ha  conseguit,  és  perquè 
d'altres  l'han  ajudat  i  perquè  ell  tot  sol  ha  recollit  els  fruits 
d'aquest  ajut.  En  això  troben  fonament  certes  mides  dels 
Estats  moderns,  com  són  les  restriccions  a  l'ús  i  gaudi 
(perpetus,  v.  g.)  de  les  propietats  intel•lectual,  industrial  i 
comercial,  les  expropiacions  parcials  que  suposen  els  impos- 
tos progressius  i  els  confiscadors,  la  reducció  dels  graus  de 
parentiu  per  a  les  herències  intestades,  entrant  a  heretar 
l'Estat  si  manquen  ja  parents  d'aquells  graus,  el  reconeixe- 
ment a  dit   Estat  d'una  part  legítima  en  totes  o  en  algunes 

138 


LA  NATURA  I  L'HISTORIA 

herències,  les  herències  vacans  i  caducaries,  la  limitació — 
que  tal  volta  no  trigui  a  venir — de  les  fortunes,  fixant-les  un 
màxim.  etc.  etc. 

iMirant  les  coses  així,  pot  ben  compendre's  quins  són  els 
homes  bons  i  quins  són  els  homes  dolents.  Posant-se  sempre 
el  que  judica  en  el  punt  de  vista  de  l'interès  social,  on  veu  la 
font  del  propi  interès,  anomena  i  anomenem  homes  bons 
aquells  que  serveixen  a  l'interès  social  i  són,  per  tant,  servi- 
dors de  l'esperit  col•lectiu  i  representants  de  la  consciència 
social  i  ses  pretencions.  Així  són  homes  bons,  és  clar,  aquells 
homes  abnegats,  aquells  que  s'esforcen  pel  benefici  general, 
que  és  benefici  d'altri;  aquells  que  sacrificant  el  seu  criteri 
personal,  el  seu  personal  patrimoni,  la  seva  mateixa  persona- 
litat, tot  ho  posen  en  el  fons  comú.  afirmant  així  la  solidari- 
tat de  tots  els  associats  i  la  necessitat  de  constituir  un  sol  cos. 
ïLS  adir,  que  són  homes  bons,  socialment  bons,  aquells  que 
són  bons  pels  altres,  encara  que  no  siguin  bons  per  a  si 
mateixos,  pels  seus  interessos,  que  els  abandonen  i  neguen 
(això  és  la  abnegació);  com,  a  l'inrevés,  els  mals  homes  des 
del  punt  de  vista  social  són  aquells  que,  no  pensant  en  l'interès 
col•lectiu  ni  representant-lo,  sinó  que  posant-se  enfront  d'ell  i 
explotant-lo  tant  com  poden,  es  deixen  dur  per  llur  propi 
egoisme  i  profit,  essent,  doncs,  o  volent  ésser,  ensems  que 
mals  pels  altres  homes,  o  socialment  dolents,  bons  per  a  ells 
mateixos.  Pensem  en  els  criminals.  Enfront  d'ells,  per  tant, 
l'esperit  social  (la  consciència  nacional,  el  dret  públic)  i  sos  re- 
presentants es  posen  a  l'aguait  i  en  actitud  de  malfiança,  com, 
a  l'inversa,  confien  en  els  homes  bons  i  en  llur  conducta.  La 
confiança  és  l'aglutinant  social  més  segur  i  més  poderós. 

I  els  grans  homes  són  aquells  que  serveixen  millor  a  la 
massa  i  als  interessos  de  la  massa,  aquells  que  saben  recollir 
millor  l'esperit  d'ella,  illuminar-lo  i  fer  que  arribi  a  maturitat 

i  fructificació.  Amb  raó,  per  això,  se'ls  anomena  «homes 
representatius»,  puix  ningú  com  ells,  sense  renúncia  a  sa 
individualitat,  ans  bé  acreixent-la  en  certa  manera — per  això 
mateix  que  l'apoien  sobre  un  pedestal  ample  i  ferm,  el  del 
reconeixement  públic — .  ningú  s'identifica  com  ells  amb  les 
aspiracions  populars,  més  o  menys  clares  i  a  flor  de  la  cons- 
ciència col•lectiva,  i  ningú  sap  representar-les  com  ells.  Això  és 
la  causa  que  vers  ells  vagin  tantes  lloances  i  homenatges. 
Ells  no  tindran  mèrit,  però  els  homenatges  són  ben  guanyats 
i  ben  donats.  El  gran  home  es  dóna  del  tot  als  seus,  als  seus 
conciutadans  i  col•legues,  i  els  conciutadans  i  col•legues  es 
donen  a  ell,  amb  major  força  com  més  hi  hagi  hagut  de 
mútua  compenetració.  A  la  pregunta,  doncs,  que  es  sol  fer 
de  la  valor  dels  grans  homes  i  de  llur  paper  com  a  fautors  i 
subjectes  de  la  Història  enfront  del  paper  de  la  comunitat, 
haurem  de  respondre,  segons  sembla,  d'aquesta  faisó:  ni  ells 
ni  ella  són  subjectes  exclusius,  sinó  cooperadors,  entenent-se 
la  cooperació  de  tal  guisa  que  d'ambdós  termes,  fosos,  no  se"n 
formi  sinó  un.  I  en  aquest  sentit,  tampoc  no  es  pot  encerta- 
dament oposar  la  moral  de  senyors  i  la  moral  desclaus,  ni 
l'aristocratisme  i  el  règim  democràtic,  sinó  reunir  ambdues 
coses  en  una.  presentant  aspectes  distints.  L'home  gran  i  el 
veritable  home  d'Estat  ha  d'ésser,  forçosament,  alhora  senvor 
i  esclau,  aristòcrata  i  demòcrata,  servidor  de  tothom,  com  el 
Pontífex  romà  (servus  servoriim  Dei)  i  alhora  un  esperit 
superior,  cultivat  i  refinat. 

Però  no  es  pot  dubtar,  segons  sembla,  que  aquí  també, 
en  el  camp  de  la  Història,  les  iniciatives  personals  i  l'acció 
individual  tenen  algun  poder.  Passa  com  en  l'horitzó  de  la 
Natura  física,  cosa  ben  comprensible,  puix,  cap  i  a  la  fi,  com 
hem  dit,  els  productes  socials,  el  conjunt  dels  quals  forma 
l'ambient  social,  esdevenen,  una  vegada  són  formats,  produc- 

tes  i  ambient  naturals,  amb  igual  força  que  aquests.  I  ja  s'l•ia 
dit  també,  que  l'home  sap  bé  de  dur  l'aigua  al  seu  molí, 
conduint  les  forces  de  la  Natura,  i,  per  tant,  les  institucions 
històriques,  cap  a  l'assoliment  de  ses  finalitats.  Ni  l'enginyer 
que  obra  sobre  la  Natura,  ni  l'enginyer  social,  tals  com 
l'educador,  el  jutge,  el  governant,  improvisen  els  elements  i 
factors  de  què  es  valen;  però  els  combinen  i  els  porten  a  on 
els  convé.  Aquí  pot  molt  el  Jo  conec,  inspirador  del  jo  vull, 
puix  es  tracta  de  labor  tècnica;  i  per  això,  per  a  aconseguir 
resultats  bons  i  fecunds  (sempre  dintre  els  límits  que  les 
condicions  reals  marquin),  v.  g.,  en  l'ordre  judicial,  el  peda- 
gògic, el  de  govern,  jamai  es  tindran,  per  molts  que  se'n 
tinguin,  prou  coneixements  de  fisiologia,  de  psicologia,  de 
sociologia  i  de  totes  les  altres  disciplines  auxiliars  i  afins. 
Qualsevol  operació  directora  suposa  un  canvi  d'orientació, 
un  canvi  d'estructura;  i  aquest  canvi  d'estructura,  a  son  torn, 
presuposa  el  coneixement,  com  més  perfecte  millor,  de 
l'estructura  que  ha  d'ésser  canviada.  Puix  l'esperit,  com  s'ha 
dit  ja,  és  com  és  i  es  produeix  com  se  produeix  en  funció  del 
cos  i  de  l'estructura  corporal,  determinadora  també  de  les 
activitats  corporals  (relacions  entre  l'orgue  i  la  funció,  l'ana- 
tomia i  la  fisiologia,  l'estàtica  i  la  dinàmica). 

És  molt  cert,  en  algun  sentit,  que  l'home  no  crea  ni 
destrueix  res.  Com  qualsevol  altre  ésser  natural,  es  limita  a 
moure's  necessàriament  dintre  d'un  cercle  determinat,  del 
qual  no  pot  sortir-se'n.  Si  «ningú  pot  afegir  un  través  de  dit 
a  sa  estatura»,  ningú  tampoc  podria  posar  en  acció  forces 
que  no  té,  improvisant-les  a  son  albir.  El  radi  de  sa  activitat 
no  és  possible  que  arribi  més  enllà  del  terme  de  ses  facultats. 
Facultats,  així  físiques  com  mentals,  afectives  o  bé  d'altra 
índole,  les  quals  són  en  ell  dades  concretes  i  que  tenen 
determinada  potència,  i  prou.   No  es  pot,  v.  g.,   eficaçment 

voler  arribar  a  tocar  el  cel  amb  els  dits  (exemple  freqüent  de 
«condició  impossible»,  citat  pels  juristes),  o  transportar  una 
muntanya  només  per  mandat  verbal,  o  retornar  de  la  vellesa 
a  la  juventut.  o  canviar-se  d'inepte  per  l'art  en  un  bon  artista. 
Però  sí  que  cadascú  pot  fer  gran  nombre  de  combinacions 
amb  els  elements  que  té  a  mà:  i  en  aquest  sentit,  crear  verita- 
blement (i).  Tot  alio  que  és  dit  artificial  duu  el  signe  de  la 
creació  humana.  Són  coses  que  no  existien  abans  i  que  venen 
a  !a  vida  per  obra  de  l'home:  taules,  màquines,  moneda, 
Universitats,  Banques,  quadres,  estàtues,  govern....  I  en  Ja 
producció  de  totes  aquestes  coses,  sembla  que  la  consciència 
i  la  intervenció  reflexiva  hi  té  algun  poder  ordenador.  Si  quan 
els  individus  humans  perden  la  consciència  de  si  mateixos 
totalment  o  parcialment  (casos  d'embriaguesa,  d'histèria, 
d'altres  mil  formes  de  malaltia,  anomalia  o  pertorbació),  fins 
les  funcions  psicològiques  es  verifiquen  d'altra  faisó  de  quan 
la  consciència  intervé  (és  a  dir,  que  es  verifiquen,  aqueixes 
funcions,  d'una  manera  que  sol  anomenar-se  «anormal  o 
desarreglada»)  (2)  resultats  semblants  s'observen  també  en 
qualsevol  forma  d'operació  voluntària  ad  extra.  La  nau  sense 


(i)  Podríem  traduir  això  mateix  dient  que  si  l'home  no  és  l'autor  de  la 
Natura  ni  el  subjecte  creador  d'eila,  de  ses  forces  i  lleis,  és,  però,  al 
rebel'lar-se  contra  d'ella  i  a  l'aprofitar-se  de  les  energies  i  mitjans  que  ella 
li  dóna  per  a  subjugar-la  i  sotmetre-la  a  sos  propis  designis,  un  veritable 
creador  de  natures,  d'essències  constitutives  de  les  coses,  sobretot  d'essèn- 
cies i  natures  concretes — coses,  relacions  i  institucions — ,  per  bé  que  també 
ho  és  d'essències  o  natures  universals  mítjantçant  les  generalitzacions,  els 
conceptes,  les  deduccions  i  els  ideals.  L'ésser  de  finalitats  i  de  moviments 
intel•ligents  (racionals)  és,  forçosament,  inventor  i,  conseqüentment,  crea- 
dor, com  l'artista,  l'enginyer,  l'artífex,  l'educador,  el  governant,  qualsevol 
altre  director  de  conductes;  és  a  dir,  tothom,  cap  i  a  la  fi,  puix  que  tots 
obrem  voluntàriament  i,  per  tal  com  obrem  voluntàriament,  creem. 

(2)  Així  s'esdevé  en  els  individus  gàtés,  dels  psiquiatres:  en  els  em- 
briacs ((perduts)),  que  ni  es  poden  tenir  drets,  i  menys  portar-se  en  tots  els 
seus  actes  amb  la  regularitat  i  l'autodcmini  que  caldrien:  en  els  que  mostren 

timó  ni  guia  no  marxa  igual  que  quan  té  guia  i  timó.  Ni  tan 
sols  nau  hi  hauria  si  alguna  consciència  directora  no  l'hagués 
formada,  per  bé  que  no  certament  del  no  res.  sinó  posant 
d'altra  faisó  que  no  estaven  certs  elements  donats  per  l'arsenal 
de  la  Natura,  o  pel  magatzem  humà,  o  per  ambdós  alhora, 
refosos. 

I  ara  aquí.  encara  que  incidentalment,  es  podria  fer  la 
pregunta  de  si.  segons  el  que  s"ha  dit,  no  resulta  que  tots  els 
productes  històrics,  socials  o  humans  veritablement  tals, 
totes  les  institucions,  el  dret,  la  moral,  la  indústria,  com  a 
provinents  de  la  creació  finalista  de  l'home,  són  mancats 
d'un  fonament  natural  i  estan  fora  de  la  Natura,  de  tal  faisó 
que  cap  institució  humana  fóra  institució  de  dret  natural, 
sinó  totes  de  dret  extranatural  o  antinatural,  de  dret  racional, 
artificial,  variable,  arbitrari.  Hi  ha  hagut  i  segueix  havent-hi 
molta  gent  que  contraposa  r«estat  natural»  de  l'home,  amb 
el  seu  consegüent  dret  natural  i  manera  «natural»  de  viure,  a 
l'estat  social  i  històric,  entenent  per  natural  l'estat  presocial, 
antehistòric.  primitiu,  salvatge,  dimperi  només  de  les  lleis 
naturals  i  desconeixença  total  de  les  lleis  socials,  històriques, 
institucionals,  etc.  I  aquests  mateixos  que  enfoquen  així  el 
problema  (com  molts  antics  pactistes  i  molts  individualistes, 
romàntics,  anarquistes,  místics...)  han  llençat  i  llencen  tota 
mena  d'anatemes  contra  la  vida  social  i  la  seva  obra  nefasta, 
considerant  que  ella  degenera  la  nativa,  vigorosa  i  lliure 
natura  humana  i  origina  totes  les  mentides,  falsedats,  conven- 
cionalismes i  artificis  que  són  necessaris  per  a  la  vida  social, 


símptomes  o  fenòmens  histèrics:  Hagués  o  estigmes  histèrics,  edemes 
histèrics,  dolors  histèriques,  febre  histèrica...  Sembla  que  en  tots  aquests 
casos  la  Natura,  entregada  a  si  mateixa,  i  lliure  de  facció  compressora  de 
la  consciència,  recobra  novament  sos  antics  (primitius)  furs,  i  l'home  ja  no 
obra  humanament  sinó  a  la  faisó  «nalural»,  brutal,  incivilitzada,  primitiva. 

i  més  quan  ella  és  més  complicada.  I  lluny,  per  tant,  aquests, 
de  creure  que  les  infraccions  de  les  regles  del  viure  social  i 
les  escomeses  contra  el  dret  corresponent  siguin  delictes  natu- 
rals o  de  dret  natural,  les  qualifiquen,  al  contrari,  de  delictes 
purament  artificials,  de  dret  humà  (delicta  juris  civilis)  o  de 
creació  merament  humana  (leges  Jaciunt  crimina),  o  fins 
diuen  que  tals  escomeses  i  infraccions,  en  compte  de  delictes 
són  formes  de  conducta  lícites  i  lloables,  puix  mitjançant  elles 
es  procura  reintegrar  el  regnat  de  les  lleis  de  la  Natura  (el 
dret  natural),  proscrit  per  aquelles. 

Sobre  això  direm  només  que  les  següents  poques  paraules, 
no  podent  tractar  el  problema  amb  l'extensió  que  caldria  (i). 
Les  obres  o  creacions  engendrades  en  el  gran  laboratori  de  la 
Natura,  de  materials  naturals,  i  per  agents  que  són  de  Tordre 
natural  i  que  segons  són  es  porten,  sense  poder-ho  fer  d'altra 
manera,  són  obres  que  romanen  dins  del  referit  laboratori 
natural,  com  tots  els  seus  altres  productes.  La  gota  d'aigua 
caiguda  dels  núvols,  implica  una  combinació  nova  de  forces 


(i)  La  qüestió  és  tan  complexa,  o  presenta,  si  es  vol  dir  aixi,  aspectes 
tan  diversos  que  no  és  cosa  fàcil  reduir-la  a  termes  breus,  clars  i  decisius. 
Com  a  prova  d'això,  basta  recordar  que  de  molt  temps  ençà  es  procura 
inútilment  resoldre  la  pregunta  sobre  les  relacions  entre  el  dret  natural  i  el 
dret  positiu,  o  sigui,  en  altres  termes,  la  pregunta  relativa  a  saber  si  aquest, 
el  dret  positiu,  com  a  creat  i  imposat  pels  homes,  pot  ésser  tal  dret  (regla 
obeïble  de  vida  humana,  per  tant)  amb  independència  del  dret  natural.  No 
es  sap  si  el  legislador  (humà,  que  és  un  home  que  fa  obra  intel•ligent)  pot 
crear  efectivament  un  dret  o  si  no  pot  fer  sinó  reconèixer  i  admetre  el  dret 
ja  naturalment  existent  (el  dret  de  la  Natura,  el  dret  natural,  obra  divina),  o 
sigui  cercar-lo  i  traduir-lo  en  preceptes  legals.  Es  igual  també  que  preguntar 
si  les  lleis  són  lleis,  o  sigui  si  són  justes  per  si  mateixes,  i  no  per  voluntat 
del  legislador:  «relacions  nascudes  de  la  pròpia  natura  de  les  coses»,  o  si  la 
justicia  que  elles  inclouen  les  hi  comunica  el  legislador  al  donar-les,  des 
del  moment  que  les  constitueix  en  mitjans  útils,  intel•ligents,  racionals 
(rationis  ordinatio)^  per  assolir  els  fins  que  el  legislador  mateix  preveu  i 
cerca. 

naturals,  per  agents  naturals.  I  després  de  transformada 
roman  tan  endins  de  la  Natura  com  abans.  I  igual  cosa 
s'esdevé  amb  el  niu  de  l'ocell  i  el  cau  del  conill,  combina- 
cions també  d'elements  naturals,  realitzades  per  éssers 
naturals,  per  bé  que  ja  conscients.  I  també  igual  s'esdevé, 
i  per  raons  iguals,  amb  la  cova  del  troglodita,  la  barraca  del 
pastor  i  el  palau  del  magnat,  i  juntament  amb  totes  les  inven- 
cions i  perfeccionaments  humans.  Els  quals,  tot  i  essent 
humans  (és  a  dir,  conscients),  no  es  surten  però  del  camp  de 
la  Natura.  Tan  naturals  són  els  productes  químics  del  labo- 
ratori 0  fabricació  de  l'home,  com  els  que  Thome  cull  direc- 
tament de  la  Natura.  Tan  natural  és  la  collita  agrícola,  com 
l'anomenada  «natural»  per  antonomàsia.  Tan  natural  és  la 
marxa  per  carretera  i  en  automòbil,  com  la  marxa  a  peu  nu 
entre  selves  i  barrancs.  Tan  natural  és  també  que  el  conill  i 
larbre  visquin  fins  que  morin  de  vells,  com  que  altres  éssers 
vius  els  destrueixin,  s'els  mengin  i  n'aprofitin  la  pell,  els 
ossos  i  la  fusta,  per  a  fer-ne,  v.  g.,  abrics  (que  els  animals 
cerquen  també  a  ses  cries  i  per  a  ells  mateixos),  cadires  o 
escriptoris. 

Allò  natural  i  allò  artificial  o  històric  es  confonen.  Tota  obra 
d'art,  sigui  la  que  es  vulgui,  tosca,  refinada  o  complicada,  és 
un  producte  natural  concret,  base  pels  avancements  humans. 
Es  una  posició  nova  de  les  coses.  Amb  la  qual,  si  s'ha 
abandonada  la  posició  antiga,  natural,  vencent-la,  i  en  tal 
sentit  el  vencedor  s'ha  alliberat  de  r(anterior)  jou  que  li  havia 
imposat  la  Natura,  per  altra  banda,  a  l'establir  una  nova 
posició,  veritablement  real  i  activa,  ha  posat  un  nou  lliga- 
ment que.  per  ésser  distint  de  l'anterior  no  perd  però  la  seva 
índole  de  lligament.  El  salvatge  no  pot,  encara  que  vulgui,  fer 
les  coses  que  pot  fer  un  home  civilitzat;  tampoc  l'habitant  del 
poble  rústic  pot,  encara  que  ho  desitgés,  conduir-se  com  el  de 

la  gran  ciutat.  Ambdós  han  d'atendre's  forçosament  als  mit- 
jans i  recursos  que  «naturalment»  han  pogut  aprofitar  d"on 
han  viscut.  En  situació  semblant  es  troba,  a  son  torn,  Thome 
civilitzat  dels  gran  centres.  El  qual  ha  de  procedir  segons  li 
permet  i  exigeix  son  medi -«natural»:  a  Paris  com  a  París,  i  a 
Barcelona  com  a  Barcelona,  i  no  a  l'inrevés.  Viure  a  París  sal- 
vatgement.  no  és  cosa  possible;  no  ho  consenten  les  condi- 
cions «naturals»  del  París  davui;  i  els  parisins  que  vulguin 
viure  salvatgement.  rudament,  «al  natural»,  no  com  viuen 
«naturalment»  els  homes  civilitzats  dins  el  París  d'avui,  o  bé 
han  de  marxar  de  París  i  cercar  un  altre  medi  que  els  doni  allò 
que  no  hi  troben,  o  bé  han  de  crear  dins  de  París  un  medi 
salvatge  «artificial»  que  els  faci  possible  la  vida  artificial  del 
salvatgisme. 


V 


L'ESTAT,    FAUTOR    DE    LA    HISTORIA 


Si  es  pot  de  veritat  parlar  de  labor  històrica,  oposada  a  la 
obra  natural,  aquella  no  pot  ésser  obra  sinó  de  dominació  i 
subjugació.  La  Història,  producte  humà,  espiritual,  no  s'ali- 
menta sinó  de  dominació,  no  té  més  contingut  que  actes 
dominadors.  Dominació,  ans  que  tot,  de  la  Natura,  aprofi- 
tant-ne les  energies  i  sotmetent-les  a  humans  designis: 
dominació,  després,  d'uns  homes  per  altres,  pels  mateixos 
fins;  dominació,  darrerament,  de  les  creacions  i  productes 
voluntaris  o  històrics,  els  quals,  ja  obtinguts,  entren  per  a 
això,  segons  abans  s'ha  dit,  en  l'horitzó  de  la  Natura.  Qual- 
sevol que  sigui  la  matèria  sobre  la  qual  recaigui  la  obra 
humana,  aquesta  obra  sempre  és  una  empresa,  i  les  empreses 
— no  sembla  possible  dubtar-ho — totes  són  treball  de  domi- 
nació. 

Ara,  per  a  aquesta  gran  empresa  de  la  dominació  històri- 
ca, composta  duna  sèrie  indefinida  d'empreses  subordinades, 
els  homes  disposen  de  diversos  mitjans  i  instruments;  però 
el  més  poderós  de  tots  és  l'Estat  per  antonomàsia,  el  qual  ara 
i  sempre  està  formant-se  per  a  aquest  fi  de  creació  històrica, 
que    és   el    mateix    fi   de    civilització,    de    compenetració    i 

solidaritat  social.  Tot  home,  constituït  en  orgue  de  domina- 
ció i  girant  a  això  ses  activitats,  esdevé  un  Estat,  un  empre- 
sari, una  persona  que  obra  per  compte  propi  i  no  d'altri,  un 
subjecte  independent  i  emprenedor.  També  no  són  altra  cosa 
sinó  veritables  Estats  i,  consegüentment,  veritables  empreses 
al  servei  de  la  creació  històrica,  les  mil  agrupacions  de  totes 
formes  a  què  els  homes  donen  vida  amb  l'objecte  de  conseguir 
millor  els  resultats  que  volen  conscientment  assolir,  i  a  les  quals 
sol  donar-se'ls  el  nom  de  persones  col•lectives,  socials  o  morals 
amb  fins  més  o  menys  permanents.  Però,  de  totes,  aquella  que 
té  més  importància,  sense  comparança  amb  cap  altra,  aquella 
que  les  abraça,  les  absorveix,  les  impulsa  i  les  dirigeix  totes, 
creant-les,  suprimint-les,  autoritzant  o  no  autoritzant  llur  exis- 
tència i  regulant  llur  funcionament  i  llurs  activitats,  és  l'Estat 
gran,  aquell  que  pròpiament  i  quasi  exclusiva  duu  tal  nom, 
aquell  sens  el  qual  l'obra  històrica  per  excellència,  que  és  l'obra 
de  la  civilització  humana,  l'obra  de  l'espiritualització,  la  racio- 
nalització, la  moralització,  la  humanització,  en  suma,  dels 
homes,  o  bé  no  s'hauria  realitzat  o  no  tindria  el  desenrotllo 
en  que  la  veiem  avui. 

Tant,  que  la  mateixa  missió  de  l'Estat  no  es  diria  que  fos 
altra.  És  el  gran  aglutinant,  el  gran  fautor  de  la  solidaritat 
entre  els  homes,  senyal  això,  com  és  cosa  sabuda,  de  supe- 
rioritat de  la  vida  humana  (de  la  empresa  humana)  sobre 
aquella  que  es  diu  brutal  i  primitiva,  caracteritzada  per 
l'egoisme,  la  prepotència  i  l'explotació  inconsiderades.  L'Estat 
socialitza,  civilitza  i  humanitza,  posant  una  força  suprema, 
sobirana,  irresistible  (la  seva  força),  per  damunt  de  totes 
les  forces  particulars  disgregadores.  cada  una  de  les  quals, 
usant  de  sa  llibertat  nativa,  solament  pensa  en  si  mateixa  i 
en  son  profit  exclusiu.  La  força  superior  i  subjugadora  de 
l'Estat  es  posa,   no  al  servei  de  l'interès  personal   propi,  que 

tampoc  en  té,  sinó  de  l'interès  social  general,  resultant  de  la 
compenetració  dels  interessos  parcials  de  tots,  reconciliats 
per  ell  tins  obligatòriament  i  col•lectiva.  Posada  la  potència  de 
r Estat  per  damunt  de  totes  les  que  li  són  sotmeses,  és  un 
arbitri  que  sobre  altres  arbitris  predomina;  un  arbitri  que 
podria  una  vegada  ésser  arbitrari,  però  que  té  per  principal 
funció  (jassia  que  no  tal  volta  la  única)  la  d'impedir,  refrenar 
i  reprimir  arbitrarietats.  L'arbitri  suprem  («voluntat  general» 
segons  uns,  i  segons  altres  «llibertat  moderadora  de  lliber- 
tats») és  allò  que  té  els  noms  de  «llei»,  «autoritat»,  i  altres. 
La  «sobirania»,  la  publica  potestas,  el  imperium,  la  coercitio 
i  IdL  jurisdictio  (el  mer  i  mixte  imperi,  etc),  que  els  escriptors 
de  dret  públic,  tant  del  nacional  o  intern  com  de  l'internacio- 
nal, atribueixen  a  l'Estat,  no  són  res  més  que  lexpressió  de  la 
força  omnipotent  que  se  li  reconeix  per  a  posar  les  coses  (per 
a  crear-les,  disposar-les,  donar-les  una  natura  nova,  és  a  dir, 
fer  història)  com  bé  li  sembli,  o  sigui  segons  son  albir,  segons 
ses  finalitats,  segons  la  raó  dicta,  etc.  (i). 

L'Estat,  romanent  un  producte  de  la  Natura  (recordem 


(i)  L'Estat,  com  el  subjecte  principal  que  és  i  principal  fautor  de  la 
Història,  és  a  dir,  com  l'instrument  més  poderós  d'humanització,  raciona- 
lització i  moralització,  cal  que  sigui  sobirà,  sense  cap  llei  exterior  i  superior 
a  la  qual  s'hagi  de  sotmetre.  No  pot  tenir  més  llei  que  sa  discreció — son 
poder,  son  voler,  son  arbitri — ,  una  llei  que  ell  mateix  s'imposi,  treta  de  si 
mateix,  de  sa  pròpia  consciència,  i  a  la  qual  s'atendrà  quan  li  plagui  i 
mentre  que  li  plagui,  derogant-la  o  bé  en  tot  o  bé  en  part  quan  li  convin- 
gui. Això  representen  les  anomenades  «garanties  internes»,  com  les  úniques 
que  es  p'oden  demanar  contre  els  abusos  possibles  dels  reis  absoluts  i  de 
qualsevol  altre  poder  suprem,  qui,  per  consegüent,  no  hagi  de  donar  compte 
dels  seus  actes  a  cap  altre  poder  (com  el  Tribunal  Suprem  i  tots  aquells 
que  fallin  definitivament  i  inapeliablement,  «sense  recurs  ulterior»);  això 
significa  igualment  l'apeliació  que  sovint  es  fa  a  la  salus  publica,  suprema 
lex  i  allò  que  necessitas  non  habet  legem,  quan  es  tracta  de  l'Estat;  i  això 
també  significa  la  possibilitat,  per  part  de   TEstat,   de  derogar  un  ordre 

l'afirmació  que  l'home  és  naturalment  sociable),  en  quant  no 
és  antinatural,  humanament  parlant,  puix  es  posa  al  servei 
dels  homes,  i  aquest  servei  constitueix  la  seva  causa  (final), 
la  que  es  podria  dir  raó  de  sa  existència,  a  pesar  d'això,  des 
del  punt  de  vista  de  la  causalitat  eficient,  és  pròpiament 
una  obra  artificial,  puix  el  formen  els  homes  per  sa  voluntat 
pròpia,  i  no  espontàniament  la  Natura.  Però  l'Estat,  com 
diguérem,  ja  fill  de  la  Història,  n'esdevé  l'instrument  seu 
més  eficaç  i  avinent.  De  faisó  que  essent  la  vida  humana 
històrica,  essencialment,  cal  que  sigui  també  política,  pro- 
gressivament política.  No  es  pot  abominar  eficaçmentdel'Estat 
i  de  sa  acció  compressora,  artificial,  enemiga  de  les  llibertats 
naturals:  ell  existint,  com  ha  d'existir,  els  sotsmesos  a  sa 
acció,  que  som  tots,  han  de  seguir  per  les  vies  que  ell  els 
senyali,  i  no  per  les  que  té  marcades,  ja  de  sempre,  la  Natu- 
ra, les  quals  ella  fa  recórrer  mecànicament  i  repetidament 
als  éssers  que  l'obeeixen. 

Relacionades  amb   això  s'acuden   diverses  observacions. 
En  primer  lloc  la  necessitat  de  reconèixer  dos  ordres  de  vida 


vigent  que  un  altre  substituís,  de  vulnerar  drets  adquirits,  etc.  I  és  que 
així  ho  reclama  la  missió  de  l'Estat  (sa  natura  —  finalista  —  per  conse- 
güent), missió  completament  tutelar,  protectora,  completadora  d'activitats 
personals  incompletes,  suministradora  de  mitjans  per  a  una  vida  humana 
(social,  solidària,  de  serveis  recíprocs)  més  perfecta;  missió,  com  totes  les 
d'aquesta  mena,  que  no  pot  ésser  ben  complida  sense  una  gran  llibertat  de 
moviments  en  el  protector  i  tutor.  De  tal  manera  això  és  verdader,  que  en 
la  mateixa  proporció  en  que  l'Estat  va  sotmetent-se  a  lleis,  malgrat  de  que 
ell  mateix  se  les  imposi,  com  s'esdevé  d'una  banda,  en  el  règim  constitucio- 
nal, en  les  coses  de  la  vida  nacional  interna,  i  d'altra  banda  amb  els 
convenis  i  compromisos  internacionals,  en  les  coses  de  vida  nacional 
externa  o  de  relació,  en  aqueixa  proporció  l'Estat  va  perdent  sa  natura 
d'Estat  esdevenint  súbdit  que  ja  no  disposa  de  si  mateix  com  li  apar  conve- 
nient, esdevenint  membre  d'un  Estat  superior,  v.  g.,  d'una  confederació 
d'Estats,  d'un  Estat  federal,  d'una  Unió  internacional,  etc. 

humana,  no  es  podria  ben  dir  si  colaterals  o  superposats: 
l'ordre  natural  i  l'ordre  jurídic  i  polític,  amb  la  consegüent 
duplicitat  d'efectes.  Un  mateix  acte,  manera  de  procedir  o 
conducta  és  ensems  natural  i  polític  o  jurídic;  i  aquests  dos 
aspectes  poden  tant  divergir  com  coincidir.  De  vegades,  l'or- 
dre del  dret,  que  és  l'establert  i  protegit  per  l'Estat,  fa  seves 
i  ens  les  imposa,  les  conseqüències  naturals  de  les  accions  de 
sos  membres.  Aleshores  aquestes  accions  són  naturals  doble- 
ment, o  si  voleu,  doblement  lícites,  puix  que  són  admeses 
per  l'Estat  i  per  la  Natura,  Pensem,  v.  g.,  en  els  contractes 
que  celebren  les  persones  autoritzades  per  això  per  la  llei  i  en 
els  requisits  i  condicions  que  els  posa.  Són  els  contractes  que 
celebren  persones  naturalment  capacitades  i  la  capacitat  de 
les  quals  ha  estat  reconeguda  per  l'Estat.  Però  de  vegades  les 
coses  no  son  així.  sinó  que  les  accions  humanes  i  ses  conse- 
qüències no  estan  emparades  per  l'ordre  o  dret  de  l'Estat  o, 
encara  més,  estan  per  ell  precisament  reprovades  i  prohibi- 
des. Quan  el  dret  es  limita  a  no  emparar  o  fer  seves  accions 
determinades,  li  son  indiferents  i  el  dret  no  cura  d'elles  ni  de 
les  conseqüències  o  efectes  que  se'n  derivin  naturalment; 
com  ha  sigut  el  cas  sempre,  i  ho  és  encara,  de  la  propietat 
purament  natural  enfront  de  la  propietat  legal  o  civil,  de  les 
obligacions  naturals  enfront  de  les  civils,  de  la  ocupació 
natural  enfront  de  la  civil,  etc.  Però  quan.  en  canvi,  l'ordre 
del  dret  que  posà  l'Estat  reprova  els  actes  executats  pels  seus 
membres  i  repugna  les  conseqüències  d'aquests  actes,  prové 
un  divorci  entre  l'ordre  natural  i  l'ordre  del  dret;  i  allò  que  és 
possible  i  admisible — lícit,  doncs, — per  al  primer,  és  impossi- 
ble i  illícit  per  al  segon.  És  el  que  s'esdevé  en  tots  els  casos 
d'injustícies,  ja  penals,  pròpiament,  o  ja  d'altra  mena  (civils, 
administratives  i  altres  anàlogues). 

Cal  dir,  per  de  prompte,  que  l'Estat,  fautor  eficacíssim  de 

la  Història  i  organitzador  de  la  vida  humana,  no  és  pas 
solament  constituït  pel  govern  seu  o  ses  autoritats  posades 
davant  en  la  gestió  dels  interessos  comunals.  Això  és  sols  una 
part  d'Estat,  jassia  que  la  més  visible  i  sorollosa.  És  ço  que 
alguns  han  nomenat  Estat  «oficial»  i  també  Estat  o  país 
«legal»,  per  tal  com  la  llei  és  sa  forma  regular  d'expressió. 
Però  vora  l'Estat  oficial  o  sota  d'ell  i  fent-li  de  suport,  veu's- 
aquí  un  altre  Estat.  l'Estat  social  pròpiament,  plexe  de 
interessos,  relacions  i  serveis  recíprocs  entre  les  persones  que 
viuen  a  son  empar  i  a  son  cercle.  Aquests  dos  Estats,  o  dos 
aspectes  diferents  d'un  Estat  mateix,  es  complementen,  i  de 
l'ajuda  recíproca  llur  resulta  l'Estat  total,  amb  son  complet 
ordre  de  dret,  o  sigui  l'ordre  de  les  normes  que  consti- 
tueixen aquell  ambient  determinat  de  vida  humana. 

L'acció  dels  poders  públics,  o  orgues  gerents  de  la  empresa 
social  que  anomenem  Estat,  es  verifica  i  desenrotlla  de  faisó 
essencialment  reflexiva,  intencional,  voluntària;  i  el  canal 
per  on  corre  és  la  llei,  quinta  essència,  diríem,,  de  la  inter- 
venció conscient  i  la  direcció  finalista  de  la  labor  social.  En 
canvi,  l'acció  dels  altres  participants  en  aquesta  labor,  l'acció 
dels  simples  socis  de  la  empresa  comunal  anomenada  Estat,  és 
una  acció  sigillosa,  lenta,  totalment  o  quasi  totalment  irrefle- 
xiva, manifestada  mitjançant  els  costum.s,  els  quals  són  expres- 
sió d'un  obrar  natural  que  espontàniament  flueix,  sense  esforç 
mental,  de  l'esperit  col•lectiu,  com  digueren  els  fundadors  de  la 
Escola  històrica  del  Dret.  I  així  es  comprèn  que,  uns  esguar- 
dant un  sol  d'aquests  dos  aspectes,  i  altres  esguardant  només 
l'altre,  hi  hagi  hagut  diverses  apreciacions  sobre  l'influx  en 
la  vida  i  la  mecànica  social  de  les  lleis  i  els  costums,  així  com 
que  hi  hagi  molts  dubtes  sobre  la  valor  de  les  lleis  i  els 
costums  com  a  regles  d'obrar  dels  homes  associats,  que  és 
com  dir  com   a  creadores  de  l'ordre  jurídic  llur  (fonts    de 

dret).  És  com  preguntar-se  si  lempresa  social  anomenada 
Estat  és  obra  de  la  raó  o  de  linstint.  de  les  forces  naturals  o 
de  les  espirituals  i  conscients,  i  aqui  es  repetirien  bona  part 
de  les  preguntes  que  es  feren  en  les  conferències  anteriors 
(per  exemple,  sobre  el  poder  causatiu  del  clima  i  del  sol, 
sobre  el  de  la  tradició  i  Iherència  històrica,  etc.)  A  hores 
d'ara,  després  que  els  homes  segles  ha  que  usen  les  lleis,  no 
n'han  sabut  mai  encara  la  funció  pròpia:  si  és,  v.  g..  la 
funció  de  recollir  i  donar  forma  artística  als  costums,  obrar 
natural  i  espontani  del  poble:  o  bé  si,  reobrant  sobre  o  contra 
els  costums,  fomentant-los,  canalitzant-los  o  reprimint-los, 
segons  els  casos,  les  correspondria  una  acció  compressiva, 
per  tal  de  formar,  mitjançant  ella,  habituds  i,  consegüent- 
ment, costums  nous,  que  és  com  dir  un  nou  ordre  social  i 
jurídic:  o  bé  si  les  lleis,  mancades  de  força  coactiva,  han 
d"ésser,  més  que  no  manaments  o  prohibicions  forçosament 
obligatoris,  meres  proposicions  indicadores  de  nous  modes 
d'obrar,  presentades  als  associats  per  tal  que  aquests  se  les 
facin  seves  (lleis  ad  rejerendum,  etc.)  si  els  semblen  raona- 
bles o.  sinó.  les  rebutgin;  això  implica  atribuir  als  legisladors 
i  governants  una  funció  predominantment  educadora,  esti- 
muladora d'activitats  adormides,  íMuminadora  denteniments 
ignorants  i  obscurs,  obridora  de  vies  desconegudes  o  inex- 
plorades (com  passa  amb  les  lleis  que  donen  subvencions  o 
premis  als  que  s'emprenguin  tal  o  tal  obra),  etc.  És  cosa  pro- 
bable que  les  lleis  hagin  de  reunir  alhora  tots  aquests  aspectes  i 
exercirsimultàniament  o  alternativa  totes  les  funcionsdamunt- 
dites.  1  així  l'acció  social  espontània  i  la  intencional  coinci- 
deixen i  es  sumen,  en  compte  d'excloure's. 

La  mateixa  qüestió,  en  certa  manera,  que  la  qüestió  dels 
costums  i  les  lleis  i  llurs  mútues  accions  i  relacions,  és  la 
que  alguns  recentment  es  posen  en  la  forma  següent:  demo- 

cràcia  i  eficàcia.  O  sigui,  a  qui  correspon  la  direcció  i  el 
govern  socials  i  l'exercici  de  les  funcions  que  impliquen:  si  a 
la  mateixa  massa  social,  interessada  en  elles,  o  bé  si  a  funcio- 
naris i  orgues  tècnics,  formats  ad  hoc,  amb  competència 
especialitzada,  els  quals,  per  obra  de  reflexió  pura  i  direcció 
conscient,  dirigiran  i  gestionaran  els  assumptes  socials,  en 
nom,  representació  i  interès  dels  associats,  ineptes  que  serien 
per  a  dirigir-los  i  resoldre'ls  bé  ells  mateixos.  Els  tècnics 
aquí  tindrien  la  mateixa  valor  que  en  la  Història  en  general 
tenen,  com  es  digué  en  la  conferència  anterior,  els  homes 
representatius,  providencials;  i  com  aquests,  aquells  treurien 
també  a  flor  de  consciència  els  desigs  latents  i  mal  definits 
de  la  consciència  social,  és  a  dir,^de  l'anomenada  per  alguns 
«verdadera  opinió  pública»,  opinió  mal  coneguda  pe  son 
subjecte  propi,  el  qual  és  la  massa,  el  poble,  l'Estat  total  de 
què  abans  es  parlà.  Tot  el  problema  del  sindicalisme  en 
l'Estat  modern  vé  a  parar  aquí,  puix  no  res  més  que  demanar 
la  direcció  i  el  govern  dels  tècnics,  excloent  la  massa, 
posada  alhora  una  confiança  optimista  en  l'acció  violent, 
creadora,  directora,  improvisadora,  signifiquen  d'una  banda 
els  sindicats  de  funcionaris  (que  ja  tenien  precedents  en  les 
empreses  a  que  alguns  individualistes  clàssics,  com  Molinari, 
volien  entregar  els  serveis  de  l'Estat,  v.  g. ,  el  de  Correus  i 
Telègrafs),  i  per  altra  banda,  la  preconitzada  descentralització 
qualitativa  o  per  serveis,  amb  la  qual  es  voldria  substituir  la 
antiga  descentralització  territorial,  política  o  quantitativa. 
També  és  exercici  tècnic  de  les  funcions  socials  l'anomenat 
«govern  per  comissió»,  no  ha  molt  inventat  als  Estats  Units 
per  al  règim  municipal,  i  avui  ja  molt  estès.  També  és 
aqueixa  qüestió  sobre  la  democràcia  i  l'eficàcia  aquella 
persistentment  debatuda,  temps  ha,  de  si  en  la  administració 
de  justícia,  una  de  les  funcions  de  l'Estat  més  importants,   hi 

ha  de  tenir  el  poble  com  a  poble  participació  directa,  mitjan- 
çant el  Jurat,  per  exemple,  o  bé  si  al  revés,  aquesta  inter- 
venció no  és  raonable  ni  admisible,  car  deuria  realitzar-se  tal 
funció  pública,  igual  que  les  altres  anàlogues,  per  funcionaris 
tècnics,  especialitzats,  competents,  guiats  per  la  consciència  i 
la  raó,  no  pas  pels  impulsos  de  l'instint,  del  sentiment  i  de 
les  passions,  com  fa  el  poble  (en  funcions  de  Jurat  o  en  altra 
qualsevuUa). 

Aquestes  mateixes  preguntes  sobre  la  valor  de  la  llei  i  dels 
costums  i  de  la  democràcia  i  l'eficàcia,  són  aquelles  altres 
vegades  formulades  en  formes  distintes,  v.  g. ,  aquestes:  si  els 
governs  deurien  ésser  només  mandataris  del  poble,  governs 
d'opinió,  que  durien  a  la  pràctica  les  solucions  per  aquesta 
proposades,  executors  i  executors  només,  o  bé  si  deurien 
ésser  governs  paternalistes  i  tutelars,  els  quals  per  a  dirigir 
la  massa,  deurien,  per  tant,  obrar  amb  entera  discrecional 
independència;  si  els  governants  i  directors  socials  són  posats 
directament  per  Déu  per  tal  que  el  representin  (providencia- 
lisme,  reis  de  dret  diví,  etc),  o  bé  si  ells  s'imposen  per  ses 
condicions  innegables  de  superioritat  (legitimitat  històrica),  o 
bé  si,  contràriament,  llur  legitimitat  i  llur  poder  no  venen 
d'altra  banda  que  de  la  delegació,  expressa  o  tàcita,  que  els 
donen  aquells  que  els  elegeixen  lliurement  o  que  lliurement 
consenten  en  tolerar  llur  acció,  podent,  per  tant,  deposar-los 
quan  llur  gestió  no  respongui  als  desigs  dels  mandants  o  bé 
quan  per  una  altra  causa  qualsevulla,  a  aquests  apari  prefe- 
rible la  destitució 

Hi'hagi  d'això  el  que  hi  hagi,  el  cert  és  que  l'Estat,  tant 
per  mitjà  de  ses  lleis  com  per  mitjà  de  sos  costums,  tant  per 
via  dels  governants  tècnics  com  per  via  dels  no  tècnics  i  per 
via  dels  simples  ciutadans,  quan  a  tals,  posa  els  homes  en 
relacions   més   estretes   cada   vegada  formant  entre  ells  un 

ambient  de  serveis  i  auxilis  recíprocs,  que  se'n  diu  cooperació 
i  solidaritat,  i  també  ordre  jurídic,  puix  aquest  ordre,  onse- 
vulla  que  es  trobi,  que  és  on  hi  hagi  una  empresa  social  o 
col•lectiva,  es  composa  de  solidaritat  i  col•laboració.  Les  quals 
són,  perxò,  l'exponent  més  clar  de  civilització,  o  sigui  d'his- 
toricitat, d'espiritualització  i  humanització  de  la  vida.  On  la 
vida  és  més  intensa  i  espiritualitzada,  més  humana,  és  on  la 
convivència  entre  els  homes  és  més  accentuada,  i  on  uns  als 
altres  es  presten  serveis  majors,  i  consegüentment,  cada  un  en- 
front dels  altres  té  majors  exigències:  és  a  dir,  a  les  ciutats. 
La  ciutat  és  la  gran  creadora  de  la  civilització,  és  a  dir,  de  la 
intensificació  històrica  i  espiritualitzadora.  D'ella,  de  la  -o>^tç, 
de  la  civitas,  de  la  urbs,  deriven  les  qualificacions  de  la  vida 
humana  espiritualitzada:  la  urbanitat,  la  cortisania,  la  civilit- 
zació, la  política  (politesse),  la  civilitat,  etc.  Amb  la  creixença 
de  la  població  en  els  centres  on  els  homes  viuen,  el  nombre 
dels  contactes  entre  els  associats  és  major,  i  també  la  força  dels 
contactes;  i  sembla  no  haver-hi  cap  dubte  que  l'aproximació 
dels  homes,  entre  ells,  els  humanitza  i  civilitza,  puix  que  en- 
gendra tracte,  i  el  tracte  llima  asprors  i  facilita  més  cada  vegada 
la  convivència  i  les  mútues  transaccions.  La  civilització  major 
—  la  historicitat  i  la  espiritualització  majors  —  està  a  les 
ciutats,  no  als  camps;  i  tant  més  a  les  ciutats  com  més 
nombrosa  i  densa  sigui  la  seva  població.  La  densitat  de  la 
població  i  el  nombre  major  o  menor  de  grans  ciutats  que 
un  Estat  tingui,  la  qual  cosa  indica  major  ferment  humà, 
espiritual,  per  haver-hi  major  acumulació  i  intensificació 
(efervescència)  de  forces  humanes  i  espirituals,  major  con- 
densació mental,  són  un  dels  signes  menys  equívocs  del  seu 
grau  de  civilització.  Però  també  la  major  civilitat,  la  major 
historicitat  i  espiritualitat,  suposen  major  artifici,  més  con- 
vencionalismes i  mentides  socials,  enemigues  de  la  naturali- 

tat  de  la  vida.  Per  això  en  els  grans  centres  de  població  és  on 
més  encongides  solen  trovar-se  certes  gents  per  les  exigències 
de  la  cortesia,  la  urbanitat  i  les  recíproques  consideracions, 
i  on  més  se  sent  el  desig  de  la  rusticació  i  la  tornada  al 
salvatgisme  i  a  la  vida  natural  i  tosca  del  camperol,  el  primi- 
tiu, l'incivilitzat. 

Sols  que  de  l'Estat  o,  el  que  és  igual,  de  la  vida  social, 
amb  totes  les  seves  característiques  i  exigències,  no  se'n 
pot  un  hom  lliurar  de  cap  manera.  Tal  cosa  fóra  volguer-se 
alliberar  de  l'espiritualitat.  Ja  hom  diu,  per  una  part,  que 
l'home  és  naturalment  sociable,  i  per  altre  banda,  que  l'Estat 
(la  civilització)  àdhuc  essent  un  mal,  és  un  mal  necessari.  Allò 
que  pot  haver-hi  és  una  major  o  menor  quantitat — diríem — o 
desenrotllament  de  l'Estat  i  de  les  seves  funcions.  Hi  ha  una 
vida  de  salvatgisme  en  què  els  homes  es  troben  en  mig  de  la 
Natura,  molt  en  contacte  i  en  comunió  amb  ella,  pròxims 
a  l'animalitat  pura,  i  a  la  qual  vida,  convindria,  més  que  no 
a  cap  altra,  la  denominació  de  «estat  natural»  en  el  sentit  en 
què  d'ell  parlaven  els  pactistes;  com  a  les  corresponents  agru- 
pacions socials  les  anomenen  els  etnòlegs  i  investigadors  del 
dret  i  la  vida  primitius  pobles  «naturals»  (Natiirpòlke?^), 
per  contraposició  precisament  als  pobles  civilitzats  (Kultur- 
vòlkei^).  Però  ja  hi  ha  aquí  l'obra  intel•ligent  humana,  i  hi 
ha  l'Estat.  La  destral  de  pedra  és  un  producte  de  la  indús- 
tria, base  i  precursora  de  les  potents  màquines  modernes;  i 
el  capdillatge,  ja  conegut  per  a  empreses  de  pillatge,  supo- 
sem, i  per  a  correries  guerreres  i  dominadores  de  tribus 
i  territoris  ve'íns,  també  és,  per  sa  banda,  un  esboç  de  l'Estat 
modern,  amb  el  germen  de  totes  les  complicades  i  hetero- 
gènies atencions  que  aquest  darrer  té  sobre  si .  L' Estat 
purament  militar — el  de  la  tribu  predatòria,  el  de  les  tropes 
en  campanya,  o  en  territori  estranger — és  un   Estat  embrio- 

nari,  però  ja  és  un  Estat;  i  la  voluntat  del  capdill,  única  llei. 
i  els  poquíssims  serveis  que  els  consocis  s'han  de  prestar  i 
les  escasses  relacions  jurídiques  que  mantenen  entre  ells  són 
l'antecedent  indispensable  de  la  multitud  de  funcions  públi- 
ques que  en  un  Estat  pacífic  i  sedentari  veiem  desintegrades 
i  amb  orgues  ad  hoc  molt  desenrotllats,  i  l'antecedent  de 
l'extensa  i  atapaïda  xarxa  de  serveis,  drets  i  obligacions — 
maneres  de  conducta  humana  i  de  la  dominació  d'uns 
homes  per  altres — que  en  aquests  Estats  sedentaris  i  pacífics 
veiem  sistematitzats  i  regulats  legislativament  o  consuetu- 
dinària.  No  cal  pensar  sinó  en  la  diferència,  ja  molt  marcada 
a  Roma,  entre  el  dret  de  la  guerra  i  el  dret  de  la  pau,  i  entre 
el  respectiu  ordre  i  Estat. 

L'Estat,  alhora  que  compleix  sa  missió  dominadora  i 
organitzadora,  per  a  ben  dur-la  a  terme,  ell  mateix  s'organit- 
za i  es  mecanitza.  L'Estat  regula  i  pren  sota  sa  protecció  tots 
els  serveis  socials,  i  a  cada  nova  necessitat  social  i  al  corres- 
ponent servei  adscrit  a  la  satisfacció  d'ella,  les  proveeix  de 
les  regles  protectores  adequades.  Amb  la  qual  cosa,  és  clar 
que  va  resolent  problemes  i  posant,  en  compte  de  l'eferves- 
cència, la  sedimentació  i  la  cristal•lització.  Com  en  el  funcio- 
nament i  en  el  desenrotllament  de  l'esperit  individual  cada 
esforç  de  la  consciència  és  un  pas  envers  l'automatisme,  puix 
que  representa  el  primer  moment  per  a  la  formació  d'una 
habitud  mental,  així  també  s'esdevé  amb  el  funcionament  de 
l'esperit  col•lectiu  per  mitjà  del  seu  orgue,  l'Estat.  Aquí 
també,  qualsevol  judici  fet  i  tota  resolució  presa  estalvia  el 
treball  de  judicis  i  resolucions  nous  per  a  nous  casos  i  esdeve- 
niments. Els  precedents  són  consciència  amagatzemada  i 
comprimida  que  estalvien  l'haver  d'acudir  a  la  consciència  i 
a  sos  esclariments  i  dictats  sempre  que  es  presentin  noves 
ocasions.  Els  costums  son  treball  espiritual  condensat,  i  les 

lleis  treball  espiritual  condensat  igualment,  individual  i  social 
alhora.  Puix  qualsevol  labor  espiritual  té  aquest  caràcter 
condensador  i  consegüentment  automatitzador  i  mecanit- 
zador.  L'obra  humana  de  dominació  mental,  supòsit  de  la 
posterior  dominació  efectiva  externa,  es  verifica  mitjançant 
generalitzacions,  a  les  quals  es  somet  després,  com  a  son 
motlle  propi,  l'individual  i  concret.  En  la  Natura  no  hi  ha 
mai  patrons  genèrics  i  constants,  o  sigui  promedis;  en  canvi, 
els  homes  —  i  en  això  consisteix  el  progrés,  i  aquí  radica  la 
característica  de  l'històric  i  social — tendeixen  de  més  en  més 
a  maquinalitzar  la  vida,  sotmetent-la  a  tipus  invariables  i 
mecànics.  Això  representa,  verbi  gràcia,  la  industrialització, 
mitjançant  l'auxili  de  la  qual,  l'obra  personal  és  substituïda 
per  l'obra  de  les  màquines,  les  quals  donen  sempre  productes 
iguals,  tots  amb  igual  fesomia. 

1  jo  ara  dic  que  l'Estat  és  l'orgue  més  poderós  d'aquesta 
industrialització  i  maquinalització  de  la  vida  social,  i  que, 
per  a  fer-la  millor,  ell  mateix  es  mecanitza,  i  cal  que  es  me- 
canitzi més  i  més  cada  dia.  per  a  rendir  els  seus  serveis  auto- 
màticament, que  vol  dir  ràpidament,  objectivament,  impar- 
cialment, si?ie  acceptione  personarum.  Tot  el  progrés  de 
l'Estat,  i  principalment  el  progrés  de  TEstat  oficial,  el  repre- 
sentatiu de  l'altre,  del  total  i  social,  ha  consistit  i  consisteix 
en  organitzar  i  sistematitzar  totes  ses  activitats,  a  fi  de  tenir 
aptitud  per  a  canalitzar  i  dirigir  totes  les  activitats  i  movi- 
ments socials,  els  serveis,  relacions,  drets  i  obligacions  entre 
els  associats,  les  noves  necessitats  a  què  donen  satisfació, 
i  les  quals,  si  no  fossin  regulades,  quedarien  entregades  a 
l'anarquia  i  la  prepotència.  L'ordre  constitucional  i  r«Estat 
de  dret»  (el  Rechtsstaat)  van  envers  aquesta  organització 
i  sistematització  de  l'Estat  oficial,  mitjançant  les  quals,  hom 
vol  que   no  li   romanin  funcions  fora  de  la  llei  i  que  tots  els 

orgues  seus,  és  a  dir,  els  poders  públics,  tinguin  obertes  per 
endavant  ses  vies  obligades.  La  més  important  de  les  esferes 
en  què  l'activitat  de  l'Estat  s'exercita  i  es  mou  avui  és,  no  hi 
ha  dubte,  em  sembla,  l'anomenada  esfera  administrativa  (i); 
és  també  la  més  vasta;  per  tal  com  a  ella  pertanyen  la  gran 
majoria  dels  actes  que  els  Estats  moderns  realitzen  i  el  gran 
nombre  de  lleis  i  altres  disposicions  que  per  tal  de  regular-los, 
contínuament  es  donen  (2).  A  aquesta  esfera  es  refereix  ente- 
rament o  quasi  enterament  l'anomenat  intervencionisme 
i  també  paternalisme  de  l'Estat,  el  qual  paternalisme  i  inter- 
vencionisme no  significa  sinó  una  canalització  de  forces 
socials  que  en  altre  cas  operarien  sense  regla  ni  aturador. 

De  vegades  s'alçen  protestes  contra  l'esmentada  creixent 
regulació  i  mecanització  de  la  vida  social  per  obra  de  l'Es- 
tat; però  no  serveixen  de  res.  L'intervencionisme  i  el  pater- 
nalisme segueixen  en  augment,  i  no  pot  ésser  d'altra  manera. 
Es  tracta  d'un  fenomen,  diríem,  fatal,  que  la  necessitat  ma- 
teixa de  les  coses  imposa,  per  bé  que  elles  abans  hagin  estat 
posades  en  certa  situació  per  l'home,  de  la  qual  situació 
n'han  derivat  després  d'altres  noves  i  distintes.  Es  com  quan 
se  planta  un  germen,  la  qual  cosa  és  una  acció  voluntària; 
al  cap  de  temps,  si  troba  condicions  favorables,  ha  de  pro- 
duir els  seus  efectes  naturalment.  En  això,  precisament, 
amb  els  càlculs  i  previsions  respectius,  es  funda  el  nostre 
poder  creador  i  director  (racional  i  finalista)  de  coses  i  obres 
no  naturals. 


(i)  El  dret  administratiu  (organització  de  l'Estat  i  els  seus  serveis, 
per  al  benestar  social)  va  fent  ombra  i  deixant  com  a  l'ombra  el  dret 
polític. 

(2)  Així  s'explica  la  creixença  en  el  nombre  de  faltes,  ja  administrati- 
ves i  de  policia,  ja  penals,  idèntiques  a  les  altres,  per  créixer  la  legislació. 
Ubi  non  est  lex,  nec  prcevaricatio. 

Però,  per  altra  banda,  l'Estat  amb  sa  labor  reguladora, 
sistematitzadora  i  solidaritzadora  d'activitats  socials,  és  ins- 
trument d'esclavitud  o  instrument  de  llibertat,  segons  què 
s'entengui  per  esclavitud  o  llibertat.  A  ambdues  igualment 
ensems  afavoreix,  només  que  cal  entendre's  sobre  llur  sig- 
nificació. «Ningú  és  tan  lliure  com  l'ocell  que  vola»,  sol 
dir-se.  «'Vola  com  vol  i  cap  aon  vol,  sense  trava  a  sa  espon- 
taneïtat, la  qual  espontaneïtat  és  un  desfogament  natural 
i  lliure  de  les  aptituds  de  l'ocell,  els  seus  goigs  i  els  seus  ins- 
tints, és  a  dir.  de  sa  mateixa  natura».  Però,  per  altra  banda, 
estem  sempre  dient  que  els  ocells  (com  el  riu,  l'arbre  i  la 
pedra),  no  són  lliures,  puix  que  la  llibertat  és  exclusiva  dels 
homes. 

La  confussió  pot  i  deu  desfer-se,  només  advertint  el  doble 
sentit  que  atribuïm  al  mateix  mot,  encara  que  no  sempre  ens 
n'adonem.  Puix  que  si  el  riu  corre  lliurement  sempre  que  no 
se  li  posen  traves  des  de  fora,  també  és  cert  que  no  pot  atu- 
rar-se a  son  albir,  ni  córrer  per  altres  llocs,  canviant  la 
direcció  del  seu  corrent.  No  corre  a  son  albir  com  i  per  on  sa 
consciència  directora  li  indica;  corre  quan  i  per  on  deu 
córrer,  per  on  es  veu  constret  a  córrer,  per  on  li  senyala  sa 
mateixa  invariable  natura.  De  la  qual,  consegüentment,  li  són 
imposats  lligaments  en  son  corrent;  limits  íntims  que  no  li 
deixen  ésser  altre  del  que  és,  ni  produir-se  sinó  de  la  manera 
com  se  produeix.  Sos  moviments,  lliures  per  fora  de  des- 
torbs, són  internament  necessitats,  encadenats  a  l'índole, 
natura  o  manera  especial  d'ésser  del  subjecte,  del  qual  pro- 
venen. Així,  és  clar,  la  activitat  dels  éssers  que  tenim  per 
més  naturals  que  altres,  per  indiscutiblement  naturals — 
a  l'inrevés  dels  espirituals  i  sobretot  dels  humans — presenta 
dos  caràcters  que  es  dirien  contradictoris,  puix  que  aqueixa 
activitat  és  alhora  lliure  i  determinada  o  forçada.  Es  lliure 

per  a  produir-se  amb  conformitat  forçosa  amb  la  natura  de 
l'agent  en  el  qual  radica;  no  és  lliure,  però,  per  a  improvisar 
modes  nous  d'activitat.  Es  lliure  naturalment,  físicament:  no 
és  lliure  conscientment,  moralment,  discrecionalment,  fina- 
listament,  lliurement.  Els  resultats  lliures  i  necessaris  d'aques- 
ta activitat  són  productes  naturals,  no  productes  espirituals, 
socials,  històrics. 

Aquí  trobem  la  clau  per  a  saber  si  la  civilització  i,  per 
tant,  l'Estat,  l'instrument  d'ella  més  poderós,  dóna  o  treu 
llibertats  als  homes.  Ambdues  coses  ensems,  bé  que  per  as- 
pectes diferents.  Els  en  treu  i  els  en  dóna.  Allunyant-los  de 
sa  vida  primitiva,  pròxima  a  l'anomenada  purament  natu- 
ral, els  priva  de  la  llibertat  exterior  que  veiem  en  els  éssers 
naturals,  com  els  ocells,  els  rius.  Però  els  allibera  de  la  ser- 
vitud interna  de  la  causalitat  natural.  És  això,  que  significa 
la  desanimalització  progressiva  de  l'home  amb  sa  paral•lela- 
ment progressiva  espiritualització  i  humanització.  Desani- 
malitzar  l'home  és  fer-lo  més  senyor  de  ses  accions,  és 
impedir  que  les  accions  flueixin  lliurement  de  l'íntima 
natura  natural  de  l'home  (dels  seus  instints,  apetits  i  passions), 
la  qual  natura  ha  d'ésser  domada  per  l'altra  natura,  tinguda 
per  superior.  És  elevar-lo  de  condició,  traient-lo  d'una  ser- 
vitud que  té  apariències  de  llibertat  (la  servitud  de  les  causes 
físiques  i  dels  instints,  dins  la  qual  es  mou  el  salvatge) 
i  dar-li  una  nova  condició,  oferidora  de  llibertats  majors 
(humanes)  amb  apariències  de  servitud  (social).  En  una  vida 
civilitzada,  els  homes  a  penes  estan  lligats  a  la  Natura  (física) 
immediatament,  no  pertanyent,  en  bona  part,  a  ella,  com  hi. 
pertanyien  els  primitius  (els  de  r«estat  natural»),  i  no  obrant 
segons  la  causalitat  lliure  i  l'espontaneitat  determinada  i 
forçosa,  dins  la  qual  es  mouen  ad  extra  els  éssers  «naturals». 
Però  romanen  lligats  a  la  Natura  «derivada»,  creada  per  ells 

mitjançant  modificacions  de  l'altra,  i  en  la  qual,  trobant-se 
l'home  environat  d'una  munió  de  productes  que  en  la  Natura 
física  són  desconeguts,  sembla  que  ha  de  moure's  amb  més 
traves  i,  per  tant,  amb  menys  Ihbertat  que  en  el  si  de  la  Na- 
tura física.  De  manera,  que  en  la  faisó  d'obrar  primitiva, 
salvatge,  rústica,  dels  homes,  la  menys  humana  de  totes,  hi 
hauria  més  llibertat  que  no  en  la  faisó  d'obrar  moral  i  civi- 
litzada, en  la  qual  els  homes  despleguen  més  amplement 
llurs  facultats  d'autodomini  i  de  domini  de  la  Natura, 
(inclús  de  llur  natura  animal,  part  que  és  de  l'altra)  i  gau- 
deixen, en  el  grau  més  elevat,  de  llur  poder  privatiu  de 
llibertat,  adés  en  la  forma  de  l'anomenat  lliure  albir,  adés 
si  es  vol,  en  la  de  llibertat  racional  o  imperi  de  la  raó  (natura 
humana  superior)  sobre  els  instints  injeriors  (animals)  i  les 
passions. 

Així  s'esdevé.  Però  amb  la  següent  advertència:  que  les 
traves  provinents  de  la  natura  social  o  derivada,  és  a  dir,  de 
l'ambient  o  patrimoni  històric  i  humà,  no  més  destorben  i 
oprimeixen  la  llibertat  que  els  homes  tenen  com  a  éssers 
físics,  com  també  les  traves  derivades  de  la  Natura  física  van 
no  més  en  contra  de  la  llibertat  humana  moral.  Les  creacions 
humanes  augmenten  de  fet  la  llibertat  de  Ihome  civilitzat, 
de  l'home  més  home  que  tots;  augmenten  sa  llibertat,  com 
augmenten  sa  personalitat,  donant-li  mil  i  mil  facilitats  pera 
desplegar-la,  que  en  l'estat  salvatge  i  primitiu  ignoraria. 
Els  ferro  carrils,  verbi  gràcia,  han  centuplicada  la  llibertat  de 
l'home  civilitzat,  posant  a  son  abast  una  quantitat  de  poder 
i  de  mitjans  que  no  eren  abans  coneguts  i  deixant-lo  mou- 
re's, viatjar  i  comerciar  en  totes  direccions  amb  una  destresa 
i  una  promptitud  sorprenents  per  al  salvatge.  A  la  llibertat 
del  qual  aquests  mitjans  destorben,  puix  li  causen  la  tallada 
de  les  selves  i  li  perforen  i  destrueixen  les  muntanyes,  arre- 

conant-Io  i  reduint  el  cercle  de  sa  vida — son  camp  de  cacera 
i  correries — continuadament.  Igual  com  amb  els  ferro  carrils 
s'esdevé  amb  els  altres  productes  creats  per  l'home,  la  suma 
dels  quals  forma  l'anomenada  Natura  civilitzada  o  històrica. 
Dins  de  la  qual  Natura  civilitzada,  l'home  primitiu  i  tosc 
es  troba  tan  cohibit  (verbi  gràcia,  el  rústic  vestit  de  frac  i 
guantat  i  dut  a  un  ball  d'etiqueta),  com  s'hi  agita  i  s'hi  troba 
bé  l'home  civilitzat  i  refinat;  i,  al  contrari,  aquest  últim  esde- 
vé un  home  encongit  i  ensopit  havent  de  saltar  barrancs,  per 
on  corre  desinvoltament  i  lleugera  el  rústic  i  el  salvatge, 
i  veient-se  obligat  a  fer  la  vida  d'aquests,  la  qual  vida  li  és 
insoportable. 

No  hi  ha,  doncs,  per  raó  de  tot  això,  enemic  més  ferotge  de 
la  llibertat  dels  homes  que  l'Estat.  Però,  tampoc  hi  ha  mellor 
ni  més  decidit  defensor  d'ella.  No  hi  ha  qui  com  ell  contra- 
rii  la  Natura  física;  mes  tampoc  ningú  com  ell  crea  i  fomenta 
la  Natura  moral,  derivada,  històrica.  No  vol  l'Estat  homes 
selvatgement  lliures,  que  solament  pensin  per  a  si  meteixos 
i  obrin  per  a  sí  meteixos,  col•locant-se  mentre  puguin  i  no'ls 
ho  destorbin  altres  més  prepotents  en  el  centre  de  l'Univers 
i  erigint-se  en  «reis  de  la  creació»:  el  que  vol  i  el  que  imposa 
quan  cal,  són  homes  humanament  lliures,  civilitzadament  lliu- 
res, racionalment  lliures,  subjectes  a  la  suprema  llei  del  deure, 
que  obrant  de  conformitat  amb  ella  resten  els  homes  sotsme- 
sos  als  imperatius  de  llur  raó,  que  és  llur  fonamental  natura 
(humana  i  espiritual,  no  física),  però  completament  senyors 
dels  seus  moviments  encarrilats  pels  viaranys  que  aquesta 
marca.  Aqueixes  exigències  racionals  (d'interès  públic  i,  con- 
següentment, d'interès  històric,  humà  i  social)  són  les  que  ten- 
deixen a  representar  les  lleis  de  l'Estat,  el  dret  legislat,  i 
també  ensems  que  elles,  llurs  equivalents,  congèneres  i  sovint 
substituts  que  s'anomenen  dret  consuetudinari,  conveniències 

i  miraniLMits  socials,  opinió  pública  i  altres.  Per  la  interven- 
ció de  l'Estat  i  dels  seus  orgues  oficials,  principalment,  sor- 
geixen, es  consoliden  i  queden  revestides  d'una  ferma  garan- 
tia de  respecte  que  les  hi  assegura  imperi  i  supervivència, 
totes  les  creacions  socials,  tot  el  conjunt  d'institucions  huma- 
nes que  designem  amb  les  denominacions  de  «herència 
històrica»,  «patrimoni  social»  i  «llegat  d'altres  generacions, 
acrescut  per  quiscuna  de  les  posteriors  i  de  les  presents». 
Amb  la  poderosa  ajuda  de  l'Estat  es  mecanitza  la  vida 
humana,  la  qual  cosa  es  a  l'ensems  espiritualitzar-la  i  fer-la 
entrar  en  els  dominis  de  la  Natura  i  les  lleis  naturals;  i  amb 
aqueixa  mecanització  els  homes  tenen  una  llibertat  civilit- 
zada major  i  donen  un  horitzó  més  ample  al  possible  desen- 
volupament de  totes  llurs  activitats  racionals  i  voluntàries. 
Recollint  tots  els  invents  i  adquisicions  útils,  l'Estat  n'asse- 
gura la  permanència  fins  després  de  la  mort  i  de  l'oblit  de 
l'inventor;  i,  convertint-los,  en  nom  de  la  societat  i  sovint 
amb  el  concurs  d'altres  forces  existents  dins  d'ella,  en  pro- 
ductes objectivats,  veritables  màquines  i  utensilis  a  l'abast  de 
tothom,  ajuda  d'una  manera  eficacíssima  a  formar  i  engran- 
dir el  magatzem  d'obres  constitutives  de  la  Natura  històrica 
o  civilitzada,  la  qual  Natura,  tenint  son  origen  en  la  Natura 
«natural»  o  física,  ha  adquirit,  per  art  i  reflexió  dels  homes 
i  en  virtut  de  les  combinacions  que  aquest  art  origina,  unes 
apariències  i  una  organització  i  estructura  diverses  de  com 
abans  les  tenia. 

Que  l'obra  de  l'Estat,  mitjançant  la  organització  i  la  con- 
següent harmonia  d'interessos,  profits,  drets  i  obligacions 
dels  associats,  és  no  tan  solament  obra  d'esclavització  i 
restricció  de  llibertats,  sinó  també  obra  d'alliberació  i  de  ga- 
rantia pels  associats,  ens  ho  palesaria  també  el  fet  que  aquells 
que  es  troben  desvalguts  i  víctimes  de  la  prepotència  dels  altres, 

van  tan  sovint  als  poders  públics  invocant  la  intervenció  de  llur 
força  protectora  i  llibertadora.  Tothom  que  vol  recobrar  sa  lli- 
bertat,, disminuïda  per  la  opressió  d'altri,  acut  a  l'Estat  per  tal 
que  l'empari  i,  mitjançant  ses  disposicions  socialment  or- 
ganitzadores (humanitzadores  i  espiritualitzadores),  acabi 
Texercici  anàrquic  i  desorganitzat  de  la  prepotència.  Així  ho 
feu  el  ciutadà,  al  readquirir  sa  llibertat  de  consciència 
enfront  de  la  opressió  eclesiàstica ;  així  ho  han  fet  els  obrers 
manuals,  en  sos  moviments  emancipatoris  contra  el  capita- 
lisme; així  les  dones  amb  ses  aspiracions  feministes,  i  així 
tots  els  dèbils. 

Si  en  l'ordre  de  les  relacions  i  la  vida  internacional  hi  ha 
tanta  d'anarquia  opressora,  tant  desarreglament  de  conducta 
en  la  dels  Estats  entre  ells  i  sobretot  en  el  comportament 
dels  més  forts  devés  els  més  dèbils,  és  degut  aquest  fenomen 
a  la  manca  d'un  poder  suprem  moderador  i  a  la  manca  d'un 
organisme  estatal  organitzador  i  espiritualitzador.  í  perxò  es 
tracta  de  suplir  aqueixa  manca,  tan  com  es  pugui,  mitjan- 
çant especialment  convenis  entre  diversos  Estats  i  mitjançant 
Unions  internacionals  de  tota  mena.  No  més  així  es  va  consti- 
tuint una  comunitat  jurídica  internacional,  és  adir,  una  comu- 
nitat humana,  històrica,  espiritual,  substituïdora  entre  les  na- 
cions de  r«estat  de  natura  física»  per  l'estat  de  civilització 
o  organització  intencional,  racional  i  voluntària.  Es  una 
obra  suavitzadora  i  dulcificadora  de  costums  i  faisó  de  vida, 
obra  domesticadora,  semblant  en  tot  a  la  domesticació  dels 
animals  i  amb  sos  mateixos  efectes,  beneficiosos  per  el  domes- 
ticat i  el  domesticador  alhora,  perdent  ambdós  una  certa 
llibertat,  però  augmentant-la  i  guanyant-la  per   altra  banda. 

En  els  Estats  no  organitzats  o  rudimentàriament  organit- 
zats, la  força  més  crua — la  força  física — és  la  llei  de  la  vida 
en  agrupació.   Són,   verbi  gràcia,  els  Estats  predataris,  dels 

quals  ja  hem  parlat  abans,  mera  massa  d'individus,  podríem 
dir,  per  a  la  única  empresa  de  pillatge  i  la  guerra  conquista- 
dora de  botí.  No  tenen  organització  interior,  ni  la  consegüent 
divisió  de  treball,  ni  complicació  interna,  ni  funcionarisme 
(burocràcia,  pressupostos  crescuts,  etc).  El  dret  i  la  força  es 
confonen  completament.  El  poder  és  l'instrument  de  la  domi- 
nació i  l'expoliació;  i  quasi  la  principal  regla  de  vida,  aquesta: 
les  despulles,  pel  vencedor;  i  la  participació  en  elles  serà 
proporcional  al  grau  de  força  despesa  per  cadascun  per  a  la 
victòria.  La  qual  cosa  es  tradueix  en  el  principi  retribucio- 
nista:  «a  cadascú  segons  ses  obres»,  el  qual  principi  regula 
encara  en  bona  part  les  nostres  relacions  històriques  i  socials. 
En  els  Estats  així,  al  canviar  de  govern,  passant  de  mans 
d'un  partit  a  mans  d'un  altre,  tot  el  personal  de  funcionaris 
(vencedors  i  expoliadors)  també  canvia,  com  succeïa  entre 
els  espanyols  no  fa  molts  anys;  i  canvia,  és  clar,  per  tal  i 
com  no  està  posat  per  a  servir  la  comunitat,  sinó  per  a 
explotar-la. 

En  l'Estat  ja  organitzat,  amb  mires  a  l'interès  col•lectiu 
i  al  benestar  comú,  on,  perxò,  calen,  no  tan  solament  molts 
funcionaris,  per  haver-hi  moltes  funcions  i  moltes  necessi- 
tats, sinó  funcionaris  permanents  i  tècnics,  instruits  ad  hoc 
per  a  la  professió  que  van  a  exercir  per  ofici,  la  posició  de 
les  coses  és  ben  diversa.  El  dret  no  està  ja  de  part  del  poder, 
del  poderós,  del  fort  (el  qual  aleshores  no  té  sinó  més  obliga- 
cions); està  de  part  del  dèbil;  i  el  compliment  del  dret,  que 
és  la  missió  de  l'Estat  espiritualitzat,  històric,  redunda  en 
benefici  comú,  igual  com  en  benefici  d'aquell  que  és  perso- 
nalment favorescut,  puix  que  així  se'l  pot  incorporar  al  con- 
junt de  les  forces  col•lectives. 

Les  protestes  que  sovint  veiem  o  llegim  dirigides  contra 
l'Estat,  i  no  tan  solament  contra  el  mal  ús  de  sa  llibertat,  sa 

força,  discreció  o  sobirania,  sinó  també  fins  contra  el  mateix 
Estat  i  ses  funcions,  és  a  dir,  contra  tot  Estat  com  enemic 
essencial  de  la  personalitat  humana  i  de  ses  prerrogatives, 
poden  tenir  no  més  que  un  sentit,  sembla.  Són  protestes  per 
la  llibertat  física  i  animal,  i  fetes  en  nom  d'ella;  no  poden 
ésser  protestes  en  nom  de  la  llibertat  humana  creadora  i  sos- 
tenidora de  la  civilització,  en  nom  d'aquella  libertat,  l'ús  de 
la  qual  no  més  és  conegut  dins  dels  medis  civilitzats.  Puix 
que  la  civilització  no  es  pot  oposar  a  la  llibertat  que  ella  preci- 
sament engendra  i  fa  possible,  i  mitjançant  la  qual  cada 
home  s'ha  de  sentir  solidari  i  fraternalment  lligat  als  seus 
pròxims,  cercant  en  el  benestar  i  la  llibertat  d'ells  (interès 
públic,  justícia  general,  o  simplement  justícia)  la  llibertat 
i  l'interés  propis. 

Si  no  fos  així,  ^còm  ens  explicaríem  que  es  considerin 
i  persegueixin  com  a  delictes,  i  no  tan  sols  com  a  delictes 
dels  anomenats  artificials  o  de  mera  creació  humana,  sinó 
a  l'inrevés,  com  a  veritables  delictes  naturals  o  de  dret  natu- 
ral (mala  in  se,  com  solen  dir  els  moralistes  i  els  juristes 
parlant  d'això),  els  actes  positius  o  negatius  dels  homes,  mit- 
jançant els  quals  actes  es  viola,  o  no  es  compleix  alguna  de 
les  relacions,  de  les  institucions,  de  les  condicions  socials  que 
són  obra  indubtable  de  la  civilització,  de  la  història,  dels 
invents  reflexius?  Pensem,  verbi  gràcia,  en  els^delictes  contra 
la  propietat,  en  general,  les  formes  totes  dels  quals  són  de 
creació  humana  i  fins  política,  i  sobre  tot  en  els  robaments  o 
furts  de  magatzems,  comerços,  etc,  incendis  de  cases,  esta- 
fes, falsificacions  (de  monedes,  bitllets,  documents  públics  o 
privats),  ocultació  de  bens  per  a  no  pagar  contribució  o  nega- 
tiva rotunda  de  pagament  de  contribució:  per  a  no  dir  dels 
atentats  contra  la  pàtria  i  el  mateix  Estat  (formacions  o  con- 
ceptes artificials),  contra  la  forma  de  govern  i  l'ordre  de  coses 

establert,  contra  les  autoritats  legalment  constituïdes,  contra 
els  manaments  llurs,  i  molts  casos  més.  Expurgant  bé  els 
catàlegs  de  fets  considerats  per  tot  arreu  com  a  delictuosos,  i 
com  a  delictuosos  punibles,  tal  volta  pocs  en  restarien,  si 
fos  que  en  restés  algun,  que  no  fos  d'aquesta  mena.  ^Quins 
delictes  naturals  o  pròpiament  delictes  restarien,  si  del  nom- 
bre de  delictes  excloíem  els  atacs  a  les  institucions  humanes, 
totes  considerades,  per  ésser  humanes,  com  artificials? 

L'Estat  és,  doncs,  cap  i  a  l'últim,  el  gran  mitjà  propici 
per  tal  que  els  homes  facin  la  Història  i  facin  cada  dia  la 
Història  més  humanament  i  espiritualment,  amb  major  pre- 
domini cada  dia  de  sa  quintaessenciada  i  intel•ligent  natura 
racional.  I  com  que  l'Estat  és,  per  ell  mateix,  un  ésser  imper- 
sonal, que  no  obra  sinó  precisament  per  mitjà  de  la  represen- 
tació dels  individus  humans,  membres  seus,  en  els  quals 
encarna  i  es  personifica,  ha  de  consistir  sa  aspiració  suprema 
en  formar  bons  ciutadans;  ciutadans  que,  a  l'ésser  bons  i 
comportar-se  com  a  bons,  faran  bé  la  Història,  com  a  sub- 
jectes últims  i  irreductibles  d'ella,  i  respondran  genuïnament 
i  exactament  a  les  finalitats  que,  per  mitjà  llur,  vol  assolir 
l'entitat  col•lectiva  de  la  qual  formen  part,  la  qual  entitat  és 
alhora  cànon  i  causadora  dels  ciutadans,  com  aquests  també, 
recíprocament,  son  producte  i  causa  d'aquella,  en  compene- 
tració realment  indissoluble.  Per  la  qual  cosa  sembla  ben 
assignada  a  l'Estat,  a  tot  ell,  però  principalment  a  sa  repre- 
sentació i  corporalització  més  eminent  i  visible,  el  Govern,  els 
poders  públics,  una  missió  pedagògica  i  educadora,  i  per  tal 
com  és  pedagògica  i  educadora,  tutelar  i  benèfica,  que  és 
també  cap  i  a  l'últim  justa,  puix  que  la  justícia  no  és  oposada 
a  la  beneficència  ni  distinta  d'ella,  sinó  que  ambdues  coses 
s'identifiquen  com  part  i  tot,  ja  que  la  justícia  en  sa  forma 
0  direcció  positiva  de  fer  el  bé  {omnes   quantum    potes  jiiva: 

Jac  bonum;  prestació  de  mitjans  i  serveis  al  proïsme  que  n'és 
necessitat...)  és  precisament  la  beneficència,  podent-se  demés 
aplicar  aquesta  denominació  a  la  justícia  en  sa  direcció  nega- 
tiva o  de  conducta  abstencionista  (averte  a  malo;  alterum  non 
laedere,  etc.) 

Així,  la  vida  social,  resulta  que  és  un  entrecreuament  de 
serveis  pedagògico-tutelars,  i  l'Estat  fóra  l'instrument  més 
exclusivament  i  eminentment  encarregat  de  donar-los  inten- 
sitat i  eficàcia.  A  l'Estat,  com  a  pedagog,  el  major  dels 
pedagogs,  orgue  primari  de  la  pedagogia  social,  i  vigilant 
dels  altres  pedagogs  que  obren  dins  d'ell  (és  a  dir,  de  tots  sos 
ciutadans),  li  cal,  per  a  procedir  encertadament,  posar-se  en 
condicions  de  procedir  així,  és  a  dir,  d'informar-se  i  docu- 
mentar-se. Li  cal,  com  a  tot  pedagog,  ben  conèixer  els  seus 
pupils,  puix  que  només  així  es  posarà  en  disposició  d'obrar 
sobre  ells  eficaçment  i  de  dirigir-los  en  el  sentit  que  li  sem- 
bli adequat.  La  pedagogia,  tant  aquella  encarregada  a  l'Estat 
com  aquella  encarregada  a  qualsevol  persona,  és  labor  d'an- 
tropotècnia,  de  cultiu  d'homes;  i  per  a  una  bona  antropo- 
tècnia,  cal  que  precedeixi  l'antropologia  o  coneixença  dels 
homes.  Com  la  pedagogia  individual  se  serveix  necessària- 
ment, i  més  cada  dia  si  ha  d'estar  ben  orientada,  de  la 
psicologia,  així  mateix  la  pedagogia  que  l'Estat  exerceix  com 
a  sa  missió  principalíssima,  segons  ja  s'ha  dit,  vol  també 
alçar-se  sobre  una  base  psicològica,  és  a  dir,  antropolò- 
gica i  sociològica.  L'antropotècnia,  que  ha  d'obrar  sobre 
estructures  per  a  modificar  estructures,  la  qual  cosa  vol 
dir  modificar  propietats,  inclinacions,  instints  i  activitats, 
segons  ja  en  altres  conferències  indicàrem,  cal  que  domini 
intel•lectualment — per  mitjà  de  l'anomenada  ciència — les  es- 
tructures que  cal  que  es  modifiquin.  I  la  antropotècnia  a 
càrrec  de  l'Estat  no  pot  eludir  aquesta  llei,  ans  bé  ha  d'acatar-la 

i  dar-li  acompliment.  L'Estat  pedagog,  és  a  dir,  l'Estat  for- 
mador  i  performador  d'homes  i  director  de  consciències — 
director  espiritual,  diríem,  com  l'educador  i  el  sacerdot — ,  té 
d'ensenyorir-se  intellectualment  de  cada  membre  seu,  de 
cada  seu  pupil  o  educand.  A  cada  un  ha  de  dur-li  oberta  una 
mena  de  compte  corrent  de  sa  conducta  i  del  antecedents, 
factors  i  modalitats  d'ella,  partides  apuntades  en  el  Deu  i  en 
l'Haver.  Es  una  mena  de  contabilisme  social,  segons  alguns 
l'han  anomenat  i  demanat,  bé  que  per  altres  efectes  (per  a 
efectes  retribucionistes);  és,  podríem  tal  vegada  anomenar-lo 
més  bé,  una  mena  de  registre  escolar  i  fulla  antropològica 
de  cada  educand,  o  de  cartilla  biogràfica,  on  constarien  totes 
les  dades  que  puguin  recollir-se  de  cada  un,  per  a  conèixer- 
lo  i  tractar-lo  tan  individualment  i,  per  tant,  tan  encertada- 
ment com  sigui  possible. 

Per  a  una  obra  així  caldria  el  concurs  de  moltíssimes 
ciències,  i  jo  crec  que  podríem  dir  que  caldria  el  concurs  de 
totes.  Perxò  és  obra  difícil  i  llarga.  Però,  si  he  de  dir  la 
veritat,  jo  no  se  veure  cap  altra  manera  per  a  fer  la  Història 
acomplidament,  que  fer-la  d'acord  amb  la  natura  espiritual, 
ifinalista  i  intel•ligent  dels  homes,  de  més  en  més  intel•ligent 
ifinalista  i  menys  animal  i  orbament  natural  i  instintiva. 

Tres  problemes,  entre  una  munió  de  problemes,  p.  26.  -  Problema 
metafisico-religiós,  p.  26.  -  La  Natura  i  el  natural,  p.  27.  -  a)  Natura,  tota 
la  Realitat;  i  natural,  tot  allò  que  s'esdevé  al  món,  p.  27.  -  b)  Natura, 
rUnÍTers  orgànic,  p.  27;  i  natural,  tota  cosa  i  moviment  d'ella,  p.  28.  - 
Aquí  la  causalitat  i  la  finalitat  s'identifiquen,  p.  29.  -  cj  Natural,  allò 
originari,  p.  31.  -  d)  Natura  és  l'essència  de  les  coses,  i  tot  té  Natura,  p.  32  - 
Natures  essencials  i  natures  accidentals,  p.  33.  -  L'universal  escolàstic, 
mitjà  de  dominació  mental,  p.  33.  -  ej  La  Natura,  essència  concreta,  plena, 

p.  34.  -  Déu,  acte  pur,  no  possibilitat  ni  espècie  operari  sequitur  esse, 
p.  35.  -  L'estructura,  base  de  les  tendències  i  operacions,  p.  3Ó.  -/^  Na- 
tura, la  Natura  física;  lleis  físiques,  immutables  i  fatals,  p.  37.  -  Conse- 
qüències d'admetre  dualitat  d'ordres,  p.  38.  -  Els  éssers  de  la  Natura  física 
no  fan  Història,  p.  39.  -  Què  significa  la  Història  natural,  p.  39.  -  L'espon- 
taneïtat en  els  dos  ordres,  p.  40.  -  Allò  espiritual  i  ses  obres,  p.  42.  - 
gj  Natural,  allò  ideal  i  típic,  p.  42.  -  Aquesta  noció  de  la  Natura  no  és 
solament  explicativa,  sinó  finalista  i  normativa,  p.  43.  -  La  Natura,  en 
perpetua!  fieri,  p.  44.  -  Natural,  no  és  allò  primitiu,  ni  allò  anormal  i 
monstruós  ni  allò  merament  normal  o  ordinari,  p.  45,  sinó  allò  superior  i 
ideal,  p.  46.  -  Dues  natures  i  dues  voluntats,  p.  46.  -  El  miraculós  i  el 
natural,  p.  47.  -  La  intel•ligència,  prerrogativa  i  torment,  p.  48.  -  Subjecte 
i  objecte  de  la  coneixença,  p.  48.  -  Ésser  i  conèixer,  p.  48.  -  Esforços 
monistes,  p.  49.  -  Insatisfacció  i  buidors,  p.  49.  -  Preguntes  que  s'imposen, 
p.  so.  -  Esforços  dels  filòsofs  per  respondre-les,  p.  =;i.  -  Teisme  (dualista). 
Creació  del  món  i  creació  de  Déu,  p.  51.  -  Problemes  insolubles,  p.  52.  - 
L'essència  i  les  operacions  divines,  p.  53.  -  Déu  ^té  natura?  cQuina?  jCòm 
obra?,  p.  54.  -  La  consciència  divina  i  la  operació  divina,  p.  56.  -  Ésser, 
conèixer,  voler,  idèntics  en  Déu,  p.  56.  -  Exclosió,  aquí,  de  l'arbitri  capri- 
ciós, p.  5Ó.  -  Déu  no  podria  alterar  la  Natura  de  les  coses,  p.  5Ó.  -  La  raó 
divina  (i  no  la  voluntat),  creadora,  p.  58.  -  Déu  no  és  subjecte  de  la  Histò- 
ria, p.  59.  -  Altres  qüestions  afins,  obscures,  p.  -9.  -  ^No  hi  ha  esperit  en 
la  Natura?,  p.  62.  -  La  Natura  dinàmica  Ivípyí'.a,  p.  Ó3.  -  La  Natura  orgà- 
nica, p.  63.  -  La  vida  i  l'esperit  en  ella,  p.  64.  -  La  psiquis  en  les  manifes- 
tacions més  elevades  de  la  Natura,  p.  64.  -  Les  causes  finals  en  la  Natura, 
p.  64,  i  la  consciència  total  de  l'Univers,  p.  65.  -  Natura  i  Esperit,  compe- 
netrats, p.  ò6.  -  Lo  psíquic,  derivat  de  les  cosss  materials,  p.  66.  -  Dubtes 
i  indecisions  finals,  p.  68. 

III 

EL  PROBLEiMA  PSICOLÒGIC 

El  problema  de  la  Història,  amb  relació  a  l'home,  p.  69.  -  Què  vol  dir 
«humà»,  p.  69.  -  D'on  venen  les  dificultats,  p.  70.  -  Privat  l'home  de  la 
consciència...,  p.  71.  -  Les  lleis  naturals,  p.  72.  -  Però  on  funciona  la  cons- 
ciència..., p.  73.  -  Un  món  nou,  especialíssim  dels  homes,  p.  74.  -  Un 
microcosmos,    p.   75.  -  Què  vol   dir  l'home  al   dir  _7'o,    p.   75.  -  Jo  sóc  i 70 

conec,  p.  7Ó.  -  Intents  desborrar  l'antítesi,  p.  77.  -  La  lògica,  immunitat, 
segons  d'Ors,  p.  77.  -  La  consciència  apareix  per  ella  mateixa,  p.  78.  -  La 
consciència,  registre,  no  poder  creador,  p.  79.  -  La  consciència,  flor  del 
subconscient,  p.  79.  -  La  consciència  depèn  de  l'estructura  corporal,  p.  81.  - 
La  consciència,  epifenòmen,  p.  S2.  -  La  consciència,  poder  reaccionador. 
substantiu  i  creador,  p.  83.  -  Funció  doble  de  la  consciència:  receptiva  i 
activa,  p.  84.  -  La  dominació,  tendència  poderosa  en  l'home,  derivada  de  la 
consciència,  p.  85.  -  Dos  homes  en  l'home:  animal  i  racional,  p.  87.  -  Els 
instints  i  llur  valor,  p.  88.  -  L'instint  de  la  reproducció,  p.  89.  -  L'instint 
i  la  raó.  El  domini  de  l'home  per  la  natura  o  al  contrari,  p.  91.  -  Problema 
greu.  però  ineludible,  p.  92.  -  Afirmacions  de  C.  O.  Bunge,  p.  03.  -  Els 
dons  i  aptituds,  causa  de  l'obrar,  p.  94.  -  La  qüestió  de  la  gràcia  i  la  pre- 
destinació, p.  95.  -  Maneres  d'expressar  aquesta  mateixa  qüestió,  p.  95.  - 
Nativisme  i  necessitat  de  desfogament,  p.  96.  -  Influx  de  temperaments, 
races,  edats,  p.  97.  -  Influx  del  clima,  p.  98.  -  Influx  d'estructura,  des  de 
la  simple  aproximació  violenta,  p.  99.  -  L'embriaguesa  i  l'alcoholisme. 
P.  Janet,  p.  99.  -  Histèria,  epilèpsia,  psicastènia,  intervals  lúcids,  p.  100.  - 
Dues  voluntats,  p.  loi.  -  D'això  prové  la  insinceritat,  p.  103.  -  Progrés 
mental  I  progrés  moral,  p.  104.  -  Lantropotècnia,  per  modificacions  estruc- 
turals, p.  105.  -  Fer  bé  les  coses  (jo  conec)  i  obrar  bé  o  malament  (jo  sócj, 
p.  105.  -  El  lliure  albir,  qüestió  difícil.  La  operació  absolutament  lliure 
hom  no  la  comprèn,  p.  loó.  -  Per  altra  banda  és  difícil  no  admetre  l'albir 
com  donada  de  fet,  p.  108.  -  Poder  creador  de  la  conciència,  primer,  men- 
tal, i  després  real.  p.  108.  -  Obra  del  lliure  albir,  p.  109.  -  Més  que  resol- 
dre el  problema,  el  complica,  p.  iio.  -  Lliure  albir  relatiu,  solució  oportu- 
nista, la  menys  satisfactòria  per  l'especte  pràctic,  p.  ni.  -  La  posició 
genètica,  p.  112.  -  Productes  naturals,  en  l'home,  els  voluntaris,  p.  112.  - 
Natura  fenomènica  i  natura  essencial  en  els  homes,  p.  113.  -  Jc.  jo  i  sem- 
pre jo,  p.  114.  -  Aspiració  mai  aconseguida,  p.  115.  -  Resolucions  peremp- 
tòries, p.  II'.  -Els  precedents  i  les  habituds,  p.  115.- Altres  conside- 
racions anàlogues,  p.  ii"^. -rÉs  obra  natural  0  artificial  el  llenguatge?, 
p.  117.  -  Les  interjeccions  i  els  insults  i  llur  valor,  p.  117.  -  Altres 
aplicacions,  p.  1 18. 

IV 

EL  PROBLEMA  ÉTICO-SOCIAL 

El  problema  social  i  històric,  p.  119.  -  El  desig  en  els  homes  de  domi- 
nar-se uns  als  altres,  p.  119.  -Les  creacions  humanes,  incorporades  a  la 
Natura,  p.  120.  -  Consegüent  dificultat  per  a  conèixer  els  límits  d"ambdues, 
p.  121.  -  tQuí  domina  a  qui?,  p.  121.  -  La  Història,  món  nou,  més  natural 
a  l'home  que  la  Natura,  p.  121.  -  Món  apetible,  p.  122.  -  Suplantació  d'un 
creador  i  un  dret  per  altres,  p.  122.  -  L'Estat,  en  això,  p.  123.  -  Si  l'home 
domina  els  seus  pròxims,  o  si  n'és  dominat,  p.  124.  -  L'home,  ésser  social 
per  natura,  i  conseqüències  d'això,  p.  124.  -  Esperit  social  i  individual  i 
quin  predomina,  p.  i2<5.  -  El  grup  i  l'individu,  p.  1-5.  -  Cada  home.  fill 
de  son  medi,  p.  125.  -  Influx  de  l'herència,  p.  126.  -  Aire  de  família,  races. 
etc,  p.  126.  -  Psicologia  coliectiva  i  social,  p.  127.  -  La  individualitat 
s'esborra,  p.  127.  -  L'esperit  individual,  resultant  del  col•lectiu,  p.  128.  - 
El  fet  social  i  la  seva  característica,  p.  128.  -  Causa  d'obligar  dels  contrac- 
tes, p.  129.  -  El  dret,  el  llenguatge,  etc,  productes  socials,  p.  129.  -  El 
dret,  p.  130.  -  El  llenguatge,  p.  130.  -  La  consciència  col•lectiva  diluïda  en 
tots  aquests  afers,  p.  131.  -  L"Estadística,  aquí,  p.  132.  -  Llei  dels  grans 
nombres  i  càlcul  de  Ics  probabilitats,  p.  132.  -  Realitat  de  l'esperit  social, 
p.  133.  -  Imperi  de  les  circumstàncies,  p.  133.  -  La  «complicitat  social»  i  la 
«saturació  criminosa»,  p.  i  J4.  -  Els  acords  en  corporacions,  etc,,  p.  134.  - 
Concepcions  dels  governants,  p.  135.  -  La  personalitat,  esvaïda  en  les  mul- 
tituds, p.  135.  -  Les  situacions  socials  ja  creades  i  l'herència  històrica, 
p.  136.  -  Valor  dels  antecedents,  p.  136.  -  Solidaritat  en  les  invencions  i 
mèrits,  p.  137.  -  «Renda  de  la  terra»  i  «valor  no  guanyat»,  p.  137.  -  Homes 
bons  i  homes  dolents  socialment,  p.  139.  -  Els  grans  homes,  representa- 
tius, p.  139.  -  Poder  de  la  iniciativa  individual  en  el  camp  de  la  Història, 
p.  140.  -  L  estructura,  aquí,  p.  141.  -  La  creació  humana  combinant  coses, 
p.  141.  -  Valor,  aquí,  de  la  consciència,  p.  142.  -  iSón  de  dret  natural  les 
institucions  humanes?,  p.  143,  -  Les  creacions  humanes  en  la  Natura^ 
p.  144.  -  El  natural  i  l'artificial,  sense  solució  de  continuïtat,  p.  IJ5. 

L'ESTAT.  FAUTOR  DE  L'HlSTÓRIA 

L'obra  històrica,  obra  de  dominació,  p.  147. -El  principal  instrument 
per  aixó,  l'Estat,  p.  i  ;7.  -  Tota  persona  és  Estat,  p.  14S.  -  L'Estat  per 
antonomàsia,  p.  148.  -  .Missió  de  TEstat,  p.  148.  -La  vida  humana,  vida 
política,  p.  150.  -  Duplicitat  d'ordres  de  vida  humana,  i  consegüent  dupli- 
citat d'efectes,  p.  151.  -  Combinacions  d'unes  i  altres  combinacions:  indi- 
ferència i  reprobació,  p.  151.  -  Estat  oficial,  social  i  total,  p.  152.  -  Acció 
reflexiva  dels  poders  públics,  p.  1=52.  -  Llei  i  costums,  i  llurs  valors  respec- 
tives, p.  153.  -  Democràcia  i  eficàcia,  p.  154.  -  Governs  mandataris  i 
governs  paternalistes,  p.  15S.  -  Legitimitat  providencial  i  democràtica, 
p,  1 5:5.  -  Col•laboració  i  solidaritat,  exponent  de  civilització,  p.  156.- 
L'Estat,  imprescindible,  p.  1S7,  ja  en  els  temps  primitius,  on  hi  ha  el 
germen  de  la  llei,  p.  157.  -  L'Estat  ell  mateix  s'organitza  i  mecanitza, 
p.  158.  -  L'obra  humana  és  per  generalitzacions  i  patrons  fixos,  al  revés  de 
l'obra  de  la  Natura,  p,  1  59,  -  Protestes  inútils,  p.  lóo.  -  L'Estat,  instru- 
ment de  llibertat  o  d'esclavitud,  p.  161.  -  S'explica  una  confusió,  p.  16:.  - 
Aplicació  a  l'ordre  humà,  p.  162.  -  La  desanimalització  i  espiritualització 
de  l'home,  p.  161.  -  Explicació  de  l'aparent  paradoxa,  p.  163.  -  L'Estat, 
enemic  i  defensor,  alhora,  de  la  llibertat  dels  homes,  p.  164.  -  Les  lleis  i 
les  conveniències  socials,  per  aquest  aspecte,  p.  165.  -  Els  desvalguts 
i  vexats  acudeixen  a  l'Estat  demanant  protecció,  p.  1Ó5.  -  A  què  és  deguda 
l'anarquia  internacionnl.  p,  166.  -  Tendència  a  constituir  l'Estat  interna- 
cional, p.  166.  -  La  vida  en  els  Estats  primitius,  per  organitzar,  i  el 
principi  retribucionista,  p.  107.  -  La  vida  en  els  Estats  orginitzats,  i  el 
dret  de  part  del  feble  i  necessitat,  p.  167.  -  Sentit  únic  possible  de  les 
protestes  contra  l'Estat,  p.  167.  -  Els  delictes  contra  les  institucions  socials, 
obra  dels  homes,  per  aquest  aspecte,  p.  168.  -  Missió  educadora  i  tutelar 
de  l'Estat,  p.  168.  -  Condició  necessària  per  a  acomplir-la  encertadament, 
p.  170. 

ció d'A.  Pi  Sunyer. 

\'olums  1  a  V.   Cada  un 10 

Treballs  de  l'Institució  Catalana  d'Història  Natural. 

Volum  I,  iot" 10 

»      II.  10 


Ptes. 


Volum  III,  1917.  ...  10 

»      :IV,  ïçiii En  fremsa. 

Treballs  de  rCstació    Aerològica    de    Barcelona,    per 

E,  FONTSERÉ.^ 

Volum    I,  1Q14.     .  4 

»•  J-II^çX»?^-     • 4 

Treballs  del  servei  tècnic  del  ^jaludisme  (1915-1916)  .     .     5 

Col•lecció  de  cursos  de  Física  i  Matemàtica,  dirigida  per 
E.  Terradas. 

;JE";^TERRADAS.    Els   Et-EMENTS  DISCRETS   DÈ'LÀ    MAfHRtA    í      • 

DE  LA  RADIACIÓ.  (Confefòncics  recolíides  per  J.    POLIT.       3 
J.  REY  PASTOR.  Teoria  de  la  representació  coíívo».me. 
(Conferències  recollides  per  E.  TERRADAS)     ....        3 

Biblioteca  filosòfica.  (Filosofia,  Psicologia,  Història),  di- 
rigida per  Eugeni  d'Ors. 

FOSTEF^WATSON.  Vivesa  Angleterra ,0 

P.  DORADO  MONTERO.  La  Nat-ura  i  l'Història.     ...       5 
EUGENI  D'ORS.  Introducció   a   l'anàlisi  finit  deia  conti- 
nuïtat  E}t  premsa. 

Fauna  de  Catalunya,  dirigida  per  Josep  M.'*^  Bofill  i  Pi- 

CHOT, 

Malaco'ogia,  fascicle  I,  per  M.  CHÍA .5 

»  »  11,  ))  :^ 

»       ,  »    /.III'  »        ..........       I 

EntOiHOlogia.    Dipte'is,  Fascicle  I.  per  J.  ARIAS  ESCOFET.       5 
)'  ,    CoLEÒPTER?,  G.  Carabus,  per  A.  CODINA    .       7 

y  Nel-ròpters,  pel  R.  P.  LONG!  NAVÀS.  S.  J. 

(E)j  preparació). 

Flolra  de  Catalunya,  per  J.  Cadevall  i  Àngel  Sallent. 

\'olun•i  I,  fascicles  I  a  V.  Cada  un '  .       ■; 

»       II         »         I  a  IV.  Cada  u,n    ........     .        5 

Monografia  de  l'ordre  dels  Rafidiòpters,  (Ins.),  per  Llon- 
Gí  Navàs,  S.  J 4 


PUBLICACIONS  DE  LA   - 
SECCIÓ  HISTÒRICO-ARQUEOLÒGICA 
Anuaris  de  Tlnstitut  d'Estudis  Catalana. 

Anuaris  mcmvíi-mcmxiv.  Cada  un 30 

Les  Pintures  murals  catalanes. 

Fi=ci:!e      I.  —  Pedret   .     .     .    -., 10 

'  II.  —  Sant  Marti  dé  F^ehollar  i   Sant  Miquel  de  1  1 

Seu )(. 

»         lli.  —  Tahull   i   Bphí,   Santa  Maria  d'Aneu  i  Sani 

Pere  del  Burgal     .,.',.     .     .•     .     .     ;_    .     lo 
»         1\'.  —  Ginestarre,  Àger,  Esterri  de  Cardós  y  AÍui. 

En  pretnsa. 


Pfes. 


Les  Moneàes  catalanes,  per  Joaqlim  Botet  i  Srsn. 

\'olum    I 

n         11 

»         lli  i  dar: 

Documents  per  l'Història  de  la  Cultura  catalana  niig-eval, 

publicats  per  A.  Rubió  i  Lluch. 

\  olum  I.  contenint  més  de  500  documení 


»       II  i  darrer 


L'Arquitectura  romànica  ti  Catalunya,  p^r  J.'.PuiG  i  Ca- 

DAFALCH,  A.  DE  FaLQUERA  I  J.  GODAY. 

Volum  1.  —  Precedents:    L'Arquitectura  romintf;'  J^Krtjuí- 

tectura  cristiana  preromànica  •  .  1,.     .     ..,  ..i^^..  .)    ,     .     20 
\'olum  II.  —  Des  del  segle  ix  a  les  darirerle?  cícl  segle  xi  .     .     25 
»:    Jll  idarrer.— Els  segrles  xiitxiii  i  prbinsa. 

Les  obres  d'Ausias  March.  Edició  crítica  en  vista  de  iois 
els  manuscrits  i  totes  les  edicions,  per  Amadeu  Pagés. 

\   llum  I.  —  Introducció. Text  de  les  poesies  1-LXXI\'.     .*    .      12 

»       II  i  darrer. —Poesies  LXXV-CXX\'1U.  Glossari     .     12 

Edició  de  40  exemplars  en  paper  de  fil 50 

ESTUDIS  DE   BIBLIOGRAFIA  LUL•LIANA. 

I.— L'hdició    maguntina    de    Ramon    Lu!l,  pel  Doctor 

A.  GpTTRON 5 

il— Bibüosrafia  de  les  impressions  lul•lianes,  per  Elíes 
Rogent  i  Estanislau  Dwràn.  .       En  premsa. 

En  dipòsit:  ^ 

Catàleg  de  la  Biblioteca  musical  de  la  Diputació  de  Bar- 
celona, per  Felip  Pedrell  (2  vols.)    .     .     .     ...  65 


SECCIÓ  FILOLÒGICA 

/•J    t-  ■?'■  «• 

Himnes  homèrics.  Traducció  en  vers  de  Joan  Maragall 
i  text  grec  amb  la  traducció  literal  de  P.  Bosch  Qim- 
peRa, 

Un  vol.  de  iy;262  pàgines  ....  ...       5 

Edició  en  flapér  de  fil  de  50  exemplars 15 

El  Gènesi,  versió  de  l'hebreu  segons  els  textos  originals,  i 
amb  anotacions,  de  Mn.  Frederic  Clascar. 

í     Un  vol.  de  .176  pàgines .     .     .       s 

Edició  en  paper  de  fil.    ,.  21 

Museu:  Hero  i  Leandre.— Text  grec  amb  la  versió  literal 
en  prosa  de  Ll.  Segalà  i  en  hexàmetres  d'AMBROSi 
Carrión,  duent  en  apèndix  les  traduccions- inèdites,  en 
vers,  de  P.  Bertran  i  Bros  i  J.  M.  Pellicer  i  Pagés. 

Un.vol.  de  Sò  pègines ^ 


Ptes. 

Mireia.  Poema  Provençal  de  Frederic  Mfstral.  Tradílcció 
catalana  de  Maria-Antònia  Salvà 5 

.   Edició  en  paper  de  fil i^; 

Normes  ortogràfiques O'IO 

Butlletí  dcí  Dialectologia  catalana. 

Preu  de  subscripció:  Espanya,  4  ptes.;  Estçanger,  4"$o. 
Volums  I  a  VII. 

Ortografia  Catalana,  segons  el  sistema  adoptat  per  l'Ins- 
titut d'Estudis  Catalans 0'25 

Diccionari  ortogràfic 6 

Gramàtica  Catalana,  per  Pompeu  Fabra 3 

Bibliotheca  Scriptorum  Graecorum  ^t  Romanorum  cum 
ibericis  versionibus,  curante  A.  Segalà,  phil.  prcrf. 

Vol.  I. —  GoRNELii  Nepotis.  Praefatío  et  Miltiadis  Themis- 
tQclisque  Vitae  (J-".  Crusat;   A.   M.   Alves,    S.  J.;  F*  de' 
iWello.  S.  J.;  E.  de  .Montoliu;   C.   Riba  Bracons,  inter- 
pretibus) i 

BIBLIOTECA  FILOLÒGICA 

I.— Documents  en  vulgar  per  a  Testudi  de  la  llengua 

(segles  XI,  XII  &  xiii),  per  Mn,  Pere  Pujol   ....     2 

II.— Die  Mundart  von  Alacant  -  Beitrag  zur  Kenntnis 
des  Valencianischen,  von  Dr.  P.  Barnils  ....     4 

III.— Diccionari  Aguiló.         ^ 

Lletres  AaD ^ 

J  ' 

IV.— La  Frontera  catalana-aragonesa,  per  Antoni  Qriera 

Fascicle  I .     .     >       5 

V.— Textes  catalans  avec  leur  transcription  phonétique, 

précédés  d'un  aperçu  sur  les  sons  du  catalan,  par  J.  Ar- 
teaga  Pereira,  ordenats  i  publicats  per  P.  Barnils 

VI.— Estudis  romànics.  (Llengua  i  Literatura),  vol,  I. 

»  »  »  »  vol.  II.     .    12 

VII.— Vocabulari  català-alemany  de  l'any  1502,  edició 
facsímil  segons  l'únic  exemplar  conegut,  acompanyada 
de  la  transcripció,  d'un  estudi  preliminar  i  de  registres 
alfabètics  per  P.  Barnils 12 

VIII.— La  versione  catalana  dellMnchiesta  del  San  Graal, 

secondo  il  Codice  dell'Ambrosiana  di  Milano  I.  79  sup., 
publicata  da  Vincenzo  Crescini  e  Venancio  To-        ' 
DESCO .  • 10 

laboratori  de  fonètica 
Estudis  fonètics,  I. 20 

En  dipòsit: 
Primer  Congrés  Internacional  de  la  Llengua  Catalana. 

Barcelona,  1908 4 

